
Előszó 


, Hol volt, hol nem volt, volt egyszer egy öreg király... " Ezt a bevezető mondatot 
mindnyájan ismerjük, tudatunk legrégebbi emlékei közé tartozik, mert akkor mond 
ták el, amikor még kisgyerekek voltunk. Később, felnőtt korunkban azt tanultuk 
meg ugyanezekről a történetekről, hogy kitaláltak, semmi sem igaz belőlük. Nincse 
nek és nem voltak vasorrú bábák, senki emberfiát nem lehet gyíkká vagy békává 
varázsolni, a hétfejű, tűzokádó sárkány sem volt soha valóság. így lett tudatunkban 
az ilyen történet neve: mese. A mesék világának megvoltak a maga szabályai. Nem 
sokat várhatott az ember az olyan sárkánytól, aki megérkezése előtt nem hajította 
haza hét mérföldről a buzogányát. 

Az itt következő lapokon az olvasót a maitól idegen világba szeretném elvezetni, 
a XV. századi Magyarországra. Olyan világ ez, amelyben az ország ura a király, a 
rég elhalt szentek pedig valóságos tényezőként vesznek részt a szürke hétköznapok 
és ünnepek eseményeiben egyaránt. Mai felfogásunk szinte azt diktálná, hogy ezt a vi 
lágot is a mesék közé soroljuk, talán meg is erősíti az olvasóban ezt a felfogást, hogy 
sokszor idézünk a népmesékből. Pedig ez a világ tulajdonképpen csak időbeli távol 
sága miatt idegen a mai embertől, aki kicsit csodálkozva veszi tudomásul, hogy más 
társadalmi rendszer más tudatot jelent, és más játékszabályokat. 

A XV. század világa a magyarság múltjának egyik fejezete, s így inkább csak 
arra a jogosan felmerülő kérdésre kell választ adnom, hogy miért éppen a királyt, 
a főpapokat és a főurakat, miért éppen a kor Magyarországának hatalmasait vá 
lasztottam a könyv és a mögötte álló tudományos kutatás tárgyául. Ez a réteg az 
ország lakosságának picinyke töredéke volt, sohasem végzett termelőmunkát, mégis 
úgy hitte, hogy hivatása a nép sorsának irányítása. De a témaválasztást nem ezek a 
jellemzők befolyásolták, hanem az, hogy ez a maroknyi csoport döntötte el az egész 
ország és vele együtt az egész magyarság sorsát, mert a hatalom az ő kezükben 
volt. Ezért érdemes megismerni - amennyire lehet - gondolkodásukat, felfogásukat, 
azt, amit hittek, és amit róluk hittek; ezen keresztül megvilágítani az egész nép sor 
sát meghatározó döntésüket. 

A hatalmasokon kívül szerepelnek a könyv lapjain a nemesség alsóbb, közép- és 
kisbirtokos rétegei is. Vonzó feladat lett volna az ő tudatuk, magatartásuk, az álta 


luk követett játékszabályok megismerése, és csak sajnálom, hogy történeti kutatá 
sunk mai állapota még nem teszi lehetővé kerek kép megrajzolását. 

Korunkban a társadalomtudomány fejlődése egyre bonyolultabb feladatok elé 
állítja a történészeket is. Ezt a könyvet nem tudtam volna így megírni mások segít 
sége nélkül. Kedves kötelességemnek teszek eleget, amikor köszönetét mondok ba 
rátaimnak és munkatársaimnak, Benda Kálmánnak, aki bécsi levéltári kutatásaiból 
származó másolatot engedett át; Petneki Áronnak, aki az illusztrációk kiválasztá 
sánál segített; lektoraimnak, akik észrevételeikkel tették előadásomat pontosabbá 
és érthetőbbé, s mindazoknak, akik a kézirat elolvasásával és megjegyzéseikkel 
segítették elő a népszerű műfaj követelményeinek teljesítését. 


Budapest, 1973. március 


Az ország 


Magyarország a XV. században 


A XV. század derekán, 1451-1455 között a francia Gilles Le Bouvier, akit más 
képpen Berrynek neveztek, megírta Az országok leírásának könyvét, és ebben néhány 
sorban Magyarországról is megemlékezett. 

, Magyarország igen nagy királyság, teljesen sík, kivéve Lengyelország felől, 
ahol hegyek vannak, és ennek az országnak lakói a síkságon levő utakon kocsin 
járnak. Ebben a királyságban 16 város van, fővárosa a Duna mellett Buda, ahol 
a király tartózkodik... Ennek a királyságnak földjén minden megterem és olcsó. 
Az emberek mind nagy szakállt hordanak, és gyakran zarándokolnak el Rómába, 
többen, mint a világ bármelyik más országából, és oda menve sok lovat adnak el a 
velenceieknek, bolognaiaknak és toscanaiaknak. Országuk sokszor nagy háború 
ban áll a szaracénokkal (törökkel)... jó lovaik vannak, kevéssé és könnyen vannak 
felfegyverezve, és önként semmiképpen sem szállnak le lovukról, hogy gyalog har 
coljanak. Jelenlegi királyuk Magyarország, Cseh-, Horvátország és Dalmácia ki 
rálya, osztrák herceg és morva őrgróf, és Bécs városában tartózkodik a Duna mel 
lett..." 

Berry rövid és bizony igen sommás leírása a távol élő szemlélő hírei alapján fog 
lalta össze azt, amit Magyarországról a messzi Franciaországban is tudni lehetett. 
A XV. századi magyar királyság mindenképpen különbözött azoktól a földrajzi, 
gazdasági és politikai keretektől, amelyek között a magyarság későbbi sorsa folya 
mán élt és alkotott. Határa észak és kelet felé a Kárpátok gerincének természetes 
vonala volt, a nyugati határt a Dunántúl északi részén a Lajta jelölte ki, attól délre 
az Alpok dombokká szelídült kifutóin folytatódott. A tulajdonképpeni magyar 
királyság déli határa a Dráva volt, egészen Valkóig, onnan kezdve a Száva, majd 
Nándorfehérvártól (a mai Belgrád) a Duna. De a magyar királyság hatalma ettől 
a vonaltól délre, a Dráva és a Száva közén fekvő Szlavóniára, a Szávától délre 
fekvő Horvátországra és Macsóra is kiterjedt. Horvátország a XI. század elején 
még Önálló királyság volt, amelynek uralkodója alattvalóival együtt a nyugati 
kereszténységhez csatlakozott. Az utolsó horvát király felesége László magyar ki 
rály nővére volt, s amikor a horvát király gyermektelenül halt meg, László az örö 
kösödés jogán foglalta el országát. Ettől kezdve elvileg perszonálunió állt fenn Ma- 


gyár- és Horvátország között, a magyar király egyben a horvát király rímét is viselte, 
gyakorlatilag a két terület mégis egy politikai egység volt. A királyt a bán képvi 
selte Horvátországban, amelynek önkormányzata, különleges társadalmi fejlődése 
megmaradt, de sorsáról végső fokon a magyar király és tanácsa döntött, s ebben 
a horvát urak is részt vettek. Hasonlóan megtartotta különállását a valamivel később 
meghódított Szlavónia is. A korábbi horvát politikai fejlődés indította meg a dal 
mát tengerpart meghódítását, s emiatt Magyarország állandó ellentétben állt Velen 
cével, amely ugyancsak igényt tartott a dalmát városokra. A XV. században a 
magyar uralom már megszűnt Dalmácia felett, Zsigmond király 1413-ban fegyver 
szünetben volt kénytelen elismerni az Adria királynője tényleges fennhatóságát. 

A középkori magyar királyság földrajzi elhelyezkedése sok szempontból megha 
tározta sorsát. Tőle nyugatra elvileg a német-római császárság feküdt, de a császár 
ság mint politikai hatalom már régen elvesztette súlyát és egyetemes jellegét. A XV. 
század elején ugyan éppen a magyar királyi koronát viselő Zsigmond császár ra- 
gyogtatta fel fényét, amikor a konstanzi egyetemes zsinaton végtelen tárgyalásokkal 
megszüntette a nagy nyugati egyházszakadást, és az egymással versenyző három 
pápát lemondatva, ismét egy pápa kezébe adta a kereszténység feletti lelki hatalmat, 
de Zsigmond császár utódai alatt a hajdani legfőbb világi hatalom egyre inkább ve 
szített jelentőségéből, és a Habsburgok családi belügyévé vált. A Magyarországgal 
közvetlenül szomszédos osztrák tartományok alkották a Habsburgok tényleges poli 
tikai és gazdasági bázisát, s a magyar király alattvalóit - főképpen a dunántúliakat 
és a horvátokat - számtalan szál kötötte a nyugati szomszédhoz. Csehországgal 
még szorosabb volt a kapcsolat. Zsigmondtól kezdve a XV. század magyar kirá 
lyai egyben a cseh királyok is voltak, bár a huszitizmus a század derekán gyakorla 
tilag megakadályozta az uralkodókat Csehország tényleges kormányzásában. Észa 
kon Lengyelország volt a középkori magyar királyság szomszédja. A két ország 
viszonya - Zsigmond és Mátyás uralkodásának egy-egy szakaszától eltekintve - 
általában zavartalan volt. Keleten a két román fejedelemség, Moldva és Havas 
alföld terült el. Noha mindkettő a magyar király hűbérese volt, a politikai erőviszo 
nyok következtében mindkettő a törököt volt kénytelen szolgálni. Délen a szerb 
fejedelem és a bosnyák király éppen a XIV. század végén veszítette el függetlenségét 
a törökkel szembeni harcban. 

A szomszédok felsorolásánál többet mondunk, ha azt hangsúlyozzuk, hogy Ma 
gyarország Európa egyik részének határán feküdt. Nyugati szomszédai és Lengyel 
ország a latin kereszténységhez tartoztak, vallási központjuk Róma volt - a keleti 
és a déli szomszédok ezzel szemben óhitűek voltak, vallási központjuk Bizánc volt, 
amelyet 1453-ban foglalt el a török, s ezzel - legalábbis a Balkánon - súlyos csapást 
mért a görögkeletiekre. Magyarország a latin kereszténység utolsó állomása volt 
kelet felé, nem csodálkozhatunk azon, hogy a kulturális hatások elsősorban nyugat 
felől érték. így volt ez alapjában véve Cseh- és Lengyelországban is, közelebbről 
szemügyre véve a folyamatot, mégis óriási különbséget láthatunk. Északi szomszé 
daink szinte teljesen a német területek hatása alatt álltak, Magyarország ezzel szem- 


A latin kereszténység Európában a XV. században 


ben a két nyugati hatás erővonalának metszőpontjában: a német és az itáliai hatásé 
ban. Horvátországon és Dalmácián át a magyar király alattvalói mindig kapcsolat 
ban álltak az olasz városokkal, s rajtuk keresztül a latin szellemmel. A tanulni vá 
gyók nemcsak a bécsi egyetemet keresték fel, hanem az északolaszokat is. Nem meg 
lepő, hogy a század negyvenes éveitől kezdve a humanizmus és reneszánsz a kelet 
európai országok közül elsőnek Magyarországon jelent meg, itt vert legmélyebb gyö 
keret; a lengyelek több jellemzőjét innen vették át a XVI. század elején, a román 
vajdaságokban azonban már nem tudott meghonosodni. 

Határterületen feküdt a magyar királyság gazdasági szempontból is. A nyugat 
európai kézművesipar termékeit nagyban már ekkor is a tengeren szállították kelet 
felé. A déli tengeri út az olasz kikötőkből - elsősorban Velencéből - vezetett Kis- 
ázsia és Afrika felé, Kelet-Európa északi területét a holland és északnémet kikötők 
ből lehetett kényelmesen elérni. Az Itáliából és a német területekről kelet felé száraz 
földi úton szállított áruknak Magyarország szinte utolsó állomása volt. 

Azt mondottuk, hogy a magyar királyság a latin kereszténységhez tartozott, s 
megállapításunkhoz gyorsan hozzá kell tenni, hogy a Rómához tartozó Európa 
területén éppen a XV. században változott meg döntően a földünkről és vele együtt 
kontinensünkről alkotott vélemény. 1443-ban (egy évvel a szerencsétlen kimenetelű 
várnai csata előtt) a portugál királyi család egyik tagja, Tengerész Henrik egy tenger 


feletti hegyfokon építtette fel magános lakóhelyét, innen irányította Afrika partjai 
nak felfedezését. A tervszerű munka hamarosan meghozta gyümölcsét, felfedezték 
az Afrika megkerülésével Indiába vezető tengeri utat, s a század végén már elkészült 
az első térkép Európáról, Ázsiáról és Afrikáról. A világ nyugat és dél felé tágult, 
az uralkodók, politikusok és kereskedők már számoltak vele. írók lelkesedtek a 
bátor tengerészekért, álmodoztak a keresztény vallás soha nem látott kiterjesztésé 
ről, és a keresztények soha nem látott meggazdagodásának lehetőségéről. így köny- 
nyebb volt elviselni Bizánc elestét, a török előnyomulását, a keresztény Európa ke 
leti részeinek elvesztését. 

A magyar királyság központját alkotó Kárpát-medencében különböző gazdaság 
földrajzi tájak váltogatták egymást. Az Alföld sík, száraz területe és a Felvidék vagy 
Erdély erdőkkel borított hegyei közé aligha lehetett egyenlőségjelet tenni, a Dunán 
túl dombos tája pedig mindegyiktől erősen elütött. Az Alföld a XV. században 
főképpen állattenyésztésre volt alkalmas, a Dunántúlon gabona- és szőlőtermelés 
váltogatta egymást, a hegyes tájakon a fakitermelés játszott nagy szerepet a maga 
bőséges áruválasztékával: épületfával, bányafával, a kohászatban nélkülözhetetlen 
faszenével és a hamuzsírral. 

A földrajzi szempontból eltérő területek településformái már nem mutattak ilyen 
nagy eltérést. A társadalmi rendnek megfelelően, mindenütt megtalálható volt a 
vár, a város és a falu. A táj földrajzi jellegének megfelelően, a nehezen megmászható 
hegyen vagy még nehezebben megközelíthető mocsárban épült főúri vár elkülönült 
a körülötte fekvő településektől. A vár szerényebb formája, a kisebb várkastély, 
vagy a még egyszerűbb, a megerősített nemesi udvarház a mezővárosokban, vagy a 
falvakban állt, kevésbé határolta el tulajdonosát a parasztságtól. Társadalmi szem 
pontból mégis azonos jelenség volt, akárhol is állt, hiszen mindegyik a nemesség 
lakóhelyéül szolgált, a földesúrnak, családjának, kíséretének és kincseinek volt 
többé-kevésbé biztos menedékhelye. A középkori város - elvben legalábbis - szintén 
erődítmény volt, falai, tornyai meg árkai éppúgy elválasztották a körülötte fekvő 
falvaktól, mint a várat, de Magyarországon ez sem volt szabály. Gazdag és tekinté 
lyes városok maradtak megerősítetlenül, Besztercebányának pl. a XVI. századig 
nem voltak falai. A mezővárosok között meg egyenesen kivétel volt az olyan, amely 
nek erődítményei voltak. A jobbágyok lakóhelyéül szolgáló falu - legnagyobb része 
fából vagy sövényből és vert földből álló 20-25 házával - kicsi, védtelen település 
volt. 

A táj földrajzi jellege és az ott folyó gazdálkodás a települések sűrűségét is meg 
szabta. Ügy tűnik, hogy a legfejlettebb terület a Dunántúl, itt volt a legsűrűbb nem 
csak a falu-, de városhálózat is, itt helyezkedett el a legtöbb egyházi intézmény. 
Az egész település-szerkezetben a város volt az idegen elem. Idegen volt, mert nem 
tartozott bele a földesúr-jobbágy ellentétpárnak megfelelő vár-falu kategóriák 
egyikébe sem, mert erődítményei miatt nehezen volt bevehető, mert falai mögött 
egy nem nemes, de nem is jobbágy lakosság élt és dolgozott. Idegen volta ellenére is 
nélkülözhetetlen volt, mert egy-egy táj központjának szerepét játszotta, igazgatási, 


gazdasági, egyházi és kulturális szempontból egyaránt. Városokban folyt a pénz 
verés, itt voltak a sókamarák, ide összpontosult az ipar és a kereskedelem. A vásárok, 
főleg az évi vagy országos vásárok, amelyek általában két hétig tartottak, messze 
földről vonzották a hazai és idegen kereskedőket, a tágabb környék parasztságát, és 
egyformán adtak alkalmat üzletkötésre, pénzügyi akciók lebonyolítására, népünne 
pélyre és egyházi szertartásra; nem hiába hivták őket a kor magyar nyelvén sokada- 
lomnak. A püspöki székhelyek is mind városokban voltak találhatók (ezt a kánon 
jog is előírta), de még ahol nem is volt püspöki székhely, ott is sok egyházi intézmény 
fénye - nemegyszer csodás ereklyék, mint pl. Váradon Szent László sírja - kápráz 
tatta el a vidéki embert, akinek falujában esetleg még egy kis plébánia sem állt. 
Mindez együttvéve - Werbőczi is így fogalmazta meg - ,jó életet" tett lehetővé, 
jobbat, mint akár falun, akár egy fényes nagyúri várban. S ha a magyar nemesi 
életfelfogásnak olyan meggyőződéses híve, mint Werbőczi is elismerte, hogy jobb a 
városban élni, akkor a kép teljességéhez az is hozzátartozik, hogy főuraink és ne 
meseink nem nagyon törekedtek arra, hogy a városban lakóházuk legyen. Ez alól 
egyedül Buda volt kivétel a XV. században, mert a királyi udvar székhelyén minden 
főpap és főúr igyekezett magának házat szerezni, ahol megszállhatott. 

A francia szerző 16 várost említ anélkül, hogy megnevezné őket, s ma már nem 
tudjuk megállapítani, melyik lehetett ez a 16 város. A nevek összegyűjtése annál 
is nehezebb feladat, mert Magyarország városai között a XV. században már több 
féle szempont szerint tettek különbséget. Jogilag megkülönböztettek szabad királyi 
(civitas) és (magánföldesúri joghatóság alatt álló) mezővárosokat (oppidum), ami 


sem a lakosság nagyságát, sem a város gazdasági erejét nem határozta meg. Nagy 
szombat szabad királyi város volt, pedig kisebb lehetett Szegednél, amely viszont 
nem volt az. Korpona jelentéktelen kisváros volt, de jogilag sokkal előkelőbb, 
mint Pécs vagy Győr, mert mindkettő püspöke tulajdonában volt. Gazdaságilag 
sem lehetett egy kalap alá vonni a kereskedő- és bányavárosokat. Körmöcbányán, 
Nagybányán és Offenbányán aranyat, Selmecbányán ezüstöt, Besztercebányán még 
annál is fontosabbat, nyers rezet állítottak elő. S ezzel a bányavárosok felsorolásá 
nak még nincs vége, a kisebbek egész sorát ismerjük, nem szólva a gömöri vasbányák 
vagy a sóbányák mellett kialakult városainkról, amilyen az erdélyi Torda vagy 
Máramarossziget volt. A fémek közül - ezen méltán ütközhet meg a mai olvasó - 
csupán az aranyat és az ezüstöt dolgozták fel Magyarországon, a réz nyers álla 
potban hagyta el az országot, hogy a XIV. században Velencében, a XV. század 
ban Nümbergben váljék kohászati végtermékké, sárga-, illetve vörösrézzé. 

A bányászat volt szinte az egyetlen ipari foglalkozás, amely nemcsak néhány 
mesterembernek, hanem városok egész lakosságának adott kenyeret. Ilyen méretű 
ipart a bányászaton kívül csak a lengyel határon találunk, ahol Bártfa lakossága fog 
lalkozott nagyarányú vászonszövéssel. A többi város lakossága elsősorban kereske 
delemből élt, s ezek a városok az országba vezető nagy útvonalak mentén feküdtek, 
legtöbbször ott, ahol a hegyvidék és síkság találkozott egymással. A nyugat felől 
bevezető útvonalak mellett találjuk Nagyszombatot, Pozsonyt, Sopront és Győrt 
az északról jövők mentén Kassát, a dél felőlieknél Szebent, Brassót, illetve Pécset, 
és ezt a sort Fehérvár (ma: Székesfehérvár) zárja, amely a délnyugat, Itália és Velence 
felé irányuló marhakereskedelem egyik legfontosabb állomása volt. A közbülső 
területen, Buda és Erdély között Várad, Kolozsvár és Gyulafehérvár játszották a 
legnagyobb szerepet. A legnagyobb, a leggazdagabb és a legfontosabb város az ország 
fővárosa, Buda volt. Kereskedői az ország minden vidékére eljutottak, jogrendszerét 
számos város vette át, itt tartották meg a legfontosabb tanácskozásokat és az ország 
gyűléseket, vagy a testvérvároson, Pesten kívül Rákos mezején, amiért a hazai német 
polgárság az országgyűléseket nem is Landtagnak, hanem Rakoschnak nevezte. 

A városok között ilyenformán rangsor alakult ki, mégpedig minden téren érvényes 
rangsor. Gazdaságilag talán az a legjellemzőbb, hogy a rangsor élén álló városokban 
megtalálható volt a kor luxuscikkeinek tekintélyes sora, a rangsor vége felé járók 
ban csak a hétköznapi iparcikkek. Ha az esztergomi érsek olasz selymet vagy bár 
sonyt akart venni, akkor Budára kellett küldenie, az egyszerűbb nürnbergi posztót 
megvetethette helyben is, Esztergomban. A rangsor társadalmi szempontból is érvé 
nyes volt, mert a nagy szabad királyi városok új polgáraikat a kisebb városokból, 
ezek pedig a mézővárosokból vagy falvakból toborozták. Egyházi intézmény is több 
volt a rangsor élén álló városokban: Budán négy koldulórendi kolostort találunk, 
Győrben, Szegeden vagy Váradon már csak kettőt. 

Ha , nagy" városokról beszélünk, semmiképp sem szabad a mai fogalmakból ki 
indulni. Legnagyobb városunknak, Budának sem lehetett ekkor több mint 8-10 ezer 
lakosa, Szeged és Kassa népessége mindössze 7-8 ezer, Kolozsváré és Pozsonyé 


5 ezer, Soproné 3-4 ezer lélek volt. A többi városnak még ezeknél is kevesebb lakosa 
volt, s ez a korabeli európai szintet tekintve is kevésnek bizonyult, pl. a Majna melletti 
Frankfurt 10, Nümberg 23 ezer lakosához vagy a 40-50 ezer lelket számláló német 
alföldi városokhoz képest. Bizonyos gazdasági elmaradottságra utal az a tény, hogy 
a városi polgárság összlétszáma az egész ország lakosságának csak mintegy 290-át 
tette ki. 

A nagy kereskedő- és bányavárosok hálózatát a kisebb városok hosszú sora égé-. 
szítette ki. Közülük nem egy valóban urbánus jellegű volt, kolostorokkal, iskolákkal, 
bécsi egyetemet látogató fiaival, de a lakosság ipar és kereskedelem helyett mégis 
főképpen bortermelésből élt. Ide kell sorolnunk Esztergomot és Sárospatakot, 
éppen úgy, mint az ország déli részén fekvő Újlakot. 

Mint már említettük, a bányászat és a kereskedelem igen fontos szerepet játszott, 
az ország lakosságának túlnyomó többsége azonban mezőgazdasággal, azaz földmű 
veléssel, állattenyésztéssel vagy halászattal tartotta fenn magát. 

Míg egész Nyugat-Európa, főképpen pedig Franciaország állandó éhínségnek 
volt kitéve, Magyarországon ilyesmiről nincs tudomásunk, s az itt járó külföldiek 
is mindig kiemelték az ország földjének termékenységét. A gabonatermelésnek 
mégsem volt nagy fontossága. Első pillanatban ez talán furcsán hangzik, de arra 
kell gondolnunk, hogy a gabona olcsó volt, ára nem bírta el a szállítási költségeket, 
úgy látszik, mindenkinek volt belőle elég. Hasznot a bor és a vágóállat hozott. 

A középkori Magyarországon nem nagyon ittak vizet, s miután a bor már az 
ország északi részén sem termett meg, a határtól északra meg még úgy sem, érdemes 


volt új meg új területeket a bortermelésbe bevonni, s a megtermett bort nagy távol 
ságokra elszállítani. Az ország legjobb borának a szerémit tartották (az Újvidékkel 
szemben fekvő dombokon termelték), de közkedvelt volt a többi dél-dunántúli 
(somogyi, tolnai) is. A század végére kialakult a hegyaljai bortermelés. A szerémit 
nemcsak Budára szállították, hanem a Tiszán fel Szegedig, onnan Kassán át Krak 
kóig. A Hegyalja is berendezkedett Lengyelország, Sopron és Pozsony meg Cseh- 
és Morvaország ellátására. 

A nagy alföldi mezővárosok lakossága bortermelés helyett inkább állat-, főképpen 
pedig marhatenyésztéssel és kereskedelemmel foglalkozott. A nyugat felé irányuló 
vágóállat-export a XV. század folyamán egyre nagyobb méreteket öltött. Az or 
szágban tenyésztett szarvasmarhán kívül moldvait is közvetítettek Velence meg 
Nümberg felé. A Duna és a Tisza szabályozatlan, mocsaras holt- és mellékágakat 
alakított ki, ezekben bőven termett meg a hal, a főágakban meg a viza, amelyet be 
sózva szállítottak Bécs felé. 

Mindent összevéve, Berry itt is fején találta a szöget, amikor azt írta, hogy Magyar 
országon minden megterem, és - legalábbis francia fogalmak szerint - minden olcsó. 

A városokról szólva említette meg Berry először a leghatalmasabb urat, a magyar 
királyt. Magyarország az egész XV. századon át királyság volt. A királyságot az 
uralkodó kormányozta, s a hatalom gyakorlásában a központi szervek egész sora és 
megyei szervezet állt rendelkezésére. A központi szervek közül a legfontosabb a fő 
papokat és főurakat magában foglaló királyi tanács volt. A végrehajtó szervek kö 
zül a legnagyobb szerepet a kancellária játszotta, mindkettővel még bőven lesz 
alkalmunk megismerkedni. A király parancsait a kancellária királyi tanács tagjain 
kívül a megyéknek küldte ki. Zárt területi egységek voltak ezek, és hosszú, immár 
négy évszázados fejlődésük során furcsa, kettős jelleget öltöttek magukra. A fejlő 
dés kezdetén a megye teljesen a király végrehajtó szerve volt, amelynek élén a király 
által kinevezett megyésispán állt. A megyék ispánjait ugyan még a XV. században 
is a király nevezte ki, a megyék azonban már nem a király végrehajtó szervének 
feladatát töltötték be, hanem időközben a megye birtokos nemeseinek önkormány 
zati szervévé alakultak át. A király által kinevezett ispán legtöbbször országos mél 
tóságot vagy több megye ispánságát viselte, ezért valamelyik bizalmi embere, az 
állandóan a megyében tartózkodó alispán helyettesítette. Az alispán mellett a me 
gyei nemesség által választott szolgabírák működtek, ők alkották a megye hatóságát, 
ők vezették a megyei nemesek csapatait, az ő közreműködésükkel hajtották be a 
királyi adót, ők ítélkeztek a megyei bíróság elé tartozó ügyekben, A megyerendszer 
kettőssége lehetővé tette, hogy a megyék egyszerre legyenek a királyi akarat engedel 
mes végrehajtói és a nemesség ellenállásának képviselői. 

A megye hatásköre nem terjedt ki a megye földrajzi értelemben vett egész terü 
letére, de a megyék hálózata sem terjedt ki az egész országra. A megyék területén 
belül fekvő szabad királyi városok igazgatása a nemesi megye kialakulása után is 
a központi királyi szervek kezében maradt. A városokat a kancelláriából kimenő 
parancsokkal kormányozta az uralkodó, egyébként nagyfokú önkormányzatot él- 


veztek; adójukat a királyi kincstárnak fizették, saját bíróságuk és fellebbviteli 
ügyekben is külön központi királyi bírójuk volt, a tárnokmester vagy a személynök. 

A megyehálózatból viszont kimaradt a kiváltságolt népek szervezete. A kunok és 
székelyek székekbe szervezve éltek, az erdélyi szászok székei pedig úgynevezett szász 
egyetemet alkottak a XV. században. 

A szabad királyi városok és megyék igazgatásában megnyilvánuló párhuzamosság, 
a kiváltságolt népek különleges szervezete egymagában véve is elég bonyolulttá tette 
az ország kormányzását; még bonyolultabbá vált az egész helyzet azáltal, hogy az 
uralkodó nem maga kormányozta az egész országot, hanem bizonyos területek kor 
mányzását eleve átengedte az országos méltóságoknak. így képviselte a királyt az 
erdélyi vajda Erdélyben, a szlavón, a horvát-dalmát, a macsói bán a maga terüle 
tén. Ezek az országos méltóságok azonban elsősorban az alattvalókkal szemben 
képviselték a királyt, hatalmuk tehát ilyen értelemben korlátozott volt. ők bírás 
kodtak a rájuk bízott terület nemesei felett, ők hajtották végre az ítéleteket, adót 
szedtek, kötelesek voltak területüket a külső ellenséggel szemben megvédeni (ennek 
érdekében kisebb betöréseket is végrehajthattak a szomszédos országokba), de nem 
volt joguk önálló külpolitikát folytatni, szabályosan hadat üzenni, más országgal 
szerződést kötni. Még így is, a hatalom korlátozott voltát tekintetbe véve is, méltán 
állapíthatták meg, hogy ,a bánság igen kiemelkedő méltóság Magyarországon", 
s ez fokozott mértékben állt az erdélyi vajdára. 

A kormányzás ilyen körülmények között nem volt könnyű feladat, és az sem cso 
dálatos, hogy a feudális igazgatás lényege, hatásköre és eljárási módozatai teljesen 
eltértek mindattól, amit ma közigazgatásnak nevezünk, bár ugyanolyan kialakult 
játékszabályai voltak, mint a mainak. Elvileg a kormányzás a középkorban is a 
törvények végrehajtását és a közrend fenntartását célozta, de az eltérés már a cél 
kitűzésben megnyilvánult. Nem egyszerűen arról volt szó, hogy az alattvalókat a 
törvény és a jog szabályainak betartására kényszerítsék, hanem ezenkívül a királyi 
kegymegnyilvánulást is végrehajtsák. Ha a király valakit a jobbágyok közül a ne 
mesek közé emelt, ha valamelyik hívét birtokadománnyal jutalmazta, akkor kegyet 
gyakorolt, és ennek megvalósítása ugyanúgy feladata volt az igazgatásnak, mint a 
gonosztevők üldözése. S ha már célkitűzésben is van eltérés, akkor a különbség még 

inkább növekszik, ha közelebbről vesszük szemügyre a , közigazgatás" alá vont sze 
mélyek körét. 

A feudális Magyarország királya által irányított központi igazgatás eleve nem ter 
jedt ki az egész ország lakosságára, hanem annak csupán egy kis töredékére, első 
sorban a nemességre, a szabad királyi városokra és a kiváltságolt népelemek egy ré 
szére. A jobbágyok nagy tömege ugyan köteles volt a királyi rendeletek végrehajtá 
sára és a törvények megtartására, de mindkét tekintetben földesurának (azaz a 
nemességnek) tartozott ezért felelősséggel. A király közvetlen kormányzása alatt 
álló nemesség megyei szervezetbe tömörült, a városok mindegyike külön egységet 
alkotott, a kiváltságolt népelemek pedig a megyékre sokban hasonlító, ún. székekbe 
szerveződtek. Mindegyik megye és szék lényege az önkormányzat volt, a helyi szo- 

kások megtartása és gyakorlása; ezért minden központi rendelkezés tényleges végre 
hajtása a legtöbb esetben a királyi igazgatás és az önkormányzat képviselőjének 
együttműködésén állt vagy bukott meg. Hogy az előbbi példánál maradjunk: ha a 
király valakinek birtokot adományozott, akkor ennek végrehajtása - az ún. beikta 
tás - két hivatalos személy jelenlétében ment végbe, a megyei nemesség soraiból 
kiválasztott , királyi ember"? és a legközelebbi nagyobb egyházi testület (káptalan 
vagy monostor) kiküldöttének jelenlétében. Az egyházi testületet ilyen esetben hi 
teleshelynek nevezzük, feladatuk a végrehajtás írásba foglalása volt, ami úgy történt, 
hogy az uralkodónak a beiktatásról írásbeli jelentést küldtek, s annak egy példányát 
maguk őrizték meg, a másikat az érdekelt félnek adták ki. Ha ebben az aktusban 
még nem is jut elég élesen kifejezésre a központi és a helyi önkormányzat együttmű 
ködése, akkor az állandó kettősséget az adószedés lebonyolítása jobban megvilá 
gítja. Ha a királyi tanács vagy az országgyűlés úgy döntött, hogy minden jobbágy 
telek után egy aranyforint rendkívüli hadiadót kell beszedni, akkor a központi szerv, 
a kincstartó által kiküldött adószedő mellé a megye delegált felesketett nemeseket, 
ők ketten együtt járták be az egész megyét, készítették el a jegyzéket, hogy melyik 
helységben hány adóköteles jobbágytelek található, mekkora adót kell a kérdéses 
falunak fizetnie. 

A kincstartó személyében most először találkozunk - mai fogalmak szerint - 
a szakigazgatás egyik képviselőjével, s máris hozzátehetjük, hogy ilyen szakágak 
főképpen a pénzügyigazgatás terén alakultak ki, ahol több-kevesebb szakismeretre 
volt szükség. Magyarországon csak a király verethetett pénzt, s az országban ún. 
pénzverőkamarák működtek, amelyeknek élén a pénzverőispán állt, aki ismerte a 
pénzverés technikai oldalát is. Hasonlóan szakértelmet igényelt a vámkezelés, és 
mert az országba behozott vagy onnan kivitt áruk után harmincadnak nevezett érték 
vámot kellett leróni, a vámhelyek legfőbb felügyelőjét és jövedelmeinek kezelőjét 
harmincad-ispánnak nevezték. A sótermelés is regálejog (ma úgy mondhatnánk, mo 
nopólium) volt, az eladásból származó haszon a királyt illette, ennek a szakágnak 
vezetőjét is ispánnak, a sókamarák ispánjának nevezték. A kincstartó mindezeknek 
a jövedelmeknek legfőbb őre és kezelője volt, de ő már ritkán tartozott a szakembe 
rek közé, hanem a nagyurak sorából kikerülő politikus volt 1464-ig, amikor Mátyás 
reformjai során ezt a posztot hivatalnoki státussá alakította át. 

Két irányban indult meg szakosodás az igazságszolgáltatás terén. Egyrészt külön 
leges bíróságok alakultak ki, például a polgárság ügyeivel foglalkozó támokmesteri 
szék, a másik az udvarban élő nemesek ún. lovagi bírósága, amely becsületügyeket 
tárgyalt; a jogi és a peres eljárás egyre bonyolultabbá vált, több szakértelmet köve 
telt, aminek következtében kialakult egy külön jogászréteg, amelynek tagjai forma 
szerint az ún. nagybírák (nádor, országbíró, személynök) főjegyzői (protonotáriu- 
sai1), a valóságban irodáik vezetői és jogi szakértői voltak. 

A XIX. századi közigazgatástól elválaszthatatlan az akta és az írásbeli érintkezés. 
Ezekkel a fogalmakkal aligha jellemezhetnénk a középkori kormányzást. Az írás 
beliség ugyan már fejlett volt, levelet írt a király, a különböző kormányzati tisztvi- 


2. A pénzügyigazgatás szervezete 


sélők, sőt a kereskedők is; okmányok születtek a bíróságokon, a hiteleshelyek előtt, 
jegyzékek és elszámolások minden vámhelyen és sólerakatban, a kormányzás mégis 
nagyobbára szóbeli tárgyalásokon folyt. A legszebb megnyilvánulása ennek az a 
levéltípus, amelyben a király a címzettel közli, hogy fontos ügyekben ezt meg ezt a 
királyi familiárist küldte hozzá, s meghagyja, hogy annak mindenben , higgyen". 
Ennek a levélfajtának formai ellenpárja az, amikor a király valakit , fontos ügyek" 
megtárgyalására magához rendelt. 

Akár magához rendelt az uralkodó vagy valamelyik nagyúr valakit, akár meg 
bízottját küldte el hozzá, mindkét esetben írás helyett személyes érintkezés volt az 
igazgatás formája, emberi emlékezet a tárgyalások megőrzője, és lassúság a legelső 
következménye. A legegyszerűbb példa kedvéért tegyük fel, hogy a király a fehérvári 
bírót rendelte magához. A hírvivő ugyan egy nap alatt elért Fehérvárra, s ha a bírót 
otthon találta, és az (a sürgősségre való tekintettel) másnap felkerekedett, és két 
nap alatt elért Budára, akkor a parancs elküldését követő harmadik vagy negyedik 
napon a fehérvári bíró , már" ott is állhatott a király előtt. Ezt az időbeli tényezőt 
nem könnyen érti meg a ma embere, aki számára a Budapest-Székesfehérvár távol 
ság egy óra utat jelent. 

A személyes jelleget erősítette az is, hogy az igazgatás kulcspozíciói - néhány 
kivétellel - személyre szóló posztok voltak és nem hivatalok. A király nádorrá ne 
vezte ki valamelyik nagyurat, egy megye ispánjává valamelyik nemest, de sem egyik, 
sem másik esetben nem volt szó arról, hogy az újonnan kinevezett egyén egy szer 
vezett hivatal vezetését vegye át, mert a Mohács előtti Magyarországon nem volt 
sem nádori, sem megyei hivatal, sem nádori székhely vagy megyeháza, csak nádor 
és ispán. Természetesen egyik sem lehetett meg beosztottak nélkül, de ezek is sze 
mélyhez kapcsolódtak, a régi nádor személyzete helyére az új nádoré lépett, s mind 
kettő urának - hogy úgy mondjuk - magánalkalmazottja volt, nem pedig az ország 
vagy a király tisztviselője. A tisztségviselők ennélfogva nem is adtak át egymásnak 
irattárat, az ügyek előzményét a felek által bemutatott iratokból kellett rekonstruálni. 
Egyszóval, a középkori államvezetés megvolt hivatal és hivatali szervezet nélkül, 
s ez alól csak azok a tisztségek voltak kivételek, ahol a folyamatosság a tisztség 
ellátásához hozzá tartozott, tehát elsősorban megint csak a pénzügyekkel foglalkozó 
szakigazgatási ágakban. A pénzverőispánnak megbízatása végén el kellett számol 
nia, utóda működésének alapjául ez az elszámolás szolgált, hiszen behajtatlan kö 
veteléseket és ki nem egyenlített tartozásokat tüntetett fel. A kincstartó iratait a 
budai ún. támokházban őrizték, ugyanott voltak megtalálhatók a kancellária által 
kiadott oklevelek másolati könyvei. Rendes irattárat tartottak fenn a hiteleshelyek 
is, ezekről bármikor másolatot lehetett kérni, innen származik nyelvünknek a sok 
adatot tudó emberről szóló jellemzése, hogy , káptalan a feje". 

Az igazgatás egyik mozgatóereje a király akaratnyilvánítása volt, amelyet királyi 
parancsnak neveztek. 

A konkrét példa kedvéért iktassuk ide Mátyásnak egy Sopronhoz intézett paran 
csát. 


, Sopron városunk bölcs és körültekintő bírójának, 
esküdtjeinek, többi polgárának és közösségének, 
kedvelt híveinknek. 


Mátyás, Isten kegyelméből 

Magyarország, Dalmácia 

és Horvátország stb. királya. 

Bölcs és körültekintő kedvelt híveink! 

Jelentették nekünk, hogy Sopron városunk fala egy részen összedőlt, és ezért most 
helyreállítása szükségessé vált. Következésképpen szigorúan megparancsoljuk 
Hűségteknek, hogy jelen [levelünket] látva, a mondott város falát azonnal javítsátok 
meg azon a részen, ahol kapitányotok, a vitézlő Török Ambrus tájékoztatása sze 
rint összedőlt. Erről más levelünkben Sopron megye nemeseinek is írtunk, hogy 
nektek a mondott fal helyreállításában legyenek segítségtekre; másként ne cse 
lekedjetek. 

Kelt a Száva folyó racsai gázlójánál levő hadiszállásunkon, Szt. Mihály arkangyal 
ünnepe utáni hétfőn, az Úr 1464. uralkodásunk 7. és megkoronázásunk első esz 


tendejében." 


A bemutatott levél a királyi parancs egyik formája, amikor konkrét ügyben meg 
határozott címzetthez szólt. Formai szempontból ettől némileg eltértek a bemuta 
tóra szóló parancsok, amelyekben mindig megtaláljuk a záradékot: , elolvasás után 
a levél a bemutatónak visszaadandó". Szinte minden kormányzati ténykedést ilyen 
parancsok tömege kísért. Parancs rendelte el az adófizetést, parancs volt a zsold 
vagy a só kiutalásának formája, parancs hívta hadba a nagyurakat, kért a városok 
tól fuvart, vagy vízi szállítást, rendelt ki szakembereket vagy kézműveseket. 

A parancsokból ismerhetjük meg a királyi igazgatás és az önkormányzat együtt 
működési formáit és az egész igazgatási rendszert. Amikor Mátyás király a sárosi 
és szepesi erdőkben tanyázó rablókat ki akarta irtani, Zápolyai Imrét és Istvánt 
bízta meg ezzel a feladattal, és sorra parancsokat küldött a környező megyéknek 
és városoknak, így Eperjesnek és Bártfának, hogy gyalogos és lovas katonákkal 
siessenek Zápolyaiék segítségére, támogassák őket, de ugyanígy Zápolyaihoz is, 
hogy az eperjesieket ne zaklassa. A rablók kiirtása és a közrend helyreállítása az 
uralkodó feladata lett volna, megbízásából helyette két nagyúr oldotta meg a fel 
adatot a , király képében", s ehhez a királyi parancsok teremtették meg az önkor 
mányzati szervek együttműködését. 

A kormányzás elsősorban a nemeseket tekintette kormányzandóknak, s ez a 
feudális társadalom alapelvével állt összhangban, amely alapjában véve csak két 
osztályt ismert: nemest és nemtelent. A XV. századra a történeti fejlődés már vilá 
gosan felismerhetővé tette a két osztály közti különbség ismérvét, a szabadságot. 
A szabadság teljes birtokában csak nemes ember lehetett, a nemtelen, a jobbágy 
annak csak bizonyos - és egyre kisebbé váló - töredékét élvezhette. Már korsza 

kunkat jóval megelőzően, 1351-ben törvény mondotta ki, hogy az ország minden 
nemese egyforma szabadságot élvezzen, és nem is nehéz ezt a szabadságot részletez 
nünk. A nemes közvetlenül a királynak volt alárendelve, nem volt közvetett ura. 
Nyugat-Európában a nemességet - a királytól a legkisebb lovagig - hosszú és bonyo 
lult hűbéri láncolat fűzte össze, amelyben a rangsor különböző létrafokain állva 
hercegek, őrgrófok és grófok kapcsolódtak egymáshoz. Nálunk Magyarországon 
a nemesi alkotmány nem is ismerte ezt a hierarchikus kapcsolatot, minden nemes 
közvetlen ura és parancsolója a király volt. Ebből a középkori elvek szerint logiku 
san következett, hogy bíráskodni is csak a király bíráskodhatott felette, a nemes 
perét tehát a király vagy a király képében bíráskodó országos bírák valamelyike, 
a nádor, az országbíró, vagy a személynök ítélhette meg. A szabadság természetesen 
azt is magával hozta, hogy nemest - a tettenérést kivéve - csak a király vagy az 
országos bírák által hozott ítélet alapján lehetett letartóztatni. 

A nemes nem fizetett adót sem a királynak, sem az egyháznak. Adómentességének 
az volt az alapja, hogy személyesen volt köteles hadba szállni a király hívására. 
Ezen a ponton már a nemesi birtok nagysága is közrejátszott, mert a vagyon ará 
nyában kellett bandériumnak nevezett csapattal, néhány fegyveres szolgával vagy 
csak személy szerint bevonulniuk. De akárhogy is vonultak hadba, saját költségükön 
csak akkor kellett kötelezettségüknek eleget tenni, ha az ország sorsa forgott kockán, 
külföld ellen irányuló hadjárat esetén a király költségére vonultak be. 

A nemesi szabadság szabad birtoklást jelentett. A király által adományozott vagy 
örökölt föld a nemesé volt, akárki művelte is azt, s a rajta dolgozóktól a nemes 
adót követelhetett, felettük bíráskodhatott. Birtoklási jogát egyetlen kötelezettség 
korlátozta: a családi birtokot jogutódai számára köteles volt megőrizni. Az ilyen 
nemesi birtok a már idézett 1351. évi törvény értelmében apáról fiúra szállt, s ha az 
utolsó birtokosnak nem volt fia, akkor apai ágon férfi rokonaira. Nem családi 
birtokról szoktunk ilyenkor beszélni, hanem ősiről vagy nemzetiségiről, mert a váro 
mányosokat már nem is családi, hanem 5-6 nemzedékkel korábban fennálló, a csa 
ládnál sokkal nagyobb nemzetségi kötelék fogta össze. A nemzetségi kapcsolatot a 
mellékelt ábrán, a Héder nemzetség példáján mutatjuk be. A XII. század derekán 
két német lovag, két testvér, Héder és Volfer vándorolt be Magyarországra, utódai 
kat a XIII. században Héder nemzetséghez tartozóknak nevezték. Az eredetileg 
közös tulajdonban levő birtokot a két testvér talán már életében megosztotta, Volfer 
leszármazottai pedig az ősüknek jutott birtokot a XIII-XIV. században tovább 
osztották fel maguk között. Az egyes ágakat most már nem a közös nemzetség 
szerint, hanem az ágak birtoka szerint nevezték. Volfer utódai a Kéméndi, a Szek- 
csői (Herceg) és Tamási családok, Héder utódai a Héderváry család ősei lettek. 
Ha valamelyik család kihalt, akkor , ősi" birtokait a többi tovább élő család között 
kellett felosztani. Az ősi birtok kifejezés magyarázataként még hozzá kell tenni, 
hogy a magyar nemesnek lehetett vásárolt birtoka is az öröklöttön kívül, sőt 
királyi adományként is kaphatott olyan birtokot, amelyet az uralkodó kegyelméből 
, mindkét nemű utódai", tehát nemcsak fiai, hanem lányai is örökölhettek. Ezek 

3. A Héder nemzetségből kivált családok 


nem tartoztak az , ősi birtokokhoz", ezért nem is osztották fel őket a nemzetséghez 
tartozó többi családok között. 

A nemesség azzal, hogy politikai és jogi tekintetben közvetlenül a király alá tar 
tozott, hogy földjeit azonos elvek szerint birtokolta, hogy a földjein élők felett 
azonos úri hatalmat gyakorolt, élesen elvált a nem nemesektől és eggyé vált a poli 
tikai nemzettel, vagy ahogyan a kor latin fogalmazásában ezt kifejezték: a nemesség 
alkotta az országot. A XV. század embere előtt egy pillanatig sem volt kétséges, 
hogy az ország a nemességgel egyenlő, a parasztság ki van belőle zárva. Nincs joga 
saját sorsának irányításához. 

Az elvet, hogy az országot a nemesség alkotja - bármennyire igaz is -, ebben a 
formában kissé pontatlanul fejeztük ki. A nemesség ugyanis kénytelen volt a fő 
papok jogait elismerni. Az érsekek és püspökök is nagybirtokosok voltak, ők is 
tagjai voltak a királyi tanácsnak, és - ami még döntőbb - az egyházszervezetben 
elfoglalt helyük alapján különleges jog illette meg őket az országos kérdésekben is. 
A főpapok gyülekezete, a prelátusok rendje még jóval korszakunk előtt, a XIII. 
században alakult ki, amikor az egyház hatalma tetőpontján állt. Az ország tehát 
nem egyedül a nemeseket, hanem a főpapokat is magában foglalta. Magyar külön 
legesség volt, hogy a prelátusok rendje szűkebb volt, mint Nyugat-Európában ál 
talában vagy akár csak a szomszédos Ausztriában. Nálunk sem a káptalanok kép 
viselői, sem a nagy monostorok apátjai nem tartoztak a főpapi rendhez, az Magyar 
országon kizárólag a megyéspüspökökből állt. Szám szerint ugyan éppen ezért a 


főpapok mindig kisebbségben voltak, de részben a politikai életben elfoglalt súlyuk 
miatt, részben azért, mert a középkori felfogás szerint az egyháziak mindig megelőz 
ték a világiakat, az ország uralkodó rendjei között az első a prelátusoké volt. 

Magyarországon nemes és nemes között jogilag és elv szerint nem volt különb 
ség. A több hatalmas uradalommal, várral, várossal rendelkező nagyúr és a fél 
vagy negyed falut bíró kurta nemes ,egy és ugyanazon szabadságot élvezett", s 
amikor Werbőczi összefoglalta a magyar jogrendszert, , egy és ugyanazon nemes 
ségről" beszélt. A nagy egyenlőség azonban csak puszta látszat. A legdöntőbb kü 
lönbség a birtok nagyságában keresendő. A nagybirtok ugyanis nemcsak abban 
különbözött a közép- és kisbirtoktól, hogy azoknál nagyobb volt, tehát nemcsak 
mennyiségileg, hanem minőségileg is. Ezzel kapcsolatban itt most elég annyit el 
mondanunk, hogy a középkori magyar nagybirtok tulajdonképpen kis tartomány 
volt, amelynek központját egy-egy vár alkotta. 

A nemesi közép- és kisbirtok nem volt zárt egység, különállását a közepes nagy 
ságú birtok sem tudta megvalósítani, a várépítés költségeit és munkaerejét sem 
tudta előteremteni, a középbirtokosnak legfeljebb megerősített kőháza, kastélya 
lehetett. Állandó fegyveres erő sem állt rendelkezésére ahhoz, hogy a birtokot bár 
mikor megvédje, a megyei hatóság beavatkozását sem küszöbölhette ki. Ha tehát 
12-15 nemesnek együtt ugyanannyi faluja és mezővárosa volt, mint a nagybirtokos 
nak, akkor ez még nem ért fel a nagybirtok ugyanannyi faluból és mezővárosból 
álló egységével. 

A gazdasági erőn és igazgatási önállóságon kívül a birtok nagyságával együtt nőtt 
a hadba vonulási kötelezettség. A nagybirtokos nem fegyveres szolgáival vonult be, 
hanem szabályosan felállított és felszerelt csapattal, amely a király zsoldosaival 
és a kiváltságolt népelemek könnyű lovasságával együtt alkotta a magyar sereget. 
Ez a kötelezettség egyben kiváltság is volt, mert a csapatot saját címere és lobogója 
alatt maga vezette, s ezzel nemcsak a király iránti hűségét és szolgálatkészségét fe 
jezte ki, hanem saját családjának is dicsőséget szerezhetett. A címeres zászlóról ne 
vezték az ilyen csapatokat olaszos latinsággal bandériumnak. 

A következtetések levonása ezek után már nem nehéz: a nemességen belül a nagy 
birtokosok gazdasági és - ebből következő - katonai erejükkel váltak külön, a fő 
papok után következő második renddé, váltak el a közép- és kisbirtokos nemesektől, 
akiket egységes gyűjtőnévvel köznemeseknek nevezünk. 

I. Ulászló király koronázásakor a magyar rendek fontos oklevelet állítottak ki, 
amely ünnepélyesen így kezdődött: ,Az oszthatatlan Szentháromság nevében. 
Ámen. Mi, egész Magyarország főpapjai, bárói, lovagjai, előkelői és nemesei, az 
ország közönségének teljes hatású képviselői." A latin oklevél fordítása sajnos itt 
is sántít, mert a szó szerint fordított , képviselői" szó helyett értelemszerűen tulaj 
donképpen , megtestesítőit" kellett volna ími, az ország szó helyett pedig, a latin 
regnumnak megfelelően, királyságot. Az oklevelet ugyan Ulászló pártjának kép 
viselői állították ki, de a bonyolult címben a magyar rendiség mint politikai rendszer 
jelenik meg. Ennek a rendszernek két tagja van: az egyik oldalon a király, a másik 


oldalon a rendek, azaz a királyság, ahogyan fentebb mondottuk: az ország. A király 
nem tartozik bele az ország fogalmába, hanem felette áll, az ország azokból áll, 
akiket ő kormányoz. A rendek felsorolása bonyolult, de a címkórság középkori be 
tegség is volt, s jobb, ha most sem hagyjuk magunkat félrevezetni. A , lovagok" 
kifejezés a magyar politikai rendszertől idegen volt, itt valószínűleg lengyel hatásra 
jelent meg, a felsorolás más esetekben általában így hangzott: Magyarország fő 
papjai, bárói, előkelői és nemesei. A négy megnevezés mögött tulajdonképpen a 
három rend bújik meg, amelyek közül első a főpapok vagy prelátusok rendje. A má 
sodik és harmadik kifejezés (bárók és előkelők) egy és ugyanazt a rendet nevezi meg, 
a főurak rendjét. A részleteket még látni fogjuk, itt most csak annyit árulunk el, 
hogy a két elnevezés azért volt szükséges, mert a főurak egy része országos méltósá 

got viselt, s ezeket gyűjtőnéven báróknak hívták, a többi főúr, aki az adott időpont 


ban nem viselt tisztséget, az , előkelő" címet viselte. Ezt a két csoportot a továbbiak 


ban arisztokratáknak fogjuk nevezni. A negyedik dm az egyszerű nemest jelöli meg, 
akit fentebb köznemesnek neveztünk. Az ország három rendből áll: 1. a főpapok; 
2. a főurak (arisztokraták); 3. a köznemesek rendjéből. 

A három rend kimeríti az ország fogalmát, s ha tanácskozásra gyűltek össze, 
akkor országgyűlést tartottak, ha az ország nevében kellett dönteni, akkor a három 
rend döntött a királlyal, valóban ők testesítették meg Magyarországot. Az már nem 
meglepő a korábban elmondottak után, hogy a parasztságnak az , ország gyűlésén" 
nem volt mit keresnie. Tegyük hozzá az igazság kedvéért, hogy így volt ez a XV. 
századi Frandaországban és Angliában is. Sokkal meglepőbb, hogy - a nyugat 
európai viszonyokkal szöges ellentétben - a rendek között nem találjuk meg a városi 
polgárságot, még a szabad királyi városok polgárságát sem, s éppen ebben kell a 
magyar - és talán általában a kelet-európai - rendiség egyik jellegzetességét, egyben 
fejlődésének egyik súlyos baját keresnünk. A magyar városokat ugyan többször 
meghívták az országgyűlésre, de nem alkottak külön testületet, külön kamarát, 
mint akár csak a korabeli osztrák tartományokban. Nem állíthatjuk, hogy a váro 
soknak az országos ügyekből való kirekesztése egyedül a három másik rend műve 
volt. Az igazság az, hogy a városi polgárságot az országos politika mindaddig nem 
érdekelte, amíg anyagi érdekét nem érintette. Ezen túl a városok súlya is igen csekély 
volt, amit talán a legjobban a polgárság számarányával érzékeltethetünk. A nemes 
ség az ország lakosságának valamivel több mint 190-át a városok lakossága 290-át 
tette ki. De a két arány ebben a formában alig hasonlítható össze, mert a nemesek 
számából hiányzanak az egytelkes nemesek, a városi lakosság számában pedig min 
den városlakó szerepel, a gazdag bányavállalkozótól a vájárig, a budai Olasz (ma 
Országház) utca jómódú kereskedőjétől a szőlők kapásáig. A két arányszám így 
aztán inkább azt bizonyítja, hogy a polgárság létszáma nem lehetett magasabb a 
nemesekénél. Ilyen fontos jelenség, mint a polgári rend hiánya, természetesen aligha 
vezethető vissza egyetlenegy okra. Közrejátszott az is, hogy a polgárság nem képvi 
selt olyan komoly gazdasági erőt, mint a francia vagy a németalföldi, hogy nem 
jutott be nagyobb számban a központi szervekbe, hogy egészen más jog szerint élt, 


mint a nemesség, ezért XV. századi jogászaink sem voltak polgári, hanem nemesi 
származásúak. Könnyű lenne itt most arra hivatkozni, hogy városi polgáraink te 
kintélyes része német nemzetiségű volt, de érvelésünk biztosan sántítana. 

A középkori Magyarország nemzetiségileg vegyes összetételű volt, bár a magyar 
ság számaránya sokkal nagyobb, mint később bármikor 1918-ig. A Dunántúl, sőt 
a Dráva és Száva közének egy része is színmagyar volt, s a zárt magyar települési 
terület északon és keleten sokkal messzebb terjedt, mint a török után. Az egész or 
szág területét azonban a magyarság még így sem töltötte ki, bőven maradt hely 
szlovákoknak, ukránoknak, bevándorolt németeknek és románoknak, sőt Eger 
alatt még szőlőművelő franciáknak is. Ezek a franciák még a XV. században is 
saját nyelvüket beszélték, még el is látogattak Liége-be, hogy megtudakolják, mikor 
és miért vándoroltak ki őseik. Ezt a példát azért kellett részletesen elmondani, mert 
belőle minden érvelésnél világosabb, hogy egyrészt, a középkori Magyarország 
nem ismerte a nemzetiségi türelmetlenséget, másrészt, hogy az egyén helyzetét és 
életét nem nemzetiségi hovatartozandósága döntötte el, hanem társadalmi státusa. 
Más szóval, sokkal fontosabb volt, hogy valaki nemes vagy jobbágy, világi, vagy 
egyházi, mint az, hogy anyanyelve magyar, német, vagy román volt. Éppen ezért 
kell hangsúlyoznunk, hogy milyen elhibázott dolog mai nemzetiségi fogalmunkat a 
középkorra visszavetíteni. Ha a középkori magyar parasztot vagy nemest említjük, 
akkor ezzel még nem jelöltük meg anyanyelvét, hanem csak azt fejeztük ki, hogy 
a magyar király alattvalója volt. Hamarosan találkozni fogunk Magyar György 
baráttal, egy domonkossal, aki Szászsebesen esett török fogságba, könyvet is írt 
tapasztalatairól, de azt a filológusok még helyesírásának elemzése alapján sem tud 
ták eldönteni, hogy mi volt elfelejtett anyanyelve, magyar-e vagy német, biztosan 
csak annyit mondhatunk róla, hogy Hungarus. A feudális viszonyok között - így 
foglalhatjuk össze - , nemzetisége" magyar volt, anyanyelve ismeretlen. 

Leírásának végén Berry egyetlen mondatban állapítja meg, hogy Magyarország 
sokszor súlyos harcban áll a törökkel. A veszedelemtől távol élő ember hidegvérű 
megállapítása ez, és nem lehet a XV. századi magyar királyságról sem társadalom-, 
sem gazdaságtörténeti képet adni, de még annak egyetlen részkérdését sem úgy 
tárgyalni, hogy a török veszedelembe bele ne ütköznénk. A Kisázsiából Európát 
ostromló török az előző század végén nagy területeket foglalt el a bizánci biroda 
lomból, s a XIV. század utolsó éveiben már egyetlen európai előtt sem lehetett 
kétséges, hogy ezzel az egyre dinamikusabban, egyre nagyobb sereggel és felszerelés 
sel támadó hatalommal szembe kell nézni. A veszedelmet legjobban a magyar király 
ítélhette meg. Nem mintha ő lett volna leginkább az apokaliptikus Sárkányhoz ha 
sonlított szörny torkában, hanem azért, mert itt Európában Magyarország volt az 
utolsó állam, amely vallásánál fogva Rómához, és így a latin kereszténységhez tar 
tozott. A Magyarországtól délre és délkeletre fekvő bosnyák, szerb és két román 
fejedelemség a legjobb esetben az ortodox valláshoz tartoztak, még inkább a pata- 
rénusnak nevezett eretnekséghez, és - a magyar meg a lengyel udvart leszámítva - 
nem is volt az európai uralkodókkal kapcsolatuk. A , kereszténység védőbástyája" 


valóban Magyarország volt, abban az értelemben, hogy a nyugati kereszténységé. 
Zsigmond király uralma elején fényes és nagy hadsereget gyűjtött össze egész Euró 
pából, hogy a törököt kiűzze, de Zsigmond bámulatos katonai tehetségtelensége, a 
nagy műveltségű és büszke lovagok csodálatra méltó fegyelmezetlensége 1396-ban 
Nikápolynál olyan súlyos vereséggel végződő! csatát vívott, hogy a nyugat-európaia 
kat soha többé nem lehetett semmiféle közös törökellenes megmozdulásra bírni. 
Zsigmond kihasználatlanul hagyta azt is, hogy 1402-ben a tatárok megsemmisítő 
győzelmet arattak a török szultán felett, érdeklődését és fantáziáját ekkoriban más 
dolgok foglalták le. 

Igaz, ebben az időben a török még nem magát Magyarországot támadta, hanem 
sorra hódította meg vagy kényszerítette hódolásra a balkáni kis fejedelemségeket, 
amelyek később a magyar politikai és katonai nyomás alatt a pillanatnyi helyzethez 
alkalmazkodó hintapolitikát kezdtek. De a kímélet nem tartott soká. 1416-ban 
Temesvárnál feltűntek az első török portyázók, 1420-ban Hátszegnél (Erdély) érte 
a Csáky Miklós vajda vezette magyar sereget először vereség saját hazája földjén. 
Ettől kezdve a török beütések egyre sűrűsödtek, főképpen Erdélyben, ahol 1432-ben 
Nagyszebeni és Brassót vették sikertelen ostrom alá. Mindkettő nagy és jól meg 
erősített város volt, de hogy kisebb helyeken mi játszódott le, azt a már említett 
Magyar György barát könyvecskéjéből tudjuk meg a legjobban. György fráter az er 
délyi Szászsebes megrohanásakor került török fogságba, húsz évet töltött ott, hétszer 
kísérelt meg szökést, míg végre sikerült megszöknie. Amikor hazakerült, belépett a 
domonkos rendbe, így került Rómába, ott is halt meg, szent ember hírében. A törökök 
szokásairól kis könyvet írt, amely először 1480-ban jelent meg Rómában, s ebben a 
hasonló sorsra jutottak számára adott felvilágosítást és tanácsot. Hallgassuk meg, mit 
írt Sebes ostromáról és lakóinak sorsáról. 


, Azt mondták, hogy [Murád bégnek] 300 000 lovasa volt, és az volt a szándéka, hogy 
egész Magyarországot elpusztítsa, amit meg is tett volna, ha abban egy folyó áradása 
Isten akaratából meg nem akadályozza. Miután szándéka meghiúsult, a hegyen túli 
részekre, amelyet hét várnak neveztek [- Erdély] irányította seregét, és minden eléje 
kerülőt kegyetlenül elpusztított és lerombolt, mivel ebben semmi sem akadályozta 
meg. Ebben az időben én, mint 15-16 éves ifjú, az előző esztendőben elhagytam 
szülőföldemet, és egy magyarul Sebes, németül Müllenbach nevű kis várba vagy vá 

roskába mentem tanulni. Ez a város akkoriban elég népes volt, de nem volt nagyon 
megerősítve, s amikor a török odaérkezett, és tábort ütve ostromolni kezdte, a román 
vajda, aki a törökkel együtt jött, régi, már korábban a polgárokkal kötött barátsága 
alapján a falhoz jött, és a harc szüneteltetése közben odahíva a polgárokat, azt taná 

csolta, hogy hallgassanak rá, és ne harcoljanak a törökkel, mert a város erődítményei 
nem elég erősek az ellenálláshoz. Az volt tehát a tanácsa, hogy a várost békében adják 
át a töröknek, és ő [a vajda] kieszközli, hogy a város előkelőit magával vihesse saját 
földjére, és aztán, ha úgy tetszik, visszajöhetnek, vagy ott maradhatnak. A többi 
népet személyi és vagyonsérelem nélkül a török saját földjére vezeti..." Mindez be is 


következett. , Volt azonban egy nemes férfiú, testvérével, egy ugyancsak kiváló 
férfival, aki sokat harcolt a török ellen, semmiképpen sem értett egyet ezzel a tanács 
csal és egyezséggel, s azt mondta, hogy inkább százszor meghal, semhogy feleségét 
és gyermekeit török kézre adja. Másokat is meggyőzött, és egy kiválasztott toronyba 
ment..." Hősünk is hozzá csatlakozott , és inkább vágytam halni, mint élni" - vallja be. 
A tornyot megerősítették, s a török másnap ostrom alá vette. Bevenni nem tudta, 
ezért kívülről fával rakta körül, a fát meggyújtotta, és , megsütöttek a kemencében, 
mint ahogy a kenyeret szokás megsütni. Miután szinte mindnyájan meghaltak, és 
amikor látták, hogy senki sem mozog a toronyban, széthordva a tüzet, az ajtón át 
berontottak, és ha valakit félholtan láttak, kivonszolták. Engem is ilyen módon von 
szoltak ki, és adtak el kereskedőknek, akik a többi fogollyal együtt vasra verve a 
Dunán átvittek bennünket, egészen Adrianopolisba..." 


Az ilyen betöréseknek Hunyadi János kitartó és következetes harca vetett véget. 
Fáradozásának eredményeként 1443-ban, a történelem során utoljára, sikeres támadó 
hadjáratot vezethetett a török ellen az ország határain túl. Az eredmény azonban 
kérészéletű volt, a várnai csata (1444) megint súlyos vereséget hozott, az 1456. évi 
híres nándorfehérvári győzelem katonai eredménye pedig nem volt több, mint hogy 
a törököt előnyomulásában megállította. Mátyás első, 1463-1464 folyamán vezetett 
hadjáratai is a védelem jegyében születtek, 1463-ban Jajcát az ország védelmére fog 
lalta el, de amikor egy év múlva Zvomik várát is be akarta kapcsolni a magyar védő 
vonalba, sikertelenül tért vissza. Fellépése csak átmeneti eredménnyel járt, mert 
1477-1479 között a török Horvátországon keresztül velencei területig, sőt Stíriáig és 
Vas megyéig pusztított. A század végén Magyarország végleg defenzívába szorult, 
és a magyar védelemben eddig ismeretlen jelenség lépett fel: az árulás. 1494-ben 
Kinizsi Pál Nándorfehérvár árulóit büntette meg hihetetlen kegyetlenséggel, melyet 
később Zápolyai János alkalmazott Dózsa kivégzésekor. 

Az árulást aligha magyarázhatjuk másként, mint azzal, hogy a helyzet remény 
telenségével az árulók is tisztában voltak. Az egyre nagyobb seregeket mozgósítani 
tudó török birodalom és Magyarország felette egyenlőtlen ellenfelek voltak. Az ural 
kodó osztály ezt nemcsak Magyarországon, hanem a szomszédos országokban is 
tisztán látta. , Magyarország nagy ország, sok ereje van és sok férfia, de a törökök 
kiűzésére és Európa visszaszerzésére nagyobb hatalomra van szükség" - írta a német 
kancellár a várnai csata előtt, s már egy év előtt ugyancsak ő kifejtette, hogy egy 
csatában állítólag 30000 törököt vágtak le, a valóságban csak 9000-et, , amit, a 
törökök sokaságát és hatalmát tekintve, vereségnek sem érdemes nevezni". Aeneas 
Silvius Piccolomini, a későbbi II. Pius pápa 1448-ban a rigómezei csatáról írt jelen 
tésében rámutatott arra, hogy a török 70 000 ember veszteségét sem érzi meg, ha 
ázsiai seregeit át tudja hozni Európába. A hozzá hasonló, széles látókörű emberek 
már korábban tudták, hogy a török túlerejével Magyarország egyedül nem, csak 
egész Európa veheti fel eredmény reményében a harcot. Három századdal korábban 
a kereszténység valóban akkora erőt képviselt, hogy az európai seregek vissza tudták 


venni a Szentföldet. De a XV. századra ez az erő és tekintély elfogyott. Schlick 
Gáspár, III. Frigyes császár kancellárja már 1443-ban megírta a törökellenes had 
járat szervezésével megbízott pápai követnek, Cesarini Julián bíborosnak, hogy az 
európai uralkodók törökellenes összefogása reménytelen kísérlet, a velenceiek sem 
fognak gályákat küldeni a tengerszoros lezárására, pedig nekik érdekük lett volna a 
török terjeszkedésének megakadályozása. I. Ulászlónak a várnai csata előtt Skander 
béghez írt levele mutatja, hogy a külföldi segítségben bízó magyar király keserű 
magára hagyatottságot érzett. Ugyanezt érezhette Hunyadi János, aztán Mátyás, és 
végül Mohács előtt II. Lajos. A , keresztény" közösség már nem volt élő erő. 

Önkéntelenül is felmerül a kérdés: nem kellett volna-e belátni a reménytelenséget, 
mint ahogyan Nándorfehérvár árulói tették? Nem kellett volna-e , reálpolitikusan" 
megpróbálni kiegyezni a törökkel? Ez a gondolat a történeti irodalomban is felmerült, 
de a kor magyarjától teljesen idegen volt. Vegyük csak sorra a kor magyarjait, leg 
fontosabb ismérvük, társadalmi helyzetük szerint. 

A papságnak, lett légyen bíboros érsek, egyszerű plébános vagy szerzetes, még 
gondolnia sem lehetett a törökkel való egyezkedésre. Nemcsak azért nem, mert ez 
halálos bűn lett volna, hanem azért sem, mert a török is meg volt róla győződve, hogy 
ő az , gaz hit" egyedüli birtokosa, a keresztény képeket és szobrokat , undok bálvá 
nyoknak" minősítette, és - bár a krisztusi tanokat tisztelte - a papokat mélységesen 
elítélte. Egyházinak igazán nem volt mit keresnie a törökök között. 

Az uralkodó osztály véleményét Vitéz János püspök tollával Hunyadi János fog 
lalta össze 1450-ben, a pápához írt egyik levelében. 


, Ha jól emlékezem, immár száz esztendeje ólálkodnak Európa körül a törökök 
ellenséges, Istenre-emberre acsarkodó fegyverei. Villámgyors egymásutánban igázták 
le Görögországot, Macedóniát, Bulgáriát, Albániát, mérhetetlen pusztulást hoztak 
sok-sok földre, melyek emléke s említése egyaránt fájdalmas, és gőgösen kigúnyolva 
romba-gyászba döntve, szolgaságra taszítva, vallásukból kiforgatva őket, idegen 
hitet, idegen erkölcsöt, idegen törvényt és a hitetlenek nyelvét kényszerítették rájuk. 
Sem Isten, sem ember jogait nem kímélték; nem hagytak érintetlenül semmit, ami 
kardélre hányható, megfélemlíthető, felperzselhető vagy szolgaságra vethető volt, 
ahová betették a lábukat, mindent meggyaláztak." 


Az uralkodó osztály többi tagja is meg lehetett, sőt meg is volt győződve arról, hogy 
nemesi kiváltságai, nemzedéken át szerzett és megtartott birtokai, ezekkel együtt ha 
talma menthetetlenül veszendőbe megy, a legjobb esetben puszta életét tarthatja meg. 
Nem volt véletlen, hogy Szászsebesen is egy nemes tartott ki végsőkig a törökkel szem 
ben, és az sem, hogy Kinizsi olyan kegyetlenül bánt el az árulókkal. 

De talán a hatalomból kisemmizett osztály tagjai, a jobbágyok, akiknek nem volt 
vesztenivalójuk, talán ők mégis hajlandók lettek volna megalkudni új uraikkal. Érve 
lés helyett vegyük elő ismét György fráter könyvét, és lapozzunk bele abba a fejezetbe, 
amelyben a török rabságban levők sorsát írta meg. 


, Hogy a foglyokat könnyebben megtarthassák (tudniillik a törökök), minden város 
ban az emberek vételére és eladására kijelölt kereskedők vannak, akiknek, a többi 
dolgok kereskedőihez hasonlóan, a királytól (azaz a szultántól) kiváltságuk van arra, 
hogy bármilyen rabot bárkitől megvehessenek, eladhassanak, elzálogosíthassanak és 
kiválthassanak, éspedig az ebben a tárgyban hozott királyi törvények szerint akadály 
talanul. Ezt nemcsak a városokban teszik, hanem a sereggel együtt járnak a táborban, 
láncokat víve magukkal, hogy a foglyul ejtők kezéből a foglyokat megvegyék, mert a 
foglyul ejtők nem tudják a rabokat őrizni, s ezért rögtön eladják őket, a rabok bő 
sége vagy szűke szerint magasabb vagy alacsonyabb áron. Mert néha olyan nagy 
tömegben ejtenek rabokat, hogy egy embert - amint azt tőlük hallottam - egy süvegért 
adnak el. A kereskedők ugyanis megveszik őket, és tízesével vagy tizenkettesével egy 
láncra fűzve irányítják őket." Az irányítás végpontja egy város piaca a birodalom bel 
sejében, ahol a rabokat áruként értékesítik. Levetkőztetik őket, futniuk és ugrálniuk 
kell, hogy a vevők lássák, nem beteg-e az áru. Eladásukban - György fráter nagy meg 
rökönyödésére - a várható fizikai haszon volt az irányadó, nem játszott szerepet sem 
a társadalmi állapot, sem a nem. Az elfogott családokat természetesen szétszakítják, 
kit ez, kit az vesz meg. A szökést megkísérlő rabot biztonság kedvéért , megjelölik" , 
levágják orrát, fülét, vagy a lábán égetik el az ideget, hogy ne tudjon futni. , Ó, hányán 
szöktek meg - zárja az író a fejezetet - mindenféle halálnemnek kitéve magukat, s 
pusztultak éhen vagy szomjan a hegyek között és az erdőkben, vagy ami a legfőbb 
rossz, önmaguk ellen fordították kezüket vagy kötéllel szorították ki az életet maguk 
ból, vagy folyóba ugorva vesztették el testi életüket és lelkűket." 


A kép még naiv tárgyilagosságában is végtelenül sötét, de lehetett-e elég sötéten fes 
teni annak a magyar parasztnak a sorsát, aki ugyan saját hazájában is nincstelen volt 
és jogtalan, de most néhány hét alatt három évszázadot zuhant vissza a társadalmi 
fejlődésben, s lett elvileg szabadon költöző földművesből vagy egy mezőváros lako 
sából adható és vehető tárgy, család nélküli rabszolga. Ha a nándorfehérvári csatában 
vitézül küzdő parasztokról hallunk, akkor a török fogságra is kell gondolnunk. 

Az ellentét keresztény magyar és pogány török között nemcsak általános volt, 
hanem kibékíthetetlen is. De Franciaországban ezt csak vallási ellentéttel magyaráz 
ták, hűvös nyugalommal írva le, hogy ez az ország sokszor áll súlyos harcban a török 
kel. A magyar király és alattvalói részére ez élethalálharcot jelentett. S az élet-halál 
kérdése is hozzá tartozott ahhoz a kerethez, amelyben négy millió ember élt a rendi 
társadalom játékszabályai szerint. 


A király 


Uram, királyom 


, Ekkor elbeszélték egymásnak dolgukat, életüket. Elmondta a lány, hogy ő is király 
vérből való, hogy az apját óriások ölték meg. Az országot elfoglalták. Az ottvaló kastély 
a lány apjáé volt, onnét járnak ki az óriások mindennap, hogy a népet sarcolják. " 


Rózsa vitéz történetének ez a szomotú része olyan országról szól, amelynek nincs 
királya, lánya kénytelen volt kígyóbórbe bújni, hogy az óriások elől megmeneküljön. 
Mert a népmesékben, ha megfigyelték, minden országnak van királya. Olyannyira 
van, hogy az ország neve nem is mindig fontos, néha nincs neve, azt is királyáról neve 
zik, mint a , burkus király országát". A baj ott kezdődik, amikor a király nincs otthon, 
hanem valahol idegenben jár, hadakozik, mert ilyenkor nemegyszer megtörténik, 
hogy valamelyik gonosz főembere keríti hatalmába az országot, és sanyargatja népét. 
Már ez is elég baj, de még az is megesik - mint a fentebbi történetben hogy egyik 
vagy másik mesebeli országnak egyáltalán nincs királya, óriások, a hétfejű sárkány 
vagy valamilyen más gonosz szellem uralkodik rajta, pusztítja lakóit, emészti azok 
vagyonkáját. Ha a mesében nincs királya az országnak, akkor biztosak lehetünk ben 
ne, hogy az ország a legnagyobb bajban van, valamilyen súlyos istencsapás áldozata, 
gonosz erők kerítették hatalmukba. A népmesékből kézenfekvő a következtetés, hogy 
a király a rend, a béke és boldogulás személyes biztosítéka, a király hiánya a káosz 
és nyomor előidézője, a gonosz erők szabad garázdálkodásának szomorú időszaka. 
És mielőtt még elhagynánk a népmesék területét, iktassuk ide kiindúlópontul azt a 
verset, amelyet véletlenül éppen a XV. században, 1458-ban, vagy nem sokkal utóbb 
szereztek Hunyadi Mátyás megválasztásáról. 


Mátyást mostan választotta 
Mind ez ország királyságra, 
Mert ezt adta Isten nékünk 
Mennyországból oltalmunkra. 


Azért mi is választottuk 
Mint Istennek ajándékát, 
Kitől Isten dícsértessék, 
És örökké mondjuk: ámen. 


A versből ragadjuk ki azt a gondolatot, hogy Mátyást , királyságra" választották, 
egyszerűen azért, mert az ország nem lehet meg király nélkül. A magyarság ekkor már 
négy és fél évszázada élt a királyság politikai formájában, el sem tudta képzelni, hogy 
király nélkül is lehet élni, s ezzel a felfogásával nem állt egyedül. Akárhová nézünk a 
középkori Európában, mindenütt királyok uralkodtak, Angliától Magyarországig, 
Svédországtól Szicíliáig. Még ha hatalmuk olyan semmivé zsugorodott össze, mint a 
császárnak nevezett német-római királyé, akkor is kellett lennie valakinek, aki, ha 
nem is kormányoz, de a címet viseli. Egyedül Itália városainak egy részében volt 
, hépuralom", ami persze ott sem a nép uralmát jelentette. Aeneas Silvius Piccolomini 
egy 1445-ben Szécsi Dénes esztergomi érsekhez, mint az akkor Bécsben tárgyaló 
magyar követség fejéhez intézett levelében mélységes megvetéssel szól az uralomnak 
erről a fajtájáról. , Mindnyájan, akik itt vagytok - írja - nemesek vagytok, de a nép 
uralomban minden nemes gyanús. Felülkerekednek a nép fiai, és egyenlő jogokkal 
kormányozzák az államot, s mindent, ami kiválik, levagdosnak. Nézzétek a városokat, 
amelyeket a közösség kormányoz. A kormányzatban egyetlen nemes sincs, mind 
kereskedők. Nem hiszem, hogy közületek bárki inkább akarna kézműveseknek alá 
vetve lenni, mint királyoknak." Felesleges volt a nagyon elszegényedett olasz nemesi 
családból való Piccolomininak a Dél-Dunántúl felét kezében tartó Szécsi családból 
való Dénes érseket a , népuralomtól" óvni, mert sem az érsek, sem követtársai, sem 
az őket Bécsbe küldő főpapok és főurak, de még a nemesek és az országból kirekesz 
tett nép sem gondolt akkoriban a politikai forma megváltoztatására. Nemcsak 
Piccolomini volt meggyőződve arról, hogy , ahol béke van, ott uralkodhatik a tö 
meg, ahol háború van, ott minden összeomlik, ha nem egy ember kormányoz", 
a magyar rendek is kimondották 1440. július 17-én, hogy a pogányok támadásának 
kitett ország nem lehet meg alkalmas vezető nélkül, s ez az alkalmas vezető a király. 
Magyarországon sem volt ismeretlen az a nyugat-európai kép, amely király és or 
szága viszonyát a vőlegény és menyasszony viszonyához hasonlította, s amely 
hasonlat logikus folytatása az volt, hogy a király nélküli ország , özvegy", vagy 
ahogyan a korabeli magyar nyelv kifejezte: , árva". Hunyadi János is így írt 1450- 
ben a pápához, amikor Frigyes császár nem akarta V. Lászlót kiadni: , Hiszen or 
szágunk fellegvárát és a királyi trónt fő nélküli, vezető nélküli árvának kell látnunk; 
nincs aki joggal birtokolná a királyi méltóságot, nincs aki kegyet és jóindulatot 
oszthatna, aki szilárdan kézben tarthatná az igazságszolgáltatást. Szíwel-lélekkel 
azon voltunk, hogy félretéve a különböző pártérdekeket, királyt kívánjunk, aki fényt 
áraszt a sötétségbe, és megoltalmaz bajainkban." Ha ehhez hozzátesszük, hogy a 
fényt árasztó uralkodó ekkor mindössze 10 éves, a levélíró pedig negyvenes, nagy 
múltú európai hírű hadvezér, akkor önkéntelenül is adódik a következtetés, hogy 


a népmesékben szereplő hétfejű sárkány csak kifejezési formájában különbözik a 
XV. század püspökeinek és nagyijainak felfogásától, mert a középkori ember 
szemében, - lett légyen az magyar vagy külföldi - a király elengedhetetlen szükség 
volt, a rend, a. béke, az igazság és biztonság záloga. 

A király személyét illető válságok mégsem voltak ritkák a XV. századi Magyar 
országon. A század első esztendejében, 1401-ben a. főpapok és főurak maguk vetették 
fogságra Zsigmond királyt, négy hónapig helyette a királyi tanács (amelyet ezúttal 
országos tanácsnak neveztek) vitte az ügyeket. A király méltóságviselői közül Kani 
zsai János esztergomi érsek ment el legmesszebb, amikor felvette a , Szent Korona 
kancellárja" címet. A négy hónap alatt azonban megszakítatlanul folytak a tár 
gyalások, részben a fogságra vetett Zsigmonddal, részben - ha Zsigmondot nem 
lehet jobb belátásra bírni - új király kereséséről. Zsigmond és utóda, Albert halála 
(1439) után a rendek Ulászló lengyel királyt hívták még"a magyar trónra. A rendek 
V. László koronázását sem 1440-ben, sem később nem ismerték el. Néhány héttel 
V. László után megkoronázták I. Ulászlót, de az ő halála után (1444) mégis V. 
Lászlót , választották meg". László azonban ekkor 4 éves volt, és nagybátyja, 
Frigyes császár gondos őrizete alatt állt. így 1445-1452 között forma szerint is a 
rendek kormányoztak, király nemlétében pedig Hunyadi Jánost választották meg 
, néhai Albert úr, Magyarország királya fiának... László úrnak személyében és 
nevében" intézkedő kormányzónak. Sem egyik, sem másik esetben, sem amikor 
maguk a rendek tették lehetetlenné Zsigmond számára a királyi jogok gyakorlását, 
sem amikor V. László kiskorúsága és távolléte rajtuk kívül álló okból tette lehetet 
lenné a király tényleges uralmát, nem merült fel az a gondolat, hogy az országnak 
ne legyen királya, hogy valamilyen más politikai formát keressenek, hogy az olasz 
városokat utánozzák. Még Mátyás halála után, amikor a nagyurak olyan torkig 
voltak az erős királyi hatalommal, még akkor sem jutott eszükbe valamiféle nép 
uralmat bevezetni. A király az ország felett uralkodott, és miután az , ország" 
nemesekből állt, a nemesek felett. A népuralom - tehát a nemtelenek uralma - 
elképzelhetetlen volt a nemesség részére. A fentebb felsorolt esetelTsúlyos politikai 
válságok voltak, de a megoldás sohasem úgy vetődött fel, hogy a politikai formán 
változtassanak, hanem mindig úgy, hogy a meglevő, valamilyen oknál fogva alkal 
matlan királyt alkalmas királlyal pótolják. Az a mondat, amelyet a francia királyok 
temetésén a frissen lezárt sír mellett egy herold kiáltott ki: , Meghalt a király, éljen 
a király!", a magyar viszonyok között is érvényes volt. Király nélkül nincs ország, 
vagy talán most jobb, ha a latin kifejezést betű szerint fordítjuk: , Király nélkül 
nincs királyság." 

Ha azt meg is tudjuk állapítani, hogy a király első elengedhetetlen tagja a ki 
rályságnak mint politikai formának, mégsem tagadhatjuk, hogy Magyarországon 
- éppen a XV. században - sokszor lángolt fel élesen vita a király körül, pontosabban 
a körül a kérdés körül, hogyan lesz valaki király. Piccolomini hosszú, már említett 
levelében azt az állítást kockáztatta meg, hogy , nem a választás és koronázás, hanem 
az utódlás teszi a királyokat", s ezt a tételt Magyarországra is érvényesnek tartotta. 


Az utódlás vagy öröklés (successio) szónak a fordításával megint bajban vagyunk, 
mert a szó eredeti jelentése ebben az értelemben: , helyébe lép, felvált". Olyan fo 
lyamatot kell tehát elképzelnünk, amelyben valaki valakinek a helyébe lép, valakit 
felvált, amiből az is következik, hogy a cselekmény végrehajtója az, aki a másik 
helyére lép, nincs szükség külső személyek közreműködésére. A XV. századi Nyu- 
gat-Európában ez valóban így történt. A király halála után legidősebb fiaminden 
zökkenő nélkül vette át az uralmat az öröklés jogán, tehát egyszerűen felváltotta 
apját, annak helyére lépett a királyi tisztségben. Ez az esemény teljesen önműködően 
következett be, nem volt szükség sem a főpapok vagy a főurak, sem mások közre 
működésére. A francia és angol jogászok ennek alapján mondhatták ki, hogy a ki 
rályság folyamatos, ,a méltóság sohasem hal meg". Ha most visszagondolunk a 
magyar népmesékre vagy a fentebb idézett XV. századi szövegekre, akkor világos, 
hogy az önműködő öröklési rendszernek óriási előnye volt. Nem következhetett 
be az, hogy az prszág "árvaságra" jusson, mert soha egy pillanatig sem maradt 
király nélkül. Még világosabb, hogy ennek a rendszernek elengedhetetlen feltétele, 
hogy a királyi családban mindig legyen férfi, aki az elhunyt király helyébe léphet, 
mint ahogyan Franciaországban a királyi ház mindig elég férfival rendelkezett a 
folyamatos uralom fenntartásához. Ez az egyébként , Capeting csodának" nevezett 
tény tette lehetővé, hogy nyolc századon át megszakítatlanul a 987-ben megválasz 
tott Capet Hugó utódai üljenek a francia trónon. A folyamatosságnak másik fel 
tétele, hogy az uralkodó család olyan tekintéllyel rendelkezzék, amely az örökléssel 
szemben minden kételyt kizár. 

A középkori Magyarországnak is volt ilyen családja, az Árpádoké, amely azonban 
a korabeli forrásokban nem ezen a néven szerepel, hanem mint a , szent királyok 
nemzetsége". Az elnevezésben van némi kegyes csalás. A középkori magyarság 
két szent királyt ismert, I. Istvánt és L Lászlót" előbbit 1083-ban, utóbbit 1192-ben 
iktatták hivatalosan a római egyház szentjei közé. Tagadhatatlan, hogy mindketten 
az Árpádok nemzetségéből származtak, ilyen értelemben az Árpád-ház valóban a 
szent királyok nemzetsége volt. De ugyanilyen tagadhatatlan az is, hogy a későbbi 
királyok csak oldalági rokonaik, hiszen István egyetlen fia utódok nélkül halt el, 
Lászlónak meg csak egy lánya volt. A László halála (1095) után uralkodó Árpád-házi 
királyok mind László testvérének, I. Gézának voltak vér szerinti leszármazottai. 
Az ellentmondás azonban ezúttal nem olyan mély, mint amilyennek első pillanatra 
látszik. Tulajdonképpen pogány hagyomány keresztény formába öltöztetésével 
állunk szemben. Az a kiemelkedő férfi, akit az egész nemzetség közös ősének te 
kinthetünk, aki a középkori hagyomány szerint a honfoglalás vezére volt, Árpád, 
pogány volt, személyét pogány mondák vették körül, s így bizony nem nagyon lát 
szott alkalmasnak, hogy valódi szentek őseként tiszteltessék, mégpedig - és ezt 
hangsúlyozni kell - nemcsak az egyház, hanem a megkeresztelkedett magyarság 
szemében sem. Azt sem szabad elfelejtenünk, hogy a feudális királyság olyan mélyre 
ható változásokat vezetett be, olyan mértékben alakította át a társadalmi felfogást, 
hogy már 150 évvel, tehát 6 nemzedékkel István és 100 évvel, azaz 4 nemzedékkel 


László után minden régi rendelkezést, minden tekintélyes alapítványt a , szent 
királyoknak" tulajdonítottak. Nem csodálkozhatunk rajta, hogy a királyi családot 
nem Árpádról, hanem a szentekről nevezték. 

Amikor 1301-ben III. Andrással fiágon kihalt az Árpád-ház, Ákos István ország 
bíró azt írta, hogy , Szent István első" magyar király nemzetségének... atyai ágon 
kisaijadt utolsó aranyágacskáját" siratta el az ország, és a főpapok, főurak és ne 
mesek , sokat tépelődve gondolkodának, hol, s miképp találnának maguknak a 
szent királyok véréből sarjadt új királyt". Ez az idézet vezet el bennünket a kérdés 
lényegéhez, mert a megkeresztelt forma mögött tulajdonképpen egy világszerte 
elterjedt, a kereszténységnél is ősibb mítosz állt, a királyi vér mítosza. A mítosz 
lényege az, hogy az uralkodó a felsőbb hatalmak kegyeltje, s ez a kegy nem sze 
mélyére szól, hanem az egész családnak, a vérrel együtt átörökölhető. A pogány 
korban úgy hitték, hogy az első ős nem is emberi apától, hanem valamilyen felsőbb 
lénytől született, az Árpádok esetében ez a lény a turulmadár, az Árpádok toteme 
volt. Ugyanez a forma megkeresztelve a , szent királyok nemzetsége"-ként jelenik 
meg. A pogány hit szerint a felsőbb hatalom ugyanúgy kedvelte Árpádot, mint aho 
gyan a kereszténységben Isten a szent királyokat, és ezt a kegyet nem Istvánra és 
Lászlóra korlátozta, hanem kiterjesztette egész nemzetségükre, annak olyan tagjaira 
is, akik csak vérségi rokonok voltak, de nem utódok. Krónikáink számtalan fordu 
lata tesz tanúságot az Árpád-ház különleges képességeibe vetett hitről, a nemzetség 
fenntartásának szükségességéről. Amikor Kun Lászlót meggyilkolták, és nem ma 
radt utóda, a magyarság elfogadta királyának II. András unokáját, III. Andrást, 
aki számkivetésben élt. A krónika a koronázásról írva szó szerint ezt mondja: , Lás 
suk András király leszármazását és eredetét, amelynek alapján méltó Magyarország 
koronájára." Nem egyéni képességeit említi az ismeretlen szerző, nem is valamiféle 
érdemeit, még csak nem is örökségének jogcímét, hanem pontosan leírja származását, 
és az a puszta tény, hogy az Árpádok fiágához tartozott, méltóvá tette Andrást 
arra, hogy az ország királya legyen. Ha ezt tudomásul vesszük, akkor azon sem 
csodálkozhatunk, hogy minden király kötelessége az Árpád-ház fenntartása, s ez 
nemcsak az ő gondja, őrködnek rajta az ország nagyjai is. így olvashatjuk a króni 
kában II. Istvánról (1116-1131), hogy nem akart megnősülni, hanem mindenféle 
szeretőt tartott. , Miért is az ország bárói és nagyjai bánkódva az ország romlásán 
és a király terméketlenségén, feleségül adták hozzá Apuliai Giscard Róbert király 
lányát." István ekkor - a főurak tudomása szerint" SZégyetlen élő férfi volt az 
Árpádok közül, nemcsak saját érdeke volt, hogy megnősüljön, hanem a főuraké is, 
akik féltek attól, hogy az ország , elárvul". II. István házassága gyermektelen ma 
radt, nem sokkal halála előtt azonban kiderült, hogy életben van unokatestvére, 
a gyermekkorban megvakított Béla herceg (a későbbi II. Béla király). István az 
udvarba hozatta rokonát; , És azonnal követeket küldött Szerbiába, és Uros nagy 
fejedelem leányát Bélához adta feleségül. Aki nemsokára Gézát szülte." Egyik 
esetben sem az uralom fenntartása forgott kockán, mindkét esetben a királyi család 
folytatása, a királyi vér fennmaradása volt a tét. 


Tisztában vagyunk azzal, hogy a mai ember racionálisabb érveléshez szokott. 
Könnyebben lett volna érthető mindez, ha egy család hatalmi pozíciójának megtar 
tásáról, a következetes, több nemzedékre kiterjedő királyi politika lehetőségéről, a 
főurak akciójánál az uralkodó osztály közös érdekeiről írtunk volna, sőt talán még 
az is, ha egyszerűen emberi hiúságot emlegettünk volna. Nincs szándékunkban azt 
mondani, hogy mindez - tudatosan vagy öntudatlanul - nem játszott közre a fenti 
eseményekben és a szereplők magatartásában, de - és ezt szeretnénk hangsúlyozni 
- az Árpádokba vetett hit mindebben legalább akkora szerepet játszott. A , szent 
királyok" nemzetségét nemcsak az Árpádok, sőt nem elsősorban az Árpádok miatt 
kellett mindenáron fenntartani, hanem az ország érdekében. Ha - , amit Isten ne 
adjon" - ez a nemzetség kihal, ha már nem olyan király ül a trónon, akiben ugyanaz 
a vér folyik, mint a szent királyokban, akkor valami végzetes baj következik be, 
valami olyan csapás, mint amikor a mesebeli király palotájában óriások ütöttek 
tanyát. Érvelésünket - úgy hisszük - alátámasztja Ákos István fent idézett monda 
tának második fele, hogy 1301-ben a magyarság igyekezett , a szent királyok véréből 
saijadt" új királyt találni magának. Két motívum is van ebben a kijelentésben, amely- 
lyel fentebb volt dolgunk: 1. király nélkül nincs ország, és miután az Árpád-ház 
fiágon kihalt, nincs, aki III. András helyére léphetne, tehát utódlással a kérdés nem 
oldható meg, valahonnan királyt kell keríteni; 2. de nem akármilyent, hanem olyant, 
akinek ereiben - ha nem is apai ágon - az Árpádok vére folyik. A múlt század törté 
nészei által olyan büszkén hirdetett első király-"választás" nem racionális aktus volt. 
Nem pusztán politikai megfontolások irányították, hiszen eleve csak azok közül 
lehetett választani, akikben a szent királyok vére leányágon bizonyítható volt, s a 
jelöltek kiválasztásánál ez az irracionális szempont játszotta a legfőbb szerepet. 
Tudjuk, hogy összesen három jelölt volt, mindhárom anyai ágon az Árpádokkal 
rokon, közülük végül is az Anjouknak sikerült a magyar trónt megszerezni. Uralmuk 
legitimitása nem a választás volt, hanem a nőági leszármazás. Amikor 1372-ben 
Lajos király meghalt, trónját leánya, Mária örökölte. Hogy a magyarság ekkor még 
mindig az Árpád-ház képviselőit, vér szerinti leszármazottait látta az Anjoukban, 
arra a legjellemzőbb ismét egy krónika szűkszavú bejegyzése Mária 1387-ben gyer 
mektelenül bekövetkezett haláláról. , Ebben a Mária királynőben végül kihalt Ma 
gyarország szent királyainak.magja mindkét (ti. fi- és nő-) ágon." Az Anjouk francia 
származása még három nemzedékkel később is teljesen háttérbe szorult azzal a vé 
konyka szállal szemben, amely őket az Árpádokhoz fűzte. 

A XV. századi magyar királyoknak vérségileg már semmi közük nem volt az 
Árpádokhoz, általában nem is utódlás révén kerültek a trónra, hanem választás 
útján. Egy esetben, V. László esetében mégis felmerült az öröklés joga. Apja, Albert 
Magyarország királyaként halt meg, s ha László nem utószülöttként (apja halála 
után) jött volna a világra, biztosan nagyobb nehézség nélkül léphetett volna trónra. 
Születésekor azonban a rendek már meghívták a lengyel Ulászlót magyar királynak, 
s ettől az elhatározástól már csak azért sem voltak hajlandók tágítani, mert a török 
veszedelem miatt felnőtt uralkodót kívántak. V. László koronázása tulajdonképpen 

a főurak egy kis csoportjának, a királlyal rokon Garai Lászlónak, Újlaki Miklósnak 
és a Szécsíeknek - köztük Dénes esztergomi érseknek - államcsínye volt, amelyet 
a főpapok és főurak többségével nem tudtak elfogadtatni, ["mikor I. Ulászló elesett 
a várnái csatában, és arendek V. Lászlót fogadták el királynak, ragaszkodtak hozzá, 
hogy újra megkoronázhassák, amit csak üggyel-bajjal lehetett elhárítani. A magyar 
rendek mindaddig , választott" királynak nevezték V. Lászlót, amíg tényleges ural 
mát meg nem kezdte. Ezzel a kifejezéssel részben az egyházi szóhasználatot utánoz 
ták, mert a püspököket - elvileg - a székeskáptalanok választották, s mindaddig, 
amíg a pápa a választást meg nem erősítette, a , választott püspök" címet viselték. 
A kifejezés átvitele a királyra a rendeknek lehetővé tette, hogy egy szóval két kér 
désben is kifejezésre juttassák álláspontjukat: 1. a király választás és nem öröklés 
folytán kerül a trónra Magyarországon; 2. a magyar király csak koronázása után 
válik igazán az ország királyává, mint ahogyan a püspök is csak a szentszéki 
megerősítés után válik igazán a kérdéses egyházmegye fejévé, addig csak , válasz 
tott király", illetve , választott püspök". Ezért hangsúlyozta Piccolomini sokszor 
idézett levelében, hogy , nem a választás és koronázás, hanem az öröklés teszi a ki 
rályokat", s ebben a mondatban a választás és koronázás egybetartozó, egymást 
kiegészítő fogalmak, velük szemben áll az öröklés. De éppen ez a puszta, még a koro 
názást is ceremóniává tevő, önműködő öröklés volt az, amelyet Zsigmond uralma 


alatt a hatalmában olyan mérhetetlenül megerősödő arisztokrácia nem volt haj 
landó elfogadni. 

Piccolomini már idézett levelén kívül ország-világgal levelezett kenyéradó gazdái 
- Frigyes császár és Schlick kancellár - megbízásából V. László örökösödési jogá 
nak elismertetése érdekében, s ezekben a levelekben nem mulasztott el rámutatni 
arra, hogy László milyen fényes - tudniillik a Habsburg - családból származik. Fel 
sorolta a Habsburg-házból való vagy azzal nőágon rokon korábbi német-római 
császárok kiválóbbjait, és arra is utalt, hogy a Habsburgok végső fokon római 
származásúak. A római származás természetesen humanista mese, de az érvelés 
mögött mégis ugyanaz a gondolat húzódik meg, amit fentebb az Árpádokkal kap 
csolatban vázoltunk: a királyi vér mítosza. Csakhogy közben két évszázad telt el, 
s egy művelt humanista szemében a római ősök töltötték be ugyanazt a szerepet, 
mint a pogány magyar szemében a turul-totem, vagy keresztény utódaiéban a , szent 
királyok". 

A magyar arisztokrácia soraiban ekkor ez a mítosz már kihalóban volt. Válto 
zatlanul hitt benne, hogy az országnak királyra van szüksége, de a királyt választani 
akarta, és választotta is. S ha eleinte más uralkodóházak tagjai között keresett meg 
felelő jelöltet, akkor ennek nem a királyi vérbe vetett hit volt az oka, hanem hogy 
saját soraiból hosszú ideig nem tudott egy család olyan mértékben kiemelkedni, 
hogy a trónt betölthesse. Magyarországon ez a , főúri lázadás" a régi normákkal 
szemben Zsigmondtól fogva egyre nagyobb erővel lángolt fel, és nem véletlen, hogy 
a rendek jogait biztosító királyi esküvel először V. László tényleges trónra lépésekor 
(1453) találkozunk. A folyamat V. László halála után érte el csúcspontját, nemcsak 
nálunk, a szomszédos Csehországban is. Itt Hunyadi Mátyást, ott Pogyebrád Györ 
gyöt választották királlyá. A választás alatt most sem szabad valamiféle többségi 
döntésre gondolnunk. Mátyás választása tulajdonképpen a főurak megfélemlítésé 
nek volt az eredménye. Mintha Piccolomini már 13 évvel korábban megsejtette volna 
az ilyen választás nehézségeit, mert 1445-ben azt írta Szécsi Dénesnek, hogy Magyar 
országon sok kiváló és fényes család van, sok lenne méltó arra, hogy királyt adjon 
az országnak, márpedig egy országnak csak egy királya lehet. A magyar arisztokrá 
cia soraiból kikerülő királynak sok irigye és ellensége lesz, a bosnyák király, a 
szerb fejedelem nem fogja elismerni, nem is szólva a magyar főurakról, , akik már 
Zsigmond és Lajos királyt is alig szenvedhették" . 

Ha a XV. században az uralkodó osztály szemében a király választása racionáli 
san megoldandó politikai kérdés volt, akkor a nép között még ekkor is megtartotta 
a régi irracionális felfogás elemeit. Gondoljunk csak a Mátyás megválasztásakor 
költött, a fejezet elején idézett versre. Mindkét versszakban ugyanaz a logikai ugrás 
tér vissza: Mátyást választották meg, mert-Isten adta. Elképzelhetetlen volt, hogy 
valaki, akit ilyen magas posztra választanak meg, ne legyen a felsőbb hatalmak 
által kijelölt, rendkívüli képességekkel felruházott ember. És a nép szemében az sem 
volt kétséges, hogy az új uralkodót Isten azért adta az országnak, hogy megvédje 
minden bajtól, attól a kétségbeejtő káosztól, ami V. László halála után a királytalan 


országban kitört, miközben a határon át török csapatok törtek be, dúltak, foszto 
gattak, és rabláncra fűzték az embereket. Az embert és jószágot emésztő hétfejű 
sárkány közelebb volt a valósághoz, mint a meséhez. A következtetést nem nehéz 
levonni: a királyi vér és az istenadta Mátyás egy és ugyanazon hit megnyilvánulása 
két különböző korszakban, ott az országbíró soraiban, itt a népköltészetben. 

Mátyást, a vers szerint, Isten a nép oltalmára adta, de ha úgy gondoljuk, hogy 
ez csupán a nép felfogásának kifejezése, akkor idézzük fel Hunyadi Jánosnak a 
pápához 1450-ben írt levelét, amelyben ugyancsak azt olvashatjuk, hogy a király 
megoltalmazhatja az országot. Már a levél egy részének idézésekor rámutattunk 
arra, hogy a levél írója negyvenes éveiben járó hadvezér, aki mögött győzelmek és 
vereségek hosszú sora állt ekkor. De még ha feltételezzük, hogy a szövegnek ez a 
fordulata nem tőle, hanem a fogalmazótól, Vitéz Jánostól ered, akkor is azt kell 
mondanunk, hogy ezeket a sorokat egy 42 éves, évtizedes politikai gyakorlattal ren 
delkező püspök írta le, aki mellékesen az akkori Magyarország legműveltebb embere 
volt. Akár egyik, akár másik esetet választjuk, nevetségesnek tűnik, hogy két meglett 
férfi egy 10 éves gyermektől várja, hogy az országot , megoltalmazza". Tegyük ehhez 
hozzá, hogy trónra lépésekor Mátyás sem volt sokkal öregebb. És mégis - bármilyen 
furcsán hat - Hunyadinak vagy - ha úgy tetszik - Vitéznek ugyanúgy igaza volt, 
mint a nép ismeretlen költő fiának. A királyság politikai formája király nélkül egy 
szerűen megszűnt működni, mert a rendiség felépítésénél fogva kettős rendszer volt, 
s a király rendek nélkül ugyanolyan tehetetlen, mint a rendek király nélkül. A királyi 
méltósággal együtt járó jogok gyakorlása elengedhetetlen volt. 

A XV. század magyar királya szuverén uralkodó volt, ami alatt nemcsak azt ért 
jük, hogy teljesen független volt politikailag, hanem ennél többet fejez ki, tartalmá 
nak megvilágításához azonban még a XV. századból is több mint egy évezredet kell 
a történeti fejlődésben visszamennünk, egészen a rómaiakig. A római jog szerint a 
legfőbb hatalom birtokosa a római nép volt. Ezt a tételt főképpen a törvényhozó 
(és vele együtt igazságszolgáltató) hatalomra értették, ilyen értelemben beszéltek a 
, római nép felségéről", amit a latin , maiestas" szóval fejeztek ki. A szó gyökere a 
, hagy" melléknév fokozott alakja, tehát nagyobbat jelent. A magyarban is, más 
nyelvekben is ezt a fokozást inkább a felfelé mutató fogalommal fejezték ki, első 
sorban azt juttatva érvényre, hogy a , maiestas" magasabb, mint minden más, ebből 
született meg a magyar , felség" kifejezés. A római rendszer ismérvei közül itt most 
még csak azt kell kiemelnünk, hogy aki a nép hatalmát megsérti, az felségsértést 
követ el. Rómában a császárság korában a szuverenitás hordozója megváltozott, 
mert a nép ezt a jogát a császárra ruházta át. Tőle örökölte előbb a német-római 
császár, majd a többi uralkodó. így azután a középkorban a legfőbb hatalomnak 
a király volt a hordozója, benne testesült meg az uralma alá tartozó terület és a 
rajta élő nép felsége. 

Az ismertetett római jogi fejlődésből méltán következtethetnénk arra, hogy a 
király szuverenitása teljesen korlátlan volt. A középkorban a királyi hatalom még 
sem volt korlátlan. A korai századokban az egyház és főképpen Szent Ágoston 


tanai szabtak elvi határt az uralkodó hatalma gyakorlása elé. A keresztény ember 
életének célja a túlvilági örök boldogság, az üdvözülés, a hatalomnak pedig az volt 
a feladata, hogy a hatalom alatt álló embereket az üdvözülés útjára, Ágoston sza 
vaival: az Isten országába - vezesse, következésképpen a király uralmának célja 
sem lehetett más. A , kegyes" és , igazságos" királynak éppen ezért úgy kellett igaz 
gatnia országát, hogy annak minden lakója megfeleljen az Isten által kinyilatkozta 
tott és az egyház által hirdetett erkölcsi követelményeknek. Az a király, aki nem ezt 
tette, az nem volt igazságos uralkodó, hanem zsarnok. 

A teológia diktálta megkötöttségen kívül a királyt még egy másik gyakorlati 
tényező szorította határok közé, s ez a királyi tanács tagjainak működése volt. Még 
amikor a király rendelkezett a legnagyobb anyagi eró forrásokkal és a legnagyobb 
hadsereggel, még akkor sem tehette azt, amit akart. Amikor II. István magyar 
király orosz földön teljesen értelmetlen háborút vezetett, a vele levő főurak a háború 
befejezése mellett döntöttek, és hazaindultak. II. István kénytelen volt követni őket. 
A király uralmának már ekkor alkalmazkodnia kellett az egyház tanításához, csak 
úgy, mint saját országa hatalmasaihoz, döntését el kellett velük fogadtatni. 

A XV. században Magyarországon a király politikai cselekvőképességének már 
nem egyházi tan, hanem a királyi tanács működéséből kialakult és a század végén 
megerősödő politikai rendszer, a rendiség szabott határt. Mint már a bevezetőben 
mondottuk, a feudális Magyarország két politikai tényezőt ismert: a királyt, aki 
alattvalói felett állt, és az , országot" azaz a három rend, a főpapok, főurak és a 
nemesek együttesét. A hatalom a dualizmus két szereplője között oszlott meg, és 
ez a megoszlás nem előre lefektetett alkotmány alapján történt, ilyenként legfeljebb 
az aranybullára hivatkozhattak a rendek, amelyet 1351-ben Nagy Lajos megerősí 
tett, amely a nemességet ellenállási joggal ruházta fel. A XIV. század végétől kezdve 
egyre több , elvi" határozat született, így maga Mária királynő ismerte el 1386-ban, 
hogy őt , a prelátusok, bárók és a nemesség" egybehangzó akarata alapján koronáz 
ták meg. A rendek hatalmát mégsem ezek az elvi határozatok és kijelentések bőví 
tették egyre nagyobb mértékben, hanem a XV. század folyamán bekövetkező poli 
tikai válságok. 1401-ben Zsigmond fogságra vetése indította meg a válságok sorát, 
s ha utána hosszú ideig meg is volt az összhang a király és a rendek között, Albert 
koronázásának feltételeit a rendek diktálták, I. Ulászló meghívása a magyar trónra 
szintén az ő művük volt, a várnai csata után pedig király hiányában éveken át a ren 
dek kormányoztak. Ha itt a rendekről beszélünk, akkor sietve hozzá kell tennünk, 
hogy a három rend - a prelátusok, a főurak és a köznemesek - nem részesült egyfor 
ma mértékben a hatalomból. A kislétszámú főpapok és főurak rendje mozgéko 
nyabb és hatékonyabb intézkedésekre képes politikai csoportot alkotott. A nagy 
tömegű nemesség a megyei szervezet keretében élt, ezen belül választott alkalomról 
alkalomra országgyűlési követeket, akik a rendi tanácskozáson képviselték érdekeit. 
A köznemesi követek a század első felében még csak a beleegyező hallgatóságot 
alkották, Mátyás megválasztásakor léptek ki végleg passzivitásukból, és gyakorol 
tak nyomást az egymással megegyezni nem tudó főpapokra és főurakra. A három 


rend szereplésének részleteit nyugodtan elhagyhatjuk, mert - ismételjük - a rendi 
fejlődés ugyan igen jelentős volt, de nem valamilyen kialakult szabály szerint mű 
ködött, a hatalom megosztását az uralkodó és a rendek között a tényleges és termé 
szetesen állandóan változó politikai erőviszonyok határozták meg. Ha Mátyásnak 
a pápához intézett levelében azt olvassuk, hogy , mind a királyi felség, mind a prelá- 
tus és báró urak és az egész ország" köszönetét mond, akkor ebből nem vonhatjuk 
le a hatalom megoszlására vonatkozólag ugyanazt a következtetést, mint amikor 
Zsigmond kijelenti, hogy intézkedését a prelátusokkal, bárókkal, előkelőkkel és 
nemesekkel megtárgyalva hozta. Sem a hatalom megoszlása a király és a rendek 
között, sem a három rend részesedése a hatalomból még nem állandósult, ehelyett 
esetről esetre dőlt el, hogy kinek milyen mértékben lehet beleszólása valamilyen 
adott kérdés eldöntésében. 

A király hatalmának a rendek által történő korlátozását megismerve, bizonyára 
paradoxonként hangzik, hogy a szuverenitás képviselője még akkor is inkább a 
király volt, amikor igen kis befolyással rendelkezett, és igen kis rész jutott számára 
a tényleges döntésből. 

Első következményként azt a ma már nehezen érthető tényt kell megállapítanunk, 
hogy kifelé nem az ország, hanem a király volt a szuverenitás birtokosa és megteste 
sítője. A nemzetközi érintkezés - elvileg - nem országok, hanem szuverén uralkodók 
között bonyolódott le. A pápai, a császári yagy bármely európai udvarban hiába 
keressük a XV. században Magyarország követét, mert csak a magyar királynak 
volt követe. Nem az ország, hanem a király üzent hadat, kötött békét, nem Magyar 
ország, még kevésbé a nép, hanem a magyar király üdvözölte az újonnan megválasz 
tott pápát stb. A nemzetközi életnek minden olyan megnyilvánulásában, ahol füg 
getlen hatalmak érintkeztek egymással, az uralkodó szerepelt. Ezután már érthető, 
hogy a király nélküli ország nemzetközi téren teljesen lehetetlen helyzetbe került. 
Nem volt kinek hadat üzenni, mint ahogyan Frigyes császár hadüzenet nélkül fog 
lalta el az osztrák határszéli terület egy részét, amikor az országnak - legalábbis 
szerinte - nem volt királya. A diplomáciai érintkezésben is jelentkeztek a nehézségek. 
A különbséget még az a követség is érezhette, amelyet 1445-ben a magyar rendek, 
tehát az , ország" küldött Frigyes császárhoz V. László kiadatása érdekében. Pedig 
ennek a követségnek a tagjai a Habsburg-párt olyan kipróbált híveiből álltak, mint 
Szécsi Dénes prímás vagy a Habsburg-házzal olyan meghitt és megtisztelő kapcso 
latban álló főurak, mint Újlaki Miklós, aki Frigyes császárnak komája, fiának, 
a későbbi Miksa császárnak keresztapja volt. De akármilyen szálak is fűzték őket 
személy szerint a császárhoz, követként alattvalókat képviseltek és nem szuverén 
uralkodót, tehát eleve óriási hátránnyal indultak a tárgyaláson. Megint nem szeret 
nénk túlzásba esni, és azt állítani, hogy ez a formai kérdés eleve mindent eldöntött 
volna. Csak azt szeretnénk hangsúlyozni, hogy a király - bármilyen. korú és jel 
lemű király - puszta léte kiküszöbölhette ezeket a nehézségeket. Összehasonlítva az 
1445. évi , magyar" követség helyzetét azéval, amelyet a 16 éves magyar király kül- 


dött, azt kell mondanunk, hogy Hunyadinak igazajyolt: a király oltalmat nyújtott 
országának a nemzetközi érintkezésben. 

A XV. század folyamán a nemzetközi érintkezésben - Magyarország esetében 
elsősorban a Velencével kötött szerződésekben - még egy a királlyal kapcsolatos 
fogalom jelenik meg:a korona. A szerződésekben foglalt kötelezettségek úgyari" a 
szerződő királyt terhelték, de a király halandó volt, valamilyen formában biztosítani 
kellett, hogy a szerződések - amiket a diplomaták már akkoriban is előszeretettel 
neveztek örök érvényűeknek - utódjára is kötelezők legyenek. A halandó királlyal 
szemben - mint láttuk - a királyi méltóságról a középkorban azt vallották, hogy az 
, sohasem hal meg", de a méltóság elvont fogalmával szemben előnyben részesítet 
ték annak megtestesítőjét, a koronát. A korona nemcsak a királyi méltóságot, a 
jogok összességét testesítette meg, hanem az örök királyi méltóságot is, az egymásra 
következő halandó királyok sorát. Ha tehát a Velencével kötött, szerződésben a 
magyar király és koronája szerepel, akkor ez nemcsak a király személyét, hanem 
leendő utódait - modem fogalmak szerint -, , a magyar államot képviselő minden 
kori királyt" jelentette. 

A király szuverenitása nem korlátozódott az ország külpolitikájára, belpolitikai 
téren is következményekkel járt. A korai középkorban az alattvalót hűség kötötte 
királyához, s ez a hűség személyi kötelék volt, és feltétlen, mert Istennek tett eskü 
vel erősítették meg. A hűség gondolati tartalmára talán az a legjellemzőbb, hogy a 
XTV. századtól kezdve Magyarországon a perben szereplő tanúkat , Istenbe vetett 
hitükre, a király és az ő szent koronája iránti hűségükre" eskették meg. A hit és 
hűség a latinban egy szótő származéka, mint ahogyan magyarban is az, ha ezt ma 
már nem is érzékeljük beszéd közben. A hűség feltétlen volta következtében az alatt 
valóknak hű szolgálataikért semmiféle jutalomra nem lehetett igényük. Ha a király 
megjutalmazta valakinek a hűségét, akkor kegyet gyakorolt, de nem volt köteles 
rá. A hűség azonban még ebben a korban sem volt teljesen egyoldalú kötelék, mert 
azt a hű alattvaló joggal várhatta el uralkodójától, hogy megvédi birtokait és jogait. 
A koronának fentebb elmondott jellemzője, hogy tudniillik a királyok sorsát jelenti, 
ebben a vonatkozásban is megtalálható. Ha Zsigmond király egyik oklevelében azt 
olvassuk, hogy az alattvaló ,a királyi szent koronának, következésképpen boldog 
emlékezetű elődeinknek, a király és királyné őfelségéiknek és végül nekünk" tett 
hűséges szolgálatokat, akkor ezalatt az örök királyi méltóságot kell értenünk, ame 
lyet a halandó Lajos, majd lánya, Mária és végül Zsigmond viselt. 

A rendek hatalmának megerősödésével a hűség fogalma is átalakult. A királyhoz 
ugyan most is hűség kötötte az alattvalót, de ez a hűség már nem volt feltétlen. 
Egyrészt az ország ügyéinek vezetésében részt vevő nagyurak hűséggel tartoztak 
a koronának, másrészt igényt tarthattak és az Aranybulla alapján igényt is tartottak 
arra, hogy a király őket nemcsak birtokaikban, hanem előjogaikban is sértetlenül 
megtartsa, szerzett jogaikban ne sértse. A korona itt még mindig az örök királyi 
méltóságot jelenti, de az értelmezés következménye mégis más, mégpedig az, hogy 
a nagyurak kötelessége a királyi méltóságot a király esetleges helytelen cselekedetei- 


vei szemben is megvédeni. A király nélküli időszakokban azután a korona, mint 
az ország Szent Koronája, a felségjogok összességét jelentette, az alattvalóknak a 
Szent Koronához kellett hűnek lenniük. A Szent Korona-tannak ez a kezdetleges 
állapota is feltételezte, hogy az uralkodó osztály is tagja a Szent Koronának. A régi 
megkülönböztetés szerint a koronával (mint örök méltósággal) szemben a (halandó) 
király állt, most az ellentétpár az ország és a korona lett. A király személyét ezzel 
a fikcióval látszólag sikerült pótolni. A XV. századi magyar történeti eseményeket 
áttekintve, mégis azt kell mondanunk, hogy . a Szent Korona-tan sem ebben a kez 
detleges formájában, sem későbbi (Werbőczinél megjelenő) fejlettebb alakjában 
nem pótolhatta a királyt. A hűség és oltalom viszonossága és összetartozása ugyanis 
a királyra bízta, hogy hű alattvalóit megjutalmazza, a hűtleneket pedig megbüntesse. 
Király nemlétében a hűség egyszerre önmagával került ellentétbe, akár az ország 
hoz, akár a Szent Koronához kellett hűnek lenni. Hiszen akár egyik, akár másik 
fogalmat is tekintjük, a főpap vagy főúr maga is tagja volt az országnak, illetve a 
Szent Koronának. Ki dönthette el, hogy valóban hűséges volt-e, ha nem volt ki 
rály? És egyáltalán, mikor volt hűséges? A kötelező erejű többségi döntést - ezt 
megint meg kell ismételnünk - a középkor nem ismerte a szó későbbi értelmében. 
1440-ben Szécsi Dénes érsek és Garai László úgy érezte - és joggal úgy is érezhette -, 
hogy V. Lászlónak tartozik hűséggel, így szolgálja a legjobban az ország ügyét, 
amelynek maga is tagja. Rozgonyi Simon püspök és Héderváry Lőrinc nádor vi 
szont úgy érezte - és ismét joggal tehette -, hogy Ulászló iránti hűsége az ország 
jövőjének biztosítéka. Pedig ez volt a könnyebbik eset, mert mindkét fél a maga 
királyához fordulhatott. 1445-1452 között azonban nem volt senki, aki ebben a 
létfontosságú kérdésben dönthetett volna, mert a kormányzó nem pótolta teljesen 
a királyt. A hűség, a társadalmat Összetartó kötelék a király személyére épült, és 
király nélkül menthetetlenül elveszett. 

Nem szeretnénk az ilyen elméleti követelményeknek több jelentőséget tulajdo 
nítani, mint amennyi jár nekik. A hűség is ilyen elméleti követelmény volt, de gya 
korlati következményekkel. Minél erősebb, hatalmasabb volt a király, annál aján 
latosabb volt hűnek lenni hozzá, annál valószínűbb volt, hogy megóvja alattvalóit, 
és megoltalmazza őket. A XV. századi Magyarországon erős királyok ellen is fel 
lázadtak, Mátyás ellen kétszer is. De a lázadások leverése után Mátyás azért bün 
tethette meg a lázadókat, mert hűséggel tartoztak neki. Vitéz János érseket csak azért 
lehetett egyszerűen börtönbe vetni, annak ellenére, hogy a magyar egyház feje 
volt, és óriási tekintéllyel rendelkezett itthon és külföldön egyaránt, mert nyilván 
való hűtlenségbe e setí. Hűtlenség címén lehetett az erdélyi nemeseknek fejét vétet 
ni Mátyást ezért senki sem ítélhette el, mert jogcíme megtámadhatatlan volt, bár 
az akcióban a királyi hatalom tényleges ereje játszott döntő szerepet. 

A király ellen lázadók megbüntetésénél még egy pillanatra meg kell állnunk. 
Az 1467. évi erdélyi lázadásnál ugyanis az történt, hogy a felségsértő nagyurak bün 
tetlenül úszták jneg a politikai kalandot, a kicsiket Mátyás kivégeztette. Anélkül, 
hogy Mátyás eljárását most boncolnánk, a szuverenitásnak egy másik, itt felbukkanó 


vonására kell a figyelmet felhívnunk. A szuverén uralkodót nem lehetett felelősségre 
vonni, mert Istenen kívül senkinek sem tartozott felelősséggel. Az előfordult, hogy 
az ország nagyjai bebörtönözték a királyt (1401), hogy helyette más királyt kerestek, 
mint Vitéz Jánosék, de arra sem az egyik, sem a másik esetben senki nem gondolt, 
hogy a királyt felelősségre vonják. 

Az ország politikai életének alapja, a hűség, király nélkül megfoghatatlanul fosz 
lott szét, oldotta meg az országot összetartó kötelékeket. De a királlyal együtt szűnt 
meg az ország igazgatása is. Az országos méltóságok viselőit - a nádort, a vajdát, 
bánokat, a nagybírákat és még inkább az udvari méltóságokat - a király nevezte 
ki és mentette fel. Ezen a téren sem tartozott számot adni, csak a mindenkori poli 
tikai helyzettel kellett számot vetnie. V. László kiskorúsága alatt ugyan a rendek is 
megállapodtak a méltóságviselőkben, de ez minden téren kompromisszum. volt. 
Az erdélyi vajda ekkoriban már a törökkel szembeni védelem egyik oszlopa volt, 
létfontosságú lett volna, hogy ezt a posztot egy ember töltse be, aki a védelmet irá 
nyítja. De az erdélyi vajda egyben a királyi jogokat gyakorolta Erdélyben, tisztsége 
tehát nagy hatalommal is járt. Nem csoda, hogy a rendek erre a méltóságra két em 
bert , neveztek ki", természetesen a két párt képviselőjét, Hunyadi Jánost és Újlaki 
Miklóst. Már mondottuk, hogy a méltóságok kinevezésénél a királynak is figyelembe 
kellett vennie a politikai helyzetet. Most mégis azt állítjuk, hogy erős király meg 
engedhette magának, hogy saját emberét ültesse az erdélyi vajda székébe, akinek 
számára csak a király iránti hűség volt irányadó. És ami ebben a vonatkozásban még 
fontosabbnak tűnik: az országos méltóságok kinevezésével és felmentésével az 
igazgatást kézben tartó király a rend záloga volt. 

A király volt az ország legfőbb törvényhozója, mert a törvényeket ugyan a rendek 
tanácskozásain, a királyi tanácsban vagy az országgyűlésen alkották meg, tanácsko 
zásaik eredménye azonban csak akkor vált kötelező erejű törvénnyé, amikor az 
uralkodó azt elfogadta, szentesítette. A szentesítés mindig lehetőséget adott arra, 
hogy a király egy törvényen változtasson, hogy alattvalóinak - ahogyan Hunyadi 
írta - , méltányos törvényt" adjon. 

Ősidők óta a király volt a legfőbb bíró is. A XV. században a pereket általában 
az ország nagybírái döntötték el, mégis a felek számára mindig fennállt a lehetősége 
annak, hogy a királyhoz fellebbezzenek, perújítást kérjenek, végső fokon nála ke 

ressék igazságukat. Talán erre gondolt Hunyadi, amikor azt írta fenti levelében, 
hogy nincs , aki szilárdan kézben tartaná az igazságszolgáltatást". 
Es végül - de a török által fenyegetett Magyarországon igazán nem utoljára -, 
a király volt az ország legfőbb hadura, a magyar sereg az ő zászlaja alatt küzdött. 
A király indított hadat és kötött békét. Nem volt feltétlenül szükséges, hogy a király 
személyesen vegyen részt a hadjáratban. Franciaországban egyenesen olyan elmé 
letet dolgoztak ki, hogy a királynak kötelessége távol maradni a tényleges harctól, 
seregének vezetését hadvezérre kell bízni, mert ha a hadvezér elesik vagy fogságba 
kerül, akkor mindig lehet helyébe újat kinevezni, de ha a királlyal történik meg 
ugyanez, az végzetes csapás az országra. Ilyen értekezéseket Magyarországon nem 

írtak, sőt különböző jelek arra mutatnak, hogy a nemesi közvélemény szükségesnek 
tartotta a király személyes jelenlétét még akkor is, ha a hadjáratot vagy ütközetet 
nem maga a király vezette. Várnánál nem I. Ulászló, hanem Hunyadi János, Mo 
hácsnál nem II. Lajos, hanem Tömöri Pál volt a tényleges parancsnok, de a király 
mindkét esetben személyesen jelen volt, mindkét esetben életét hagyta a csatatéren. 
Jelenlétük - akárcsak Alberté vagy Mátyásé - többféle pszichológiai hatást váltott 
ki. Áz ország nagyuraitól aligha lehetett elvárni, hogy bandériumaik élén személye 
sen jelenjenek meg a hadjáratban, ha a király sem tette ezt. Rettenetesen mélyre 
kellett süllyednie a királyi hatalomnak és tekintélynek ahhoz, hogy Zápolyai János 
ne csatlakozzon Mohács előtt koronás urához. De ennél talán még nagyobb jelentő 
sége volt a király jelenlétének a katonák szempontjából. Ha az ország ura és királya 
hajlandó volt velük együtt kitenni magát mindannak a megpróbáltatásnak és ve 
szélynek, ami minden hadseregre várt, akkor ezzel nemcsak szolidárisnak mutatko 
zott, hanem növelte bátorságukat és elszántságukat. Mátyás ezt a pszichológiai 
tényezőt mesterien aknázta ki, s - főképpen uralmának első felében - valódi katona 
királyként viselkedett. Pedig ez a feladat az uralkodó részére sem lehetett könnyű. 
A király nem egyszerű , csukaszürkében" vonult hadba. Páncélja, koronás sisakja, 
fényes kísérete messziről megkülönböztette a sereg minden más tagjától, még a 
parancsnokoktól is. Amikor Várnánál Ulászló, minden józan megfontolás, sőt 
kérés ellenére, idő előtt a törökre rohant, a janicsárok rögtön felismerték, ez is 
hozzájárult vesztéhez. De mindaddig, amíg erre a végzetes lépésre nem szánta el 
magát - hogy ismét Hunyadit idézzük -, , fényt árasztott" a magyar seregben. 

Thuróczi János magyar krónikájában rövid fejezetet olvashatunk Lajos király 
méltatásáról. I. Lajos királyi méltóságát és a kormányzás gondját - úja Thuróczi 
- Isten akaratának vetette alá. Az igazság őre volt országában, szent elődei nyomába 
lépve, gondoskodott a keresztény" hit fenntartásáról és az egyház gyarapításáról. 
A neki alávetett népeket megőrizte szabadságuk, szokásaik és törvényeik élvezeté 
ben, a boldog béke és nyugalom állapotában. Országát minden külső támadással 
szemben megvédte. Thuróczi soraiban kétségtelenül a XV. századi viszonyok között 
felnőtt író idealizáló törekvéseivel állunk szemben. A hűség és oltalom ideális egy 
ségben tűnik fel, a király megvédte alattvalóit, megtartotta őket jogaik és szokásaik 
élvezetében. És mindenekfelett megvédte országát minden külső ellenséggel szem 
ben, alattvalói a legfőbb jót, a boldog béke áldásait élvezhették. Mindent összefog 
lalva: a szent királyok nyomában lépő uralkodó alatt sértetlen, magas fénnyel ra 
gyogott az ország méltósága. Utódai alatt a magyarság megtanulhatta azt a leckét 
is, amit Temesvári Pelbárt adott Szent Lászlóról szóló prédikációjában. 


Vannak, akiket tisztségük miatt kell tisztelni, mint a császárokat, királyokat, ural 
kodókat és főpapokat... még akkor is tisztelni kell az uralkodót, ha önmagában 
véve rossz ember... hiszen Péter [apostol] mondja , Féljétek Istent, tiszteljétek a ki 
rályokat." Az indokot [Pál] apostol a rómabeliekhez írt levelében adta meg: , mert 


nincsen hatalmasság, hanem csak Istentől", és , aki ellene támad a hatalmasságnak, 
az Isten rendelésének támad ellene". 


Valóban tisztelni kellett a királyt, még ha rossz jellemű ember volt is, mert volt 
ennél még rosszabb, amikor nem volt király, amikor a nagyurak hűségnek álcázott 
érdekből dúlták egymás birtokait, amikor hasonlók voltak a mesebeli király kasté 
lyát elfoglaló óriásokhoz. Nem akarjuk azt állítani, hogy a király puszta léte bizto 
sította a rendet és az ország méltóságát, a Jagellók uralma bőségesen szolgáltat 
ellenpéldákat. De király nemlétében még a reménye sem lehetett meg annak, hogy 
az országban rend és béke legyen. Nem csak kancelláriai stílusgyakorlat volt, ha a 
magyar rendek 1440-ben azt írták, hogy Ulászlót közös akarattal választották meg 
királynak, az ország gondnokának és vezetőjének, , először is Isten dicsőségére... 
aztán saját hasznunkra". I. Lajos halálát követő néhány emberöltő alatt nemcsak 
a nép, de a köznemesség is megtanulhatta, hogy a lehető legrosszabb, ha az ország 
nak nincs , természetes ura", ha nincs kinek mondani: Uram, királyom! 


A király koronázása 


Népmesebeli királyunk, akárhol is találkozunk vele, a fején koronát hord. Koroná 
val a fején ül , palotája tornácán", koronával járja a strázsákat, de még ha valami 
gonosz varázslat folytán békává válik, akkor is, béka formájában is megtartjakoroná 
ját. A középkori király is csak koronásán képzelhető el, s ez az ékszer első alkalom 
mal koronázásakor kerül a fejére, hosszú fárasztó szertartás keretében. 

A magyar királyt nem lehetett akárhol és akárhogy megkoronázni. V. László német 
dajkája, Kottanner Jánosné úgy foglalta össze a szabályokat, hogy ,,a magyaroknak 
három törvényük van. Úgy hiszik, hogy bármelyiket hagyja teljesítetlenül valaki, 
az már nem törvényes király. Az első törvény úgy szól, hogy a királyt a Szent Koroná 
val kell megkoronázni. A második, hogy az esztergomi érseknek kell megkoronáznia. 
A harmadik, hogy a koronázásnak Fehérvárott kell megtörténnie." 

A koronázás helye tehát a fehérvári bazilika, a templomban összegyűlt Magyar 
ország minden főpapja, főura, valamennyi megye és az egyházi testület képvise 
lője. A főhajón kívül, a főkapu bejáratánál levő csarnokban a budai és fehérvári pol 
gárok kis csoportja állt talpig páncélban és fegyverrel a kézben. Az ország két legfon 
tosabb városának kiváltsága volt, hogy őrizhették a templomot a hosszú ceremó 
nia alatt. 

A király fényes lovagi ruhában, lóháton, ünnepélyes menetben érkezett. Előtte 
vitték jövendő uralkodásának jelvényeit, a koronát, a kivont kardot, a jogart és az 
országalmát. A menetből nem hiányzott sem az , apostoli" kereszt, sem az ország 
zászlaja. A kapunál a király leszállt a lóról és a menet a szertartásmester vezetésével 
a bazilika főoltára elé vonult. A király helyet foglalt a számára felépített trónuson, 
a koronázási jelvényeket a főoltárra helyezték, s az esztergomi érsek megkezdte a 
mise mondását. A misén belül zajlott le a koronázási szertartás. 

A királyt két főpap kísérte az érsekhez, és kérte, hogy ezt a , kiváló lovagot" emelje 
a királyság tisztére. Az érsek feltette a kérdést: alkalmas-e, s az igenlő válaszra az 
összegyűltek megéljenezték a királyt. A koronázás első aktusa a közfelkiáltás (accla- 
matio) megtörtént. 

A király ezután az evangéliumra (bibliára) tett kézzel esküt tett. Megígérte, hogy a 
törvényt megtartja, igazságot szolgáltat, békét tart, országát nagyjainak tanácsa és 


legjobb tudása szerint kormányozza, a főpapokat tiszteletben tartja, a szerzett jogo 
kat nem csorbítja. Ez az eskü volt a koronázás második aktusa. Az eskü után a király 
szentelés következett. A kifejezés, tudjuk, szokatlan. A XV. századi magyarok 
, beszentelést" mondtak, amit ma csak a temetéssel kapcsolatban használunk, a 
későbbi , felszentelés" pedig túlságosan az egyházi rendek (pap, püspök stb.) fel 
vételéhez tapadt, így meg kell maradnunk a , szentelésnél". S ha már a kifejezés 
használatánál nehézségeink vannak, még nehezebb leírni a jelenetet magát. Az oltár 
lépcsőjén feküdt a résztvevő főpapok sora, közöttük - az egyedül állva maradó 
esztergomi érsek balján - a király. Az érsek hosszú imát mondott, amelynek bevezeté 
sében csak úgy hemzsegtek az ótestamentum képei és eseményei: , Mindenható örök 
Isten - mondotta - ..., aki hű szolgádnak, Ábrahámnak diadalt adtál ellenségei 
felett, aki néped vezérének, Mózesnek és Józsuának sokszoros győzelmet adtál, aki 
fiadat, Dávidot a királyi trónusra emelted, Salamont bölcsességgel és a béke kimond 
hatatlan ajándékával adományoztad meg, N szolgádat, akit királlyá választottunk, 
áraszd el szentelésed sokszoros ajándékával...". Az ima , szentelésed" szavánál az 
érsek keresztet vetett a lábainál fekvő királyra. 

Űjabb ima következett, újabb ótestamentumi képekkel, s ezalatt az érsek szentelt 
olajjal keresztforma rajzot kent a király jobb alsókarjára, majd a két lapockája közé 
a hátára, ez volt a felkenés aktusa. 

Az érsek most folytatta a mise mondását, a királyt pedig a fehérvári kanonokok 
elvitték a sekrestyébe, hogy ott felöltöztessék. Sajnos, forrásaink itt cserbenhagynak, 
mert ahány XV. századi leírással rendelkezünk, annyi változatot ismerünk. Biztosan 
csak azt állíthatjuk, hogy Szent István palástját adták rá, kesztyűket és főpapi bíbor 
színű lábbeliket, amiken kereszt volt kihímezve. Valószínű azonban, hogy ruháit 
kicserélték, a papok fehér ingét (alba), az alszerpapok ruháját (dalmatica) adták rá. 

A mise második megszakításakor a királyt ismét az érsekhez vezették, aki hosszabb 
ima kíséretében adta át a meztelen kardot, amellyel - az ima szerint - a királynak az 
egyházat kellett megvédenie, a hit ellenségeit szétszórnia, az özvegyeket és árvákat 
megsegítenie, az elesetteket felemelnie. Az átvett kardot visszatették hüvelyébe, az 
érsek ezután a király oldalára kötötte. A király kirántotta a kardot, megsuhogtatta, 
azután visszatette a hüvelyébe. Most már sor kerülhetett a tulajdonképpeni koronázás 
ra. A püspökök kört formáltak a király körül, majd az érsek a király fejére tette a 
koronát. A cselekményt kísérő imában utalt arra, hogy ezzel a király az egyházi fel 
adatoknak is részesévé válik. Még két koronázási jelvény volt az oltáron, amit át 
kellett adni. A jogar, amelyet az érsek az igazság és erény vesszejének nevezett, és az 
országalma. Erről a második jelvényről nem tudjuk, hogy a szertartás keretében 
ádták-e át, s ha igen, mikor. 

Aztán a királyt, fején koronával, jobbjában a jogarral, két főpap a trónushoz ve 
zette, s az érsek szózata most így hangzott: , Állj itt, és tartsd meg mostantól fogva 
számodra ezt az Isten hatalmából püspökeid által kijelölt helyet". A szertartásnak ezt 
az utolsó részét trónra ültetésnek (intronisatio) nevezték. 

A mise végeztével a király-fején a koronával, teljes díszben - ünnepélyes menetben 


hagyta el a bazilikát, hogy felkeresse Fehérvárnak" egy másik templomát, a Péter- 
Pál-templomot (a mai püspöki székesegyházat). A templomban erre az alkalomra 
trónt állítottak fel, amelyet a király elfoglalt. Itt ülve ütötte lovaggá azokat a fiatal 
embereket, akiket erre az alkalomra jelöltek ki, s ugyanitt eléje hoztak néhány nehéz 
pert, amely a fellebbezés során már minden fórumot megjárt, s amit itt most az új 
király döntött el véglegesen és visszavonhatatlanul. 

A szertartásoknak ezzel még mindig nem volt vége. A templomból kijőve a király 
újra lóra ült, és a városon végiglovagolva, azon kívül újabb esküt tett. Ebben az es 
küben a magyar törvények - és talán főképpen az Aranybulla - megtartását ígérte, 
s nem az evangéliumra tett kézzel mondta el, hanem ég felé nyújtott két újjal, s az 
összegyűlt nemesség újra megéljenezte a királyt. Ezután a király egy dombra vágta 
tott fel lovával, ott kardot rántva a négy égtáj felé a levegőbe vágott, így jelezve, hogy 
az országot minden rátörő ellenséggel szemben megvédi. Ezzel a szertartások sora 
valóban véget ért, a városba visszavonuló királyt kíséretével, a főpapokkal és főurak 
kal együtt díszebéd várta. 

Az itt leírt szertartást nem lehetett mindig teljesen megtartani. 1440 pünkösdjén 
(május 15) egy 12 hetes csecsemőt koronáztak meg, V. Lászlót. A szertartásnak szinte 
minden részletét át kellett alakítani. Amint láttuk, csak lovagot lehetett királlyá koro 
názni, V. László pedig még nem volt az. Így először is lovaggá kellett ütni, ami úgy 
történt, hogy a jelölt vállára ütöttek egy karddal. A csecsemőt Kottannemé vette 
karjára, és Újlaki Miklós ütött a vállára kardjával. Az ütés alapos lehetett, mert még 
Kottannemé is megérezte a karján, a megrémült özvegy anyakirályné, Erzsébet pedig 
magyarul kiáltott oda Újlakinak: , Az Istenért, meg ne sértse!" Az esküt a csecsemő 
helyett nagybátyja, Ciliéi Ulrik mondotta el, az öltöztetés elmaradt, a koronát csak 
feje fölé tartották. László egyébként hamarosan elunta az egész koronázást, és sírni 
kezdett, mégpedig - amint dajkája büszkén hja - olyan hangosan, hogy az egész temp 
lomban hallani lehetett, mert sírása nem egy 12 hetes csecsemőnek, de egy egyéves 
gyereknek is becsületére vált volna. 

I. Ulászló koronázásakor - néhány héttel V. Lászlóé után - a Szent Korona Erzsé 
bet királyné birtokában volt, így a királyt Szent István ereklyéjéről levett koronával 
koronázták meg. Erre a rendkívüli esetre még vissza kell majd térnünk. 

Végül ne feledkezzünk meg a XV. század egy egészen rendkívüli uralkodójáról, 
Mátyásról, akit 1458. január 24-én választottak meg magyar királynak. Mátyás ekkor 
Prágában volt, onnan csak február 14-én érkezett meg Budára. De a választás pilla 
natában nemcsak a választott volt távol, hanem a korona sem volt az országban. 
Ezúttal - ismeretlen meggondolásból - nem alkalmazták a Szent István fej-ereklyéjéről 
levett koronát, de a leleményesség most sem hiányzott sem a főurakból, sem a budai 
polgárokból. A vár alól a Boldogasszony (mai Mátyás)-templomon át a palotáig 
vezető úton Mátyásnak három esküt kellett letennie. Az elsőt a városkapu előtt, 
arra, hogy a budai polgárok kiváltságait tiszteletben tartja, a másodikat a templom 
ban, valószínűleg a fehérvári bazilikainak megfelelőt, a harmadikat pedig a palotá 
ban, feltehetőleg az ország törvényeinek megtartására. A harmadik eskü után az 


akkor 14 éves fiút a királyi trónra ültették. Ezzel a szükségszerűen megrövidített szer 
tartással Mátyás ugyanúgy az ország királya lett, mint a XV. század bármelyik, szabá 
lyosan a Szent Koronával Fehérvárott megkoronázott uralkodója. Amikor 1463-ban 
a koronát sikerült Frigyes császártól visszaszerezni, akkor Mátyás a , hármasszabály" 
szerint megkoronáztatta magát Fehérvárott. 

Ha eltekintünk a formabontásoktól és a , szabályos" koronázást vesszük szem 
ügyre, rögtön feltűnik, hogy az tulajdonképpen két részből áll, egy tisztán egyházi 
szertartásból, és egy másik - nyugodtan mondhatjuk - világi részből. A két rész min 
den szempontból élesen elválik egymástól. Az egyházinak a bazilika a színtere, a 
világi azon kívül megy végbe: az egyháziban az aktív főszereplő az esztergomi érsek, 
a világiban a király; az egyházi ceremónia alapja a római egyház szertartáskönyve 
(ún. .pontificale Romanum), a világinak nincs - vagy ha volt, nem maradt meg - 
ebből az időből szertartáskönyve. Csak egyetlen jellegzetesség kapcsolja össze a két 
szertartást, és ez a jelképek (szimbólumok) álkármazása. Olyan tömegben fordulnak 
elő, hogy már nem is egyetlen vagy több jelképről, hanem azok rendszeréről (szim 
bolikáról) beszélhetünk. Tegyük ehhez gyorsan hozzá egy svájci szociológus meg 
határozását: , A szimbolika lényege az, hogy nemcsak körülír valamit, hanem hogy 
bizonyos, szavakba nehezen önthető összefüggéseket úgy állít elénk, és úgy mutat be, 
hogy azok közvetlenül megérthetőkké válnak." Ha a mai ember egy diplomáciai 
rendszámú kocsin egy kis zászlót lát, akkor egy pillanat alatt megérti, hogy a kocsi 
ennek meg ennek az államnak külképviseletéhez tartozik, eszébe jut az illető állam 
neve, földrajzi elhelyezkedése, fővárosa stb. - szóval mindaz, amit az illető államról 
tud. A zászló szimbóluma felirat, magyarázat helyett - hogy az előbbi idézet szavaival 
éljünk - úgy mutatja be, és úgy állítja elénk az illető államot és külképviseletét, hogy 
az közvetlenül megérthetővé válik. S ha ez a példa nem elég világos, akkor hadd hivat 
kozzunk a matematika néhány közismert és általánosan használt szimbólumára, 
amely ugyanezt a feladatot tölti be. A matematikától eltekintve, társadalmi és eszmei 
szimbólumot ma már keveset és ritkán használunk, de a középkorban, amikor az 
emberek túlnyomó többsége sem írni, sem olvasni nem tudott, sok szimbólumot 
alkalmaztak, és szinte szakadatlanul az élet minden területén. Ehhez a középkori 
ember hozzászokott. Most, amikor a kétféle szertartást elemezzük majd, szem előtt 
kell tartanunk a jelképek és rendszerük jelentését, mert mindkét ceremóniában ezek 
játszották a főszerepet. 

A bazilikában a küszöböt átlépő királyt a szertartásmester fogadta. II. Ulászló 
1490-i koronázásán ezt a szerepet Filipec János váradi püspök töltötte be, s az eszter 
gomi egyházi könyvtár a mai napig őrzi azt a könyvet, amelyet ekkor használtak. 
A díszes kiállítású könyv a római pontifikáiénak a középkorban használatos, ahhoz a 
családjához tartozik, amelyet kétszáz évvel korábban egy pápai szolgálatban álló 
dél-franciaországi püspök állított össze, s amely a XIV. század folyamán általánossá 
vált egész Európában. A XV. században eszerint a pontifikále szerint koronázták a 
magyar Jdrályokat. 

Á római pontifikále használata elsősorban azt jelenti, hogy a koronázás egyházi 


része a bazilikában nem valamiféle különleges magyar rend (ordo) szerint ment végbe, 
hanem a római egyház egyetemes rendje szerint. Más szóval, mindaz, amit erról a 
szertartásról elmondunk, nem jelent magyar különlegességet, hanem a római egyház 
felfogását. Másrészt a francia püspök, amikor a római pontifikáiét összeállította, nem 
talált ki új szertartásokat, hanem a régebbi szertartáskönyvek alapján olyan ceremó 
niát állított össze, amely mindenütt alkalmazható volt, ahol az uralkodó és a nép a 
kereszténység római formáját vallotta magáénak. A XIII. század végén készült 
összeállítás azt is elárulja, hogy a ceremónia többféle forma egységes szertartássá tör 
ténő összeolvasztása. Ha most főbb vonalakban magunk elé idézzük a bazilikában 
lejátszódó eseményt, akkor az a következő mozzanatokra esik szét: 


közfelkiáltás (acclamatiőó ), 
eskü, 

szentelés, 

felkenés, 

öltöztetés, 

a kard átadása, 

koronázás, 

a jogar átadása, 

trónra ültetés (intronizáció). 


A felsorolásban dőlt betűkkel szedett két mozzanat, a közfelkiáltás és a trónra 
ültetés tulajdonképpen pogány szokás volt, amit az egyház fogadott be a keresztény 
ségbe. A nép valamikor közfelkiáltással választotta meg uralkodóját. Ne zavarjon 
most bennünket, hogy a népnek a középkori Európában már semmiféle választásra 
nem volt lehetősége, legkevésbé valamiféle többségi alapon nyugvó, demokratikus 
formában, mert jelképpel van dolgunk, a felkiáltás csak a rég letűnt (vagy talán a soha 
általánossá nem vált) választást jelképezi. Az intronizáció ugyancsak pogány szokás 
volt, és példáért sem kell messzi utat járnunk. Karintiában a herceget még a XV. 
században sem koronázták, hanem arra a kősziklára ültették, amelyet a tartomány 
közepének hittek. Az egyház természetesen megkeresztelte ezt a formát is, hiszen 
- mint láttuk - az érsek azt mondotta, hogy ezt a helyet (értsd: a trónt) Isten, illetve 
Isten hatalmának végrehajtói, a püspökök jelölték ki a király számára. 

A két pogány mozzanat között helyezkedik el a középkori egyház által megalkotott, 
illetve átvett két aktus, amelynek előfeltétele az eskü volt. Olyan embert, aki nem 
tagja az egyháznak, aki nem ígéri meg az egyház törvényeinek megtartását, aki nem 
ismeri el, hogy az uralkodás előfeltétele az egyház tiszteletben tartása, az egyszerűen 
nem lehet király. Jellemző módon a szertartáskönyv latin szövege nem is az , eskü" 
szót használja, hanem azt írja, hogy a király a , következő ígéretet" teszi, s ezt az 
ígéretet esküvel erősíti meg. A leglényegesebb mozzanatsorozatnak tehát az eskü 
(vagy ha úgy tetszik, ígéret) az előfeltétele. 

Az egész koronázás legfontosabb része ugyanis a királyszentelés és a felkenés. 

Már említettük, hogy a koronázás nem egyetlen szertartásból áll. S ha a közfelkiáltás 
és az intronizádó pogány szokás volt, akkor a szentelésben és felkenésben az egyház 
a keresztény és a zsidó vallás motívumait kapcsolta össze. A szentelés a keresztény, a 
felkenés a zsidó valjás motívumát idézte fel. 1 

A királyszentelés leírásakor megjegyeztük, hogy a király a püspökkel együtt az 
oltár lépcsőjén feküdt. Emlékeztessünk még arra is, hogy a résztvevők feje fedetlen 
volt. A magyar kifejezés (, feküdt") meglehetősen félrevezető. A középkori keresz 
tény ember Istennel szemben érzett alázatának kifejezéseként térdet hajtott, vagy 
letérdelt. De Szent Ágoston azt írta, hogy a térdelés nem elég Hfejezőjném elegendő 
a fenntartás nélküli teljes alázat bemutatására, , porig" kell alázkodni, s ezt a hívő 
csak úgy teheti meg, ha hasával érinti a földet. Ez a teljes megalázkodás (venia), 
úgy hisszük, a mai ember számára is érthető, ha más módon, a természettudomány 
oldaláról közelítjük meg"A hason fekvő ember teljesen védtelen. Arccal borul a földre, 
ezért nem lát, karját nem tudja használni, felkelni is csak két ütemben tud, sokkal 
lassabban, mint ahogyan térdelő helyzetből felugorhat, s ha még feje és tarkója is 
fedetlen, akkor ugyanolyan könnyű préda, mint a hátára fordított bogár. A venia 
tehát a teljes kiszolgáltatottság - és ezzel együtt a teljes megalázkodás - kifejezése. 
Mégis, a venia is csak jelkép ji koronázáson. Nemcsak azért, mert a király nem a 
, porban", hanem szőnyegen fekszik, hanem elsősorban azért, mert a fekvés jelentése 
annyi, hogy az, aki hamarosan a rábízott ország ura lesz, most teljesen megalázkodik. 
Megalázkodik Isten előtt, akinek áldását várja, s ezt azok előtt teszi, akiken ural 
kodni fog. Van felette is egy még nálánál is hatalmasabb úr, aki előtt ő is csak tehe 
tetlen féreg a porban, akitől nem követelheti az áldást, hanem csak esdekelve kérheti - 
ez volt az egyház mondanivalója a szertartással. Tegyük még hozzá azt, hogy ez a 
venia a papszentelésnél is szerepelt, s így a jelkép arra is utal, hogy a király, a közön 
séges világiak közül kiszakadva, a legszentebbnek tekintett elhivatottság részese lesz. 

A felkenést az egyház az ótestamentumból vette át, ahol azt olvassuk, hogy Sámuel 
próféta Isten kifejezett parancsára úgy jelölte ki a gyermek Dávidot Izrael jövendő 
királyává, hogy szarujából olajat öntött a fejére. , És attól a naptól fogva - olvassuk - 
az Úrnak lelke Dávidra szállá." Már ebben az ótestamentumi történetben is jelképpel 
állunk szemben. Az olaj a külső, látható jel, de az aktus lényege, hogy az úr lelke 
Dávidra szálLXami láthatatlan), s ez az utóbbi tette őt az ószövetség legnagyobb 
győzelmeket arató hadvezérévé, Izrael királyságának újjászervezőjévé és megerősí- 
tőjévé. 

A két szertartás: a szentelés és a szentelt olajjal történt felkenésjényegében egy és 
ugyanazt a mondanivalót fejezi ki: valakinek az átváltozását. Valaki, aki ugyanolyan 
gyenge és halandó ember, mint a többi, teljesen megalázkodva Isten áldását kéri és 
kapja, ettől belsőjében, gondolkodásában, érzelmeiben megváltozik, más lesz, mint 
halandó embertársai, mert az , Úr lelke? száll rá, az olaj külső jele belsejébe hatol. 
A király ettől a pillanattól kezdve az , Úr felkentje", rendkívüli képességek birtokosa. 
A szimbólum ezzel azonban még nincs kimerítve. A király - most már Isten által 
megszentelve és megáldva - mintegy az egyháziakhoz lesz hasonló. Nem lesz belőle 


pap, de nem is teljesen világi, személyisége kettőssé válik: az egyik a természettől 
való halandó emberé (ex natura), a másik az Isten kegyelméből újjászületett (ex 
gratia), ezért nevezi magát ettől kezdve , Isten kegyelméből való" királynak. 

Az átváltozást a ceremónia további szimbólummal is kifejezte, a királyt átöltöz- 
tették. A templomba belépő"kiváló lovag" most már Isten felkentje, s ennek öltöze 
tében is kifejezésre kellett jutnia, letette tehát fényes lovagi öltözetét, és még fényeseb 
bet vett fel: a királyét. Ruházatát is az egyháziakéhoz igazította, olyan inget kapott, 
mint a papok, olyan kesztyűt és cipőt, mint a püspökök. A középkorban állandó és 
általános jelenség volt, hogy az egyháziak és világiak egymás jelvényeit kölcsönözték 
ki, de itt valamivel többről volt szó, arról, amit a későbbi ima úgy fejezett ki, hogy a 
király az egyházi feladatoknak is részese. 

Az egyház felfogása szerint aligha lehetett kétséges, hogy az emberek feletti hatalom 
egyedüli célja, hogy az emberek üdvözülését biztosítsa, s éppen ezért a legfőbb, Isten 
től származó hatalom birtokosa az egyház. De hajlandó volt a hatalom egy részét a 
legfőbb világi személynek, a királynak átengedni. Gondoljunk csak az általunk fen 
tebb idézett imára. A koronát a püspököknek méltatlan keze helyezte a király fejére, 
de a Szentháromság nevében, s az intronizációnál is hangsúlyozták, hogy a király 
helyét Isten jelölte ki, de nem akárhogyan, hanem a püspökök útján. Nincs szinte 
egyetlen mondat sem a szertartásban, amely ne utalna valamilyen formában az egyház 
közbenjárására, amellyel a hatalmat Istentől a királyhoz közvetíti. 

Itt joggal vetődik fel a kérdés: mennyire volt ez a felfogás reális? A kérdés megvála 
szolásánál elsősorban arra kell utalnunk, hogy a római pontifikále történeti képződ 
mény volt már összeállításakor is, a XIII. század végén. Nem saját korának felfogását 
tükrözte vissza, hanem a XII. századét, amikor az egyház hatalma tetőpontján állt, 
és magát tekintette a legfőbb hatalom elvi birtokosának Európában. A XV. században 
ez a felfogás már idejét múlta. A pápaság politikai tekintélyét a hosszú avignoni fog 
ság, a nagy nyugati egyházszakadás és a zsinatok erősen megtépázták. A magyar 
viszonyokat figyelembe véve, ehhez még azt tehetjük hozzá, hogy a püspököknek 
ugyan volt szerepük a király megválasztásában, de ez a szerep nem volt jelentős, és 
főképpen már nem mint az egyetemes egyház képviselőit, hanem mint az ország 
nagybirtokosait illette meg őket. De ami a koronázási szertartás imáiban és szimbó 
lumaiban kifejezésre jutott, az nem volt politikai realitás, hanem , alkalmazott 
teológia", az egyház elvi álláspontjának kifejezése. A mai olvasót itt még valamire 
figyelmeztetnünk kell, hogy tudniillik az egyház felfogása és a hit kérdése két külön 
böző dolog. Az egyház felfogása túlzott hangsúlyt kapott, de ez nem jelentette még 
azt, hogy az egész koronázás a nézők kedvéért végigjátszott üres ceremónia volt. 
Mielőtt azonban a pszichológiai hatást vizsgálnánk, meg kell emlékeznünk a koroná 
zás világi részéről. 

Ha az egyházi részről azt kellett mondanunk, hogy az a római egyház alkotása 
volt, és az egyetemes római kereszténység elveit fejezte ki keresztény - vagy legalábbis 
megkeresztelt-szimbólumokkal, akkor most elsősorban arra kell rámutatnunk, hogy 
a világi rész túlnyomórészt magyar volt. Más országokban az egyházi szertartás nem 


zetibb jellege dominált, de a koronázó-templomon kívüli szertartást általában nem 
kapcsoltak bele a koronázásba. Ez a magyar rítus jellegzetessége volt. Történetírásunk 
ezen a ponton - megfelelő források hiányában - nem tud választ adni arra, hogy mikor 
alakultak ki a világi rész mozzanatai. A Péter-Pál-templomban lezajló ceremónia 
talán már IV. Béla koronázásakor (1235) megvolt. Az esküt első alkalommal 
I. Ulászló koronázásakor említik, de a lengyel szemtanú leírásából úgy tűnik, hogy azt 
a király még nem a szabad ég alatt, hanem a bazilikában mondta el. A négy világtáj 
felé tett kardcsapásokról csak annyit tudunk, hogy azt is először 1440-ben említik, 
I. Ulászló koronázásának leírásában. Mindebből azt a következtetést vonhatjuk le, 
hogy a világi rész is történetileg kialakult ceremóniára utalt, de ha arra gondolunk, 
hogy I. Ulászló a kardvágásokat a Szent Márton-templom tornyából, II. Ulászló 
egy dombon tette, akkor következtetésünkhöz azt is hozzá kell tenni, hogy a világi 
rész még nem volt teljesen kiforrott, még kevésbé megmerevedett forma. A , szabá- 
lyós"! sorrend úgy látszik ez volt: 


lovaggá ütés a Péter-Pál-templomban, 
ítéletmondás ugyanott, 

eskü a magyar törvényekre, 
kardvágás. 


A Péter-Pál-templomban sorra kerülő két mozzanat tulajdonképpen egy és ugyan 
azon tény szimbolikus kifejezése volt: a tényleges uralom megkezdésé. Ne feledjük 
el, hogy a király azután érkezett ide, hogy a bazilikában Isten áldása következtében 
átváltozott. Hogyan is bizonyíthatta volna jobban, hogy az áldás valóban átalakította, 
mint azzal, hogy hatalma két legfontosabb eszközét gyakorolja. Mert - amint ezt az 
I. Ulászló koronázásán jelenlevő lengyel szemtanú elmondja - a lovaggá ütés azt 
bizonyította, hogy , semmi sem lehet fontosabb a királyok számára, mint a hadügy 
és a katonai fegyelem növelése". A király az ország legfőbb hadura, a magyar sereg 
vezére és parancsnoka, az általa lovaggá ütött nemesek szükség esetén seregének tiszt 
jei, s ennek a ténynek logikus szimbóluma a lovaggá ütés. Még lesz módunk megismer 
ni a bírói jogkört, mint a középkori politikai hatalom legfontosabb eszközét. Az a 
néhány (kettő?) per, amelyet az uralkodó a Péter-Pál-templomban eldöntött, a ki 
rályt mint az ország legfőbb bíráját mutatta be híveinek. Hogy megint lengyel szem 
tanút idézzünk: , Azt mondják, ezt [a szokást] azért tartják meg, hogy mindenki meg 
érthesse, hogy [a királynak] minden művét az igazság kell vezesse, és azon kell alapul 
jon, és hogy nincs hozzá méltóbb tisztség, mint az igazságot ápolni és igazságot szol 
gáltatni, tekintélyével a gyengébbeket a hatalmasokkal szemben és mindenféle igaz 
ságtalanságtól megvédeni." A kapcsolat e között a két mozzanat és bazilikabeli 
szertartás között félreismerhetetlen. Nem emlékezteti az érsek a királyszentelésnél 
Józsua győzelmére, Salamon bölcsességére? Nem ígérte-e meg a király, hogy megvédi 
a gyengéket, az özvegyeket és árvákat? Nos, nem sokkal később tanúbizonyságát ad 
hatta annak, hogy bazilikabeli átváltozása kemény hadvezérré és bölcs bíróvá tette. 


A világi rész második mozzanata az eskü volt. Ennek az eskünek teljes szövege 
sajnos nem maradt ránk. V. László ezt az esküt csak tényleges trónra léptekor (1453) 
tette le, de szövege helyett mindössze kivonatát ismerjük. I. Ulászló, úgy látszik, 
a bazilikában tette le a második esküt is ,az ország törvényeire". Mátyás esküjét 
nem ismerjük, II. Ulászlóéról pedig csak annyit tudunk, hogy a törvények, főképpen 
pedig az András király alatt hozottakénak megtartására esküdött. Az utóbbi alatt 
kétségtelenül az 1222. évi Aranybullát kell értenünk. Hogy azonban mégis némi fogal 
munk legyen erről a második - ha szabad így mondani - világi esküről, iktassuk ide 
nyelvünk egyik szép emlékét, Hunyadi János kormányzói esküjét, amelyben az 1446. 
évi törvény megtartását fogadta meg. A szöveg megértéséhez még azt kell előrebocsá- 
tanunk, hogy ez a felolvasó által mondott szöveg, Hunyadi nyilván egyes szám első 
személyben ismételte a neki felolvasott szöveget. Tegyük hozzá azt is, hogy az eskü 
- Galeotto szerint - valóban magyarul hangzott el. 


, Isten téged úgy segéljen, Boldogasszony néked irgalmat úgy nyerjen, Istennek 
szenti érted úgy imádjanak, Istennek szent teste végnapodon üdvességedre úgy méltó 
legyen, föld tetemedet úgy fogadja bé, onnét harmadnapon ki ne vesse, magul magod 
úgy ne szakadjon, ítélet napján Istennek szent színét úgy láthasd, örök pokolba úgy 
ne temettessél, hogy ez szerzést ez registromban, kit az ország szerzésére megirattanak 
volna, azt erősen és tökélletességgel, mind megtartod, semmit ellene nem tész, sem 
tetetsz." 


Az itt idézett eskü nemcsak nyelvi szépségével hat, hanem belső felépítésével is. 
A keresztény forma alatt a szöveg túlnyomó része kegyetlen átkok sorozata, alapjá 
ban véve pogány gondolatmenetét takar. Ha az eskütevő nem tartja meg ígéretét, 
magára vonja mindazt, ami végzetes lehet a hívő keresztény ember számára. Isten 
nem fogja megsegíteni, Mária nem fog érte Istennek könyörögni, a szentek nem imád 
koznak érte, Isten teste (utolsó áldozása) halálakor nem válik javára, tetemét nem 
fogadja be a föld, hanem harmadnapon kiveti, magva szakad (azaz nem lesz fiú 
gyermeke), az örök kárhozatra, a pokolba kerül. A kor emberének szemében egy is 
elég félelmetes volt ezekből, zárt soruk csak teljes pánikot idézhetett elő. A királyok 
esküjénél bizonyára enyhébb formával kell számolnunk, de a lényegen ez aligha vál 
toztatott. A király erős esküvel kötelezte magát arra, hogy az ország törvényeit meg 
fogja tartani, s ezzel saját hatalmát szorította korlátok közé, annak első pillanataiban 
az , ország", azaz az uralomban részes főurak, főpapok és nemesek kedvéért. 

A világi rész eddig ismertetett mozzanatairól sem tudtunk sokat, a négy kard 
vágásról sajnos még ennyit sem. I. Ulászló 1440. évi koronázása előtt ezt a szokást 
egyáltalán nem említik, így keletkezésének korát sem határozhatjuk meg. Az azonban 
talán már feltűnt az olvasónak, hogy a teljes koronázási szertartáson belül ez tulaj 
donképpen ismétlés. Amikor a bazilikában a királyt karddal felövezték, akkor is 
kirántotta azt, és - így írtuk - , megsuhogtatta". Hadd idézzük itt ismét a népmeséket, 
amelyekben a hős megsuhogtatja kardját, s ezzel távolban levő ellenségét megöli, 


vagy legalábbis megállásra kényszeríti. A templomban azonban - a későbbi adatok 
szerint - a király a karddal előre, balra és jobbra vág, tehát nem négy irányban, 
mert mögötte ekkor (a felszentelés és felkenés után) már maga az oltalmazó Isten 
áll, arrafelé tehát nem vagdalkozhat. Ez a három Jrányba történő kardsnhogtatás a 
, megkeresztelt" forma. De kint a szabadban a legősibb pogány hiedelem érvényesül, 
amikor a király mind a négy égtáj felé csap kardjával, szimbolikusan fejezve ki azt, 
ami a népmesében élő valóság, hogy tudniillik meg fogja állítani az ellenséget, akár 
honnan is törjön az országra. Csak mellékesen jegyezzük meg, hogy a négy égtáj 
nem egyedül a magyar koronázásban játszott szerepet, másutt is megtaláljuk vallásos 
vagy profán formában, az egyiptomi fáraók koronázásától kezdve a középkori angol 
szertartásig. 

A koronázás második, világi része szimbolikájával az uralkodás megkezdését, az 
elődök által hozott törvények tiszteletben tartását és az ország megvédését juttatta 
kifejezésre. Bár felépítésében és szerkezetében teljesen magyarnak tűnik, csak egyes 
motívumaiban az. 

Az egyházi részben is voltak ilyen tipikusan magyar motívumok, annak ellenére, 
hogy az egész ceremónia a római szertartáskönyvön alapult. Idézzük fel Kottannemé 
, három szabályát", amely szerinti, a magyar királyt a Szent Koronával, 2. az eszter 
gomi érseknek, 3. Fehérvárott kell megkoronáznia. Az esztergomi érsek szerepe nem 
magyar sajátság. A római egyház az egész középkorban feszesen megszervezett jogi 
testület és intézmény volt, amelyben mindenkinek megvolt a maga pontosan körül 
határolt helye és feladata. Az egyháznak tulajdonított legfőbb hatalomnak a koro 
názással történt átruházása olyan fontos feladat volt az egyház szempontjából, hogy 
azt nem végezhette akárki, még csak nem is akármelyik püspök. Európa más országai 
ban is szabályozták ezt a kérdést, a francia királyt például a reimsi érseknek volt joga 
és kiváltsága megkoronázni. Nálunk az esztergomi érsek, mint a magyar egyháztarto 
mány feje látszott erre a feladatra a legalkalmasabbnak, s már a XII. század végén 
szabálynak volt tekinthető, hogy a magyar királyt az esztergomi érsek koronázza 
meg. Ezt a jogát nemcsak pápai bullák biztosították, hanem királyi privilégiumok is 
megerősítették. 

Első tekintetre az sem valami különleges magyar vonás, hogy a koronázás mindig 
egy és ugyanazon a helyen ment végbe. Amint az egyház nem bízta a véletlenre a 
koronázó tisztségét, ugyanúgy nem bízta véletlenre a koronázás helyéLkém. Ha Fran 
ciaországban a reimsi érsek joga volt a koronázás, akkor természetesnek tűnt, hogy 
a szertartás színhelye a reimsi katedrális legyen. Magyarországon nem így volt. Az 
esztergomi érsek székhelye a magyar egyházi szervezet kialakulásától kezdve, azaz 
kereken az 1000. évtől kezdve, Esztergom volt, ott állta várban, a mai bazilika helyén, 
az érsek katedrálisa, a Szent Adalbert-székesegyház. A fehérvári bazilika nem volt 
püspöki székhely, de még csak nem is feküdt az esztergomi érsekség területén. Fehér 
vár és környéke a középkorban a veszprémi egyházmegyéhez tartozott, a bazilika 
azonban kivételezett egyház volt, amely nem volt alárendelve sem a veszprémi püs 
pöknek, sem az esztergomi érseknek, hanem közvetlenül a római Szentszék jögható- 


sága alatt állt. Alapításától kezdve - mert I. István magánegyházként építette fel - 
az ország legelőkelőbb temploma volt. Itt temettette el fiát, Imrét, ót magát is ide 
temették. Sokáig itt őrizték a bazilika tornyában a koronázási jelvényeket, és azok 
csak T. Károly (1308-1342) idejében kerültek Visegrádra. Európa más országaiban is 
voltak ilyen királyi magánegyházak, Franciaországban pl. a Párizs melletti St. 
Denis-apátság, ahol a francia királyokat eltemették, és a koronázási jelvényeket őriz 
ték. De a királyt mégsem St. Denis-ben, hanem Reimsben koronázták. Magyarorszá 
gon a koronázás helye is Fehérvár volt, és nem véletlenül, hanem éppen azért, mert 
a , szent király", I. István itt volt eltemetve. A magyarság, amíg csak mód volt rá, 
ragaszkodott az Árpád-házból származó királyokhoz, s amikor 1301-ben III. András 
sal az Árpádok utolsó férfi sarja sírba szállt, a nőági rokonságból keresett magának 
uralkodót. 1301-ig Árpád leszármazottai ültek a magyar trónon, olyan férfiak, akik 
nek ereiben ugyanaz a vér csörgedezett, mint I. Istvánéban. 1382-ig még mindig 
állíthatták, hogy a magyar uralkodó az Árpádok nőági leszármazottja. A XV. 
századi királyokról ezt nem mondhatták el. És mégis volt kapcsolat az országot meg 
alapító első, a legendák homályába vesző szent és az uralkodó között. Nem vérségi, 
hanem misztikus, s ennek a misztikus kapcsolatnak első szála éppen a koronázás 
helye, a fehérvári bazilika. István sírja és az új király trónja itt kapcsolódott össze 
egymással. 

Más jelképek is arra voltak hivatottak, hogy ezt a misztikus kapcsolatot mutassák 
be, hiszen az átöltözésnél az uralkodóra - amint azt 1. Ulászló koronázásakor a ma 

gyar rendek által kiadott és már idézett 1440. július 17-i oklevél mondotta - , első 
szent királyunk minden felszerelési tárgyát és öltönyét" adták rá. Ne zavarjon meg 
bennünket, hogy itt tény és hit szeges ellentétben áll egymással. Azt sajnos, nem tud 
juk pontosan, hogy a rendek az előbbi kifejezésen mit értettek, de István palástja 
biztosan köztük volt, márpedig koronázási palást nem volt István palástja, hanem egy, 
az egyházi szertartásoknál használt köpönyeg, latinul pluviale (szó szerint: esőköpeny), 
amely István feleségének, Gizella királynénak műhelyéből került ki, és a bazilika 
papjai számára készült. Mint egyházi szertartáshoz tartozó ruhadarabot csak fel 
szentelt pap hordhatta, István maga nem. Mégis azt hitték, hogy az , István palástja", 
és biztos, hogy a király már a XIV. század elején is ezt viselte. De nem is a tény és 
hit közötti ellentmondás érdekel bennünket, hanem a középkori ember gondolkodása, 
aki a palástot István tulajdonának tartotta, s így további szállal erősítette meg az új 
uralkodó és az ország megalapítója között fennálló misztikus kapcsolatot. 

Fentebb elmondottuk, hogy I. Ulászlót egy Szent István fejereklyéjéről levett koroná 
val koronázták meg, mert a Szent Korona nem volt a rendek, illetve a király birtoká 
ban. Ha a koronázást tisztán egyházi szempontból tekintjük, akkor teljesen közömbös 
hogy a királyt milyen koronával avatják; újat készíttet-e magának, valamilyen régeb 
bit alakíttat-e át, vagy egyszerűen egy régi koronát vesz elő a kincstárából. Ez nem 
érintette a királyavatás lényegét, hiszen az egyházi szertartás legfontosabb két motí 
vuma a királyszenteíés és felkenés volt. Amikor a magyar rendek I. Ulászlót meg 
koronázták, érvénytelennek jelentették ki a csecsemő V. László (egyébként szabályos) 


megkoronázását. I. Ulászló halála után, 1445-ben a rendek Frigyes császárhoz követ 
séget küldtek, hogy kérjék ki V. Lászlót és a Szent Koronát, mert Lászlót Fehérvárott 
újra meg akarják koronázni. A császár egy újrakoronázásba nagy nehezen belement 
ugyan, de csak azzal a feltétellel, hogy a felkenést nem ismétlik meg, mert az az egyház 
felfogása szerint , nem szükséges". A két szó mögött éppen az a felfogás állt, hogy a 
felkenés (és vele együtt az átváltozás) egy emberrel csak egyszer történhetik meg 
életében. Nyugaton a királyszentelés és felkenés volt a döntő, a korona feltétele in 
kább csak látványos befejezése a szertartásnak. Magyarországon azonban, éppen 
ezen a ponton, az európaitól sok szempontból eltérő meggondolásokkal állunk 
szemben. A királyt olyan koronával kell megkoronázni, amelynek ,,a szent király 
hoz" valami köze van,s ha a neki tulajdonított Szent Korona nem érhető el, akkor nem 
egy"7A.k"estőrban feltalálható másik koronát kell elővenni, hanem olyat, amely 
I. Istvánnal áll kapcsolatban. Ezért inkább István fejereklyéjéről vették le a koronát, s 
ezzel végezték a szertartást. S hogy mindez nem egyszerűen a XX. század történészének 
kitalálása, azt az bizonyítja, hogy a főpapok és főurak törvényben állapították meg, 
hogy az igazi korona , minden tisztessége és hatálya, mindennemű jelentése és miszté 
riuma" átszáll az ereklyéről levett koronára. Mert az országot alapító király és a 
megkoronázandó uralkodó között elengedhetetlen a misztikus kapcsolat, s ennek fel 
tétele, hogy a magyar királyt Szent István koronájával kell megkoronázni, minden 
más korona csak ékszer, dísz és pompa, de nem az igazi. Mindarra, amit elmondtunk, 
I. Ulászló említett koronázásán kívül még egy szép példát találhatunk a XV. század 
ból. Amikor a magyar uralkodó réteg 1403-ban megunta Zsigmond tehetetlenségét, 
Kis Károly fiát, László nápolyi királyt választotta meg uralkodónak. László egyéb- 
kéntmindig is magát tekintette Magyarország jog szerinti királyának, már 1391. óta 
fiktív adományokat tett, és különböző méltóságokra nevezett ki. 1403-ban, IX. Boni 
fác pápa teljes támogatását élvezve, partra szállt Zárában. Magyar hívei azt taná 
csolták, hogy fegyverrel nyisson utat magának az országba, és Fehérvárott a Szent 
István-i koronával koronáztassa meg magát. László ehelyett a pápai legátussal szen 
teltetett fel egy koronát, ezzel koronázta meg Kanizsai János esztergomi érsek. Az egy 
ház és a magyarság ideológiájának összeütközését láthatjuk ebben a tényben. Azt 
László olasz tanácsadói is tudták, hogy a koronázást az esztergomi érseknek kell 
végeznie (mert ez az egyetemes egyházi rendszerhez tartozó vonás volt), de a Szent 
István-i korona elengedhetetlen volta (ami magyar jellegzetesség volt) érthetetlen 
lehetett számukra. Kanizsai érsek nyilván tisztában volt vele, Zsigmond hívei pedig 
joggal állíthatták, hogy Lászlót , valamiféle korona formájú pogány koszorúval", 
tehát , hamis koronával" koronázták meg, s így az aktus érvénytelen. Az egész akció 
sikertelensége annak volt tulajdonítható, hogy László nem vette komolyan, másrészt 
nem értette meg a magyar viszonyokat. Az érthetetlen dolgokhoz tartozhatott a 
Szent István-i koronával történő koronázás is. 

Ezen a ponton a történész megint súlyos ellentmondással kerül szembe. Az a koro 
na, amellyel a magyar királyokat koronázták, amely a Szent Korona, az , ország 
koronája", , Szent István koronája" megjelölést viselte, amelyet a hagyomány szerint 


Szilveszter pápa küldött az első keresztény magyar királynak - biztosan nem volt 
I. István koronája. Ezt az ékszert tudományosan a múlt században vizsgálták meg 
először, s amikor a második világháború után amerikai kézre került, egy amerikai 
művészettörténésznek adtak alkalmat arra, hogy újra alaposan megvizsgálhassa. 
A vizsgálatról kiadott munkája, a nyilvánosságra hozott fényképsorozat az utolsó két 
évtizedben a koronáról több történeti és művészettörténeti tanulmány megírására 
serkentette a szakembereket. Valamennyiök egybehangzó véleménye az, hogy a ma 
gyar korona nem lehetett I. Istváné, mert annál fiatalabb. Mai formáját a XII. 
század végén, mások szerint csak a XIII. században nyerte el úgy, hogy egy XI. 
század végi görög koronát alakítottak át más elemek bekapcsolásával. A mi szem 
pontunkból a részletek nyugodtan elhagyhatók, számunkra csak az a fontos, hogy 


7. A görög korona képei 


az a korona, amit a XV. században az új magyar uralkodó fejére helyeztek, nem 
lehetett és nem volt I. Istváné. De még ennél is fontosabb, hogy a XV. századi magyar, 
lett légyen tanult püspök, nagyúr vagy egyszerű kisnemes, rendíthetetlenül hitte, hogy 
ez a korona valóban I. Istváné volt, és ragaszkodott hozzá, hogy az új királyt ezzel a 
koronával koronázzák meg. Amint a fentebbi 1440. évi oklevél szövegéből láttuk, 
misztikus erőt tulajdonított neki, olyan erőt, amelyet egy szent sugároz ki magából 
az általa is viselt korona révén, s így teremtett kapcsolatot a legnagyobbnak tartott 
magyar uralkodó és a kor királya között. 

A koronába vetett hit nem a XV. században keletkezett. I. Károly királyt három 
szor (utoljára 1310-ben) kellett megkoronázni, mert az első két alkalommal nem a 
Szent István-i koronát használták. Hiába bizonyíthatta Károly, hogy nagyanyja révén 
az Árpádok leszármazottja, a vérségi kapcsolat nem helyettesítette azt a misztikus 
kapcsolatot az első királlyal, amely elengedhetetlennek tűnt a középkori magyarság 
szemében. Es ez a hit a XV. században sem gyengült. I. Ulászló esetében törvény 
erejű oklevél mondta ki, hogy a Szent Korona ereje az ereklyéről levett koronára 
szállt át. Mátyás udvarába már behatolt a humanizmus racionális szelleme, uralma 
politikailag is megingathatatlan volt, amikor hatalmas összegért és még súlyosabb 
politikai engedményekért Frigyes császártól visszaváltotta a koronát, és 1464-ben 
Fehérvárott megkoronáztatta magát. Sem tényleges hatalom, sem az intronizációnak 
hat évvel korábbi, soha kétségbe nem vont aktusa nem pótolhatta a Szent Koronával 
való megkoronázást. 

I. — István sírja a fehérvári bazilikában, palástja és koronája mind arra volt hivatva, 
hogy a szent és a tényleges uralkodó között misztikus kapcsolatot létesítsen, közülük 
a legfontosabb a korona volt. Tegyük hozzá, hogy a tényleges uralom gyakorlásának 
a koronázás nem volt előfeltétele a francia és angol uralkodónál, mert elődeik halála 
után önműködően királyokká lettek, koronázásukra sokszor később került csak sor. 
Uralmuk legitimitását ezen a címen senki sem vonta kétségbe. A középkori Magyar- 


országon látszólag minden ugyanúgy történt. És mégis azt kell állítanunk, hogy a 
magyar koronázásnak nem a királyszentelés és felkenés volt a súlypontja, hanem 
maga a koronázás, az az aktus, amikor , István koronáját" az új uralkodó fejére 
helyezték. Uralmát megkezdhette korábban is, de csak abban a pillanatban lett az 
ország legitim királya, amikor István koronája a fejére került, s ezzel közte és a szent 
között misztikus kapcsolat alakult ki. Nem a valóság, tehát nem az volt a döntő 
ebben a kérdésben, hogy a koronának nem lehetett köze I. Istvánhoz, hogy a palást 
nem királyi palástnak készült, hanem az ország által törhetetlen makacssággal vallott 
hit, hogy ezek a tárgyak azé a szenté voltak, akiben az ország megalapítóját tisztelték, 
s akinek ereje misztikus módon hatott az új királyra is. Olvasónk bizonyára megdöb 
benéssel és kételkedve olvasta az előszóban a francia történész szavait, hogy a közép 
korban a régen elporladt szentek is hozzá tartoztak az élő társadalomhoz. íme, itt 
az első konkrét példa. 1464-ben egy visszaszerzett királyi jelvény, a korona hozza 
kapcsolatba a reálpolitikus, hat éve uralkodó Hunyadi Mátyást az 1038-ban meghalt 
szent királlyal. Francia kollégánkat követve, mi is nyugodtan állíthatjuk, hogy 
I. István kereken 430 évvel halála után is élő tagja volt a magyar társadalomnak. 

Az I. István és a XV. századi uralkodó közötti kapcsolat súlyos örökség volt. Nem 
szabad szó szerint vennünk a szimbólumot, nem kell pontosan I. Istvánra gondol 
nunk, róla a XV. századi magyarság sem tudott sokat. De személyében a szent királyt 
tisztelték, s ezt a fogalmat a mai társadalomtudomány úgy fejezi ki, hogy az ideális 
királyt. A csupa jó, csupa erő, csupa bölcsesség ideálja elérhető absztrahálással is 
úgy, hogy nem egy határozott személyre gondolunk, hanem több személy legkiválóbb 
tulajdonságait vonjuk el tőlük, és - elvonatkoztatva a személyektől - egyesítjük a 
kiváló tulajdonságokat. A középkori magyarság nem ezt az utat követte. Egy tény 
leges történeti személyt ruházott fel mindazokkal a tulajdonságokkal, amelyeket a 
királytól elvártak. így lett I. István az ideális magyar király megtestesítője. Az egyházi 
szertartás szövege nem említette Istvánt, a XIII. század végén élő francia püspök 
talán nem is tudta, hogy a magyaroknak volt valaha ilyen királya. Az egyházi szer 
tartás az absztrahálás helyett az ószövetségi nagy alakokat emelte ki, azok jellem 
vonásaiból rajzolódott ki az ideális király alakja. Ez az ideális király kiváló hadvezér 
volt, mint Dávid, bölcs bíró, mint falamon, népét megmentő vezér, mint Mózes. És 
mindez még mindig kevés, hiszen a felsorolt bibliai személyeknek még más erényeik is 
voltak. Hát nem Salamon építtette-e a jeruzsálemi templomot? Hát nem Mózes köz 
vetítette-e a népnek az isteni parancsolatokat? A felsorolásból alig fogynánk ki, ha 
minden jót el akarnánk róluk mondani. Összefoglalóként így azzal kell megeléged 
nünk, hogy mindnyájuk közös vonása az emberfelettiség. A középkori ember sze 
mében Isten áldása tette őket alkalmassá az emberfeletti teljesítményekre, s az áldást 
az egyház közvetítette a XV. század uralkodójához. A magyarság nem alkotott külön 
koronázási szertartást, hanem szimbólumokkal tette az egyetemes egyháztól átvett 
ceremóniát magyarrá. És ennek a szimbolikának a középpontjába azt a szentet 
állította, aki szerinte maga is emberfeletti teljesítménnyel írta be nevét a történelembe: 
a kereszténység bevezetésével és a feudális királyság megalapításával. 


A szimbolikának nyomasztó hatása Jehetett az új uralkodóra, hiszen azt várták 
tőle, hogy mindannak eleget tegyen, amiről a koronázási: eskükben és imákban szó 
volt. Ez a koronázásban kifejezett ideológia megnyilvánult a királyi oklevelek beveze 
tésének ünnepélyes szövegében. Elmondták ezekben a sorokban, hogy a királynak a 
hozzá hűségeseket , királyi nagylelkűségénél fogva" meg kell jutalmaznia, hogy 
, királyi jóindulata" készteti a büntetések enyhítésére vagy elengedésére, hogy , királyi 
méltósága" következtében az árvák , különös gyámolítója és pártfogója", hogy a 
, királyi tisztségnek követelménye, hogy valamennyi alattvalójának jogát megvédje". 
A felsorolásból még nem fogytunk ki, bár hozzá kell tennünk, hogy a cselekedeteknek 
nem ez volt a rugója, hogy megint , alkalmazott elméletekkel" állunk szemben, ame 
lyek arra hivatottak, hogy a politikai érdek durva valóságát eltakarják, sőt mintegy 
a keresztény erkölcs színvonalára emeljék. De a valósághoz az is hozzá tartozik, hogy 
mindezt valóban elvárták a királytól, s Mátyás ezt , királyi méltóságunkkal felvett 
gondnak" nevezte. Az ideális követelmények és a gyakorlati politika érdekeinek ellent 
mondása súlyos teherként nehezedett az új uralkodó vállára. 

A koronázáson résztvevők - vagy akik csak hallomásból tudtak róla - az ideális 
király újjászületését remélték. A középkori ember ilyen tekintetben hihetetlenül hi 
székeny volt, és állandóan kész arra, hogy csodákat fogadjon el tényként. Az isteni 
áldás és ennek következtében beállt átváltozás után nem várhatta-e el joggal minden 
országlakó, püspök és kolduló barát, hatalmas főúréskisnemes, gazdag kereskedő és 
a bányavárosok vájára, hogy az új király sorsukon javítson, hogy békén tartson, hogy 
igazságot (nem jogot, hanem igazságot!) szolgáltasson mindenkinek? Nem várhatta-e 
el joggal minden alattvalója, hogy megvédi az országot mindenkivel és mindennel 
szemben? A koronázás mindenkibe új reményt önthetett, hogy sorsa most mégis 
jobbra fordul majd, hogy a király megfékezi az önkényeskedő nagyurakat, hogy végre 
megtartja és megtartatja a kereszténység által hirdetett követelményeket. 

A koronázás a szó szoros értelmében korszakalkotó nap volt uralkodó és alattvalói 
számára egyaránt. A király ettől a naptól fogva számította uralkodását. Az ünnepé 
lyes okmányok keltezése így hangzott: , Kelt, kedvelt hívünknek, Krisztusban tisz 
telendő atyánknak, Eberhard zágrábi püspöknek és főkancellárunknak kezéből, az 
Úr 1406. esztendejében, márc. 29-én, uralkodásánk 18. évében." Zsigmondot, akinek 
egy okleveléből ezt a keltezést idéztük, 1387. március 31-én koronázták meg, s innen 
számítva, 1406. március 25-én valóban uralkodásának 18. évében adta ki az oklevelet. 
Ez alól a szabály alól megint csak Mátyás volt kivétel. Mint mondottuk 1458 elején 
lépett trónra, de csak 1464. március 29-én koronázták meg. Mindaddig megválasz 
tásának időpontjától számította uralkodásának éveit. De koronázása után három 
héttel már így keltezte ünnepélyes oklevelét: , Kelt kedvelt hívünknek, Krisztusban 
tisztelendő atyánknak, István kalocsai-bácsi érsek úrnak kezéből, az Úr 1464. esz 
tendejében, április 12-én uralkodásunk 7., koronázásunk 1. évében." És hogy Mátyás 
itt a reneszánsz fejedelem politikai öntudatát egyesítette a magyar koronázási ha 
gyománnyal, azt a legjobban az mutatja, hogy egyrészt koronázása előtt nem készít 
tetett nagypecsétet, ünnepélyes okleveleit kisebb, úgynevezett , titkos? pecsétjével 


pecsételtette meg, de a , titkos" pecsétet 15 megváltoztatta a koronázáskor; másrészt, 
hogy a koronázás után - főképpen közvetlenül a koronázás után - nagy számban 
adott ki nagypecsétes ünnepélyes okleveleket. A politikai realizmushoz a hagyomá 
nyokban rejlő erő felhasználása is hozzá tartozott. 

A koronázás más tekintetben is korszakalkotó volt. A középkorban a törvényeket 
nem azok kibocsátásának évszámával jelölték, hanem az uralkodó nevével. Nem az 
1462-i törvényről beszéltek, hanem Mátyás I. törvényéről. Aki középkori törvény 
gyűjteményeinket átlapozza, minden törvényt egy-egy uralkodó neve alatt fog meg 
találni. A király személye olyannyira fontosabb volt, mint az évszám, hogy nemegy 
szer a törvényhez egyáltalán nem fűződik pontosabb évszám, nemegyszer a törvények 
időbeli rendje is felborult, a korábbi törvény magasabb számot kapott, és a gyűjte 
ményben később szerepel. 

A törvényekhez hasonlóan változott az új királlyal egyes méltóságok címe. Az 
országbíró például latin címe szerint a királyi udvar bírája volt (iudex curie régié). 
Pálóci László igen hosszú ideig viselte ezt a tisztséget, 1446-1470 között, vagyis 24 
esztendeig. Amikor V. László 1453-ban ténylegesen megkezdte uralmát, Pálóci már 
, őfelsége, László úrnak, Isten kegyelméből Magyarország stb. királya udvarának 
bírája" címet vette fel, s pályáját mint , őfelsége, Mátyás úrnak, Isten kegyelméből 
Magyarország stb. királya udvarának bírája" fejezte be. Az országbíró címében szere 
pelt a király neve, de a változás még olyan esetekre is kiterjedt, amikor a címben nem 
utaltak a király személyére. Hogy csak egyetlen példát említsünk, Héderváry Lőrincet 
Zsigmond király nevezte ki nádorrá. A nádor címe , Magyarország nádora, a kunok 
bírája" volt. Pecsétjén 1437-ben mégis ezt olvashatjuk: , Héderváry Lőrincnek, Zsig 
mond császár idejében Magyarország nádorának pecsétje". I. Ulászló halála után 
természetesen Héderváry is csak , Magyarország nádora" címet vésette pecsétnyomó 
jára. 

Az uralkodás éveinek a koronázás szerinti megjelölése, új pecsét, új cím, csak a 
szembeszökő jelenségek összegyűjtése. Mert mindezen túl az egész ország, a leghatal 
masabb nádortól a parasztságig, aJcoronázáson vette tudomásul, hogy az országnak 
új királya van. Ettől kezdve az ország minden templomában érte imádkoztak, minden 
parancsot az ő nevében adtak ki, minden ítélet ellen hozzá lehetett fellebbezni. És ha 
halála után visszaemlékeztek valamilyen eseményre, akkor nem évszámot mondtak, 
hanem azt, hogy ez meg ez a dolog Zsigmond király korában történt. A középkori 
ember számára a király uralma - lett légyen rövid vagy hosszú - egy korszakot jelen 
tett, az ötven évig uralkodó Zsigmond vagy a két évig uralkodó Albert korát, s ilyen 
értelemben a koronázás volt a kezdet, a korszakalkotó ünnepség. 

Talán már ebből is világos, hogy a középkori ember nem naptár szerint, nem egyen 
lően felosztva az időt, hanem a természet évszakai és ünneptől ünnepig terjedő 
periódusok szerint élt, s ebben a vonatkozásban a koronázás igen nagy szerepet ját 
szott. Napját nemcsak művelt krónikások írták le, nemcsak a kancellária hivatal 
nokai őrizték meg, emlékezetében maradt az az egész országnak. Emlékezetében 
maradt már csak azért is, mert kevés ilyen nagy ünnep volt a XV. században. Ha 


meggondoljuk, hogy Albertét 1438 elején, V. Lászlót és I. Ulászlót 1440 tavaszán, 
Mátyást 1464-ben, II. Ulászlót 1490-ben koronázták meg, és ezt az eseménysorren 

det összehasonlítjuk a század elején született és egymásra következő" nemzedékek 
rendjével, akkor a század öt nemzedékéből csak három élhetett meg koronázást, 
s kivételesen hosszú életűnek kellett lennie annak, akinek életében ez az esemény 
kétszer ismétlődött. Nem szabad azt hinnünk, hogy ez csak a , köznép" soraiban 
volt így. Az 1438-i koronázáson részt vevő 14 püspök közül két év múlva, 1440-ben 

már 3 nem volt életben, az 1440. éviekből pedig 24 évvel később, 1464-ben, Mátyás 
koronázásakor már csak kettő élt. Az 1464-i szertartáson közreműködők közül 
pedig 1490-ben egyet sem találunk, A rekordot két főpap tartotta: Szécsi Dénes 
és Csupor Demeter, akik 1438-ban, 1440-ben és 1464-ben vettek részt koronázáson, 
közülük Szécsi három királyt koronázott meg esztergomi érsekként. 

Téljünk most vissza népmesebeli királyunkhoz, aki állandóan koronát visel a 
fején, mert - mint mondottuk - a középkori király is csak koronásán képzelhető 
el, és ismét magyar sajátságra vagy - ha úgy tetszik - ellentmondásra bukkanunk. 
A nyugati országokban már századokkal korábban divatba jött, hogy az év nagy 
ünnepein - pl. karácsonykor, húsvétkor - a király koronásán jelent meg népe előtt. 
Az sem váratott soká magára a szertartásokat kedvelő középkori ember világában, 
hogy az ilyen alkalmak ceremóniája kialakuljon. Mert az ilyen nagy ünnepen sem 
vehette fel a király csak úgy egyszerűen a koronát, mint ahogyan kalapját vagy 
sapkáját feltette, hanem ilyenkor is valamelyik püspök helyezte a fejére, s az ilyen 
aktust ünnepi koronázásnak nevezték. A magyar kifejezés egy kicsit sántít, azt min 
denesetre szem előtt kell tartanunk, hogy , ünnepi" alatt nem ünnepélyest kell ér 
tenünk, hanem olyan aktust, amely valamelyik nagy ünnepen zajlott le. Ennek a 
ceremóniának nem volt semmiféle , korszakalkotó" jelentősége, jogilag sem jelen 
tett semmit, ami már abban is kifejezésre jutott, hogy nem a koronázás jogával 
rendelkező főpap végezte a szertartást, hanem az egyik éppen jelenlevő püspök. 
Tulajdonképpen csak arról volt szó, hogy a király az ünnep fényét azzal is emelte, 
hogy koronáját feltette, és láthatóan viselte. Tegyük itt még hozzá, hogy a külföldi 
esetekben a korona a király tulajdona volt. 

A korai korszakokban Magyarországon is megtaláljuk az ünnepi koronázást. 
Ha a krónikában azt olvassuk, hogy Aba Sámuel király a húsvétot Csanádon ün 
nepelte meg, és felkérte Gellért püspököt, hogy tegye fejére a koronát mielőtt a 
templomba mennek, és Gellért ezt azért tagadta meg, mert a király nagyböjt idején 
vérfürdőt rendezett az ország urai között, akkor itt nem Aba Sámuel megkoroná 
zásáról volt szó, hanem az egyik, húsvétkor esedékes ünnepi koronázásról. Egy 
más alkalommal, 1064-ben Salamon király Pécsett ülte meg a húsvéti ünnepeket, 
ekkor az ünnepi koronázást Géza herceg végezte. Utoljára a XII. században hal 
lunk ünnepi koronázásról Magyarországon, s már a XIV. században ellenkező ér 
telmű adatra bukkanunk. I. Lajos király köztudomás szerint 1370-től kezdve len 
gyel király is volt, és Lengyelországban történt meg vele, hogy a lengyel főurak 
követelték, jelenjék meg koronásán. A király azonban ezt a kérést elutasította. 


Lajos ekkor már 28 évi uralkodásra tekintett vissza Magyarországon, és arra hivat 
kozott, hogy Magyarországon nem szokás a koronát viselni. Ezen a ponton az 
ellentmondás látszólag feloldhatatlan. Elsősorban arra kell utalnunk, hogy a ma 
gyar ábrázolásokban is sokszor találkozunk éppen I. Lajos királlyal koronásán, 
de a fején látható ékszer sohasem a Szent Korona. Másrészt azt sem szabad elfelej 
tenünk, hogy a magyarság" ekkor már ragaszkodott ahhoz, hogy a királyt a Szent 
Istvánnak tulajdonított koronával koronázzák meg. A két adat közötti ellentmondás 
mégis látszólagos. Mert amilyen mértékben nőtt a Szent Korona tekintélye, ugyan 
olyan mértékben lett egyetlen aktusnak, az első koronázásnak elengedhetetlen 
szereplője, és ugyanolyan mértékben szorult ki a , mindennapi" használatból. 

I. Lajos halála után (1382) a főurak egyre nagyobb hatalomhoz jutottak, és a 
XV. században a Szent Korona már nem is volt a királyé, hanem az , országé". 
Már Zsigmond halálakor is Pálóci György esztergomi érsek őrizte, innen került a 
visegrádi vár tornyába, és annak a helységnek ajtaját, amelyben a koronát elhelyez 
ték nemcsak a király, hanem az országnagyok is lepecsételték. Kottannemé - aki 
megint csak ott volt az elhelyezésnél - , sok pecsétet" emleget. A visegrádi vár 
királyi birtok volt, várnagya pedig mindig az ország valamelyik nagy hatalmú 
családjából került ki, ezúttal Szentgyörgy és Bazin grófjai, Miklós és fia, György 
viselték ezt a tisztséget. Közismert a magyar történelemnek az a fordulata, hogy 
két évvel később, Albert király halála után a magyar főpapok és főurak nem fogad 
ták el Erzsébet özvegy királynét uralkodójuknak, hanem Ulászló lengyel királyt 
hívták meg a magyar trónra, aki anyja révén az Anjoukkal és Árpádokkal volt 
rokon. Erzsébet királyné, aki ekkor gyereket várt, először beleegyezett I. Ulászló 
megválasztásába. A tárgyalások részben a visegrádi várban folytak, amelynek 
várnagya ekkor már Erzsébet rokona, Garai László macsói bán volt. A korona 
sem volt a toronyban, hanem a főpapok és főurak Erzsébet hálószobájába vitték, 
és ott egy, a jelenlevők által lepecsételt ládába helyezték el. Ebben a szobában szü 
letett meg Erzsébet gyereke, aki fiú lett (V. László). Mi sem volt természetesebb, 
mint hogy az özvegy királyné megváltoztassa szándékát, és fia számára igyekezzék 
biztosítani a trónt, ehhez pedig a gyors koronázás látszott a legjobb , befejezett 
ténynek". Erzsébet ellopatta a koronát régi ismerősünkkel, Kottanner Jánosnéval, 
amint azt a rendek írták: , mindnyájunk keserű megaláztatására". Később az urak 
Visegrádon megállapították, hogy a ládákról a pecséteket letörték, és a koronát 
elvitték, de a többi koronázási jelvényt otthagyták. Ezeket I. Ulászló koronázásán 
fel is használták. 

Kereken 24 év telt el, mire a korona visszakerült, s amikor meghozták, a magyar 
főurak gondos vizsgálatnak vetették alá, nehogy csalás áldozatául essenek. A korona 
tanú Pálóci György érsek unokaöccse, Pálóci Simon országbíró volt, aki nagy 
bátyjánál többször látta a koronát, és az egyik repedt drágakővel bizonyította azo 
nosságát. Amint ebből az esetből világosan látható, a magyar rendek a koronát 
magukénak, azaz az , országénak" tartották, azt a lehetőséghez képest gondosan 
őrizték. Nem csoda, hogy egy király életében általában csak egyszer hordhatta, 


saját koronázásán. Ismét Mátyás volt a kivétel, mert Beatrixszal kötött esküvőjén, 
1476-ban a Szent Koronával a fején jelent meg. 

Ha a Szent KoronáTaz , országé" volt is, a magyar király mégsem maradt korona 
nélkül. Egy egyszerűbb, hogy úgy mondjuk, ..házi" koronát hordott, amely nemcsak 
ünnepélyes alkalmakkor volt a fején, de amely például harci sisakját isjhszítette. 
I. Lajos koronás sisakját egykorú ábrázolásokból ismerjük; a Képes Krómka első 
lapján látható képén is egyszerűbb koronát visel. Ez a korona állandó kísérője a 
királyábrázolásoknak, bizonyítva, hogy a kor embere nehezen tudta a királyt korona 
nélkül elképzelni. A Képes Krónikát lapozva úgy látjuk, hogy a királyok nemcsak 
olyan ünnepélyes alkalmakkor jelentek meg koronásán, mint amilyen követek 
fogadása, templom alapítása volt, hanem koronásán vadásztak, sőt - de ez már 
nyilván csak szimbólum - koronásán feküdtek az ágyban is. Hasonlóan ábrázolják 
Mátyás királyt is egyszerűbb, nyitott koronával, amikor könyvet ajánlanak fel 
neki, lovaggá üt valakit, imádkozik, vagy bevonul a meghódított Bécs városába. 
Nincs különbség a XIV. és XV. század felfogása között, hogy a királyt koronásán 
kell bemutatni. Még inkább koronásán ábrázolta a királyt az úgynevezett nagy 
pecsét. 

A korona viselése nemcsak életében tartozott hozzá a király méltóságához, a 
sírba is elkísérte az uralkodót. A XV. századból egy ilyen halotti korona maradt 
fenn, az 1437-ben elhunyt Zsigmond nagyváradi sírjából került elő, és ma a Nem 
zeti Múzeumban látható. Egyszerű, aranyozott abroncs, amelyet hat háromlevelű 
liliom díszít. A liliomok és az őket tartó lemezek drágakövekkel vannak kirakva. 
Hasonló halotti koronát az Árpád-korból is ismerünk, valószínűleg V. Istváné volt 
(1272). Ezen az ugyancsak aranyozott pánton is liliomok - szám szerint nyolc - 
láthatók. A liliomok, az előbbi koronához hasonlóan, drágakövekkel vannak ki 
rakva, alattuk egy-egy ékkővel kirakott stilizált rózsa látható, s a liliomok között 
kis aranyágak vannak. A két korona hasonlóságából arra kell következtetnünk, 
hogy ezeknek a halotti koronáknak is megvolt a maguk stílusa, amely évszázadokon 
át változatlan maradt. Ez a típus, úgy látszik, a XIII. században alakult ki, mert 
III. Béla sírjában a halotti korona még egyszerű abroncs volt, amelyet (ismét a négy 
világtájra utaló) négy kereszt díszített ékkövek nélkül, és ugyanilyen koronát látha 
tunk a híres XI. századi kalocsai királyfejen. 

Milyen célt szolgált a halotti korona? - kérdi a mai olvasó. A válasz megint a 
középkor rejtélyesnek tűnő világába vezet el. Egyrészt e világ hiúságát szolgálta, 
a fényt és pompát, amely a halott királynak éppen úgy kijárt, mint az élőnek. A ra 
vatalon és a sírban nem közönséges ember feküdt, még csak nem is egy nagyúr, 
hanem az ország királya, aki megkoronázásától kezdve koronát viselt, megillette 
az most, halála után is. Másrészt túlvilági célokat. A középkori ember szemében 
a halál az igazi élet, az örök üdvösség kapuja volt. Úgy hitte, hogy egyszer el kell 
jönnie az utolsó ítélet napjának, amikor Isten angyala harsonaszóval kelti életre 
a holtakat. Az angyalnak tudnia kellett, hogy ebből a sírból nem közönséges embert, 
hanem Isten felkentjét támasztja fel, aki életében , Isten kegyelméből" uralkodott 
egy ország felett. 


A királyi ház 


.JEgyszer volt, hol nem volt, hetedhét országon túl, volt egyszer egy özvegy királyné 
s annak egyetlen fia. 

Ez a fiú csak nem akart megházasodni. Erőltette az édesanyja a fiát, hogy párosod 
jék már meg. De az azt mondta: 

- Miért párosodjam meg, édesanyám? 

Még nagyon növendék vagyok én megpárosodni. " 


, A házasodni indult királyfi" a mese végén, hosszú és csodálatos kalandok után, 
természetesen mégis megházasodott. Ha a népmesék hasonló történeteit olvassuk, 
akkor azt kell tapasztalnunk, hogy bármilyen nehézségek tornyosulnak is a király 
fia vagy lánya elé, mégis megtalálja a párját, akivel hamarosan egybekel. A mátka 
pár ugyan sokszor nem egyenrangú; a királylány sok esetben megy férjhez a szegény 
ember legkisebb fiához, és a királyfi sem riad vissza attól, hogy libapásztorlányt 
vegyen feleségül. A , társadalmi" különbséget az emberi jó tulajdonságok egyenlítik 
ki, s a fiatal pár megpróbáltatásai elsősorban arra valók, hogy ezeket a nemes vo 
násokat domborítsák ki; ország-világ előtt bebizonyítsák, hogy méltók egymáshoz. 
Az , ország-világ" fogalmába mindig beletartozik a királyi szülő, idézett mesénkben 
a királyfi özvegy édesanyja, másutt a királykisasszony apja, akiknek mindig leg 
fontosabb, néha egyenesen kínzó gondjuk, hogy gyermekük megtalálja a maga 
párját. 

A népmese és a középkori valóság sok ponton eltér egymástól, de a királyi szülő 
aggodalmában mindkettő egyező vonásokat mutat. Ha a királyi családnak, a di 
nasztiának sikerült elismertetni örökösödési jogát, mint a XV. századi Franciaor 
szágban és Angliában, akkor a dinasztiát fenn is kell tartani, mégpedig fiágon kell 
fenntartani; elengedhetetlenül szükséges tehát, hogy a királynak fia legyen, mégpedig 
lehetőleg nem is egy, hanem - akárcsak a mesékben - legalább három. Hogy ezt 
az Árpádok is így gondolták, arra az egri püspök kiváltsága a legszebb bizonyíték. 
Az egri püspök kevesebb pápai adót fizetett, mint amennyi tényleges évi jövedelme 
volt, mert a püspök megtisztelő előjoga volt, hogy az uralkodó negyedik (!) fiának 
neveltetési költségeit viselhette. 


Magyarországon azonban a XV. században a királyok nem öröklés, hanem vá 
lasztás útján kerültek a trónra, elméletileg tehát mindegy volt, hogy volt-e a király- 
nák "fia vagy sem. De csak elméletileg. Mert láttuk, hogy egyrészt az öröklés fogalma 
sem veszett ki egészen, amint a magyar rendek is elismerték V. László örökösödését, 
ha nem is elvileg, de gyakorlatilag; másrészt azt sem kell bizonygatni, hogy az ural 
kodó sokat tehetett fia , megválasztása" érdekében. Nemcsak politikailag nagy 
súllyal rendelkező főpapokat és főurakat nyerhetett meg, hanem azt is megtehette, 
hogy még életében megkoronáztatta fiát, mint ahogyan II. Ulászló is kétéves gyer 
mekként koronáztatta meg a későbbi II. Lajost. Az utódlás bizonyításának ezenkí 
vül is számtalan lehetősége volt, amit az előrelátó apa kiaknázhatott. De mindez 
csak abban az esetben volt lehetséges, ha a királynak törvényes fia volt, amiből 
önként következik, hogy mennél előbb nősült meg, annál több reménye lehetett 
fiú utódra és vele együtt arra, hogy családjának biztosítsa a trónt. 

A korai nősülés, a fiú utód megszületésének parancsoló szükségessége az érem 
nek egyik oldala volt csupán, mert a királynak - a mesékkel ellentétben - jól meg 
kellett válogatnia jövendőbelijét. A középkori magyar jog elvileg nem követelt 
meg ilyen válogatást. Ismeretlen volt nálunk a német jognak az egyenrangú házas 
ságról szóló tétele, amelynek értelmében nemesnek nem nemessel kötött házassá 
gából származó gyermekek mindig a , rosszabb kezet" (die árgere Hand) követték, 
tehát nemtelenek lettek. Ismeretlen volt az a francia törekvés is, amely igyekezett 
királyi házból való asszonyt keresni, még ha ezt a szabályt nem is fektették le írás 
ban. A magyar király felesége Magyarország királynéja volt, akármilyen család 
ból származott. Zsigmond király második felesége , csak" egy Ciliéi gróf lánya volt, 
Mátyás első felesége, Pogyebrád Katalin pedig egy cseh főúr leánya. Az akadályt 
nem a törvény, nem a kialakult társadalmi gyakorlat jelentette, hanem egy mind 
kettőnél nagyobb úr, a politika. Ha tehát azt mondjuk, hogy a magyar király még 
sem vehetett el akárkit, akkor ezt úgy is fogalmazhatjuk, hogy a magyar király csak 
politikailag elfogadható, sőt előnyös házasságot köthetett. Példánkra visszatérve, 
Zsigmond számára ez a második házasság biztosította hatalmának alapját, a ma 
gyar trónt; Mátyás pedig uralma elején biztos lehetett benne, hogy Csehországgal 
nem gyűlhetik meg a baja. Zsigmond példáját azzal kell megtoldanunk, hogy amikor 
1401-ben fogságra vetették, csak úgy tudott helyzetéből szabadulni, hogy csatlako 
zott a Garai Miklós és Ciliéi Hermann vezette főúri ligához. Ennek - a Zsigmondra 
egyáltalán nem hízelgő - politikai egyezségnek az volt a gáláns befejezése, hogy 
Ciliéi Hermann leányait Garai Miklós és Zsigmond feleségül vette. A döntő tényező 
tehát a politika volt, a házasság csupán a politika következménye, szinte azt mond 
hatnánk, járulékos eleme. 

Közismert, hogy - ismét a mesékkel ellentétben - a királyok általában királyi 
vagy uralkodói házból való feleséget kerestek a maguk számára, és fordítva. A XV. 
századi magyar királyok közül Albert és Mátyás királylányt vett el, V. László meny 
asszonya a francia király lánya volt. Első pillanatra ez is valamilyen társadalmi 
szabálynak tűnik, az egyenrangúság valamiféle íratlan törvényének, és mégsem 


az. Ezt a törekvést is a politika sugallta. Sokkal előnyösebb helyzetben volt az 
uralkodó, ha nem saját alattvalói valamelyikének lányát vette el, hanem külföldről 
hozott magának asszonyt. A rokonság megköthette a király kezét alattvalójával 
szemben. Zsigmond számára ez a kötöttség nem volt terhes, mert az ország kor 
mányzását egyszerűen átengedte sógorának, Garai Miklósnak. De amikor Ciliéi 
Borbála egy német lovaggal megcsalta az öreg királyt, Zsigmond kényes helyzetbe 
került, és még vejének, Albert királynak is számolnia kellett uralma elején az öz 
vegy királyné rokonainak, a Cilleieknek hatalmával. Küföldről hozott asszony ese 
tében az ilyen bonyodalmak valószínűtlenek voltak. 

A család Ságon való fenntartásának követelménye az egyik oldalon, politikai 
követelmény a másikon, súlyos dilemmát jelentett minden uralkodó számára. Az 
ilyen házasság megtervezése és nyélbeütése szinte megoldhatatlan feladat volt. 
Hogy megint konkrét példánál maradjunk, Zsigmond 1401-ben Ciliéi Borbálát 
9 éves kislányként jegyezte el, és 1405-ben 13 éves korában vettejd, de a tényleges 
házaséletet csak 1408-ban kezdhette meg. A 24 év korkülönbséggel kötött házasság 
ból 1409-ben született meg Erzsébet, a későbbi Albert király felesége, Ciliéi Borbála 
ekkor 17 éves volt. Albert és Erzsébet között már csak 12 év korkülönbség volt. 
A házasság megkötésekor (1421) Erzsébet nem volt több 12 évesnél, gyermekei so 
kára születtek, lányát 28, fiát 31 éves korában hozta világra. Mátyás első házassága 
ezzel szemben határozottan , modem", Pogyebrád Katalin mindössze hat évvel 
volt fiatalabb, és 15 éves korában szülésben halt meg. A második házasság már 
Mátyás esetében is nagyobb korkülönbséggel járt, Beatrix 14 évvel volt fiatalabb, 
és a házasságkötéskor már szinte vénlány, hiszen 19 éves volt. Ha most egymás mellé 
állítjuk ezeknek az asszonyoknak a házasságkötési korát (12-19), akkor távolról 
sem csodálatos, hogy az első esztendőkben nem volt gyermekük, bár kettő közülük 
- a mai fogalmak szerint - igen fiatalon szült először. Erzsébetről tudjuk, hogy 
valamilyen női betegségben szenvedett, abban is halt meg, de a feljegyzésekből 
semmiféle diagnózis nem állapítható meg. Bármi is volt a baj, a kor orvostudománya 
ugyanúgy nem tudott segíteni Erzsébeten, mint Pogyebrád Katalinon, vagy II. 
Ulászló feleségén, Annán, aki fia szülésébe halt bele. A túlságosan korai házasság 
kötési koron és az orvosok tehetetlenségén kívül a királynéi méltóság is megtette 
a magáét. A tömegből kiemelkedő koronás asszonyok sokszor jártak lovon (terhe 
sen is), éspedig női nyeregben. Ezen a nyergen csak bal lábuk volt kengyelben, jobb 
lábukkal térdhajlat alatt egy a nyergen levő fülre kapaszkodtak, ami sokkal bizony 
talanabb testhelyzet volt, mint a férfiaké. Mária, Zsigmond első felesége másálla 
potban lóról bukva lelte halálát. A dinasztia fenntartása semmiképpen sem volt 
könnyű feladat. 

Egy esetben Magyarországon is előfordult a XV. században, éspedig éppen Má 
tyással, hogy egy bécsi polgárlánytól, Edelpeck Borbálától természetes fia született. 
A középkori ember az egyházi törvényekre támaszkodva az ilyen gyermeket el- 
ítélőleg fattyúnak nevezte, és minden téren hátrányos helyzetben részesítette. A há 
zasságon kívül született gyermek nem lehetett pap, nem lehetett a városi tanács 


tagja vagy a város bírája. S ha már ezeket a tisztségeket sem tölthette be, akkor 
szinte magától érthető, hogy nem lehetett egy ország , természetes ura" sem. Az egy 
ház álláspontja ezen a téren elvileg világos volt, gyakorlatilag a keresztény Európa 
nem minden országában vallották ugyanezt. Ahol a királyi vér mítosza - meg az 
uralkodó hatalma - elég erős volt, ott tudomásul vették, hogy a természetes fiú 
ereiben is királyi vér folyik, s így az sem volt meglepő, hogy magas méltóságokra 
emelkedhettek. A francia történelemben nem ritka az ilyen , törvénytelen" királyfi. 
Úgy látszik, Magyarországon ez nem így volt. A XIV. században Károly királynak 
volt egy Kálmán nevű természetes fia, de azt apja papnak adta, és győri püspök lett 
belőle. Corvin Jánost Mátyás kezdettől fogva fiának ismerte el, és gondosan nevel 
tette, s amikor már valószínűtlenné vált, hogy Beatrixtól törvényes fia születhet, 
hercegi rangra emelte, és mindent megtett annak érdekében, hogy Corvin János 
örökölje a trónt. Amikor Sforza Biancával össze akarta házasítani, akkor Beatrix 
intrikáiban folyton visszatérő érv volt, hogy a herceg , törvénytelen". Igaz, nem 
ezen múlott, hogy Corvin Jánosból nem lett király, de ez is közrejátszott. 

Ha a királynak nem volt fia, akkor a király megkísérelte a trónt lányának bizto 
sítani. így tett Nagy Lajos is. A XV. században Magyarország egy külön lovagren 
det köszönhet annak, hogy a királynak nem volt fia. Zsigmond első feleségének 
halála után, 1396-1402 között nyakra-főre kötött olyan szerződéseket - hol saját 
testvéreivel, hol a Habsburgokkal -, amelyekben a magyar trónt a másik szerződő 
félre hagyta, arra az esetre, ha nem lesz fia. Amikor Borbálával a házaséletet 1408- 
ban ténylegesen megkezdte, felmerült a kérdés: mi lesz, ha lánya születik. Ezért 
1408. december 13-án egy lovagi társaságot alapított. A társaság jelvénye az a 
sárkány volt, amely a pokol erőit képviselte, és amelyet Szent György, illetve Szent 
Margit győzött le, s erről a jelvényről nevezték Sárkány-rendnek. Az alapítólevél 
ben a társaság legfőbb célja ,az álnok ellenségnek és az őssárkány követőinek, 
tudniillik mind a pogány hadnak, mind a szakadároknak és az egy igaz hit, Krisztus 
keresztje és országaink veszedelmére törő más nemzeteknek kipusztítására" való 
szövetkezés volt. Mai kifejezéssel élve, a társaság a török (pogány hadak), a római 
egyháztól , elszakadt" görögkeletiek elleni harcot vállalta. Középkori felfogás sze 
rint nemes cél lebegett az alapítók szeme előtt, bár az a tény, hogy az alapítók kö 
zött István szerb fejedelem is szerepelt, némi szépséghibát jelentett, hiszen István 
maga is , szakadár" volt. A lényeges pont szerényen húzódott meg az alapítólevél 
közepe táján, abban a részben, amelyben az alapítók igaz hitükre fogadják, hogy 
, urunk királyunk és az ő hitvestársa, királyné asszonyunk és mindkét nemű gyer 
mekei iránt igaz engedelmességet és állhatatos hűséget" tartanak. Az alapítók között 
az akkori Magyarország minden tisztségviselőjét és politikai szerepet játszó család 
ját megtaláljuk. A nemes cél mögött nagyon is gyakorlati tervet sikerült Zsigmond- 
nak megvalósítani; a magyar trónt biztosította gyermekének, akár fiú lesz, akár 
lány. A Sárkány-rend megalapítása egyike volt azoknak a fogásoknak, amelyekkel 
a király gyermeke számára biztosítani igyekezett a trónt egy olyan országban, 
amelynek uralkodó osztálya elvileg ragaszkodott a király választásához. 


A dinasztia életének nagy eseményeit fényes ünnepségek tették emlékezetessé. 
Első helyen állt a király házassága és gyermekeinek születése. Sorrendben az első 
esemény a király házassága. 1405. november 16-án Zsigmond meghívót küldött 
a budai káptalannak. A meghívó már a megszólításban jelezte, hogy rendkívüli 
ügyről van szó, mert a szokásos , üdvözletünk és kegyelmünk" formulát a kancel 
lária írnoka megtoldotta a , jelen örömünkben való részvételt" kívánó szavakkal. 
A meghívó bevezetésében a király elmondotta, hogy azok voltak a dicsőséges kirá 
lyok, akiknek uralma alatt országunkban szilárd volt a béke, és királyságukat 
öröklés jogán adták át utódaiknak. Hogy - folytatta - , ne csak a magunk, hanem 
uralmunk alá vetett valamennyi hívünk öröme és állandó nyugalma növekedjék, 
Hermáim úrnak Cili és Zagorje grófjának leányát, a nemes Borbála kisasszonyt a 
házasság jogán kívánjuk magunkhoz kapcsolni feleségként és országaink királyné 
jaként", ami a következő Szent Miklós ünnepén (december 6.) Fehérvárott fog 
megtörténni. A király a levél felmutatójának, a budai várnagy testvérének, Jakab 
nak személyével hívta meg a budai prépost urat és a káptalan tisztelendő tagjait 
az esküvőre és koronázásra, kifejezve azt az akaratát, hogy a meghívottak mind 
nyájan - vagy közülük egyesek - kötelesek megjelenni, s az ünnepségen a királynak 
és az új királynénak hódolatukat és hűségüket bemutatni. 

Amint Zsigmond meghívójából kitűnik, a király házasságkötése két részre oszlott, 
az esküvőre és a királyné koronázására, ami teljesen logikus, hiszen a király fele 
sége szükségszerűen a királyné, nemcsak azoknak az utódoknak anyja, akikre a 
király majd országát hagyja, hanem a király uralkodásának társais. A király es 
küvőjének szertartása tulajdonképpen semmiben sem különbözött más ember 
házassági szertartásától, csak sokkal fényesebb volt. Több püspök végezte a szer 
tartást, s a meghívottak nem egy kisebb-nagyobb kör tagjai voltak, hanem az egész 
ország képviselői. Tegyük ehhez hozzá, hogy az esküvő nemegyszer a király szemé 
lyes jelenléte nélkül zajlott le. A vőlegényt ilyenkor megbízottja képviselte, s a há 
zasságot , per procuram" (képviselő útján) kötött házasságnak nevezték, ami az 
érvényességén semmit sem változtatott. így kötött házasságot Mátyás Beatrixszal 
1476. szeptember 15-én Nápolyban, ahol képviselője unokatestvére, Dengelegi 
Pongrác János erdélyi vajda volt. Corvin János is így , vette el" Sforza Biancát. 

A XV. század többi magyar uralkodója mégis személyesen kötötte meg házas 
ságát, ami már csak azért sem volt nehéz, mert Zsigmond és Albert esetében a 
menyasszony hazai származású volt. Akár itthon személyesen, akár külföldön 
képviselő útján zajlott le az egyházi szertartás, mindkét esetben országos esemény 
volt. Mert bármilyen is volt a forma, a lényeg mindig egy és ugyanaz: a király meg 
nősül, hogy biztosítsa törvényes utódainak világra jöttét. Ez pedig nemcsak a király 
és a királyi ház számára volt fontos, hanem az alattvalók számára is, mert az utód 
puszta léte ugyan még nem biztosította öröklési jogának elismerését, de az utód 
puszta hiánya mindig újabb trónharcok rémét idézte fel. így kell értenünk Zsigmond 
fentebb idézett meghívójának azt a kitételét, hogy házassága nemcsak saját magá 
nak, hanem valamennyi alattvalójának megnyugtató örömére válik. 


Egyetlen királyi házasságkötés fulladt botrányba a XV. századi Magyarországon, 
s ez II. Ulászlónak az özvegy Beatrixszal kötött titkos házassága volt. A terv és 
kivitelezése Bakócz Tamás mesterműve, a cél Beatrix akkor még az országban 
ténylegesen meglevő befolyásának semlegesítése volt. Még az , esküvő" előtt 
IL Ulászló külön oklevélben szögezte le, hogy ezt a házasságot nem fogja elismerni, 
majd 1490. október 4-én megjelent Esztergomban, ahol Beatrix akkoriban tartóz 
kodott, és Bakócz mint püspök, a nyilvánosság kizárásával eskette össze a , fiatal" 
párt (mindketten 34 évesek voltak). A latin nyelven folyó szertartás során a vőlegény 
a feltett kérdésekre (szándékosan) hibás válaszokat adott, amit a tanúk, sőt a szer 
tartást végző Bakócz püspök isjelkesenűzonyított, amikor a pápa előtt a házas 
ság érvénytelenítésére a per megindult. A szertartás után Ulászló sietve távozott 
Esztergomból, Beatrix nem kis megrökönyödésére. Ma már elég nehéz megérteni 
Beatrix naivitását" és azt, hogy csak két év múlva jött rá, hogy rászedték. Mert - 
és ezt neki is tudnia kellett - magánember köthetett a nyilvánosság kizárásával 
házasságot, de a király, akinek utódra volt szüksége, semmi esetre sem. Persze a baj 
gyökere pontosan itt volt. Beatrix 14 évig élt Mátyással, és ország-világ előtt tudott 
volt, hogy meddő. Ezt pedig még a legkecsegtetőbb politikai előnyökért sem lehetett 
vállalni 

Az ilyenkor szokásos ünnepségek második részéről, a királyné koronázásáról sajnos 
alig tudunk valamit. Leírásunk csak a két koronázásról maradt fenn, az egyik Beat- 
rixe 1(1476), a másik II. Ulászló feleségéé, Annáé (1502). Ráadásul a leírás szerzője 
mindkét esetben idegen volt, az elsőben a boroszlói Eschenloer Péter, a másodikban 
egy francia lovag, aki Annát kísérte. A leírásokból - még az eltérések ellenére is - 
úgy tűnik, hogy ezekben az esetekben is a római pontifikátét használták. 

A királyné koronázása ugyanúgy ünnepi nagymise közben történt, mint a királyé, 
de külsőségéiben sokkal szerényebb volt, kizárólag egyházi szertartásból állt, hiszen 
nem uralkodóról, hanem az uralkodó társáról volt szó. A koronázás színhelye ebben 
az esetben is a fehérvári bazilika volt, de a királynét természetesen nem a Szent 
Koronával, hanem egy, aJcirálynő részére készíttetett koronával koronázták meg. A 
bazilikába a királyné a királlyal együtt érkezett, fedetlen fejjel, és a király is csak a 
templomban tette fel a Szent Koronát, vette kezébe a jogart és az országalmát, és így 
teljes díszben ült a templomban felállított trónuson. A szertartás első lépése az volt, 
hogy a koronázó főpap, illetve a nádor megkérdezte a királyt: akarja-e, hogy feleségét 
királynévá koronázzák. Az igenlő válaszra a királykoronázás szertartásának sorrendje 
szerint a szentelés következett, itt azonban a királyné csak térdelt az oltár lépcsőjén, 
s az ima is sokkal rövidebb volt, bár ugyanúgy felvonultak benne az ótestamentum 
alakjai: Sára, Rebeka, Judit és Eszter. A szentelést itt is a felkenés követte, a királyné 
jobb alsókarjára és jobb vállára rajzolt a veszprémi püspök kereszt alakú jelet a 
szentelt olajjal. A királynét is átöltöztették, de ezeknek a ruháknak semmiféle mélyebb 
szimbolikus jelentése nem volt, csupán azt fejezték ki, hogy a királyné is átalakult a 
szentelés és felkenés során. Nem is valamiféle hagyományos ruhákba öltöztették, 
hanem egy még pompásabb, több arannyal és drágakővel kirakott ruhába. Ezután a 


királynét újra az oltárhoz vezették, ahol letérdelt, és a püspökök és a nádor feltették 
fejére a koronát. Az ekkor elmondott ima egészen rövid volt: 


, Vedd az ország koronáját, és tudd meg, hogy társa vagy az országnak, adj a népnek 
mindig megfelelő tanácsot, és mennél magasabbra emelkedsz, annál jobban szeresd 


és őrizd meg a szerénységet." 


Ezután már csak a jogart adták át rövid ima kíséretében, s a jogar átadása le is 
zárta az egész koronázási szertartást. 

Ha végigmegyünk ezen a - középkori fogalmak szerint - nagyon szerény szertar 
táson, akkor az első szembetűnő vonás, hogy a királyné a szentelés és felkenés során 
ugyanolyan átalakuláson megy keresztül, mint a király. Ő is elkülönül minden alatt 
valójától, más asszonnyá lesz, mint amilyen volt. A szentelés imájának bevezető mon 
datában a püspök arra kérte Istent, hogy adjon a királyné uralkodásának és tanácsának 
tekintélyt, adja a bölcsesség, okosság és a szellem nagyságát. De ami ezek után követ 
kezett, az mégsem elsősorban ezt példázta. A további szövegben ugyanis felvonultak 
az ótestamentum kiváló asszonyai; közülük Sára és Rebeka a termékenységet, Judit a 
bűnökkel szembeni ellenállást, Eszter a bölcs uralkodást volt hivatva a királynénak 
eszébe juttatni. Az ima valóságosan kifejezésre juttatta, hogy a királynénak legelső 
kötelessége utódokat a világraJiozni. a királyi családot növelni. Ezt példázta Ábra 
hám nemzetségének két folytatója, Sára és Rebeka, Judit és Eszter csak utánuk követ 
kezhetett. Eszter volt az a jelkép, amely a királyné kötelességeinek másik oldalára 
mutatott rá. Eszter a babilóniai fogság idején egyszerű zsidó árvalány volt, és Ahasvér 
király vette feleségül. Királynéként Eszter nagybátyja segítségével nemcsak az ural 
kodó ellen szőtt összeesküvést leplezte le, hanem megakadályozta a zsidók kiirtását, 
és helyzetükön sokat segített. Eszter mindezt férjére, a királyra gyakorolt bölcs és 
tapintatos befolyásával valósíthatta meg. Ha az ima első felében a termékenység, a 
királyi ház fenntartása szerepelt, akkor a másodikban arra kérte Istent, hogy árasszon 
az új királynőre olyan bölcsességet, amelynek segítségével hűséges társa lehet királyi 
urának, de ugyanakkor védelmezője és tanácsadója alattvalóinak is. A koronán kívül 
a tulajdonképpeni uralkodói jelvények közül is csak a jogart kapta meg a királyné, s 
az azt kísérő ima nemcsak rövidebb volt, hanem tartalmában is más. A király kezében 
a jogar az igazság vesszeje, amelynek feladata a hatalmasok megtörése, az elnyomot 
tak felemelése, a helyes út kijelölése. Ugyanez a jogar asszonyi kézben az erény és 
méltányosság szimbóluma, és az a feladata, hogy vele a királyné irgalmas legyen a 
szegényekhez, gondot viseljen az özvegyekre és árvákra. 

Az egész szertartás, mind imaszövegeiben, mind szimbolikájában, egyrészt a királyi 
ház fenntartásának, másrészt a szeretetnek, az irgalmasság testi és lelki cselekedeteinek 
gyakorlását hangsúlyozta, s azt várta az új királynétól, hogy a király uralmának 
keménységét és kegyetlenségét enyhítse, magának a királynak és alattvalóinak javára. 
Ez sem volt könnyű feladat, de nem kívánt emberfeletti képességeket, csak okosságot 
és irgalmasságot. Ezen a téren nem volt különbség a magyar és más királyné között. 


Nem találunk ebben az egész szertartásban olyan motívumot, amely kifejezetten 
magyar jellegű lenne. Az egyetlen, a nyugat-európaitól eltérő vonás, a nádor közre 
működése, de adatok hiányában nem tudjuk megállapítani, hogy ez csak Beatrix 
koronázásán volt-e így, vagy mindig így zajlott le. 
Eddig egyetlen pontot neveztünk meg, ahol az uralkodópár koronázása egyezett, 
s az a szertartás helyének kijelölése. A szertartást végző főpap is mindig meghatározott 
személy volt. Királyt koronázni az esztergomi érsek joga és kiváltsága volt, a királynét 
a veszprémi püspöké. A veszprémi püspöknek ez a szerepe ugyanolyan régi volt, 
mint az esztergomi érseké, és minden jel szerint arra nyúlt vissza, hogy Veszprém 
királynéi város volt. A veszprémi egyház őrizte majd 200 évig az első magyar királyné, 
Gizella koronáját is, mígnem II. András keresztes hadjárat céljára igénybe nem vette. 
A királyné koronázása tette teljessé a király házasságkötését, főképpen akkor, ha a 
két aktus egyszerre zajlott le, azaz, ha a király már tényleges uralkodóként nősült meg. 
A királyné koronázása nem volt , korszakalkotó", annak ellenére, hogy a magyar 
királynék meglehetősen nagy hatáskörrel rendelkeztek, és nemcsak a számukra lekö 
tött birtokokon és városokban (köztük a bányavárosokban), hanem országos ügyekben 
Js. Zsigmond házassága után például okleveleiben azt a formulát vezette be, hogy 
rendelkezéseit Borbála királyné hozzájárulásával, a főpapok és főurak tanácsára tette. 
A látható és alkotmányos hatáskörön kívül azonban bizonyára volt a magyar király 
nénak is olyan szerepe, mint amire a szertartás is utalt Eszter nevének és uralomban 


való részesedésének említésével. 

A király esküvőjével kapcsolatban idéztük Zsigmond meghívóját a budai káptalan 
hoz, és kiemeltük: a király azt remélte, hogy alattvalói is örülni fognak házasság 
kötésének. Ez a kijelentés talán frázisnak tűnik, pedig valójában az ország az esküvő 
után érdeklődéssel figyelte, mikor érkezik a várva várt utód, lehetőleg fiú. Lapozzunk 
bele Buda város jogkönyvébe, és iktassuk ide az ezzel kapcsolatos egyik szabályt. 


, A királyné terhességéről és szüléséről. 

Ha a királyné teherbe esik, vagy gyermeket szül, és azt a várossal közük, akkor a 
hírnököt tisztességgel kell fogadni, és megfelelő ajándékkal megajándékozni. Meg is 
kell szépen köszönni a hírnöknek a tisztes és örvendetes hír hozását." 


Ha a XV. századból nincsenek is megfelelő adataink, rá, biztos, hogy II. Lajos 
születésekor (1506) Bártfán is csapra vertek örömükben egy hordó bort a városiak. 
Ha pedig a fenti szöveg után még kétségeink lennének aziránt, hogy a királyné vá 
randósága és szülése nemcsak a király, még csak nem is a királyi ház, hanem az egész 
ország ügye, akkor ismét Zsigmond egy levelét kell idéznünk, amelyben 1410 április 
végén közölte Gersei Pető Jánossal, Zala megye ispánjával a , kimondhatatlan 
örömhírt", hogy elsőszülött lánya, Erzsébet Szent Ferenc napja (október 4.) táján 
megszületett. Ne törődjünk most azzal, hogy a királyi apa minden öröme ellenére is 
csak hozzávetőlegesen sejti gyermeke születésnapját, s azzal sem, hogy - a történészek 
megállapítása szerint — a november 27-én bekövetkezett esetről csak április végén 
értesíti az uralkodó Pető Jánost. A születés napjának a középkorban nem volt jelen- 


tősége, inkább a keresztelésének, s a hírközlés ólomlábakon járt. Számunkra most az 
a fontos, hogy ebből a levélből, a budai jogkönyvből és Bártfa számadásaiból egyér 
telmű, hogy a királyi gyermek világra jöttét az uralkodó külön hírnökök útján közölte. 
Az alkalomnak megfelelő hírnökök nem voltak közönséges futárok, hanem kiválasz 
tottak, legalábbis Pető Jánoshoz egy királyi apród ment el. Ahogyan a királyi esküvő 
örömet váltott ki, úgy illett minden alattvalónak örülnie a királyi csemetének. Ha a 
néphez nem is küldtek semmiféle futárokat, a városok kihirdették a nagy eseményt, 
s az ország urain keresztül eljutott a hír a falvakba is. 

A királyné és a megszületett királyi gyermekek rangja külsőleg és az udvar szerveze 
tében egyformán kifejezésre jutott. Amióta király ünnepélyes alkalmakkor koronásán 
jelent meg, ugyanúgy koronát viselt a királyné és gyermekei is, s a különbség csak 
annyi volt, hogy az ő koronájuk kevésbé volt díszes, kevesebb és kisebb drágakővel 
volt kirakva, mint az uralkodóé. És ahogyan a királyt a korona halálában is megillette, 
ugyanúgy megillette életének és uralmának társát is. Ha szabad III. Béla és felesége 
halotti koronájából a XV. századra vonatkozólag következtetést levonni, akkor azt 
kell mondanunk, hogy a király és királyné halotti koronája formájában és díszítésében 
azonos volt, a halál megszűntette a különbséget uralkodó és felesége között, mind 
ketten Isten felkentjei voltak. 

A királynénak, sőt a királyi trón örökösének megvolt a külön udvartartása. A 
királyné udvarmestere, asztalnok-, pohárnok-, sőt a lovászmestere udvari tisztségeket 
ugyanolyan hatalmas és előkelő családok sarjai töltötték be, mint a király tisztség 
viselői. Mindabból, amit az előző fejezetekben elmondottunk, logikusan következett, 
hogy a királyi ház minden tagja más elbírálásban részesült, mint az ország leghatal 
masabb családjának tagjai, s ez minden téren kifejezésre jutott. 

AZALSÓ RÉSZVAGY GÖRÖG KORONA 


/. Zsigmond és második felesége, Ciliéi Borbála. 


2. A Szent Korona, és felépítése 


3. — Halotti korona 
Az egyszerű, hat liliommal díszített abroncs-korona a Nagyváradon végzett ásatások al 
kalmával került elő, valószínűleg Zsigmond király sírjából. 


4. Mátyás király. 


5. A koronázási eskükereszt. 
Erre a keresztre tették ie a magyar királyok a koronázáskor az esküt. A középen elhelyez 
kedő kisebb, ereklyetartónak kiképzett keresztben a hagyomány szerint Krisztus keresztjé 
nek egy darabját őrzik. A kereszt a XII. századból való, talpa későbbi kiegészítés. 


6. A koronázási kereszt hátlapja. 
A középen látható , Regina coeli, patrona Hungáriáé" ( a menny királynéja. Magyar- 
ország védasszonya) feliratú kis domborművet Simor prímás tétette a keresztre a múlt 


század végén. 


7. Kalap 
Mátyás ajándékozta Frigyes császárnak ezt a kalapot, amelynek textilanyaga tönkrement, 
de aranyszálakból készített díszítése ma is ép. A kalap és a 8. képen látható gallérdíszítés 
Mátyás fényes udvarának egyedüli megmaradt ruhadarabjai. 


8. —  Gallérdísz 


A gallérból is csak az ékkövekből, gyöngyökből és aranylemezekből álló díszítése maradt 
meg. 


9. Ivószaru 
A Corvin János által ajándékozott szarvból készült ivópohár a XV. századi ötvösség egyik 
remeke. 


11. Bernhard Striegel: II. Ulászló és gyermekei 
A képen Szt. László (koronával) Mária oltalmába ajánlja Ulászlót fiával, II. Lajossal és 
leányával, Annával. 


A királyi udvar 


, Mikor a palota elé, a kapuhoz ért, hát a kapus nem engedte be, hanem megkérdezte, 
hogy mit visz, mit akar a királynál. Az együgyű csizmadia megmondta, hogy 5 ez meg 
ez a csizmadia, meg hogy csinált egy pár gyönyörű csizmát ajándékba a királynak. 
Jutalmat remél érte! 

-No - azt mondja a kapus -, beengedlek. De csak úgy, ha az ajándék felét nekem 
adod. 

A csizmadia mit tehetett. a kapusnak ígérte a felét az ajándéknak. 

Mikor odaért a király ajtajához, ott meg egy másik ajtónálló tartotta fenn. Az se akar 
ta beengedni! De amikor kitudta, hogy mit is akar azzal a csizmával, megszelídült, 
azt mondta: 

- Beengedlek, ha az ajándék felét nekem adod! 

Szegény együgyű csizmadia, mit tehetett, odaígérte a második felét is az ajándéknak. 
Erre bement az ajtónálló, bejelentette, hogy egy szegény csizmadia szeretne a királlyal 
beszélni. Aztán kinyitották előtte az ajtót, beléphetett. " 


Nem kell azt hinni, hogy csak az együgyű csizmadiának volt nehéz bejutnia a ki 
rályhoz, vagy hogy az ajtónállók csak tőle kértek ajándékot. Ugyanez a sors várt 
szinte mindenkire, aki a királyt valamilyen okból látni akarta, akár magyar alattvaló 
volt, akár idegen ország követe. Az uralkodót minden alkalommal nagyszámú 
kíséret vette körül, ezen kellett áttörnie a mese együgyű csizmadiájának csakúgy, 
mint a középkorban a hazai nagy úrnak vagy a távolból jött követnek. 

A középkori király - mint arról már beszéltünk - a szuverenitás megtestesítője 
volt a bel- és külpolitikában egyaránt. A bevezetőben már arra is rámutattunk, hogy 
a mindennapi kormányzásban az uralkodónak két szerv állt rendelkezésére: a királyi 
tanács és a kancellária. Kezdetben a királyi tanács valóban a király tanácsadó szerve 
volt, s azokból állt, akiket a király erre a szerepre alkalmasnak tartott. Ebben a kor 
ban az uralkodó a tárgyalás során elhangzottakat tetszése szerint vette figyelembe vagy 
hagyta figyelmen kívül, a döntés joga minden ügyben egyedül őt illette meg. A poli 
tikai fejlődés azonban egyre inkább korlátozta a király hatalmát, a csökkenő hatalom 


pedig szükségessé tette, hogy meghallgassa azok véleményét, akik vele a hatalomban 
osztoztak, azaz a rendekét. Miután elsőnek a XIII. század derekán a főpapok rendje 
alakult ki, a főpapok lettek legkorábban a királyi tanács állandó, , hivatalból" 
jelenlevő tagjai. De ebben a második fejlődési szakaszban is csak a főpapok helye 
állandósult, a világiaké - a főuraké - még nem. A XIV. században (legalábbis 
I. Lajos haláláig), úgy tűnik, hogy a világiak közül csak a bárók, tehát a ténylegesen 
országos méltóságot viselők foglaltak helyet állandóan - és ismét , hivatalból" 
a tanácsban. Az oklevelek a tanácsot ekkoriban nem is nevezték tanácsnak, hanem 
, Tőpapoknak és méltóságviselőknek (báróknak)" (prelati et barones), így értendő 
Zsigmond királynak az előző fejezetben már idézett formulája, hogy rendelkezését 
Borbála királyné hozzájárulásával, a főpapok és bárók tanácsára hozta. A , főpapok 
és bárók" kifejezés akkor is megmaradt, amikor a fejlődés - éppen Zsigmond uralko 

dása alatt - ezt a fokot már túlhaladta. A tanács tagjai között ekkoriban nemcsak 
főpapokat és bárókat találunk, hanem olyan nagybirtokosokat, akik korábban mél 

tóságviselők voltak vagy az adott időben megyei ispánságot viseltek. A hangsúly 
mégsem azon van, hogy a tanácstag előzőleg volt-e méltóságviselő vagy megyei ispán, 
hanem családja politikai súlyán, mert egyrészt, nem mindegyik báró maradt a ki 

rályi tanács tagja méltóságviselésének megszűnte után, másrészt a király olyan nagy 

birtokosokat is meghívott, akik sem akkor, sem megelőzőleg nem viseltek tisztséget. 
A királyi tanács tehát még mindig nem volt kialakult, megszilárdult testület (mint a 
korabeli Nyugat-Európában), hanem egy nehezen kői vonalazható csoport a király 
körül. Nehezen körvonalazható, nemcsak azért, mert a tanácstagság nem jogi ismér 

vektől függött, hanem az érdekelt család politikai súlyától, hanem azért is, mert össze 

tétele és létszáma alkalomról alkalomra változott. A főpapok és bárók nem tartóz 

kodhattak állandóan az udvarban, az erdélyi vajdát vagy a szlavón bánt ugyanúgy 
elszólíthatta valami hivatali kötelesség (pl. török becsapás elhárítása, törvényszék 
tartása stb.) a király mellől, mint a püspököket (pl. egy bérmáló körút vagy egy római 
látogatás , az apostolok küszöbéhez"). Ráadásul - hogy a dolog még bonyolultabb 
legyen - az egész XV. századon át a király szuverén joga volt, hogy a főpapokon 
és bárókon kívül kit választ tanácsadójául. Ilyen irányú jogát csak a politikai helyzet 
korlátozta, mert az uralkodó elemi érdeke volt, hogy az országban a nagy hatalom 

mal rendelkezők (tehát a nagybirtokosok) ne gördítsenek akadályokat terveinek 
keresztülvitele elé. Még a szakértelem is beleszólt a királyi tanács alakulásába, mert 
- főképpen gazdasági kérdésekben - olyan tanácsadókat is kellett alkalmazni, akik 
például értettek a bányászathoz vagy a pénzveréshez. Ezekre - a politikai súlyuk 
vagy szakértelmük miatt - a királyi tanácsba bevont elemekre is állt az a megállapítás, 
hogy nem lehettek mindig jelen a tanácskozásokon. A nagyurak nemcsak birtokaik 
igazgatása miatt hagyták ott időről időre az udvart, sokszor maga a király küldte el 
őket követségbe vagy más megbízással. Tehát mindent összefoglalva, a XV. századi 
királyi tanácsban elsősorban a főpapokat, a bárókat és a nagybirtokosokat találjuk 
meg, de sem számuk, sem jelenlétük nem állandó. Mindez nem változtat azon, hogy 
a királyi tanács az ország legfontosabb politikai testületé, amely Zsigmond uralkodá- 


sától kezdve, egészen Mátyásig egyre nagyob súllyal szerepelt az országos kérdések 
eldöntésében és valószínűleg nem egyszer az éppen uralkodó királlyal szemben kép 
viselte az örök királyi méltóságot, vagy - ahogyan Magyarországon mondották - a 
Szent Koronát. 

A tanács tagjai nemcsak meghányták-vetették az ország dolgát, hanem maguk is 
részt vettek a határozatoknak, illetve a király döntésének végrehajtásában. Krónikák 
vagy más elbeszélő források sajnos nem szólnak a királyi tanács működéséről, de a 
fennmaradt oklevelek (ami alatt nem a mai okleveleket, hanem minden jogi aktust 
rögzítő hiteles iratot kell érteni) aprólékos vizsgálata fényt derített az eljárásra. A ki 
adott okleveleken a szöveg fölött, a papír vagy a hártya (pergamen) jobb felső sarká 
ban és a pecsét helyén a kancelláriai imok feljegyezte, hogy kinek a megbízásából, 
vagy kinek az utasítására írta meg az oklevelet. Mai fogalmakkal kifejezve: a királyi 
hivatalos iratokon is feljegyezték már a XV. században az előadó nevét. Ha tehát az 
oklevélen azt olvassuk, hogy azt , Rozgonyi Simon országbíró megbízásából" vagy 
, Stibor volt erdélyi vajda megbízásából" állították ki, akkor joggal feltehetjük, hogy 
az ügy , előadója" a tanácsban Rozgonyi, illetve Stibor volt. Ha pedig azt olvassuk, 
hogy , A király úrnak a tanácsban adott parancsa", akkor biztosak lehetünk benne, 
hogy a kérdéses ügyet ott megtárgyalták. Voltak azonban olyan ügyek, amelyeknek 
előadója biztosan nem a királyi tanács, hanem csak a kíséret valamelyik tagja volt. 

A kancellária a király nevében kiadott okleveleket fogalmazta és írta meg. A közép 
korban egy okirat általában akkor vált érvényes jogi dokumentummá, amikor meg 
pecsételték. A megpecsételés előtt sokszor bemutatták, illetve felolvasták az iratot a 
királynak, aki a XV. század derekától kezdve egyre többször alá is írta azokat, ami 
addig nem volt szokásban. Az aláírás- a későbbi szokásoktól eltérően - az irat szövege 
alá, a bal oldalra került, és a király nevén vagy nevének kezdőbetűjén és a , király" 
(rex) szón kívül a , saját kezével" szavak latin rövidítéséből állt (m.p. — mami 
propria), tehát így: Mathias Rex m.p. Az irat tartalmát, illetve a benne foglalt rendel 
kezést ez is megerősítette ugyan, de a jogerőt mégsem ez, hanem a pecsét adta meg. 
A magyar kancellária ebben az időben nem egy, hanem három pecsétet használt: 
1. a nagy- vagy felségpecsétet; 2. a titkos és 3. a gyűrűs pecsétet, amelynek külön 
bizalmi ember volt az őrzője, ha a király éppen nem hordta az újján. A nagypecsétet 
nem az iratra tették, hanem zsinórral erősítették hozzá, tehát függőpecsét volt. Az 
iratra rátenni már csak azért sem lehetett, mert - az érmekhez hasonlóan - két oldala 
volt. Az egyiken a királyt ábrázolta trónon ülve, fején koronával, kezében jogarral, 
illetve országalmával. A másik oldalon a királynak, illetve azoknak az országoknak 
a címere volt látható, amelyek felett uralkodott. A titkos pecsétet már a papírra vagy 
a hártyára nyomták rá a szöveg alá középre, s általában egy koronás címert ábrázolt. 
A gyűrűs pecséten a király családi címere volt látható. 

A XV. században - és főképpen annak második felében - a kancellária már nem 
mutatott be minden oklevelet a királynak (ez az oklevelek nagy száma miatt nem is lett 
volna lehetséges), de a diplomáciai leveleket - főképpen Mátyás uralkodása alatt - 
mindig a király hagyta jóvá. A század elején az ilyen ügyeket még az úgynevezett , tit- 


kos kancellária" intézte, mai fogalmak szerint ez volt a király külügyminisztéri 
uma. 

A dolog természetéből folyt, hogy a kancellária egy része állandóan a király rendel 
kezésére kellett hogy álljon, és az utazó király kíséretéhez tartozott. Nem sikerülhe 
tett ilyenkor minden oklevél megírása egyforma szépen. Amikor Mátyás Szabácsot 
ostromolta (1476), levelet íratott a pápához, melynek végére mentegető mondatot 
fűzött. , Hirtelenjében - íratta -, ahogyan ostrom alatt, sok és nagy elfoglaltságunk 
közepette, titkárunk gyors munkájával, hóban-fagyban ilyen nagy dolgot el lehet 
intézni." 

A kancellária személyzetének csak egy kis töredéke vándorolt a királlyal együtt, 
túlnyomó többsége a király székhelyén maradt. Nem is tudott volna mozdulni azzal 
a hatalmas irattárral, amelyet 1542-ben a török hajókkal szállíttatott el Budáról. 
A magyar király székhelye sokáig Esztergom volt. Az Anjouk alatt a XIV. században 
előbb Temesvár, majd Visegrád volt a királyi székhely, mígnem I. Lajos Budára 
helyezte át, s ezt a szerepét a város egészen a török által történt elfoglalásáíg meg is 
tartotta. Ehhez azonban rögtön hozzá kell tennünk, hogy XV. századi királyaink 
nem maradtak soká egy helyben. Bizonyos ünnepségeket az ősinek számító hagyo 
mányok értelmében továbbra is Fehérvárott kellett megülni. 

A középkori magyar királyok állandó mozgásából most csak két példát szeretnénk 
kiragadni. 1412 újév napja Zsigmond királyt Budán érte, és igen sokáig, majdnem 
két hónapig maradt ott. Február 21-én elindult, és Iglón át egy hét múlva, 28-án 


Késmárkra ért, onnan még aznap továbbment Lőcsére. Március 1-én még Lőcsén 
volt, de hamarosan továbbment, március 9-16-a között Lublón, március 20 - április 
9-e között Kassán tartózkodott. Innen délkelet felé vette útját, április 10-én Vizsoly 
ban, 14-15-én Váradon találjuk. Innen kanyarodott vissza, április 20-án Debrecen 
be, 26-án ismét Kassán volt, ahonnan a hónap utolsó napjaiban indulhatott el, és 
május 1-én Diósgyőrbe érkezett, 6-án ment át Egerbe, ott 8-án találjuk utoljára. 
Május 12-én Hatvanban, 16-án ismét Budán volt, és június 15-ig ott is maradt. 

Mátyás 1462. május 21 - július 15-e között Budán tartózkodott, de augusztus 
3-12-e között Szegeden találjuk meg, ahonnan továbbment Várad felé. Augusztus 
17-én volt Csanádon, 28-án Váradon. Szeptember 11-én érkezett meg szülővárosába, 
Kolozsvárra, 16-17-e között Torda, 23-30-a között már Nagyszeben üdvözli. 
Október 6-án Kőhalomról keltezi egyik oklevelét, novembert szinte teljes egészében 
Brassóban töltötte, még december 2-án is ott volt. December 18-án érkezett meg 
Kőrösbányára. 

A ma emberének érthetetlen lassúsággal vonul Budára a magyar trónra meghívott 
I. Ulászló is. Legnagyobb teljesítménye Hatvan-Buda között egy nap alatt 
megtett út, amit ma egy óra alatt tesz meg a gyorsvonat. Nem szabad azonban el 
felejtenünk, hogy az utazás szerfelett fárasztó és bonyolult vállalkozás volt. Lóháton 
vagy kocsin kellett a napi utat megtenni, tehát gyakorlatilag napi 30 km teljesítmény 
nyel számolhattak. A mai közlekedési eszközök között gyorsaságban igen nagy kü 
lönbségek vannak, elég nagyok voltak a középkorban is. Lóháton gyorsabban lehetett 
haladni, a lovascsapatokat ebben csak a poggyászt szállító kocsik akadályozták meg, 
amelyeknek lovai legfeljebb ügethettek (azt sem állandóan). Ha sikerült a poggyászt 
szállító kocsikat előreküldeni, vagy valamilyen okból inkább lemondtak róluk, akkor 
a napi teljesítmény jelentősen megnőtt. A Buda-Fehérvár utat Mátyás Beatrix koro 
názásakor egy nap alatt tette meg, nyilván lóháton. Visszafelé, amikor feleségével 
együtt kocsin utazott, ugyanez az út már két napot vett igénybe. A gyorsaságért 
természetesen akkoriban is fizetni kellett. Nemcsak a poggyász hátrahagyásával 
vagy előreküldésének megszervezésével, hanem azzal is több energiába került az 
utazás, hogy a gyorsabb menetek esetében több lovat vittek, és azokat váltották. 
Talán felesleges leírni, hogy az ilyen erőltetett menet nemcsak a lovat fárasztotta ki, 
de alaposan igénybe vette a lovast is, akinek - és különösen a királynak - nyelnie 
kellett az előtte lovaglók porát (csak földutak voltak!), tűrnie az időjárás szeszélyeit. 

A királyi udvar mozgása a XV. század folyamán azonban lelassult. A század elején 
sokkal többet mozgott a király, mint a század végén. Ez már Zsigmond és Mátyás 
fentebb vázolt, félévet felölelő mozgásából is kitűnik. 

Akár fényesen berendezett székhelyén, akár valamelyik nagyúr sokkal kisebb várá 
ban, akár útközben egy városi polgár szerény házában szállt meg az uralkodó, kíséret 
nélkül sohasem érkezett. Amint a középkori király nem képzelhető el korona nélkül, 
ugyanúgy nem képzelhető el kíséret nélkül sem. A kor felfogása szerint mindenkinek 
hatalmát, társadalmi helyzetét a körülötte levő kíséret bizonyította és fejezte ki. S ha a 
király az ország , természetes ura" volt, akkor az is magától értetődő, hogy kísérete 


mindig nagyszámú és fényes. így volt ez a XV. századi Európában mindenütt, így 
volt Magyarországon is. Az udvartartás legkiemelkedőbb tagjai az udvari méltósá 
gok. Négy ilyen , mestert" találunk: az udvar- (vagy ajtónálló-) az asztalnok- (vagy 
az étekfogó-), a pohárnok- (vagy a pince-) és végül a lovászmestert. Ha ezekre az ud 
vari méltóságokra gondolunk, ne képzeljük el magunknak egy-egy szakma kimagasló 
képviselőjét, mert egyik sem volt az, de feladatuk sem a munka elvégzése, a király 
kiszolgálása volt. Konkrét példánál maradva: az asztalnokmester , vezette? azokat 
az étekfogónak nevezett udvari szolgákat, akik a király asztalánál felszolgáltak. 
Az asztalnokmester nem személyesen szolgálta ki a királyt, hanem csak az étekfogókat 
irányította. A jelenetet tehát úgy kell elképzelnünk, hogy az étekfogók libasorban vo 
nultak fel az elkészített ételeket tartalmazó tálakkal, s a menet élén az asztalnokmes 
ter haladt, természetesen tál nélkül, és a király asztalánál állva, figyelte a szolgák mun 
káját. Ugyanezt mondhatjuk el a pohárnokmesterről. A közhiedelemben elterjedt 
nézet, hogy az asztalnokmesternek a felszolgált ételeket, a pohámokmestemek a 
felszolgált bort kellett a király előtt megkóstolnia, nehogy az uralkodót megmérgezzék. 
Magyarországon erről mit sem tudunk, nem is valószínű, hogy pl. Mátyás, aki uralma 
elején még szervezett testőrséget sem tartott, ilyen gyakorlattal élt volna. 

Az udvari méltóságok közül feladatát tekintve kettő vált ki: az udvar- és a lovász 
mester. Az udvarmester volt az egész udvar feje, és miután az udvar magában foglalta 
az , udvari lovagokat" is, logikusan az udvarmester volt a lovagi bíróság elnöke. 
Ez a bíróság olyan ügyeket tárgyalt, amelyekben bizonyíthatóság hiányában nem lehe 
tett szabályos pert indítani, de a lovag becsülete mégis megkövetelte, hogy szabályos 
bírói tárgyalás útján kapjon elégtételt. Az udvarmesternek talán valamiféle közjogi 
funkciója is volt, és ezen a címen fizettek neki a városok évente 6 forintnyi adót. 

A lovászmester eredetileg a királyi istálló felügyelője volt, de mivel a középkorban 
a ló az egyetlen közlekedési eszköz, és a háborúban teljesen nélkülözhetetlen volt, a 
lovászmester a királyi udvar minden katonai megmozdulásában részt vett, és hamaro 
san katonai vezetővé vált. A ma is használt, a legmagasabb katonai rendfokozatot 
kifejező marsall szavunk a lovászmester germán eredetű elnevezésének francia válto 
zatából származik. A , mareschallus"?" kifejezés Magyarországon a középkorban 
ismeretlen volt, mert a lovászmestert latinul, szó szerinti fordításban ,,a királyi lová 
szok mesterének" nevezték, de feladata ugyanúgy katonai természetű volt, mint a 
korabeli francia maréchalnak. Jelképes volt, de nagyon jellemző, hogy ünnepélyes 
alkalmakkor ő vitte a király előtt a katonai hatalmat jelentő meztelen kardot. Amíg az 
asztalnok- és pohárnokmesternek egyedüli feladata az udvar fényének emelése volt, 
addig az udvar- és lovászmesternek cselekvő - és a lovászmester esetében bizonyára 
fontos - szerep jutott. 

A négy udvari méltóságot már a XV. század előtt is nagy hatalmú főúri családok 
tagjai töltötték be. Ebben a tényben egyszerre jelent meg a középkori társadalmi 
gondolkodás két jellemzője. 

Egyrészt - mint mondottuk - a király az ország legfőbb ura, a szuverenitás megtes 
tesítője, ezért a középkori ember szemében méltányosnak tűnt, hogy a neki szolgálók 


is az arisztokrácia tagjai közül kerüljenek ki. Másrészt a középkor - egyházi hatásra - 
gondolkodásában ragaszkodott a hierarchiához. Űr és szolgája között ezért mindig 
egy lépcsőfok különbség volt, de annál nem több. Ha a kisnemes szolgája jobbágy 
volt, akkor természetes volt, hogy az arisztokrata udvarát nemesember vezesse, de 
ugyanilyen természetesnek tűnt, hogy az uralkodónak az arisztokraták szolgáljanak. 
Az érem másik oldala, hogy amint a kisnemesnek szolgáló jobbágy kiemelkedett 
jobbágytársai közül, ugyanúgy emelkedett ki a királynak szolgáló arisztokrata saját 
társai közül. A négy udvari , mester" országos méltóság volt, tehát báró, hivatalból 
tagja a királyi tanácsnak. Éppen ezért az udvari méltóság bizonyos befolyást biztosí 
tott, és olyan kitüntetés volt, amelyre az ország leghatalmasabb családjai méltán 
tarthattak igényt. így a király választása ismét meghatározott korlátok között moz 
gott, a korlát ezúttal is a politika volt, a személyes rokonszenv tehát csak másodsor 
ban játszhatott közre. 

Az udvarmestert a XV. századi latinságban a ,királyi ajtónállók mesterének" 
nevezték, s ez az elnevezés rámutatott másik feladatára 15. Nemcsak az udvar feje volt, 
hanem az ajtónállók vezetője, akik a király szobáját őrizték, és - mint az együgyű 
csizmadia meséjében - a belépést lehetővé tették. Úgy tűnik, hogy egy ideig az udvar 
mester volt a kamarások feje is, a XV-XVI. század fordulóján ezt a szerepét külön fő 
kamarás vette át. Az utóbbi kifejezés eredete a latin camera szó, amely eredetileg a 
szobát jelentette, de később a király magánlakosztályát (ahol elvileg nem foglalkozott 
politikai kérdésekkel), a minden ceremóniától mentes, meghittebb együttlét helyét. 
Ez a középkori udvari megnevezés cseng vissza mai , kamarazene" kifejezésünkben. 
A kamarások már nem az arisztokrácia, hanem a köznemesség soraiból kerültek ki, 
feladatuk sem a király személye körüli szolgálatok irányítása, hanem valóságos ellá 
tása volt. Ha az udvarmester személyének kiválasztásában a politika játszotta a fő 
szerepet, és a személyi rokonszenv a háttérbe szorult, akkor itt az összetevők szerepe 
ellentétes volt, a személynek szóló bizalom és rokonszenv játszotta a nagyobb, talán 
az egyetlen szerepet, hiszen a kamarásoknak szabad bejárásuk volt a királyhoz, az 
uralkodó személyes biztonsága függött tőlük. Nem csoda, hogy amikor 1472-ben 
külföldön híre ment, hogy Mátyást meggyilkolták, akkor a gyilkossággal két kamarást 
gyanúsítottak. 

A kamarások feladatát valamennyire még meg tudjuk határozni, sajnos annál keve 
sebbet tudunk azokról, akiket a korabeli oklevelekben , udvari lovagnak", , udvari 
familiárisnak" vagy csak egyszerűen , udvarnoknak" neveztek. Biztos, hogy nem 
azonosak a kamarásokkal, amint az is bizonyos, hogy az udvarnokoknak külön 
kapitánya volt, legalábbis Mátyás idejétől kezdve. Valószínűleg mindhárom elneve 
zés egy és ugyanazt a csoportot jelöli, udvari lovagnak azokat hívják közülük, akiket 
a király lovaggá ütött, amire még vissza kell térnünk. Az egész csoport olyan fiatal 
nemesekből tevődött össze, akik a király szolgálatában álltak, és akiknek időről időre 
meghatározott politikai, diplomáciai, igazgatási vagy katonai feladatokat kellett 
megoldaniok. A királynak tett szolgálatukat sokszor emlegetik, sokszor halljuk, hogy 
az uralkodó szolgálatában vannak távol az udvartól, anélkül azonban, hogy a kérdé- 


ses szolgálatokat pontosabban meghatároznák. Az elszórt adatokból úgy tűnik, 
hogy szinte mindenféle ügyben jártak-keltek az országban. A királyi parancsokat 
vitték a főurakboz, a megyékhez vagy a városokhoz, főképpen olyan parancsokat, 
amelyekhez magyarázatot kellett fűzni, vagy ahol a parancs megfelelő tájékoztatás 
nélkül nem lett volna elég világos. A király nevében működtek közre bírósági ítéletek 
végrehajtásában, sokszor új adományosnak a birtokba való beiktatásában. Ilyen 
irányú működésük akkor érte el csúcspontját, amikor olyan bíróságoknak lettek 
ülnökei, (vagy ahogyan akkor mondották: bírótársai), amelyen a király maga elnö 
költ. Néha csak gyors és ügyes futárként vette igénybe őket az uralkodó, nagyobb 
pénzösszegeket vagy városi adót szállítottak a kincstárba. Nem csoda, hogy oklevele 
ken levő feljegyzésekben sokszor szerepelnek, mint a király parancsának közvetítői 
(akárcsak a tanácstagok). Ilyenkor azonban nem az ügyek előadói voltak, hanem a 
királyi parancs gyors közvetítői a kancellária felé. Nemegyszer kellett külföldre men 
niük, diplomáciai küldetésben levő főpapokat vagy nagyurakat kísérniük, és jelenlétük 
kel emelni a követség fényét és létszámát. S ha már ilyen utakra is elküldte őket a 
király, akkor természetes volt, hogy vele vonultak hadba, néha hosszú életen át visel 
ve a hadjárat nyomát, mint az az Oroszvári Tömpék János, akiről Zsigmond király 
1401-ben írta, hogy már hat éve hordozza a nikápolyi csatában (1396) fejébe fúródott 
nyilat. Tömpék jó fából volt faragva, mert a letört nyíl nem akadályozta meg abban, 
hogy utána részt vegyen a cseh háborúban. 

Az udvari lovagok, mint a kíséret állandó tagjai, könnyen kerültek kapcsolatba a 
királlyal, s így nem egy közülük birtokadományban részesült, vagy innen indult el 
fényes pályáján. Kaplai Dezsőt Borbála királyné tárnokmesterének nevezte ki, 
Szántai Lackfi Jakab erdélyi vajda is udvari lovagként kezdte pályafutását. A konkrét 
példákat nem érdemes folytatni, de érdemes elmondani, hogy Kaplai Dezső nagy 
birtokos családból származott, amelynek tagjai már korábban is országos méltóságo 
kat töltöttek be, Lackfi pedig köznemes volt, akit valószínűleg rokona, Szántai Lu 
kács váradi püspök juttatott be az udvarhoz. A nagybirtokos családok fiatalabb 
nemzedéke és a király szolgálatába szegődött köznemes egyformán az udvari lovagok 
csoportjához tartozott, itt várta, hogy a szerencse rámosolyogjon. 

Lovaggá úgy lett valaki, hogy lovaggá ütötték. Ennek az aktusnak kétféle szertar 
tása volt, egyházi és világi. A már sokszor idézett római pontifikále szerint az egyházi 
ceremónia ugyanúgy mise keretében zajlott le, mint a koronázás, de tulajdonképpen 
csak két rövid részből állt. Az elsőben megszentelték a kardot, amelyet a kísérő ima 
szerint a leendő lovagnak az egyház, az özvegyek, árvák és mindazok érdekében kell 
forgatnia majd, akik a pogányok ellen harcoltak. Később a megszentelt kardot a jelölt 
derekára kötötte a pap, és arra figyelmeztette, hogy a szentek nem karddal, hanem 
hitükkel győztek. Ezután még katonai köpenyt adott a lovagra, a jelenlevő és a szer 
tartásban segédkező nemesek pedig felkötötték sarkantyúját. 

A világi szertartás lényegében ugyanezeket a motívumokat tartalmazta: a karddal 
történő felövezést és a sarkantyúk felkötését, és a kettő között még egy mozzanatot, 
a jelölt vállára ütöttek egy karddal. Elvileg minden lovag lovaggá üthetett minden 


szabad embert, akit arra méltónak tartott. Láttuk, hogy V. Lászlót Újlaki Miklós 
ütötte lovaggá. A XV. században az ilyen esetet mégis kivételesnek kell tartanunk, 
mert olyan időben történt, amikor V. László hívei szerint az országnak nem volt 
királya. Minden más esetben az uralkodó joga volt, hogy lovagot avasson. 

A lovaggá ütés szertartása az egész középkoron át meglehetősen laza és kötetlen for 
mákat mutatott, annak ellenére, hogy a római egyház hivatalos szertartáskönyvébe 
is belekerült. De a római pontifikále ezen a téren is a XII. századi állapotokat és 
egyházi felfogást tükrözte, azokat az időket, amikor a nyugat-európai lovagok még a 
Szentföldet hódították vissza a mohamedánoktól. A szertartás talán már a XIII. 
században sem volt helyileg a templomhoz kötve, mert a király lovaggá üthetett bárkit 
a csatatéren is, egyházi segédlet nélkül, illetve misén kívül is. A szertartás egyes ré 
szeinek fontossága is változott a századok folyamán. A korai magyar középkorban 
a karddal történő felövezésnek volt nagyobb jelentősége. I. Istvánt krónikáink szerint 
két bevándorolt német lovag, Hont és Pázmány övezte fel karddal a Kopánnyal vívott 
csata előtt, , német módra". Az idegen szokás látszólag mégis teljesen meghonosodott, 
mert Kun László a morvamezei csata (1278) előtt esett át 16 éves korában ezen a szer 
tartáson, s ezzel lett nagykorúvá. A XV. században a lovaggá avatási szertartás leg 
fontosabb részének azt tekintették, amikor a jelölt vállára ütöttek a karddal. V. László 
esetében ezzel ki is merült az egész ceremónia. Erre a korra nemcsak az az elv alakult 
ki, hogy a király joga valakit lovaggá ütni, hanem az is, hogy a lovaggá ütés bizonyos 
ünnepekhez, illetve határozott alkalmakhoz kapcsolódjék. Láttuk, hogy a koronázás 
mindig új lovagok avatásával járt együtt. Külön misét már ekkor sem mondottak, 
úgy tűnik, hogy a szertartás egyházi részéből csak annyi maradt meg, hogy lehetőleg 
valamilyen templom volt a színhely. így ütötte Mátyás lovaggá Russ Menyhért 
svájci követet 1488-ban Bécsben, a mai Stephanskirchében. Az esetről hallgassuk 
meg magát Russt. 


, A mise végén hozzám jön Orbán kincstartó. Ne ijedjek meg - úgymond -, a király 
a Szövetség (Svájc) tiszteletére lovaggá akar ütni azonnal. Én pedig ijedve szóltam: 
, Ne haragudjék a király, erre nem vállalkozhatom." Orbán megvivén feleletemet, a 
király egészen elvörösödék a haragtól, s azonnal értem küldött. , Miért nem akarsz 
lovagunkká lenni? Ha lovaggá ütünk, módot is nyújthatunk a lovagi élethez." 
ígért aztán 2000 forintot s rendes évdíjamat élethossziglan. A mise végével tehát a 
kancellár előlépett, s megdicsérte sok jó tettemet, s a Szövetség ragaszkodását 
(a svájciak megbízhatóságát) - így adván okát a követek előtt lovaggá üttetésemnek. 
A beszéd végével a püspök levette az oltárról Károly császár kardját, a király kezébe 
adta, ki aztán lovaggá ütött vele." 


Amint az elbeszélés híven tükrözi, ekkorra az egyház szerepe már minimálisra 
zsugorodott össze. A kancellár ugyan főpap volt, de nem mint a szertartás végzője 
működött közre, hanem mint a király külügyminisztere, aki megindokolta, hogy 
miért volt szükséges egy idegen állam követének a magyar király lovagjává történt 


avatása. Azonkívül, hogy a szertartás a mise végén és templomban történt, semmiféle 
egyházi jelleget nem találunk benne. Russ elbeszélése arról is meggyőzhet, hogy a 
világi résznek - tehát az egész ceremóniának - sem volt már mélyebb tartalma. Meg 
becsülést jelentett meg kitüntetést, elvileg a királytól kapott évi jövedelmet is (idegen 
esetében legalábbis), s a megnyerésnek olyan formájává vált, mint később a rendjelek, 
amelyek ugyancsak a lovagvilág formáiból fejlődtek ki. Mátyás ebben az esetben a 
szertartást és a velejáró ajáridékot (ez is elengedhetetlen járuléka a lovaggá avatásnak) 
tulajdonképpen propagandára használta fel: , hadd legyen a királynak egy lovagja 
Svájcban is", ez volt a jelszó. 

A király által avatottak között néhányan , aranysarkantyús" lovagok voltak, s 
ezek valóban aranyból készített sarkantyút kötöttek csizmájukra, a rendes fém-vagy 
legfeljebb ezüstsarkantyú helyett. Biztos, hogy ez a szokás már a XV. század második 
felében megvolt Magyarországon, de sem eredetét, sem jelentését nem ismerjük, így 
csak annyit mondhatunk róla, hogy a kitüntetésnek egyik módja lehetett. 

A király által lovaggá ütött nemesek ezt megelőzően apródként szolgáltak az ud 
varban. Azok az elszórt adatok, amelyek a magyar király apródjait említik a XV. 
században, meglehetősen zavaros képet nyújtanak. Elméletileg az apród 14-18 éves 
fiatalember volt, aki a fegyverhordozó szolgálatát látta el a lovag mellett, így sajáti 
totta el mindazt, amit később neki is tudnia kellett. Úgy tűnik azonban, hogy Magyar 
országon a királyi apród az udvari személyzet egy részének címe volt és nem kapcsoló 
dott életkorhoz, feladatkörhöz. Néha ugyanúgy szerepelnek a bírói ítéletek végrehaj 
tásában, mint a királyi lovagok, sőt olyan adatunk is van, amely szerint a király meg 
bízásából az apródnak kellett ítéletet mondania egy birtokperben. Más kiküldetések 
ben is megtaláljuk őket, azt a bizonyos örömhírt Erzsébet megszületéséről 1410-ben 
Zsigmond egy királyi apróddal küldte el Pető Jánosnak. Biztos az is, hogy ők látták 
el nálunk a herold külföldön szokásos szerepét. A herold olyan nemes, aki a király 
címerét vagy azoknak az oszágoknak a címerét vitte, amelyek felett a királya uralko 
dott. Mátyás esküvőjén például egy apród vitte a király és Beatrix aranyozott pajzsra 
festett címerét. Ezenkívül feladatuk az udvar pompájának és fényének növelése volt, 
így osztották be őket szolgálattételre fontos követek mellé, de a szolgálat itt is abban 
merült ki, hogy királyi egyenruhájukban kísérgették a követet. Nehéz megszabadulni 
attól a benyomástól, hogy itt tulajdonképpen rossz fordítással állunk szemben. A ki 
rályi udvar fiatalja (aule régié juvenis), ahogyan a korabeli latin kifejezés szó szerint 
magyarra fordítható, nem is jelent apródot (page) a szó nyugat-európai értelmében, 
hanem inkább fiatal udvarnokot, aki rangban, életkorban alatta állt az udvari lovag 
nak. 

A királyi tanács tagjai, udvari méltóságok, lovagok és apródok csak egy részét alkot 
ják a király kíséretének. Rajtuk kívül a szolgák egész hada található meg az udvarban. 
Némelyiknek határozott beosztása és feladata volt, mint az étekfogóknak, pohárno 
koknak, ajtónállóknak, szakácsoknak, kocsisoknak és lovászoknak, némelyik való 
színűleg nem sokat tett, inkább csak léhűtő volt. Ez az egész több száz, de néha több 
mint ezer főre menő hatalmas udvari személyzet látszólag rendszertelenül kavargó, 


lazán megszervezett tömeg, amelynek legjellemzőbb vonása a pompa, a szép ruhák és 
ragyogó paripák kedvelése. A nagy ünnepségeken ez az áttekinthetetlen és nehezen 
megfogható tömeg egyszerre rendező dött, és meghatározott terv szerint hajtotta végre 
az előírt ceremóniát. Olvassunk csak bele Eschenloer Péternek Mátyás Beatrixszal kö 
tött esküvőjéről szóló írásába. 


, Mátyás király 1476. december 6-án pénteken Budára összegyűlt urakat felszólí 
totta, hogy vele Fehérvárra lovagoljanak menyasszonya fogadtatására. Vasárnap 
háromezer lovaggal útra kelt, és hétfőn Fehérvárra érkezett. Kedden a felséges hölgy 
elé ment; az egész kíséret csak úgy ragyogott az aranytól, ezüsttől, gyöngytől és drága 
kőtől. A király előtt tíz nagy paripán az apródok lovagoltak, ezeknek ruházata sárga, 
szürke, zöld és barna bársonyból készült. 

Fehérvártól fél mérföldnyire voltak felütve a sáriak, ahol Mátyás nagy tisztelettel 
és örömmel fogadta menyasszonyát. Jobbról álltak a boszniai király és a német 
fejedelmek követei. Előtte a fiatal Ország ILászló lovászmester] vitte a király kardját. 
Bal felől voltak az érsekek, püspökök, prépostok és a velencei követek. A földön 
tizenhárom vég kék posztó volt kiterítve, ezen vezették a királykisasszonyt Mátyás 
királyhoz. Legelöl ment Bánfy, aki Mátyásnak gyönyörű koszorút nyújtott át a felsé 
ges hölgy nevében, a koszorú közepén pompás gyémántgyűrű ragyogott. A király a 
koszorút illő tisztelettel és örömmel vette át. Ezután jött a menyasszony és a király 
anyja; mindketten arannyal hímzett, zöld bársonnyal borított, aranyozott hintóbán 
ültek. A kocsisok is arany gombokkal díszített bársonyruhában jelentek meg. Ezen 
kívül még hét aranyozott kocsi jött, mindegyikbe hat-hat ló volt befogva, az egyikbe 
fehérek, a másikba feketék, a harmadikba barnák stb., mindez olyan szépen volt 
elosztva, hogy ilyesmi talán sehol sem látható. 

A menyasszony és Mátyás anyja a posztóra léptek, Bánfy és Pongrác János a fel 
séges hölgyet a posztó közepéig vezették, ahol már várakozott rájuk a király... 

... a királyné fehér, a király pedig bama ménre ült, így vonultak be Fehérvárra. 

A város előtt a papság várakozott az oltáriszentséggel, és a királyt menyasszonyával 
együtt a Boldogasszony-templomba, Magyarország legelső egyházába vezette... 

Csütörtökön [december 12] volt a koronázás. A vendégek és a főurak a lehető leg 
pompásabb díszruhában a királyné szállása elé vonultak, és a templomba kísérték őt. 
A királyné vörös bársonyruhát viselt, a ruhaujjak olasz divat szerint kivágottak voltak, 
kibontott hajában, két értékes és csaknem gömbölyű igazgyöngy ragyogott. Mátyás 
királytól jobbra állt a boszniai király, akinek ruháját arany, ezüst gyöngy és drágakő 
borította; arany nyaklánca 16 márka súlyú volt [kereken 3900 gr!]... A misét Albert 
veszprémi püspök mondta. A királynét az oltár mögött átöltöztették, ugyanilyen 
arannyal átszőtt vörös bársonyruhát és ugyanolyan palástot adtak rá. A ruha ujja 
a jobb kar és jobb váll fölött ki volt vágva, hogy a fölkenésnél a szent olaj a testet 
közvetlenül érintse. Ezután a boszniai király Mátyás elé vitte az ország almáját. 
Mátyás erre feltette a szent koronát, és kezébe vette a királyi jelvényeket. 

A királyné is lement a királyi ruhájában, és a püspök korona nélkül az oltárhoz ve- 


zette,ahol letérdelt. Ekkor a nádor maga kérdezte Mátyástól, hogy akarja-e a királyné 
megkoronáztatását, a király igennel válaszolt. Ezután a királyné is igen szépen el 
mondta az esküt, amelyet megtartani ígért. A felséges hölgy felállott, a veszprémi 
püspök pedig jobb vállán és karján szent olajjal felkente, azután a püspök, a boszniai 
király, a nádor és még néhány főúr a királyné fejére tették az aranykoronát, amelyben 
25 nagy gyémánt, rubin és zafír volt. Erre akkora trombitálás, éneklés, sípolás kelet 
kezett, hogy egymás szavát is alig lehetett érteni. A király ezután lovaggá ütötte a 
nápolyi király fiát, a bajor herceget, az oppelni és gladzi hercegeket stb. 

Pénteken a király és a királyné Fehérvárról Budára ment. Mátyás király a főváros 
ból még pompásabb aranyozott hintót hozatott, ezeket négyezer Iközépkori magyar 
arany] forintra becsülték. Vasárnap megérkeztek Budára, onnan az összes urak, pol 
gárok, sőt még a zsidók is a királyné elé jöttek; a zsidóknak huszonnégy barna lova 
fehér és barna strucctollal volt díszítve, ezenkívül zászlókkal és mennyezettel vonul 
tak ki, a mennyezet alatt Mózes parancsolatait vitték, és a királynét sajátságos ének 
kel fogadták. 

A király ezután mintegy hétezer főnyi lovascsapatát a városba küldte, a királyné 
pedig az atyjától kapott koronával felékesítve, mennyezet alatt, lóháton haladt to 
vább, mellette a grófok, bárók, lovagok gyalog mentek. A király arannyal és gyönggyel 
borított vörös ruhát viselt. A menet a Nagyboldogasszony-templomba tért be, ahol 
ismét Téged Isten dicsérünket énekeltek, innen a királyi palotába vonultak. 

Kedden előbb a győri püspök igen szép misét mondott, a várpalotában azután a 
fejedelmek, hercegek, grófok, püspökök, zászlós urak és lovagok ebédre gyűltek 
össze. A királyi teremben tartották a lakomát. A falakat arannyal átszőtt posztó 
borította. Az asztal fölött a falon három barna bársonyfüggöny függött. Középen 
a magyar, másik két oldalon pedig a nápolyi és szicíliai címerek voltak láthatók. 
Az asztal közepén ültek a király és a királyné. A király cobollyal prémezett sárga 
atlasz ruhát, a királyné pedig szintén cobollyal díszített és arannyal átszőtt vörös ruhát 
viselt. A királytól jobbra ült a nápolyi királyfi, a calabriai herceg, a bari érsek, továbbá 
a nápolyi király néhány tanácsosa és a velencei követ. A királyné mellett ültek Kristóf 
bajor herceg és a fejedelmek tanácsosai. A magyar érsekek, püspökök és zászlós urak 
számára hét asztal volt elhelyezve, mindegyik asztalnál külön pohárszék állott, 
melyek mindegyikén ötven aranyozott ezüstkupa és serleg volt a többi ezüst éteszkö 
zön kívül. A király melletti legelső asztal a nádoré volt, utána következett [Z/ápolyai 
boszniai] kormányzó, a vajda, Bánfy Miklós, a kalocsai érsek, az erdélyi és a váradi 
püspök. A Mátyás asztala előtt felállított pohárszék tíz rőf hosszú volt. Kilenc polcán 
összesen ötszázhatvan aranyozott ezüstserleg, pohár és kupa állt; ugyanitt volt 
elhelyezve egy négy részre osztott kétakós ezüsthordó, melyben négyféle italt tar 
tottak." 

Ez a leírás, a maga egy hétig tartó lakodalmával, valóban a meséket idézi, s a 
végére szinte odakívánkozik a mesék befejezése: , még ma is élnek, ha meg nem hal 
tak". A rendezés minden képzeletet felülmúlóan grandiózus volt, a hatalmas kíséret 
minden tagja a lehető legnagyobb pompát fejtette ki, az udvarnak fentebb leírt, Iát- 


szólag laza szervezetű tömege a legnagyobb fegyelemmel vetette alá magát a ren 
dező elképzelésének. A siker sem maradt el, nemcsak Eschenloer, az egyszerű 
boroszlói polgár ámult el Mátyás hatalmán és gazdagságán, hanem az illetékes 
követek is. 

Biztosan nagyon különösen hangzik, ha egy ilyen ünnepség leírása után mégis 
azt mondjuk, hogy a magyar király udvarában nem ismerték a ceremóniáknak azt a 
fejlett formáját, az etikettet, amely a francia, de főképpen a burgundi udvart jellemez 
te. Mátyás maga zseniális rendező volt, ezt nemcsak Beatrixszal kötött házassága al 
kalmával bizonyította be; ünnepségei nem kialakult hagyományokon . alapultak, 
hanem hihetetlenül ügyes rögtönzések voltak. Ha eltekintünk a koronázástól, akkor 
azt kell mondanunk, hogy a magyar udvar rendszeresen visszatérő szertartásai néhány 
eseményre korlátozódtak, s ezek is főképpen az egyházzal álltak kapcsolatban, illetve 
az uralkodó szuverenitásának kifejezői voltak. 

Ha most visszagondolunk Mátyás esküvőjének fentebb idézett leírására, akkor két 
visszatérő ceremóniára emlékezhetünk. Amikor a király bevonult Fehérvárra, a pap 
ság fogadta, s Buda előtt ugyanez a jelenet ismétlődött meg, az utóbbi esetben Eschen 
loer figyelmét a budai zsidók csoportja vonta magára. Mindkét esetben egy és ugyan 
azon szertartásról van szó, amelynek alapja az, hogy a király szuverén uralkodó. 
Ebből következik, hogy valahányszor egy várost látogat meg, a városnak be kell 
mutatnia hódolatát, mintegy meg kell ismételnie, vagy meg kell újítania a királynak, 
mint felséges urának elismerését. A szertartásnak még pontos részleteit is ismerjük 
Buda város jogkönyvének 7. pontjából. 


, A király megérkezése hadjáratból, vagy a Szentföldről. 

Ha a király hadjáratba vonul, vagy máshová utazik, és hosszú időt tölt az országon 
kívül, és onnan visszatérve a városhoz közeledik, akkor férfi és nő, fiatal és öreg, 
minden templom és kolostor papja tisztességesen feldíszítve zászlókkal és az oltári 
szentséggel, égő gyertyákkal precesszióban vonuljon elébe. A bíró pedig a többi bíró 
társsal lesküdtekkel] és más tiszteletre méltó városiakkal, akiknek erre módjuk van, 
lovagoljanak eléje, és valósággal fogadják és utána kísérjék őt egészen az erősségig 
[palotáig], ahol a bíró alázatosan kérje elbocsátását. És menjen haza a városi néppel 
együtt, és egész idő alatt harangozzanak a templomokban és kolostorokban minden 
haranggal." 


A király az ország ura, hódolat jár neki, ennek pedig a középkori ember csak egyhá 
zi keretben tudott igazán eleget tenni. így érthető, hogy a budaiak szabályszerű egy 
házi körmenetben vonultak a király elé, úgy, ahogyan egyházi körmenetben illik, 
égő gyertyákkal, zászlókkal és az oltári szentséggel. Eschenloer a tanú rá, hogy a fe 
hérváriak sem csinálták másképpen, csak éppen Eschenloer azt emelte ki, ami benne 
különleges volt, tudniillik az ország első templomának káptalanját. Ugye emlék 


szünk még rá, hogy hit és hűség egy tőről fakadt a középkori ember gondolat 
világában? 


A szuverén uralkodónak egy-egy város meglátogatásakor ajándék járt, legtöbbször 
egy ezüstkupa. Az újonnan megkoronázott királynét is megajándékozták. ,, A lakoma 
alatt - írja Eschenloer Beatrix esküvőjével kapcsolatban - a magyar nemesek és váro 
sok átnyújtották a királynénak az ajándékokat, melyek értéke bizonyára százezer 
Iközépkori magyar arany] forintra rúgott." Zsigmond meghívója a budai káptalan 
részére - amelyet fentebb idéztünk - nem szólt ajándékról, de természetes volt, hogy 
a királyi örömben való részvétel, a hódolat bemutatása egyben kötelező ajándék 
átnyújtását is jelentette a tisztelendő kanonok urak részére. 

Még egy visszatérő szertartással találkoztunk Eschenloer fentebb idézett leírásá 
ban, és ez az utazást lezáró hálaadó szertartás, annak a himnusznak eléneklése, 
amelyet kezdő szavai szerint Te Deumnak (Téged Isten dicsérünk) neveznek. Fentebb 
már láttuk, hogy a középkorban az utazás nem volt szórakozás, hanem fárasztó 
vállalkozás, és most tegyük hozzá, hogy olyan vállalkozás, amelynek kimenetele 
mindig kétséges volt. Ezért, ha a király elérte úticélját, akkor felkereste az első 
templomot, és ott elénekelték a Te Deumot, hálát adtak, hogy az úticélt sikerült 
elérni. 

A budai jogkönyvnek fentebb idézett 7. pontját olvasva, feltűnhetett, hogy a ki 
rályt kísérő bírónak a várhoz érve alázatosan kérnie kellett elbocsátását. Ez is a 
szuverenitás kifejezése. Akár alattvaló, akár külföldi követ, akár nagyúr, akár főpap 
az, akit az uralkodó magához rendelt, vagy aki nála kihallgatást kért és kapott, egyik 
esetben sem hagyhatta egyszerűen faképnél a királyt, hanem csak akkor távozhatott, 
ha az uralkodó , elbocsátotta". 

És ha már a követségeknél tartunk, akkor el kell mondanunk, hogy bizonyos udva 
riassági szabályok - ma úgy mondanánk: protokoll - ezen a téren alakultak ki a leg 
korábban. A hazánkba érkező diplomatákat a király nevében fogadták és kísérték a 
székhely vagy a felé a város felé, ahol az uralkodó éppen tartózkodott. A székhely 
vagy a kérdéses város előtt újra küldöttség fogadta őket, és kísérte kijelölt szállására. 
Ezután közölték a követséggel azt az időpontot, amikor a király ünnepélyes kihallga 
táson fogadja a követeket. A követség vezetője az ünnepélyes kihallgatáson nyújtotta 
át a saját uralkodójától hozott levelet (és természetesen ajándékokat), és üdvözölte a 
királyt, aki a beszédre válaszolt. Az ilyen fogadások valóban ünnepélyesek voltak, az 
uralkodó igyekezett hatást gyakorolni a követség tagjaira. Ezen a téren megint Mátyás 
volt a legnagyobb rendező. Az egyik török követséget Visegrádon, a függőkertben 
fogadta. A lépcsőzetesen kiépített palota különböző szintjein fényes ruhákba öltöz 
tetett udvari emberek álltak, a király maga, a felső kertben, teljes díszbe öltözött 
országnagyjai között állva, várta a követeket. Mindez úgy volt megrendezve, hogy ami 
kor a kaput kinyitották - szinte azt írhatnánk, amikor a függöny felment -, a követ 
az egész látványt egyszerre tekinthette át. A rendezés olyan fényesen sikerült, hogy 
a követ zavarba is jött. Talán csak legenda és nem történeti valóság, de mindenkép 
pen jellemző legenda Mátyás rendezői érzékére, hogy egy másik török követséget 
Bécsújhely ostroma alatt az ágyúknak leginkább kitett helyen fogadta. Lényeget 


érintő tárgyalásokra az ilyen ceremoniális fogadás természetesen alkalmatlan volt, 
azt később és kötetlenebb formában bonyolították le. A tárgyalások alatt a követ a 
király vendége volt, kísérőket osztottak be hozzá és a királyi udvar minden ünnep 
ségén részt vett. 

A követségeknek ez a rendje bőséges alkalmat nyújtott politikai célzatoknak udva 
riassági formákkal történő kifejezésére. A követet fogadó csoport, a követség kísérő 
jének összeállítása, a követség elhelyezkedése az udvari ünnepségeken mind úgy 
történt, hogy abból nemcsak az udvar, hanem maga a követség is lemérhette helyzetét. 
Európa minden udvarában ezt hasonlóan csinálták. A XV. századi királyaink közül 
megint csak Mátyás alkalmazta a legmesteriebben ezeket a fogásokat. A Pozsony 
felé igyekvő ferrarai követséget a várostól öt mérföldnyire Mátyás két titkára, három 
udvari papja és a lovászmester fogadta. Ahogy a követség Pozsonyhoz közeledett, 
újabb meg újabb lovascsapatok csatlakoztak hozzájuk, mire a városba értek, már 
kereken négyszáz lovas alkotta a kíséretet, köztük főpapok és főurak. És ez még nem 
volt Mátyás teljesítményének tetőpontja. 1479-ben a pápai legátust, Aragóniái János 
bíborost (Beatrix testvérét) hajnali három órakor maga fogadta, teljes kíséretével, 
fáklyafénynél, 

A követségeket a király tartózkodási helyén fogadta, de - mint a török szultán 
követének esetéből láthattuk - a legfényesebb fogadások a király székhelyén zajlottak 
le. A székhely Buda volt, itt állt a király legfényesebb palotája, amelyből sajnos alig 
maradt meg valami, egykori fényét Zsigmond vagy Mátyás építkezései után csak 
leírásokból ismerjük. A leírásokat és töredékeket nálunk hivatottabb művészettörté 
nészek többször és bőven ismertették, mint ahogyan szépen leírták a visegrádi várat 
és a vár alatt fekvő Duna-parti palotát, vagy Mátyás másik kedves tartózkodási 
helyét, a tatai várat is. A leírások ismertetése helyett itt most inkább csak arra mutat 
nánk rá: mind a három építmény alkalmas volt arra, hogy a király eleget tehessen 
uralkodói kötelezettségeinek, de a visegrádi és tatai kirándulásokat nemcsak változa 
tosság, hanem a feudális uralkodó osztály kedvelt sportja, a vadászat indokolta. 
A Pilis és a Vértes erdejében a királyi vadászat kikapcsolódást és szórakozást jelentett 
a napi politikai gondokkal elfoglalt uralkodónak. A korábban hasonló funkciót 
teljesítő Diósgyőr és Zólyom ekkorra már hanyatlóban volt, ritkán fogadhatta a 
királyt és kíséretét. 

Akár a budai székhelyen, akár a pilisi hegyek között fekvő visegrádi palotákban, 
de Tatán, Diósgyőrben és Zólyomban is megtaláljuk az udvar egyik legfontosabb 
alkotórészét, amelyről eddig nem szóltunk, a királyi kápolnát. A koronázáskor már 
említettük, hogy a király Isten felkentje lett, aminek következtében egész családjá 
val együtt vallási téren is különleges előjogok birtokába jutott. A keresztény hívők 
közössége a plébánia volt, amelynek területén éltek, és ha ez a tétel az uralkodóra 
is érvényes lett volna, akkor a magyar királynak a budai Boldogasszony-templom 
plébánosához kellett volna tartoznia. A királyi család azonban kivételezett volt, 
nem tartozott az alattvalók számára szervezett és felépített plébániához. A plébános 
szerepét ebben az esetben a magyar egyház feje, az esztergomi érsek töltötte be. 


Ő keresztelte meg az újszülött királyi csecsemőket, ő eskette a királyi párt (ha az 
esketés az országon belül történt), és haláluk után is Ő temette el őket. Az érseknek 
ezt a feladatát sajnos nem fektették le írásban (vagy ha igen, azok nem maradtak 
meg), a jogcímre is nagyon későn, a XVI. század derekán hivatkoztak először, de 
minden fennmaradt adat ezt igazolja, így az is, hogy V. Lászlót Szécsi Dénes prímás 
keresztelte meg. 

A felkent királynak kijáró egyházi megkülönböztetés következménye volt, hogy 
minden lakóhelyén a maga, családja és udvara számára magánkápolnát építtethetett. 
Mivel az esztergomi érsek nem lehetett mindig kéznél, az udvari szabályok szerint 
viszont a király lehetőleg mindennap hallgatott misét, a kápolnában világi papokat 
alkalmazott, akik a királyi káplán címet viselték. Ne csodálkozzunk azon, hogy - 
az udvar hatalmas létszámának megfelelően - ezeknek a papoknak a száma sem 
volt kicsi, Mátyás idejében negyven ilyen káplánról tudunk. Ezt a létszámot már nem 
lehetett megfelelő szervezet nélkül hagyni, a kápolna papjainak feje a királyi kápolna 
ispánja, helyettese az alispán volt. Joggal vetődik fel a kérdés, hogy duzzadhatott 
fel ekkorára a létszám, mi volt a teendője ennyi papnak, hiszen napi egy mise 
mondáshoz ennyi papra igazán nincs szükség. A logikai megfontolásnak ebben 
az esetben nem racionális érveken, hanem a történeti fejlődés ismeretén kell alapul 
nia. A királyi kápolna ugyanis nem volt magyar különlegesség, hanem már a ma 
gyar királyság megalapítása előtt általános volt, és hosszú fejlődésen ment át a nyu 
gat-európai országokban. Kezdjük ott, hogy az ilyen kápolnákban sem egy misét 
mondtak naponta, hanem sokat. A középkori ember hivő keresztény volt, és úgy 
gondolta, hogy elhunyt hozzátartozóinak örök boldogságát szolgálja azzal, hogy 
lelki üdvükért naponként misét mondat. Ha Mátyás esetében csak szüleire és ki 
végzett bátyjára gondolunk, akkor már négy misét kell naponta feltételeznünk. 
De ezen a kötelező aktuson kívül is voltak olyan misék, amelyeket valamilyen cél 
elérése érdekében mondtak el, például, hogy a hadjáratban levő királynak Isten 
győzelmet adjon stb. A naponta elmondott misék nagy száma a létszám megnöve 
kedésének csak egyik mozgatója volt. Hogy még mindig a liturgikus funkcióknál 
maradjunk, a királyi kápolna miséi nemcsak a puszta vallásos célt szolgálták, ha 
nem fényükkel ugyanúgy az uralkodó szuverenitásának és hatalmának kifejezői 
voltak, mint az udvari életben minden. Ennek első következménye, hogy a napi 
mise celebrálásához sem volt elegendő egyetlen pap. De ami a XV. században a 
legfeltűnőbb, az a zene előretörése az egyházi szertartásban. A budai és visegrádi 
kápolnákban már ekkor orgona állt, és - legalábbis a budaiban - színvonalas ének 
kar működött közre. A zene- és énekkar állandó tagjai ismét csak klerikusok voltak, 
akik a létszámot növelték. 

A naponkénti nagymise, az alapítványi misék, fejlett zenei kultúra - ez még 
együtt is csak az egyik mozgatója a személyzet növekedésének, mert a kápolnának 
más funkciója is volt, tudniillik a király magángyűjteményének egy részét Őrizte. 
A középkori ember hihetetlen szívóssággal és áldozatkészséggel gyűjtötte a szentek 
ereklyéit, s ebben a gyűjtési szenvedélyben a királyok jártak az élen. Szinte nem 


volt királyi udvar Európában, ahol Krisztus keresztjének egy szilánkját ne órizték 
volna, s nem volt olyan udvari kápolna, amelyben a különböző szentek ereklyéinek 
tömege ne lett volna megtalálható. A gyűjtési láznak egyik legmeggyőzőbb magyar 
példáját I. Lajos király szolgáltatta, aki a torinói békeszerződésben kikötötte, hogy 
Velence köteles Remete Szent Pál testét a győztes magyar királynak kiszolgáltatni, 
s azt Buda mellett a szentlőrinci pálos kolostorban helyeztette el. A budai kápolna 
sokáig nem dicsekedhetett ilyen ereklyével, mígnem a török szultán meg nem küldte 
Mátyásnak ajándékba Alamizsnás Szent János Konstantinápolyban őrzött erek 
lyéit, amelyeket a budai királyi kápolnában helyeztek el. A szent a VII. században 
volt alexandriai pátriárka, 616-ban Ciprus szigetén bekövetkezett halála előtt a 
város szegényeit , saját urainak" tekintette, és alamizsnákkal támogatta. Az ereklye 
átadása mindenképpen ellentmondásos cselekedet volt. Az a pogány uralkodó 
küldte el a magyar királynak, akivel a kereszténység megvédéséért állt a király 
harcban, a török követ pedig úti jelentésében a kápolnáról így nyilatkozott: , Ugyan 
itt [tudniillik a királyi palotában] van egy templom, bálványokkal megtömve, falai 
pedig az alávaló gyaurok képeivel telve. Aranyos festmények, a magyar szultánok 
képei díszítették csodálatos elrendezéssel..." 

Mintha ebben a korban a fényes zenés mise és az asztrológia is jól megfért volna 
a magyar gondolkodásban egymással. A másik nagy gyűjtemény, az európai hírű 
könyvtár mennyezetét az égbolt képe díszítette, s a bolygók úgy álltak rajta, mint 
Mátyás cseh királlyá választásának idején; egy másik teremben pedig úgy, ahogy a 
király születésének pillanatában. A könyvtár mint gyűjtemény új divat volt, a rene 
szánsz hozta magával, az ereklyegyűjtés - amit a török császár segített elő - az 
egész középkor jellemzője. 

Akármilyen csillag alatt született is a király, egyszer neki is meg kellett halnia, 
s ha temetése nem is volt ünnep, ugyanúgy ünnepélyes körülmények között ment 
végbe, mint uralkodásának minden mozzanata. A XV. századi magyar uralkodók 
közül - hála Bonfininak - Mátyás temetését ismerjük. A király 1490. április 6-án, 
virágvasárnap váratlanul halt meg Bécsben. Holttestét hajón szállították Budára, 
innen szárazfoldön a magyar királyok ősi temetkezési helyére, Fehérvárra. A teme 
tésen az udvar és az ott tartózkodó követségek teljes számban vettek részt. A konvoj 
ötven hajóból állt. A koporsót, amelyben a király halotti jelvényeivel, koronásán, 
jogarral, országalmával és karddal feldíszítve feküdt, kétoldalt főpapok és főurak 
kísérték, előtte vitték az élő királyt megillető kivont kardot, címerét ábrázoló ha 
lotti pajzsát, és tizenkét lovag vitte győzelmi jelvényeit. Ha a menet szárazon vagy 
vízen városhoz ért, a lakosság ugyanúgy fogadta, mint élő uralkodóját. Amikor a 
koporsót a fehérvári bazilikában ravatalra tették, a lovagok a főoltár elé helyezték 
a győzelmi jelvényeket, amelyek a bazilika tulajdonába mentek át. A szertartást 
rúttal nem végezhette az esztergomi érsek, mert még gyerek volt, a feladat a bazilika 
prépostjára, Kálmáncsehi Domokosra várt. A szentély meghosszabbításában a 
Hunyadi-családnak szánt sírkápolna még nem volt készen, Mátyást ideiglenesen a 
bazilika kriptájában helyezték el. A gyászszertartás még nem jelentette az egyházi 


szertartások végét. Corvin János meghagyására ettől kezdve állandóan imádkoztak 
az elhunyt király lelkiüdvéért. 

A ceremóniának ebben az esetben is nyilván csak az egyházi része volt teljesen 
kialakult, kötött. A világi rész csak egyet hangsúlyozott: királyt temettek, az ország 
lírát, aki halálában is király maradt, ugyanazok a jelvények feküdtek a koporsójá 
ban, mint amilyenek koronázása óta életében megillették, ugyanaz a tisztelet járt 
ki neki, mint életében. Zsigmondot kivéve, XV. századi királyaink ott fejezték be 
pályafutásukat, ahol elkezdték, a fehérvári bazilikában. A koronázás korszakalkotó 
ünnepség volt, a temetés ugyanott ezt a korszakot zárta le. 


A főpapok 


Az egyház 


A középkori ember-lett légyen gazdag és hatalmas főúr vagy nyomorult jobbágy - 
tagja volt egy másik, a XV. században immár kereken másfél évezredes múltra 
visszatekintő, egész Nyugat-Európára kiterjedő, erősen szerteágazó és bonyolult 
igazgatással, jogrendszerrel és igazságszolgáltatással rendelkező szervezetnek, az 
egyháznak. 

A keresztény egyház latin része már akkor ezeréves volt, amikor a magyarság 
erre a hitre tért át. A múlt akkor is már sokféle változatot jelentett. Az egyház ko 
rábban ismerte a törvényenkívüliséget, élt - a szó szoros értelmében - a föld alatt, 
volt államvallása a hanyatló római birodalomnak, reménysége a birodalom népes 
ségének a népvándorlás szorongattatásaiban, hogy aztán a frank birodalom csá 
szársággá fejlődését áldásával kísérje, majd meggyőzéssel és megnyeréssel vagy 
tűzzel és vassal terjessze ki lelki uralmát az ír szigetektől a lengyel síkságig, Szicíliától 
Skandináviáig, és eközben elveszítse az akkori világ keleti felét, amely a római 
pápával szemben a bizánci pátriárkát támogatta. 

Nyugat-Európa hatalmas területének a német-római császárság még a felét sem 
tudta hosszabb ideig megtartani, csak az egyháznak sikerült az egész területet meg 
hódítania, azon szervezetét kiépíteni és századokon át működtetni. Ezen, a kor 
technikai lehetőségeihez képest óriási területen az egyház elvileg is, gyakorlatilag 
is igényt tartott minden emberfiára, ennek ellenére is meg tudta őrizni szervezetének 
azonosságát, az apró helyi eltérések a huszitizmus fellépéséig sohasem veszélyez 
tették az egyház egységét. 

A hivő a falunak, városnak vagy egy-egy városrésznek közösségéhez, a meg 
szabott földrajzi határokkal rendelkező plébániához tartozott, amelynek az egyházi 
szertartások céljára külön épülete, plébániatemploma volt, amelynek élén a plébános 
állt. A , plébánia" jelzőt a templom szó mellé azért kellett kitennünk, mert a plébánia 
területén belül lehettek ezen kívül is templomok, de ezeknek nem volt olyan jogható 
sága, mint a plébániának. Az ilyen templomoknak - és természetesen papjaik 
nak - általában nem a lelkipásztorkodás volt a feladata (pl. a temetőkápolnák vagy 
magánkápolnák voltak), esetleg csupán néhány hivővei rendelkeztek, természetesen 
olyanokkal, akik erre a felsőbb egyházi szervektől engedélyt kaptak. A plébánosnak 


ezzel szemben joga és kötelessége volt, hogy híveit a szentségekben részesítse, azaz 
ő gyóntassa és áldoztassa meg őket évente legalább egyszer (többnyire húsvét ide 
jén), ő keresztelje, eskesse, és végül ő adja fel az utolsó kenetet, és temesse el őket 
a plébániatemplomot övező cinteremben (temető). A plébánia alapításához egyedül 
a területileg illetékes püspök adhatott engedélyt, ha úgy látta, hogy a templom fel 
építéséhez és a pap ellátásához a megfelelő anyagi alap biztosított. Az alapítás 


8. A világi papság szervezete 


és a templomépítés költségeit viselő természetes vagy jogi személy (pl. a földesúr 
vagy egy város polgárainak közössége) egyszer és mindenkorra megkapta a kegyúri 
jogokat, a templomon belül külön ülőhely és temetkezőhely illette meg, a plébános 
kinevezésére ő tehetett javaslatot a püspöknek (ún. bemutatás). 

Nem egyszer megtörtént, hogy egy-egy faluban nem akadt olyan ember, aki az 
alapítás költségeit viselni tudta volna, vagy csak olyan akadt, aki a templomépítés 
egyszeri költségeit tudta fedezni. A templom ilyenkor is felépült, de nem plébánia 
templomként, hanem úgynevezett , leányegyház"-ként (filia) valamelyik plébániá 
hoz tartozott, onnan járt ki a plébános vagy káplánja a lelkipásztori teendők elvég 


zésére. 


A plébániával kapcsolatos legfontosabb ismérvek talán már érzékeltetik, hogy 
itt nemcsak zárt jogrendszerrel állunk szemben, hanem nagyfokú fegyelemmel: 
minden hivő tagja a plébániának, minden plébániát egy, a püspök által kinevezett 
pap vezet. A legkisebb egységtől felfelé haladva mindenütt megtaláljuk az egyházi 
fegyelem töretlen vonalát. A plébánosok elvileg a püspök alá tartoztak, a püspök 
ségek területe azonban túlságosan nagy volt - főképpen az Alpoktól északra - 


ahhoz, hogy egy személy felügyeletet gyakorolhasson az ott fekvő plébániák felett, 
s ezért a püspök ezt a feladatát néhány kiválasztott kanonokra bízta, akiket főespe 
ressé (archidiaconus) nevezett ki. A főesperesség is területileg pontosan elhatárolt 
körzet volt. Magyarországon az egyházi szervezet kiépítésekor a főesperességek 
területe egy-egy megyének felelt meg. Ha tehát a veszprémi püspökségben veszprémi 
(vagy másik nevén székesegyházi), somogyi, zalai, fehérvári, segesdi és budai fő- 
esperességet találunk, akkor nem nehéz kitalálni, hogy területük megfelelt Veszprém, 
Somogy, Zala, Fejér megyéknek; a segesdi főesperesség egy később Somogy me 
gyébe beolvadt megyét ölelt fel, a budai pedig a Buda tágabb környékén (mai fo 
galmaink szerint a Dunakanyarban) fekvő nagy királyi vadászterületnek, a hajdani 
Pilis megyének volt egyházi párja. 

A főesperesek, mint a püspök képviselői maguk is nagyurak voltak, s ha a püspök 
kötelességét, az évenkénti egyházlátogatásokat (visitatio canonica) el is végezték, 
s az érte járó, cathedraticumnak nevezett adót a plébánosoktól be is hajtották, az 


állandó felügyeletet ez még nem pótolta. A megoldást a főesperesek a püspöktől 
lesték el: joghatóságuk területét apróbb részekre osztották fel, és a kisebb kerület 
élére az ott működó plébánosok közül állítottak egyet, akinek címe magyarul esperes, 
latinul kifejezőbben - főesperes-helyettes (vicearchidiaconus) volt. A plébánosok 
nem egy helyen dekanátussá alakították át az ilyen esperességeket, s vezetőjüket 
maguk mutatták be megerősítés végett. Ilyen dekanatust találunk Liptó megyében, 
de ilyenek voltak az erdélyi szászok területén is, ahol azokat latinul káptalannak 
(capitulum), németül Landkapitelnek nevezték. Hadd mutassunk rá itt arra, hogy 
a különböző elnevezések ugyan némi helyi színt vittek bele az egyházi szervezetbe, 
de a lényeg változatlan maradt: szigorú fegyelem, amely a plébánostól a püspökig 
megszakíthatatlan és - ami még ennél is fontosabb - hiánytalan láncot alkotott. 

Nem tartozott a ritka kivételek közé, hogy egyes kegyurak bőséges anyagi alapot 
nyújtottak, és ebből a foirásból több papot tartottak el. Ha a magyar történetből 
veszünk példát, akkor elsősorban, a királyokat kell említenünk, akik több helyen 
létesítettek egyházi intézményt, pl. Zsigmond a budai várban álló Szent Zsigmond- 
templomban. Az egy templomban szolgálatot teljesítő papok közös életre rendez 
kedtek be, ennek formája a káptalan volt, amelynek élén a választott vagy kinevezett 
prépost állt (praepositus). Káptalannak nevezték a püspöki székesegyházak papjai 
nak közösségét is; a két intézmény megkülönböztetése céljából az utóbbit székes 
káptalannak, az előbbit társas-káptalannak hívták. Az egyházi fegyelem a társas 
káptalanokra is vonatkozott, ők is a püspök alá tartoztak. A felsőbb hatóság eset 
ről esetre állapította meg, hogy egy bizonyos területen belül el kell-e látniok a plé- 
bánosi feladatokat vagy sem. 

A társas-káptalanok olyan intézmények voltak, amelyeknek egyetlen feladata 
Isten dicsőítése volt, vagy valamilyen cél érdekében való könyörgés Istenhez. A kö 
zépkor embere előtt természetesnek tűnt, hogy , az Isten által reá bízott vagyonból" 
valaki egy templomban oltárt (és hozzá az oltárnál miséző pap részére javadalmat), 
monostort vagy káptalant alapítson, amelyben ősei lelki üdvéért éjjel-nappal imád 
koznak, vagy akár halála évfordulóján misét mondanak. Első királyaink közül 
szinte mindegyik alapított egy-egy monostort, amelyben eltemették (pl. I. András 
Tihanyban, I. Béla Szekszárdon), de még a nagy nemzetségek is megalapították a 
maguk monostorát, ahol eltemették őket, és engesztelő misét mutattak be lelki 
üdviükért. 

Akár feladata volt valamelyik egyházi intézménynek a lelkipásztori teendők el 
látása, akár nem, mindegyik mindenképpen része volt az egyházi szervezeteknek, en 
nek következtében valamilyen magasabb egyházi személy, többnyire a püspök fel 
ügyelt rájuk. A püspök által kormányzott terület szintén földrajzilag elhatárolt körzet 
volt, amelyet egyházmegyének (dioecesis) neveztek, a kormányzó főpapot pedig 
megyéspüspöknek. A XV. századi Magyarországon a győri, veszprémi, pécsi, nyitrai, 
váci és egri egyházmegye az esztergomi érsek alá tartozott, az ország keleti és déli 
fele, a Csanádi, váradi, erdélyi, zágrábi, valamint az inkább csak névleg fennálló 
boszniai egyházmegye a kalocsai vagy - ahogyan akkoriban mondották - a kalocsa- 


bácsi érsek alá. A két szervezet együttesen alkotta a magyar egyháztartományt, 
élén a prímással, az esztergomi érsekkel. 

A magyar egyháztartomány azután a római pápához tartozott, aki mellett a kor 
mányzásban egy kis kiemelt csoport működött, a magyarul ruhájuk színéről bíbo 
rosnak, latinul cardinalismk (sarokkő) nevezett papok testületé, a bíborosi kollé 
gium. Különleges esetekben a Szentszék és Magyarország között az összeköttetést 
a pápa által megbízott és kiküldött, ún. legátusok biztosították, akik maguk is 
rendszerint bíborosok, de legalább püspökök voltak. 

Kivételek ebben a szervezeti egységben is voltak. Hogy megint alulról felfelé 
haladjunk, a plébániák egy része , kivételezett? volt, ami jelenthette azt, hogy fel 
van mentve a főesperes hatásköre alól, és közvetlenül a megyéspüspökhöz tartozik, 
de jelenthette azt is, hogy közvetlenül az érsek vagy a prímás alá rendelték, ezek 
voltak elsőfokú felügyeleti szervei. Sárospatak pl. az egri egyházmegyében feküdt, 
de a pataki plébános közvetlenül az esztergomi érsek alá tartozott, ezért , kivétele 
zett" volt. A veszprémi egyházmegyében levő fehérvári bazilika prépostja közvetle 
nül Rómának volt alárendelve. A kivételezettség teljességét természetesen az az 
eset jelentette, ha valamely egyházi intézmény a Szentszéket tekinthette közvetlen 
felügyeleti szervének. 

A kis falu egyszerű hívétől az egyház fejéig vezető, itt leírt láncolat nem merítette 
ki az egész egyházi szervezetet, hanem annak csupán egyik részét, az ún. világi egy 
házat, amelynek minden papját világi papnak nevezték. Az elnevezésben a , világi" 
szó annyit tesz, mint a mindennapi életben részt vevő. Ellentéte a szerzetes volt. 
A szerzetesek rendekre oszlottak; minden rendnek megvolt a maga hierarchikus 
szervezete. Ez alól csak az első rend, a bencés volt kivétel, amely Magyarországon 
csak a XV. század végén, Pannonhalma vezetésével kezdett határozott szervezetet 
kialakítani. A később alapított rendek már kezdettől nagy súlyt helyeztek szerve 
zetük megalkotására. A ciszterciták és premontreiek két új rendszabályt hoztak 
létre: egyrészt új rendházat csak egy már fennálló rendházból lehetett alapítani, 
s a régi lett az , anyamonostor", az újonnan alapított annak , leánya", ami egyben 
felügyeleti jogot is jelentett a régi részére; másrészt időről időre valamennyi monostor 
képviselője részére ún. nagykáptalant tartottak, ahol a rendet illető kérdésekben 
döntöttek. 

A , világi" papság kifejezésnek főképpen ezekkel a rendekkel szemben volt értel 
me, mert a bencések, ciszterek és premontreiek egységesen a szemlélődő életmódot 
tekintették ideáljuknak, az imát és a munkát az életmód megvalósításához szükséges 
eszköznek. Házaikat igyekeztek a forgalmas útvonalaktól és városoktól félreeső 
erdős hegyekben vagy mocsaras vidéken felépíteni, elég itt Pannonhalma, Zirc vágy 
Tihany példájára utalni. Ilyen értelemben is elvonultak a , világtól". 

A szemlélődő életmód, az elmélkedés hívei voltak a remete rendek is, s ilyent a 
XHI. század derekán Magyarországon is alapítottak. Az egyetlen magyar alapítású 
rend, úgy látszik, két ágból eredt. A Mecsek hegységben élő remetéket egy francia 
bencésből lett pécsi püspök szervezte meg 1225-ben, a Pilis hegységben élőket pedig 


VILÁGIAK SZERZETESEK 


9. Az egyház szervezete 


Özséb esztergomi kanonok 1246-ban. A két kezdeményezés 1262-ben egyesült, s 
a XIV. század elejére kapták meg a Szentszék engedélyét Remete Szent Pál rendjé 
nek, vagy röviden, a pálos rendnek működéséhez. Fénykorát a rend a XIV. század 
ban élte, a királyok - főként Nagy Lajos - és a főurak egymással versengve alapí 
tották meg kolostoraikat. A központot a Buda melletti Szent Lőrinc-kolostor al 
kotta, itt székelt a rend feje, a generális is. 

A XIII. század elején új típusú rendek jöttek létre, s ezek a városokban éltek, és 
az oda költöző szegények lelkipásztorkodását tekintették fő céljuknak. Nagy kiter 
jedésű birtokok helyett koldulással teremtették elő anyagi alapjukat, ezért nevezzük 
őket kolduló rendeknek. Közülük a három legnagyobb a domonkos, ferences és 
Szent Ágoston remetéinek rendje volt. Szervezetüket az erős központosítás jelle 
mezte, a cisztercitáktól pedig átvették a nagykáptalan intézményét. Kolostoraikat 
ún. tartományokba (provincia) fogták össze, ezek élén a prior provinciális, az egész 
rend élén a prior generális állt. 


Szinte felesleges mondani, hogy valamennyi szerzetesrend végső fokon ugyanúgy 
a római pápa alá tartozott mint az egész világi papság. 

Bármennyire aprólékos és fárasztó volt a szerzetesrendek és a világi egyház szer 
vezetének megismerése, még mindig nem soroltuk fel az összes egyházhoz tartozókat. 
Az egyház hívőkből áll, és a hívők lehettek élő" és már meghalt személyek. A ke 
resztény egyház felfogása szerint a halottak is hozzá tartoztak az egyházhoz, ha 
nem is a földi, hanem a túlvilági részéhez. Az elhaltak között olyanok is voltak, 
akik földi életükben természetfeletti csodákat tettek, vagy különösen kegyes élet 
vitelükkel tűntek ki, s ezért néha már életükben, - de legtöbbször ünnepélyes eljárás 
és nyilatkozat után (canonisatio) - szenteknek neveztek, és különös tiszteletben ré 
szesítettek. Úgy hitték, hogy közbenjárhatnak Istennél a földön élők érdekében, 
s ezért minden személyt és intézményt az ő védnökségük alá helyeztek. A hivő életé 
ben a szent a keresztelésnél szerepelt először, az újszülött az ő nevét kapta, s sze 
mélyes viszony állt fenn a védőszent és pártfogoltja között. S hogy ez nem pusztán 
egyházi előírás volt a hivő számára, hanem élő valóság, azt azok az alapítólevelek 
bizonyítják, amelyekben az egyes emberek kifejezték vonzalmukat védőszentjük 
iránt. így alapított pl. Zsigmond király társas-káptalant Budán Szent Zsigmond 
tiszteletére, aki életében - a VI. században - Burgundia királya volt. 

Az újszülöttet templomban keresztelték, és a templom sem lehetett meg szent 
nélkül, mert azt is valamelyik szent védelme alá helyezték. Ez a szokás onnan eredt, 
hogy az első nyilvános keresztény templomokat a mártírok sírja fölé emelték, az 
oltár az ő koporsójuk felett állt. A római birodalom területén, ahol a keresztények 
üldözése során igen sok hívőt végeztek ki, ez a szokás nem ütközött akadályba, 
de az Alpokon túl már igen ritka volt a mártírsír, Magyarországon pl. csak Szent 
Gellért püspök Csanádi sírja számított ilyennek. A szokást az egyház mégis fenn 
tartotta, abban a formában, hogy minden oltáron kőbe zárva egy szent csontját 
helyezte el. Az oltárkőbe zárt szent és a védőszent természetesen nem volt szükség 
szerűen azonos, a döntő szerep a védőszentnek jutott. A római egyház naptárában 
a szenteknek megvolt a maguk ünnepe, s ezen a napon tartották meg a falu egyik 
ünnepét, a búcsút, mely nevét onnan vette, hogy az aznap a szent patrónus tiszteletére 
épült templomban misét hallgatók búcsúban részesültek, azaz leendő tisztítótűzi 
szenvedéseik egy részét elengedték nekik. 

Védőszentje nemcsak a kis falusi plébániáknak, hanem a püspökségeknek is volt, 
s a jogi fikció ezen a téren odáig jutott, hogy a püspöki birtokok eszmei tulajdonosa 
nem a püspökség, mint intézmény, nem is a püspök, mint az egymást követő tény 
leges püspökök sora, hanem a védőszent volt. Ezt a felfogást ismerve, már semmi 
meglepő nincs abban, hogy amikor az esztergomi érsekség összeírta birtokait, akkor 
a füzetnek a Szent Adalbert könyve (Liber Sancti Adalberti) elnevezést adta, hiszen 
abban Adalbert birtokait tartották számon, függetlenül attól, hogy ő már meghalt. 

Minden bajnak, minden nyavalyának megvolt a maga gyógyító szentje. A már 
említett Szent Zsigmond a sérvben és lázban szenvedőknek nyújtott segítséget. 
A szentek holtukban is élő tagjai maradtak a középkori egyháznak. S hogy itt is 


elérjük áttekintésünkkel a csúcsot: az egész egyháznak - a láthatónak és a túlvilági 
nak egyaránt - Krisztus volt a fejedelme, az ő földi helytartója volt a pápa, a papok 
pedig az ő szolgát. 

Ha megfigyeltük, a hívők széles tömegétől a pápáig felnyúló egyre keskenyedő 
hierarchikus piramis már a plébánosoktól kezdve csak papokat foglalt magába, 
akiket a XV. században gyűjtőnévvel klerikusoknak neveztek. A szó eredeti értelme 
a klérushoz, tehát az egyháziak közé tartozást fejezi ki a világiakkal (laikusokkal) 
szemben. Méltatlan dolog lett volna, ha Isten szolgái felett a világiak ítélkeznek, 
s ezért a klerikusok feletti bírói joghatóság is az egyházat illette. A plébánosok felett 
a püspök, fellebvitel esetén a Szentszék ítélkezett, amely minden szempontból vég 
leges, megfellebbezhetetlen ítéletet hozott. Az egyházi bíráskodás azonban nem 
csak a klerikusokra terjedt ki, hanem bizonyos esetekben a világi hívőkre is. Nyugat- 
Európában az egyházi bíróságok tág illetékességi körrel rendelkeztek. Magyarorszá 
gon a nemesi jogrendszer bizonyos fokig korlátozta működésüket, mert a birtok 
jogi kérdéseket eleve kivette hatáskörükből. Birtokügyben az egyháziak, sőt olyan 
nagyfokú kivételezettséggel rendelkezők, mint pl. a fehérvári káptalan is, csak a 
magyar király bírósága előtt perelhetett. A XV. század folyamán a magyar nemes 
ség arra törekedett, hogy az egyházi bíráskodás hatáskörét minél szűkebbre vonja. 
1462-ben törvény mondotta ki, hogy az egyházi bíróság elé csak a szentségekkel 
(tehát az esküszegéssel), az eretnekséggel, egyházi tizeddel kapcsolatos ügyek tar 
toznak, személy szerint pedig az özvegyek perei, ha azok nem érintenek fekvő bir 
tokot. A korlátozás oka nemcsak a nemesi felfogásban rejlett, hanem abban a tény 
ben is, hogy az egyházi bíróságok által hozott ítélet ellen a Szentszékhez lehetett 
fellebbezni, ami igen nagy költséggel járt, hiszen az ilyen pereket távol az országtól, 
Rómában döntötték el. 

Az egyház bírói hatalmának - ez paradoxonként hangzik - nem állt rendelkezésére 
semmiféle végrehajtó szerv. Az egyház két legfőbb fegyvere a kiközösítés (excommu- 
nicatio) és az egyházi tilalom (interdictum) volt. A kiközösített egyénnek nem szol 
gáltatták ki a szentségeket, sőt egyetlen hivő sem érintkezhetett vele. Ha nem egyén 
re, hanem meghatározott területre mondották ki ezt a tilalmat, akkor az interdictum 
alá vetett területen az egyház működése megszűnt, a templomokat bezárták, az új 
szülöttek kereszteletlenek, a halottak temetetlenek maradtak. Mindkét büntetés 
erős fegyver volt, mert az örök kárhozat rémével fenyegette a hívőket. A fenti bün 
tetéseken kívül az egyház ítéletének végrehajtására valamilyen világi szervet kért fel. 
így hozott ítéletet az egyházi törvényszék Húsz János ellen a konstanzi zsinaton, 
de az ítéletet Zsigmond katonái hajtották végre, ők vitték máglyára az elítéltet. 

Húsz János elítélése és megégetése ékesszóló példája annak, hogy az egyház és a 
világi hatalom végső fokon egymásra voltak utalva. Végső fokon, mert az ellentétek 
nem voltak ritkák. A római Szentszéknek ugyanúgy megvoltak a maga politikai 
céljai, mint pl. Magyarországon a magyar királynak, és megtörtént, hogy a két cél 
nem esett egybe. Az ilyen politikai feszültség annál veszedelmesebb volt a magyar 
királyra, mert Rómának céljai elérésére az egyházi szervezet is rendelkezésére állt, 


aminek következtében politikáját egyszerre külső nyomással és az országon belüli 


akcióval tudta keresztülvinni. 
Ez a veszély a magyar szempontból a XV. század elején volt a legvalóságosabb, 


amikor IX. Bonifác pápa Zsigmonddal, a törvényes magyar királlyal szemben 
Nápolyi László trónkövetelőt támogatta. Zsigmond ezért felmondta az engedelmes 
séget a pápának, 1404-ben pedig egy placetum regiumnak (királyi hozzájárulás) 
nevezett törvényt hozott, amely a magyar püspökök kinevezését a magyar király 
hozzájárulásához kötötte. Ezt a törvényt a pápák sohasem ismerték el, csak a kons- 
tanzi zsinat mint legfőbb egyházi szerv adta rá áldását, gyakorlatilag mégis az egész 
XV. században biztosította azt, hogy pápa csak a király által javasolt személyt 
nevezhetett ki püspökké Magyarországon. 

Az egymásra utaltságon rség ezek az ellentétek sem változtattak. Az egyház 
ugyanúgy birtokosa volt az ország földje egy részének (és nem is kis részének), 
mint a főurak, a nemesek vagy a király. A püspökök hatalmas uradalmakkal rendel 
keztek, a szerzetesrendek közül a bencések, ciszterciták és premontreiek; egyedül 
a kolduló rendek képviselték a szegénység álláspontját, de következetesen közülük 
is csak a ferencrendiek observáns (szigorú) ága. A világi papság szinte minden tagja 
részesült valamilyen formában a mezőgazdasági termékek tizedéből, s ezen a téren 
nemegyszer rászorult a világi hatóságok támogatására a renitensekkel szemben. 
A világi és az egyházi hatalom végső fokon egymásra volt utalva, és ezért a király 
és a pápa kölcsönösen támogatták egymást. 

A pápaság és a király között felmerült az elsőbbség, a legfőbb hatalom kérdése. 
Az egyház a legfőbb hatalmat saját magának tulajdonította, és felfogását ideológiai 
lag is megalapozta. 

Az egyházi ideológia Máté evangéliumának két rövid versén alapult, amelyben 
Krisztus így szólt Péterhez: ,,...te Péter (kőszikla) vagy, és ezen a kősziklán építem 
fel az én anyaszentegyházamat... és neked adom a mennyek országának kulcsait; 
és amit megkötsz a földön, a mennyekben is kötve lészen, és amit megoldasz a föl 
dön, a mennyekben is oldva lészenSzó szerint kellett ezt a részt most idéznünk, 
mert szinte minden szavának megvolt a maga külön és gyakorlati következményekkel 
járó - jelentősége. Az első következtetés az egyház léte volt, ami a megkereszteltek 
közösségét jelentette. Ezt a közösséget Krisztus Péterre alapította, és nem fordítva, 
nem Pétert helyezte a megalapított egyház élére, amiből önmagában is következett, 
hogy Péter (és utóda a római pápa) nem volt az egyház tagja, hanem az egyházon 
kívül és felette állt. A második következmény az úgynevezett primátus (szó szerint: 
elsőbbség) volt: a közösség feletti hatalom a pápáé, és egyedül a pápáé. Hatalma 
törvényhozó hatalom, s itt a biblia latin fordítása is szerepet játszott, mert az eredeti 
görög szöveg , kötni" szavát latinra a ligare igével fordították, ugyanebből az igé 
ből származott a latin lex, ami már nemcsak kötést jelentett, hanem törvényt. Nem 
kellett sokat okoskodni ahhoz, hogy kialakuljon a teljes gondolatsor: a pápa az 
egyház felett áll, és - a hívek üdvözülése érdekében - az örök élet elérésére szolgáló 
törvény megalkotása az ő kizárólagos joga, hatalma tehát mindenre és mindenkire 


kiterjed. Péter megbízatása officium (szolgálat, hivatal) volt, amelyet minden egyes 
pápa közvetlenül Pétertől örökölt, és nem elődjétől vagy elődeinek sorától. Az elő 
dök döntése nem kötelezte a pápát. 

A pápának (és nem az egyháznak) ezt a mindenre és mindenkire kiterjedő hatal 
mát már korán - de a XIII. századtól kezdve egyre határozottabban - két részre 
bontották az egyházjogászok: a joghatóságból (potestas iurisdictionis) és az egy 
házi rendből fakadó hatalomra (potestas ordinis). Az elsőt a pápa mint Péter utóda 
gyakorolta minden keresztény felett, a másodikat mint felszentelt püspök. Az első 
gyakorlásához elvileg még papnak sem kellett lennie, a másodikhoz felszentelt 
püspöknek. Gyakorlati példán talán úgy világíthatjuk meg ezt a legjobban, hogy a 
püspökök kinevezéséhez, a Szentszék nevében gyakorolt bírói megbízatás kiadásá 
hoz a pápának nem kellett felvenni az egyházi rendeket, de ahhoz, hogy püspököt 
szentelhessen fel vagy bérmálhasson, már a pápának is felszentelt püspöknek kellett 
lennie. 

A nagyobb egyházi rendnek mindössze három fokozata volt: a szerpap (diaconus), 
az áldozópap (presbiter) és a püspök (episcopus-felvigyázó). Az egyházi rendből 
származó hatalom a három fokozatnak felelt meg, mindegyik magasabb rend gya 
korolhatta az alacsonyabb rend egyházi funkcióit. Azt a bonyolult láncolatot, 
amelyet az egyházi szervezet ismertetése során leírtunk, tulajdonképpen két renddel, 
az áldozópapival és a püspökivel kellett ellátni. A megoldást itt is a joghatóságból 
származó hatalom tette lehetővé. Az egyházmegyék és a pápa közötti kapcsolat 
túlságosan bonyolult lett volna, hiszen rengeteg egyházmegye volt, ezért volt szük 
ség az érsekekre. A pápa körüli tanácsadó kollégium tagjait is ki kellett emelni, 
ezek voltak a bíborosok. De sem az érsek, sem a bíboros nem volt magasabb egyházi 
rend birtokában, mint a püspök. Nem volt olyan szentség, amelyet csak érsek vagy 
bíboros szolgáltathatott volna ki. A különbség az érsek és a püspök, illetve a bíboros 
és a püspök között nem egyházi rendben (és a vele járó hatalomban), hanem a jog 
hatóságban, az egyház kormányzásában betöltött szerepében (és az abból következő 
hatalomban) nyilvánult meg. Hasonlatként azt a példát hozhatjuk fel, hogy bár 
melyik újkori hadseregben egy alezredes lehetett zászlóalj-, ezred- vagy hadosztály 
parancsnok, de ez csupán beosztása volt, a rangja mindhárom esetben változatlanul 
alezredes. 


Isten és az apostoli Szentszék 


kegyelméből 


1474-ben Vetési Albert veszprémi püspök egyházi alapítványt tett, és az alapít 
ványról ünnepélyes oklevelet állíttatott ki, amelyet saját családi címere díszített. 
Az oklevél ezekkel a szavakkal kezdődik: , Mi Albert, Isten és az apostoli Szentszék 
kegyelméből Veszprém püspöke...". Tegyük hozzá, hogy valamennyi püspök így 
címezte magát a középkorban. Most, amikor a XV. századi Magyarország hatalmas 
ságai közül a főpapokat vesszük szemügyre, válasszuk kiindulópontul ezt a címzést. 
Nem nehéz azt két részre bontani, és felismerni az első részében (Isten kegyelméből) 
az egyházi rendből fakadó hatalom formuláját, a másodikban a joghatóságból fa 
kadó hatalom megjelölését. Az elsőt a püspökszentelés során nyerte el a jelölt, a 
második tulajdonképpen a pápa hatalmának egy része volt. 

Ha a püspök joghatóságát a püspökség területén a pápa hatalmából vezették le, 
akkor elképzelhetetlen volt, hogy azt a püspök a pápa hozzájárulása nélkül gyako 
rolja. A püspököt eleinte az egyházmegye hívei, később a káptalan választotta meg, 
ekkor lett - mint már mondottuk - , választott püspök". Ha a pápa a választás 
eredményét megerősítette, egy bullának nevezett ólompecsétes oklevéllel kinevezte 
a jelöltet, akkor lett belőle püspök, és mindaddig, amíg fel nem szentelték, a , vá 
lasztott és megerősített püspök" címet viselte. A püspökszentelésre csak ezután 
került sor, végső fokon az egyházi rendből fakadó hatalomnak is csak akkor jutha 
tott a birtokába, ha a joghatóságból fakadót a pápai megerősítés biztosította. A két 
kifejezés (Isten és az apostoli Szentszék kegyelméből) azonban csak együttesen 
volt érvényes. 

Az isteni kegyelem a felszentelés utáni, egyházi rendből való hatalmat jelentette. 
Ebből a hatalomból kifolyólag a püspök saját egyházmegyéje területén templomok 
alapkövét tehette le, templomot, oltárt, papot szentelhetett fel, bérmálhatott. Ter 
mészetesen ugyanakkor kiszolgáltathatta mindazokat a szentségeket, amelyeket 
nála alacsonyabb rendű pap is kiszolgáltathatott, tehát misét mondhatott, keresztel 
hetett, eskethetett, temethetett stb. 

A két hatalom elnyerésének végső és ünnepélyes formája a püspökké szentelés 
volt. Ehhez az aktushoz három püspökre volt szükség, egy felszentelőre és két másikra, 
akik a felszentelésnél segédkeztek. A püspökké szentelés szertartása sokban hasonlí- 


tott a királykoronázáshoz, de tegyük hozzá, hogy a püspökszentelés a régebbi, a 
királyszentelés abból mentette motívumainak egy részét. Ez is mise keretében történt, 
ennek is az alkalmasság megállapítása volt az első mozzanata, de nem közfelkiáltás 
formájában, hanem vizsga keretében. A jelöltnek a legfontosabb dogmatikai tételekre 
vonatkozó kérdésekre kellett felelnie, pl. megkérdezték, hogy hiszi-e, hogy a Szent 
háromság egy, oszthatatlan, Örök Isten, mire a jelölt azt válaszolta: Hiszem. A szente 
lésen kívül itt is szerepelt a felkenés, de a leendő püspököt nem a karján és hátán 
kenték fel, hanem a kezén (a tenyerét és ujjait) és a fején, utóbbit pontosan úgy, aho 
gyan a királyi koronázásnál idézett ótestamentumi példában Dávid esetében láttuk. 

Ennél a szertartásnál is volt szerepe a jelvények átadásának. Az új püspök elsőnek 
a pásztorbotot kapta meg. Ezt a jelvényt az egyház szintén a zsidó vallásból kölcsö 
nözte. A zsidóság történetének egy szakaszában nomadizáló pásztomép volt, így a 
nyájat terelő felül görbe bot gyakorlati célt szolgált. Az ótestamentum szerint a 
zsidóságot megmentő vezérnek, Mózesnek is ilyen görbe botja volt, ezzel kormányozta 
népét. Miután az újtestamentumban Krisztus magát pásztorhoz hasonlította, és a 
püspökök magukat a lelkek pásztorának tekintették, a pásztorbot a lelkipásztori 
feladatokat jelképezte. Tegyük hozzá: a bot görbületét mindig a nép felé kellett 
fordítani. A másik jelvény az evangélium volt, amelynek átadásával az egyház azt 
akarta kifejezni, hogy a püspöknek, mint az apostolok utódjának, kötelessége az 
evangélium hirdetése, de egyben őrködnie kell afelett is, hogy a hívek az evangéliumot 
helyesen értelmezzék, és soraikban eretnekség ne üsse fel a fejét. A harmadik jelvény 
a püspöki gyűrű volt. Ez a gyűrű ugyanabból a szimbólumbólfakadt, mint amit már 
a királynál említettük: a király és az ország között ugyanúgy vőlegény és menyasszony 
viszonya állt fenn, mint a püspök és egyháza között. Az új püspöknek fejére helyezték 
a püspöksüveget, amelynek két , szarva"? (elől és hátul) az ó- és újtestamentumot 
jelképezte. A kormányzó kéz megerősítését itt a kesztyűk átadása szimbolizálta. A 
felkenésen kívül még egy, a pogány világból vett szertartás szerepelt a püspökszente 
lésen: az intronizáció. A püspöknek ugyan nem volt trónja, mint a királynak, de 
kiemelt helyen álló , széke" (cathedra) volt a templomban. Ez a püspöki szék a római 
kor szenátori székére vezethető vissza, és a latin kifejezés után, magyarul , püspöki 
szék"-nek nevezzük a püspökséget, mint egyházkormányzati posztot. 

A szertartás összefonódva tükrözte az egyházi rendből és a joghatóságból folyó 
kétféle hatalmat. A szentelés, felkenés, a pásztorbot és az evangélium az előbbihez, 
a gyűrű és intronizáció az utóbbihoz tartozott. A felkenés ugyanolyan átalakulást 
jelentett, mint a király esetében, sőt annál erősebb, , eltörölhetetlen"? volt. A felszen 
telt püspöktől ezt soha senki sem vehette le. A joghatóságból folyó hatalom változ 
hatott, a püspököt áthelyezhették egy másik püspöki székre, érsek lehetett belőle 
vagy bíboros, lemondhatott püspökségéről, el is veszthette azt, de püspök maradt 
haláláig. 

A püspökszentelés szertartásában is szerepelt az eskü, és ez valóságos hűségeskü 
volt, amely megnevezett szenthez és egyházához kötötte az új főpapot. Hogy Vetési 
eseténél maradjunk, esküjében Szent Mihály arkangyalnak (a veszprémi egyház védő- 


12. Szécsi Dénes bíboros, esztergomi érsek sírköve 
A sírkő Szécsit teljes díszben, méltóságának jelvényeivel ábrázolja. Fején drágakövekkel 
díszített püspöksüveget, gyöngyökkel díszített egybeszabott, kar nélküli, ún. palliumot, (kes 
keny, fekete keresztekkel hímzett vállon átvetett, elöl és hátul lecsüngő szalag) stólát és enkol- 
piont (- ereklyetartó) visel. Jobb kezében körmeneti keresztet, baljában díszes pásztorbotot 
tart. A mögötte levő nyitott evangélium úgy helyezkedik el, mint a püspökszentelésnél. 
A körmeneti kereszt előtt családi címere (kiterjesztett szárnyú, koronás kétfejű sas), ez alatt 

a bíborosi kalap bojtjai láthatók. 


13. Vitéz János esztergomi érsek sírköve 
A sírkőn ugyanúgy megtalálhatók a főpapi jelvények (püspöksüveg, pásztorbot), mint 
Szécsién, azzal a különbséggel, hogy jobbjában Vitéz az evangéliumot tartja, a családi címer 
pedig a kő aljára került. A címer feletti kereszt püspök voltát hangsúlyozza. 


14. Koronázási püspöksüveg 
Ezt a gyöngyökből készített és dr$jáúgakövekkel díszített, a XV. századból való püspök 
süveget használta az esztergomi érsek a magyar király koronázásakor. Jellemző keletkezési 
korára széles és alacsony formája. 


15. Pásztorbot 
A ma Oláh Miklós neve alatt ismert pásztorbot felső része valószínűleg Szécsi Dénes részére 
készült. Nyele (itt csak kis darab látható belőle) Oláh Miklós idejére vall. 


Madonna a gyermekkel 


DIOI.S.CIRIACI.PBRI.CARD.AREPI.STRIGONIKN. 


(Dionisii Sancti Ciriacipresbiteri cardinalis, arcbiepiscopi Strigonknsis) 


16. Szécsi Dénes főpapi pecsétje. 


a megfeszített Kriszus 


Mária 
János evangélista 


Héderváry László 


Hédervárv család címere 


S.LADISLAI.DE.HEDREWARA.EPISCOPI. AGRIENSIS. 


17. Héderváry László egri püspök főpapi pecsétje 


18.  Ereklyetárt/) 
Enkolpion,  a/az olyan 
creklyetartő, amelyet lán 
con nyakban lehetett visel 
ni, mint az Szécsi Dénes 
sírkövén is látható. 


Ereklyetanó 


20. Bakáé: Tamás mell- 
kereszt ja 

A püspökök méltóságuk 
jelvényeként mellkeresztct 
(pectoralc) viseltek. 


21. Pluviálé-csat 
A papok és püspökök bizonyos szertartások alkalmával pluviálénak nevezett köpenyt 
viseltek, amelyet mellükön ilyen csattal kapcsoltak össze. A bonyolult fülkerendszer belső 
részén középen a holdsarlón álló Mária, tőle jobbra és balra két-két szent látható. 


22. Pluviálé-csat 
Márián, két kísérőszenten és más alakos ábrázoláson kívül a csatot B R monogram díszíti. 


25. Szent Márton miséje 
A táblakép a püspököt mise mondása közben ábrázolja. Az oltáron látható a püspöksüveg, 
a püspök mögött térdelő alak a pásztorbotot tartja. 


23. Szécsi Dénes kelyhe 
A remekbe készült gótikus kehely talpát a Szécsi család címere és a föléje helyezett bíborosi 
kalap díszíti. 


24. Vetési Albert veszprémi püspök miseruhája 
A püspök származását a miseruha (casula) alsó harmadában látható püspöksüveges címer 
jelzi, amely balra fordult, kiterjesztett szárnyú sast ábrázol. 


szentjének) és a veszprémi egyháznak esküdött hűséget. Mert - ezzel még meg kell 
toldanunk azt, amit fentebb a püspöki hatalomról mondottunk - nem lehetett püspö 
köt egyházmegye vagy - ha úgy tetszik - püspöki szék nélkül kinevezni és felszentelni. 
A pápa kinevezhetett valakit veszprémi, csanádi vagy nyitrai püspökké, de egy 
szerűen püspökké nem. És amint a püspöki rendből fakadó hatalmától soha többé 
nem foszthatta meg senki sem, úgy nem lehetett - igen nyomós ok nélkül - egyház 
megyéjének kormányzása alól sem felmenteni. Sem betegség, sem testi gyengeség, sem 
tehetetlen aggkor nem volt elegendő indok arra, hogy valakit egyházfői tisztségétől 
megfosszanak. így aztán gyakorlatilag nemegyszer fordult elő, hogy a püspök élete 
végén már nem tudta kormányozni a rábízott híveket. A kétféle hatalom közül ilyen 
kor a püspöki rendből származó feladatok maradtak ellátatlanul, mert joghatóságát 
rábízhatta helyettesére, de a helyettes nem volt püspök, így aztán nem volt senki, aki 
a püspöknek fenntartott szentségeket kiszolgáltathatta volna. A megoldást egy fikció 
jelentette. A korai püspökségek egy tekintélyes része elpusztult az arabok támadása 
következtében, nyomuk azonban fennmaradt a régi püspök-jegyzékekben. Ki lehe 
tett tehát nevezni egy püspököt olyan egyházmegye élére, amely valahol Afrika északi 
partjain vagy Kisázsiában feküdt, tehát a , hitetlenek földjén" (in partibus infidelium). 
Ezzel a formulával sikerült megkerülni az akadályt, és a püspöki kart ilyen, egyház 
megyével csak címzetesen, de valóságban nem rendelkező főpapokkal kiegészíteni. 
Sajnos, nem is kell nagyon messzire menni konkrét példáért, a XVI. század elején 
már nándorfehérvári püspöki méltóság is ilyen puszta cím volt. 

A hatalommal együtt a püspököket bizonyos előjogok illették meg. Ilyen előjog 
volt jelvényeik viselése (püspöksüveg, pásztorbot, gyűrű), a templomban számukra 
kijelölt, megkülönböztetett szék (az oltár bal oldalán), a magánkápolna és a hordoz 
ható oltár. A püspök nemcsak saját otthonában mondhatott vagy mondathatott misét, 
hanem bárhol, útközben, táborban is. 

A püspöki jelvények közé sorolhatjuk a pecsétet is, ebből főpapjaink a XV. század 
ban kétfélét használtak: a nagy, vagy főpapi (pontifikális), és a gyűrűs pecsétet. A 
nagypecsét különös, a két végén hegyes csúcsban végződő ovális alakkal rendelkezett, 
és bizony elég nagy volt, mert magassága általában 8-9, legnagyobb szélessége 4-5 cm 
körül mozgott. A pecsét rajza a XV. századra már igen bonyolulttá vált, az egész 
pecsétet gótikus stílusú fülkerendszer fogta össze, két vagy három egymás feletti 
emeletet alkotva. Az emeleteken levő fülkékben teljes vagy fél alakban a Madonnát 
és különböző szenteket ábrázoltak. Ez alól csak a legalsó szint fülkéje volt kivétel, 
mert abban maga a pecséttulajdonos volt látható teljes főpapi díszben, fején püspök 
süveggel, néha kezében pásztorbottal, térdelő helyzetben, imádkozva. A legalsó fülke 
két oldalán címerpajzsot helyeztek el, rajzuk azonos volt, és a családi címert mutatta. 
Az elrendezésben nemcsak művészi érzék, hanem bizonyos szimbólika is megnyilvánult. 
A második szint középső (és általában dupla szélességű), tehát mindenképpen köz 
ponti fülkéjében az egyházmegye védőszentje volt látható. A bíborosok nem az általuk 
kormányzott egyházmegyének, hanem annak a római templomnak a védőszentjét 
vésették pecsétjükre, amelynek címét viselték. Szécsi Dénes pl. a római szent Ciriacus- 


templom bíborosa volt, ezért a pecsét közepén is Szent Ciriacust láthatjuk. Nem volt 
ritka az sem, hogy a kísérőszentek közül az egyik vagy a másik a püspök névadó 
védőszentjét ábrázolta, pl. Péter nevű püspök esetében Szent Pétert. Az egész képsort 
felirat vette körül, amely a pecséttulajdonos nevét és címét tartalmazta. Mindehhez 
még csak annyit kell hozzáfűznünk, hogy főpapjaink már a XIV. századtól kezdve 
vörös viaszt használtak, ami a pecsét rajzát még érzékelhetőbbé tette. 

A XV. században a pontifikális pecsétet egyházi ügyekben már ritkán használták 
püspökeink, világi természetűekben pedig soha. Ha egy oklevelet pecsétjükkel kellett 
megerősíteni, akkor egy sárga viaszból készült kis cipó közepére mélyedést készítet 
tek, abba egy kis vörös viaszt öntöttek, és belenyomták a püspök gyűrűjét. A pecsét 
gyűrűkön ismét csak a családi címer ékeskedett, felirata ritkán volt, mint ahogyan rit 
kán találunk a tulajdonos egyházi mivoltának kifejezésére a címerpajzs felett püspök 
süveget vagy keresztet. 

Az előjogokkal meglehetősen súlyos kötelezettségek jártak együtt. A kinevezést 
jelentő pápai bulláért minden olyan esetben, amikor a kinevezett átlagos évi jövedelme 
meghaladta a száz pápai aranyforintot, úgynevezett , szolgálatot" (servitium) kel 
lett fizetni. A befizetett összeg két részből állt. Az évi jövedelem harmadrészét kitevő 
első rész a pápát és a bíborosokat közösen (fele-fele arányban) illette, a második rész 
az első résznek öt tizennegyed része volt, a különböző szentszéki tisztviselőknek járt. 
Szándékosan adtuk meg az összeget ilyen bonyolultan, mert az eredeti előírás is 
ilyen bonyolult volt, és szemléletesen mutatja, hogy milyen nehézkesen számolt ak 
koriban a középkori Európa legelső és legjobb pénzügyi szerve, az apostoli kamara 
is. Mai fogalmazásunk szerint ez a teljes összeg a feltételezett évi átlagjövedelemnek 
40 százaléka volt. A servitium átutalása legtöbbször valamelyik olasz bank útján 
történt, de még az sem volt kivétel, hogy a pápai kamara a kinevező bullát és a hozzá 
tartozó kísérőiratokat nem is a jelöltnek, hanem a banknak adta át. A bank ilyenkor 
előlegezte az összeget, és maga gondoskodott annak behajtásáról, természetesen a 
megfelelő kamatok és beváltási jutalék felszámítása mellett. így fizette ki a Medici- 
bankház Beckensíoer János esztergomi érsekké történt kinevezésének költségét, 
potom 4000 magyar aranyforintot. 

A servitium nem volt kis összeg, de talán még terhesebb kötelezettséggel járt az 
újonnan kinevezett püspök Rómába látogatása és bemutatkozása. Ezt , az apostolok 
küszöbéhez" (ad limina apostolorum) való látogatásnak nevezték, amin képletesen 
Szent Péter sírját, illetve a Szent Péter-templomot és vele együtt Péter utódját, a pápát 
értették. 

Ha most mindazt összefoglaljuk, amit eddig finom egyházjogi megkülönböztetésből, 
püspökszentelési szertartásból, jelvényekből és jelképekből meg előjogokból megis 
mertünk, akkor a püspököket egy szóval úgy jellemezhetjük, hogy egyházfejedelmek. 
A püspök nemcsak a pápa által kinevezett, Isten kegyelméből rendkívüli képességek 
kel felruházott vezetője volt egyházmegyéjének, hanem ura és parancsolója a hit 
dolgában minden keresztény hívőnek, aki egyházmegyéje területén élt. 

A bevezetőben már elmondottuk, hogy a püspököt illette meg a plébános kinevezési 


joga. A templom kegyura, akár nagybirtokos volt, akár kisnemes vagy valamilyen 
testület, mint egy szabad királyi város elöljárósága, javaslatot tehetett, vagy ahogy a 
korabeli latin nyelv kifejezte: , bemutathatta" (praesentatio) a jelöltet a püspöknek, 
de a döntés egyedül a püspököt illette. Ő nevezte ki és iktatta be az eljövendő plébá 
nost. Az egyházmegye fejének arról is gondokodnia kellett, hogy a kinevezett plébá 
nos az egyházi törvényeknek megfelelően működjék. Ezt a terhes feladatot a püspökök 
már korán áthárították a főesperesekre. A főesperesek közbeiktatásával erősen meg 
lazult a püspök és az alsópapság, (plébánosok, káplánok) között a kapcsolat, de egy 
ponton nem lehetett a kapcsolatot lazítani, s ez a püspöki rendhez kötött szentségek 
kiszolgáltatása volt. Ha egy új oltárt alapítottak valahol, új templomot építettek fel, 
akkor azt a püspöknek kellett felszentelnie. Ilyen alkalom viszonylag már kevés volt 
a XV. századi Magyarországon, a plébániahálózat már jóval korábban kialakult, 
az új templomok száma sem volt túlságosan nagy a már meglévőkhöz képest. De csak 
a püspök bérmálhatott, tehát minden évben bérmáló útján újra érintkezésbe került a 
neki alárendelt papokkal. A középkori alsópapság mai fogalmaink szerint nagyon 
képzetlen és műveletlen volt, a hit dolgában és lelkipásztori teendőinek ellátásában is 
támogatásra szorult. Irányelveket kellett adni a gazdasági és társadalmi életben fel 
lépő új jelenségek megítéléséhez és az új eszmékkel szemben, amelyek a hivők között 
terjedtek. Ebből a célból hívták össze az egyházmegyei zsinatokat is, amelyeken az 
egyházmegye minden plébánosa részt vett, s ahol a püspök elnökletével tárgyaltak 
meg bizonyos kérdéseket, hoztak határozatokat. 

A plébánosok egy része már pályája kezdetén kapcsolatba került a püspökkel, mert 
egyedül a püspöknek volt joga pappá szentelni valakit. Ez a feladat annál is fontosabb 
volt, mert a papi utánpótlást biztosította. 

A püspök egyházmegyéjének nemcsak hivatott kormányzója, hanem bírája is volt. 
Már a bevezetőben elmondtuk, hogy Magyarországon az egyházi bíráskodásnak nem 
volt olyan tág tere, mint Nyugat-Európában, csak a hit kérdése, az egyházi tizeddel 
kapcsolatos ügyek és a házassági perek tartoztak a püspöki (szentszéki) bíráskodás 
hatáskörébe. De - a világi bíróságokkal ellentétben - az egyházi igazságszolgáltatás 
nem korlátozódott a nemesekre, hanem minden hívőre kiterjedt, s így a szentszéki 
bíróságok előtt folyó perek száma elég nagy lehetett, teljesen igénybe vehette egy 
ember idejét. Ráadásul az egyházi törvénykönyv, amelynek alapján ítéletet kellett 
hozni, a Corpus Iuris Canonici (a kánonjog gyűjteménye) olyan bonyolult gyűjtemény 
volt, hogy megfelelő iskolázottság nélkül nem nagyon lehetett eligazodni benne. A bí 
ráskodás tehát egy szakértelemmel rendelkező ember teljes idejét kötötte le. A püspö 
kök egyéb teendőik mellett ezt a feladatot nem nagyon tudták ellátni, ezért az igazság 
szolgáltatást is helyettesre, az úgynevezett helynökre bízták. Saját egyházmegyéjük 
bírói feladatainak ellátása alól ilyen módon felmenthették magukat, de a Rómától 
kapott megbízások elől már nehezebben térhettek ki. S ilyen megbízás bizony akadt 
elég bőven. Vetési Albert 1470-1472 között öt bírói megbízást kapott a pápától. 
1470. április 7-én a pápa arra utasította, hogy egy zágrábi egyházmegyében élő egyik 
világi hivő és felesége örökösödési perében (amelyben több egyházi ember is érdekelt 


volt) hozzon ítéletet. Az augusztus 22-én kelt pápai bullában a római kúria Vetésire 
bízta, hogy a Szilágyi Erzsébet által Újvárosban felépített új plébánia (az egri egyház 
megye) tizedszedési ügyét bírói úton döntse el. Egy nappal később, augusztus 23-án 
kelt az a pápai utasítás, amely a veszprémi és Csanádi püspököt bízta meg, hogy dönt 
sön Szécsi Miklósnak a szentgotthárdi cisztercita apát elleni panaszáról, amely szerint 
az apát nem is a monostor apátja, holott címe alapján fosztogatja a monostor vagyo 
nát. 1472. május 3-án Vetési és a fehérvári prépost feladatává tették, hogy vizsgálja 
ki és hozzon ítéletet a győri püspök és káptalan panasza tárgyában, amely szerint 
Szécsi Miklós megakadályozza belmurai jobbágyait a szabályos tizedfizetésben. Ezzel 
a megbízatásoknak még nem volt vége, mert 1470. június 30-án Rómából olyan parancs 
érkezett Vetésihez, hogy az esztergomi érsekkel együtt vizsgálja ki a győri püspök 
és káptalan panaszát Ellerbach Bertold ellen, aki állítólag egy csodatevő ostyát tulaj 
donított el az egyik plébániatemplomból. Az első négy esetben dönteni kellett, s ha 
megfigyeltük, idegen egyházmegye területén, talán nem egy esetben az ottani megyés 
püspökkel és a világi földesúrral szemben, aki az adott területen élet és halál ura volt. 
De még ha el is tekintünk a kényesszemélyikörülményektől,az ügyek tárgyi szempont 
ból is nehezek voltak. Az egyház saját kebelén belül a szerzett jogokat mindig tiszte 
letben tartotta. Az előzmények tisztázása önmagában véve sem lehetett könnyű 
feladat. 

Róma más téren is igénybe vette a püspököket. Ugyanez alatt az idő alatt Vetésihez 
egy ma már rejtélyes parancsot küldött, amelyben felhívta, járjon közben az eszter 
gomi érseknél a nyitrai püspök érdekében, és szorgalmazza az érsekhez intézett pápai 
utasítás végrehajtását. Ma már nem tudjuk, hogy mi volt a szóban forgó ügy, de hogy 
nem lehetett könnyű az alárendelt veszprémi püspöknek a felette álló érseknél a leg 
főbb egyházi szerv követelésének támogatása, az minden magyarázat nélkül világos. 

Az egyházkormányzat egy részét a püspök a főesperesnek engedte át, bírói hatal 
mának gyakorlásátahelynökre bízta. A főesperes mindig ahelynök legtöbbször a káp 
talan tagjai közül került ki. A káptalan tulajdonképpen a püspök hajdani kíséretéből, 
tanácsadóiból és segítőtársaiból alakult át a püspöki székesegyházhoz kötött, de 
szinte teljesen önálló intézménnyé. A prépost, mellette az őr-, olvasó- és éneklőkanonok 
viselt káptalani méltóságot, a többi kanonokot mester-kanonoknak nevezték, egy 
közülük - a dékán - a közös káptalani gazdálkodás vezetője volt. Míg az őr- és éneklő 
kanonok a püspöki székesegyházzal maradt kapcsolatban, mert az előbbi a kincstár 
őre, az utóbbi a liturgikus rend felügyelője volt, az olvasókanonokot tiszte az egyház 
megyével kötötte össze, mert a káptalani iskola legfőbb irányítója. A kanonokok 
közül kerültek ki a szentszéki bíróság ülnökei is. Az egész káptalan a püspök hivatott 
tanácsadóinak testületé volt, az ő feladatuk volt az új püspök megválasztása is, bár 
a XV. századi Magyarországon ezt a feladatukat egyre ritkábban tölthették be, vá 
lasztásuk inkább a formák megőrzését szolgálta, és lényegét tekintve Róma vagy a 
magyar király akaratába való belenyugvás volt. De ha tanácsadó és főpapválasztó 
szerepük hanyatlóban volt is, mégis a káptalan tagjai jelentették a főpapi utánpótlást. 
A XV. században szinte sohasem fordult elő, hogy egyszerű vidéki plébánost ne- 


veztek ki püspökké. A jelölt legtöbbször kanonok vagy még inkább prépost volt, s 
ebben a stallumban várta, hogy valahol egy püspökség megüresedjék, és azt elfoglal 
hassa. A káptalan tagjai között igen sok volt a művelt ember, akik a hazai iskolákon 
kívül valahol külföldön egyetemet is végeztek. 

A püspökszentelés és a királykoronázás között sok hasonló vonást fedeztünk fel, 
életük és működésük is sok hasonlóságot mutatott. Kormányzói voltak a rájuk bí 
zottaknak, kinevezői a méltóságviselőknek, bírái alárendeltjeiknek. Méltóságukat, 
Isten kegyelméből gyakorolt hatalmukat senki sem vehette el. A nagy különbség az 
volt, hogy a király az ország, a püspök pedig csak; áz egyházmegye ura volt, s hogy a 
király egész tartományok élére állíthatta híveit, a püspök pedig csak a plébániákéra. 
A döntő különbség abban rejlett, hogy a király a szuverenitás megtestesítője volt, a 
püspök csak egyházi rendből fakadó hatalmában volt szuverén. A templom, amelyet 
felszentelt, templom maradt, a keresztény felfogás szerint az, akit megbérmált, meg 
erősödött hitében. De mindaz, amit joghatóságából fakadó hatalomból tett, teljesen 
nélkülözte a szuverenitás ismérveit. Bármit is cselekedett az apostoli Szentszék ke 
gyelméből, az ugyanennek a Szentszéknek megítélése szerint felülvizsgálható, változ 
tatható vagy visszavonható és esetleg Róma döntésének megfelelően megváltoztatan 
dó vagy visszavonandó volt. Nem királya volt egyházmegyéjének, hanem csak feje 
delme, aki hűséggel és engedelmességgel tartozott szuverén urának, a római pápának, 
akitől joghatóságát és a belőle fakadó hatalmat kapta. 

Fejedelemnek számított a XV. századi magyar püspök vagyona alapján is. A magyar 
egyház szervezetének megalapításakor a , szent királyok" bőkezűen gondoskodtak 
a püspökökről. Nagy kiterjedésű birtokokat ajándékoztak nekik székhelyükön és 
környékén. Néha az egész székhely területét a püspöknek adományozták, például 
Eger és Vác esetében. Ez csak egy kis része volt vagyonuknak, mert a püspöknek 
járt az egész egyházmegye minden mezőgazdasági termékének egytizede. A fekvő 
birtokok terjedelmét a XV. századig újabb királyi adományok és magánosok aján 
dékozása bővítette, a tizedjövedelem viszont csökkent. Amikor ugyanis a XI. század 
ban a püspökök a tizedet megkapták, még káptalanukkal kolostorszerű együttesben, 
közös háztartásban éltek. A XII. század folyamán azonban a káptalanok önállósultak, 
a közösségi élet felbomlott, s a püspököknek ki kellett adni a kanonokokat illető 
részt, elvben a tizedjövedelem egynegyed részét, az úgynevezett kanonoki negyedet. 

A magyar egyház feje az esztergomi érsek volt, egyházmegyéje - Trencsén megye és 
Nyitra megye egy részének kivételével - az ország egész északnyugati negyedére 
kiterjedt. Birtokai 14 mezővárost és 98 falut öleltek fel, s ha ugyanazt a nagyon meg 
közelítő számítást alkalmazzuk, mint amit a bevezetésben a Kanizsai birtokokkal 
kapcsolatban alkalmaztunk, akkor azt kell mondanunk, hogy kb. 18 000 jobbágy 
felett rendelkezett. A birtokok szétszórtan feküdtek az egész egyházmegye területén, 
és kisebb csoportokra, úgynevezett tiszttartóságokra (officiolatus) oszlottak. Ezeket 
a birtokokat az érsek ugyanúgy sajátjának tekinthette, mint az ország bármely nemese. 
Földesura volt a birtokokon élő jobbágyoknak, azok földesúri járadékot fizettek neki, 
övé volt a faluban vagy mezővárosban levő haszonvétel (pl. vám- vagy révjövedelem, 


erdőhasználat stb.), és földesúrként bíráskodhatott felettük. A nagybirtokostól csak 
két jellegzetesség különböztette meg, egy elvi és egy gyakorlati. Elvileg a birtok nem 
az érseké volt személyesen, hanem az esztergomi érsekek egymásra következő soráé, 
amit azzal a jogi formával fejeztek ki, hogy a birtok nem az érseké, hanem az érsekség 
védszentjéé, illetve a székesegyházé volt. Lényegében ugyanazzal a gondolkodásmód 
dal állunk szemben, mint amit a királyok esetében már láttunk. Az egymásra követ 
kező királyok sorát a Szent Korona jelképezte, az egyházban ezt a szerepet a védőszent 
játszotta. A másik eltérés gyakorlati volt. Míg a világi nagybirtokosoknak általában 
sikerült birtokaikat területileg is összefüggő egységekbe kovácsolni, és az egy 
ségeket egy-egy vár köré csoportosítani (vagy az egységek központjában várat emel 
ni), addig a védőszent birtokai mindig szétszórt birtokok maradtak, ami védel 
müket megnehezítette, igazgatási költségeiket emelte. Végül tegyünk ehhez még 
annyit, hogy a XV. század végén ezekből a birtokokból az érsek évi jövedelmének 
kereken egyharmada, 4-5000 aranyforint került ki. 

A jövedelem nagyobbik része (kereken kétharmada) tizedjövedelem volt. A mező 
gazdasági termények közül Magyarországon a XV. században csak a gabona, a bor 
és a bárányok, illetve méhek tizedét szedték. Legjelentősebb közülük a bortized volt, 
mert - amint arra már a bevezetőben utaltunk - a bornak mindig jó ára volt a XV. 
században. Az érsekség területén főképpen a Kis-Kárpátok borvidékének (Pozsony, 
a szentgyörgyi és vöröskői uradalom, Nagyszombat) tizede hozott jövedelmet. Akár 
gabona-, akár bortizedről volt is szó, az érsekség legtöbbször mindkettőt bérbe adta, 
mert így gyorsabban jutott készpénzhez, nem kellett az aratást, illetve a szüretet és az 
értékesítést megvárnia. Az esztergomi érseket azonban nemcsak a mezőgazdasági 
termékek tizedrésze illette meg, hanem egy egészen különleges tized, amit maga a 
király fizetett saját jövedelme után, s ez a pénzverés tizede, az úgynevezett pisetum 
volt. Évi 2500-3000 aranyforintnyi jövedelmet biztosított ez a bevételi forrás. Mindent 
egybevéve, az érseknek évente 20 000 aranyforint körüli jövedelme volt, és a birtok 
igazgatáson kívül semmiféle terhet és kockázatot nem kellett érte vállalnia. 

Az esztergomi érsek a magyar egyház feje volt, a királyi ház plébánosa, és így nem 
csodálatos, hogy jövedelme igen magas volt, ha nem is a legmagasabb az ország 
püspökei között. Voltak azonban sokkal kisebb jövedelmű püspökök is, a legkisebb 
vagyonú és jövedelmű a szerémi volt, aki a prímás jövedelmének mindössze 1590-át 
élvezte. Sajnos, a 12 püspökség közül mindössze kettőnek maradt fenn XV. század 
végi számadáskönyve, s így a részleteket nem mindig ismerjük. A mindenről tájéko 
zódó és főképpen anyagi kérdésekre igen érzékeny velencei követek azonban a magyar 
püspökségek jövedelméről sem feledkeztek meg, s jelentésük alapján ismerjük a 
XVI. század első két évtizedének átlagjövedelmét püspökségenként. Tudjuk azt is, 
hogy a fentebb említett servitiumdk jegyzékét a XIV. század elején állították össze, 
így a két adat alapján a püspökségek jövedelméről az alábbi kimutatást állíthatjuk 
össze. 


XIV. sz. eleje 1525 
Egyházmegye 
m. aranyforint 
1. Esztergom 12 000 25 000 
2. Pécs 10000 10 000 
3. Erdély 5000 24 000 
4. Eger 2 500 22 000 
5. Kalocsa 6 000 20 000 
6. Várad 6 000 26 000 
7. Zágráb 6000 18 000 
8. Veszprém 3 000 12 000 
9. Csanád 3 000 3 000 
10. Győr 2 500 13000 
11. Vác 1500 4000 
12. Szerem 300 5 000 


Az esztergomi érsekség megtartotta vezető szerepét, egyes püspökségeknél, főkép 
pen az erdélyinél, váradinál és egrinél a változás igen nagy. Az esetek egy részében 
biztosan nagyarányú növekedés áll a különbség mögött. Gondoljunk csak arra, hogy 
a tokaji borvidék a XV. században jött létre, a bortized lényegesen magasabb bevételt 
biztosított az egri püspököknek, mint a korábban ott folyó gabonatermelés. 

De talán még az emelkedésnél is meglepőbbek az egyes püspökségek közötti kü 
lönbségek. A (kétségtelenül leggazdagabb) váradi, az egri, az erdélyi, az esztergomi 
és a kalocsai egyházmegye hatalmas jövedelmet biztosított, a Csanádi, váci, nyitrai és 
szerémi hozzájuk képest nagyon szerény lehetőségeket nyújtott. 


Néhány prépost jövedelme 


E Évi jövedelem (aranyforintban) 
Egyházmegye 
püspök prépost 

1. Esztergom 25 000 400 
2. Várad 26000 800 
3. Erdély 24 000 800 
4. Eger 22000 480 
5. Kalocsa 20000 200 
6. Veszprém 12000 240 
7. Győr 13 000 160 
8. Vác 4000 160 

10. Az esztergomi érsek igazgatási szervezete és kísérete 


A jövedelem azonban minden társadalomban viszonylagos, és ez a középkori egy 
házban sem volt másképpen. A püspökségek jövedelmét talán úgy világíthatjuk meg 
jobban, hogy a kapott számokat a préposti jövedelem táblájával egészítjük ki. A több 
10 000 forintos püspöki jövedelmekkel szemben egyetlen prépost évi jövedelme sem 
érte el az évi 1000 aranyforintot. Ehhez már csak annyit kell hozzátennünk, hogy 
az egyszerű vidéki plébános évi bevétele ritkán haladta meg az 50 aranyforintot. 
Ilyen arányokat látva, a püspököket valóban fejedelmeknek kell tekintenünk az egy 
háziak között. 

A fejedelemnek udvartartás jár és fényes palota, ezzel is rendelkeztek püspökeink. 
Az egyház előírta, hogy a püspökségek székhelye városban legyen, s a magyar egyház 
megalapításakor az egyházmegyék központjai valóban a nagy, városi funkciókat 
teljesítő települések voltak. A püspök eleinte a többi lakóval együtt élt e telepeken, 
de már a XII. században elkülönült tőlük, s ahol csak tehette, külön fellegvárrá ala 
kította át a székesegyház és saját palotája körüli területet, néha a kanonok lakóházait 
is bekapcsolva az erődítménybe. Pécsett és Győrben ennek nyomait még ma is meg 
figyelhetjük. Pécsett a püspök teljesen elzárkózott, falakkal, árokkal vette körül a 
székesegyházat és palotáját, ugyanígy történt Váradon, sőt a kis Nyitrán is. Győrben 
a kanonoki házak a váron belül maradtak, hasonló esetet láthatunk Veszprémben. 


A legfényesebb székhely természetesen az esztergomi érseknek jutott, aki a Duna 
feletti dombon még a székesegyház melletti királyi palotát is megkapta. 

Az esztergomi érseknek volt a legfényesebb kísérete is. A XV. század végén, amikor 
Beatrix rokona, a 9 éves Hipolit modenai herceg lett Magyarország legelső egyházi 
méltóságának birtokosa, kísérete és személyzete meghaladta a 300 főt. Igaz, ebben 
már az olasz reneszánsz divatja és a herceg életkora is beleszólt, mert ritkán volt az 
érseki udvarban tanítóra szükség. De az istállómester (aki a király lovászmesteréhez 
hasonló feladatokat látott el), a pohárnok és az étekfogó ugyanúgy tagja lehetett a 
korábbi érseki személyzetnek, mint ahogyan a káplán, a jegyző és a sekrestyés. A 
birtokszervezet nagyságából és szétszórtságából, valamint a földesúri járadék bonyo 
lult voltából következett, hogy a tiszttartókon kívül jószágkormányzót kellett tartani, 
aki mellett ugyancsak írnok és számvető dolgozott. Esztergomban mindez még egy 
sereg szolga (istállófiú, kertész, éjjeliőr stb.), kocsis és napszámos meg mesterember 
(fegyvertisztító, szíjgyártó, patkolókovács, ács stb.) egészítette ki. Az esztergomi udvar 
személyzete olyan hatalmasra dagadt, hogy külön udvarbíró vagy várnagy irányította 
őket. A legtöbb főpapnak, így az érseknek is volt Budán háza, ahol a királyi tanács 
ülései alkalmával megszállhatott, ennek is volt gondnoka, az itteni kápláni teendőket 
a budai plébános látta el. Mindez külföldön sem volt másképpen. Magyarországon 
azonban még egy csoport tűnik fel az érsek - és a legtöbb püspök - kíséretében, s ez a 
bandérium, a főpapot kísérő fiatal nemesek, katonák és kürtösök fényes lovascsapata. 
A káplán, a jegyző, a sekrestyés, mint a legmagasabb egyházi rendet, a külföldön élő 
főpapot is megillette, a nemesi bandérium ebben a formában a magyar prelátus külön 
leges helyzetének velejárója volt. 


A magyar prelátus 


, Szentséges atyáin, félve tisztelendő uram! 

Gyakorta fordultam szentségedhez a zágrábi püspökség érdekében, amelyet a hosszan 
tartó szakadás egyre mélyebbre taszít. Kérelmeztem, hogy ha megkésve is, de tisztá 
zódjék a zűrzavar, és a püspökség visszanyerje jogait és szabadságát... Engem, illetve 
hivatalomat nem csekély támasztól foszt meg, szentatyám, az a körülmény, hogy a 
püspökség erőit felemésztette a pártviszály, s emiatt képtelen betölteni feladatát. 
Országunk ősi alkotmánya szerint ugyanis ennek a püspökségnek feje tanáccsal is, 
cselekvőleg is köteles engem támogatni az országos, főleg a honvédelmi ügyekben. 
Jog szerint is gondot kell fordítanom körülményeinek megjavítására, nehogy abban 
mutatkozzam nemtörődömnek, amiben országunkat segíthetném megóvni a bajoktól. 
A püspökség szabad betöltését azonban megakadályozza az a viszály, amely a püspök 
séghez való jog kérdésében mindmáig dúl a két püspök között. Ezért, ha szentséged 
ez ügyben meghallgatásra méltatja nézetemet, a magam részéről mindenképpen 
tisztelendő Demeter püspök atya javára döntök kettejük közül. Ő ugyanis, mind 
előkelő és rangos származása, mind állásának tekintélye következtében, alkalmasabb 
nak látszik a főpapságra!" 


Ezeket a sorokat Hunyadi János kormányzó 1451. január 4-én a pápához írt levelé 
ből vettük. A zágrábi püspökség, amelyről itt szó van, a levél keltekor már kereken 
húsz éven át betöltetlen volt. Medvei János püspök halála (1433) után Zsigmond 
király egy Ábel nevű ismeretlen, de a javaslat megtételekor még kiskorú páduai 
egyetemi hallgatót javasolt a pápának kinevezésre, aki - úgy látszik - Ábelt valóban 
ki is nevezte. Nem tudunk arról, hogy a püspöki széket valaha is elfoglalta volna, s 
biztos, hogy 1440 dereka előtt elhunyt, mert a pápa ekkor Zólyomi Benedek zágrábi 
kanonokot és főesperest bízta meg a püspökség kormányzásával. Az ország ekkoriban 
két király között oszlott meg. Zágráb V. László, illetve a CiUeiek tényleges uralma alá 
tartozott, akik keresztülvitték, hogy Zólyomit megválasszák, sőt püspöknek nevezze 
ki a pápa. A harcok során a másik párt híve, TaUóci Máté szlavón bán azon a címen 
foglalta el a püspökség várait, hogy Szlavóniát , máskülönben nem lehet megvédeni 
a török ellen". A bonyodalom akkor vált teljessé, amikor a pápa 1447-ben Csupor 


Demeter tinnini (Dalmácia) püspököt áthelyezte a zágrábi püspöki székre, aki, 
mivel Hunyadi pártjához tartozott, nem juthatott a püspökség tényleges birtokába. 
A lehetetlen helyzetet Zólyomi 1454-ben bekövetkezett halála oldotta meg, amikor is 
a pápa Döbrentei Himfi Tamást nevezte ki zágrábi püspökké. A huzavona nem 
használt az egyházmegyének, Hunyadi erről néhány héttel előbb a pápához írt jelen 
tésében sötét képet festett: a püspökség csakugyan világiak, előbb Tallóci, aztán 
a Cilleiek kezén volt, utóbbiak 20 000 forinttal terhelték meg, azon a címen, hogy a 
Tallóci által elfoglalva tartott várak visszafoglalása ennyibe került. , A lelki viszo 
nyok - írta Hunyadi - a lehető legelhanyagoltabbak." A rideg tényéknél azonban 
számunkra most fontosabb Hunyadi levelének néhány, látszólag elvi megállapítása, 
amely a magyar püspökök világi szereplésének lényegére tapint rá. 

Hunyadi János ebben az időpontban V. László választott király kormányzója volt 
Magyarországon, s ilyen minőségben tehetett javaslatot a pápának püspökök kineve 
zésére, mert a király helyett ő gyakorolta a főkegyúri jogot. A bevezetésben már 
elmondottuk, hogy a század elején a magyar király és a pápa között ebben a kérdésben 
súlyos feszültség keletkezett, és hogy Zsigmond 1404-ben a király hozzájárulásához 
kötötte a magyar püspökök kinevezését. A feszültség ekkoriban olyan nagy volt, 
hogy a király maga nevezte ki Medvei Jánost veszprémi püspökké (akit a pápa nem 
ismert el), és megakadályozta, hogy a pápa által kinevezett püspök Veszprémben 
ténylegesen elfoglalhassa hivatalát. Amikor 1417-ben újra aktuálissá vált a veszprémi 
püspökség betöltése, Zsigmond egy oklevélben , kegyúri jogának hatalmánál fogva" 
egyszerűen Rozgonyi Péter dömösi prépostnak adta a veszprémi püspökséget. Zsig 
mond eljárása teljesen jogtalan volt, hiszen a kegy úr csak javaslatot tehetett, a kineve 
zés a pápa jogköre volt. A veszprémi káptalan sem fogadta el a , kinevezést", ragasz 
kodott püspökválasztó jogának gyakorlásához, s ezzel a király ellen fordult. A 
konstanzi zsinaton ugyanebben az esztendőben sikerült hosszú tárgyalásokkal véget 
vetni a nagy nyugati egyházszakadásnak, és V. Márton személyében egy egész Európa 
által elismert pápát választani. A diplomáciai siker oroszlánrésze Zsigmondot illette, 
s ettől kezdve - ha volt az országnak királya - a főkegyúri jog gyakorlása nem ütkö 
zött nagyobb nehézségekbe. A király előterjesztést tett a pápának a kinevezendő 
püspök személyére, és a pápa a legtöbb esetben elfogadta a jelöltet. A játékszabályok 
megtartása mindkét fél érdeke volt, mert így a magyar király olyan főpapot üdvözöl 
hetett, akit maga választott (esetleg emelt fel), a pápa pedig biztos lehetett benne, 
hogy a király nem fogja a saját maga által javasolt jelöltet a püspöki szék tényleges 
elfoglalásában megakadályozni. 

A király ugyanúgy leírhatta volna, ahogyan Hunyadi János tette a fejezet elején idé 
zett levelében, hogy a püspökben támaszát látja, aki , tanácsával is, cselekvőleg is 
köteles" az uralkodót támogatni. A tanács szót hallva, legelőször az juthat eszünkbe, 
hogy a püspökök már évszázadok óta a királyi tanács tagjai voltak. De nem csupán 
erről, lényegesen többről volt szó. A legfontosabb kormányzati szervnek, a kancelláriá 
nak vezetője minden esetben főpap volt, a XV. század második felében már legtöbb 
ször az esztergomi, vagy kalocsai érsek. Az érsek főkancellársága ebben a korban 


már alig volt több puszta címnél, de a kancellária igazi vezetői, az alkancellárok is 
főpapok voltak, vagy ha nem voltak azok, akkor éppen hivatali pályájuk emelte 
őket a püspöki székre. Mátyás alkancellárjai közül hivatali idejében ugyan csak 
Vetési Albert volt veszprémi püspök (1458-ban volt alkancellár), de elődje, Váradi 
István egri és utódai közül Handó György pécsi prépost is püspök, sőt Váradi bíboros 
lett. Azt sem tekinthetjük véletlennek, hogy amikor Mátyás pénzügyi reformokat 
vezetett be, az új kincstartó szintén főpap volt, János pécsi püspök, vagy ismertebb 
nevén: Janus Pannonius. A kincstartóságot utána átmenetileg egy polgár, Emuszt 
János viselte, de őt megint csak egyházi kincstartók követték, a már ismert Handó 
György, Nagylucsei Orbán, azután Laki Tűz Osvát; az előbbi egri, az utóbbi zágrábi 
püspök lett. A központi bíróságoknál sem változott a kép. A , királyi különös jelenlét" 
bíróságának elnöke a főkancellár, tehát főpap, s amikor Mátyás reformjai életre 
hívták a személynöki méltóságot, akkor a , királyi személyes jelenlét" bíróságának 
feje ismét főpap (négy év kivételével). A király kormányzatának adminisztratív és 
diplomáciai része teljesen, a bírói tekintélyes részben egyháznagyok kezében volt, s a 
legmeglepőbb ebben, hogy még a pénzügyigazgatás élén is püspökök álltak. Végig 
tekintve a felsorolt neveken, az egyházi álláson kívül a szereplők legtöbbikének még 
egy közös jellemzője van: kettőt kivéve valamennyien egyetemet végzett emberek. 
Vetési, Váradi és Jannus Pannonius a kánonjog doktora volt, Handó is külföldi 
egyetemet látogatott. Az itt szereplők közül Vetési és Nagylucsei pályafutását külön 
is érdemes szemügyre venni. 

A középbirtokos nemesi családból származó Vetési Albert a bécsi egyetemen foly 
tatott tanulmányai után egy ideig az egyetemen adott elő, majd Páduában fejezte be 
tanulmányait. 1446-ban lett erdélyi kanonok, 1456-ban erdélyi prépost, 1457-ben 
nyitrai, majd egy év múlva, 1458-ban veszprémi püspök, és az is maradt, kereken 
harminc évvel később, 1486-ban bekövetkezett haláláig. Először 1433-ban Zsigmond 
kíséretében járt Rómában, valószínűleg nem is közvetlenül a király, hanem a királlyal 
együtt az örök városban időző Csapi László titkos kancellár kíséretében, egyelőre 
szerény nemesként és klerikusként. 1451-ben úgy látszott, hogy sohasem fog világi 
pályán szerepelni, mert az erdélyi püspök helynöke lett, tehát tisztán egyházkormány 
zati feladatot látott el. De éppen ez a poszt hozta össze Hunyadi Jánossal, s a fiatal 
pap megnyerte a kormányzó rokonszenvét. így érte első megbízatása: 1452-ben tagja 
lett annak a követségnek, amely a győri püspök és Töttös László vezetésével az 
osztrák rendekkel tárgyalt V. László kiadatásáról. A magyar követség feladata 
az volt, hogy az osztrák követséggel együtt a pápánál igyekezzék támogatást szerezni 
Frigyes császárral szemben. A megbízatás kudarccal végződött. Frigyes császár, 
akivel Firenzében találkoztak, még fogadni sem volt hajlandó, a pápa kifejezetten 
ellenségesen utasította el őket. A hazatérő Vetési Hunyadi szolgálatába lépett, 
annak titkára lett. így került követként (most már önállóan) Milánóba, ahol hosszú 
időt töltött. 1455-ben hazatértekor már V. László kormányzott, az erdélyi kanonok 
most a király diplomatájaként folytatta működését. Még ebben az esztendőben út 
nak indult, hogy megnyerje a nyugati hatalmakat a török elleni harcra. Velencén 


át Rómába ment, ahol most sikert könyvelhetett el: megnyerte magának az újonnan 
választott pápát, aki az , apostoli protonotarius" (főjegyző) címmel tüntette ki, 
és más kiváltságokat engedélyezett részére. Sikerét a király itthon azzal honorálta, 
hogy a nyitrai püspökségre terjesztette fel. Mátyás trónra lépte után előbb alkancel- 
lár, majd titkos kancellár, a diplomácia vezetője lett. Újra Itáliában járt, aztán egy 
ideig (1464-1470) nem hallani róla. 1471-ben lép újra színre, ekkor Rozgonyi János 
sal Regensburgban járt, két évvel később a magyar-cseh-osztrák béketárgyalásokat 
vezette. Utolsó küldetése ismét Rómába szólította (1475), a pápa előtt elmondott 

beszéde olyan nagy sikert aratott, hogy kinyomatták. Innen Nápolyba ment, ő volt 
a Beatrixszal házasságot kötő magyar követség vezetője. 1476-ban még ő koronázta 
meg Fehérvárott a nápolyi királylányt, aztán a hátralevő tíz év alatt nem szerepelt 
többé a politikai életben. E tíz év rejtélyét sírjának 1957-ben történt felfedezése, 
illetve csontjainak vizsgálata oldotta meg: az idős főpap csonttuberkulózisban szen 
vedett, az utolsó években valószínűleg már mozogni sem tudott. 

Nagylucsei Orbán egy csallóközi jobbágy, Bodóbári Fülöp fiaként látta meg a nap 
világot, s a kancelláriában egyszerű íródeákként kezdte, ahol 1468-ban lett jegyző. 
1470-ben otthagyva a kancelláriát, Emuszt János kincstartó szolgálatába szegődött; 
ekkor kapta első egyházi állását is, 1472-ben budai kanonokká nevezték ki. Hatal 
mas munkabírásával és szorgalmával még abban az évben ura helyettesévé, al- 
kincstartóvá verekedte fel magát. Úgy látszik, akkor már felszenteltette magát, 
mert 1473-ban az esztergomi Szent Tamás-káptalan prépostjaként emelkedett 
tovább egyházi pályáján, két év múlva már a fehérvári Miklós-káptalanban töltötte 
be ugyanezt a tisztséget. 1478-ban só- és bányakamara-ispánként működött, és egy 


év múlva Mátyás király mindenható kincstartója lett, ezt a hivatalát egészen haláláig 
megtartotta. 1481-1486 között győri, 1486-tól 1491-ben bekövetkezett haláláig egri 
püspök volt. A királytól nemességet, címert és hatalmas birtokokat kapott, család 
ját sikerült az ország arisztokratái közé emelnie. 

A két pálya ellentétes előjellel kezdődött. Úgy látszott, hogy Vetési sohasem fog 
a politikai életben részt venni, Orbán kancelláriai deákról pedig nem lehetett nagy 
valószínűséggel állítani, hogy valaha is főpap lesz belőle. Mindkét pálya a király 
nak nyújtott , tanács" egyik formája. 

Ha Vetési pályáját abból a szempontból nézzük, hogy előbb a nyitrai, majd a 
veszprémi egyházmegye hivatott feje volt, rögtön feltűnik, hogy az 1464-1470 közötti 
hat esztendő és élete utolsó évtizedét leszámítva, nem sokat törődhetett Magyar 
országon élő híveivel. Csak megjelenése, címe volt egyházi, valójában - amint maga 
írta 1455-ben a pápához intézett kérvényében - , az ország ügyeiben állandóan uta 
zik, és a jövőben is állandóan úton lesz". Ha összeállítanánk a középkori magyar 
, hivatásos" diplomaták listáját, akkor alig találnánk közöttük mást, mint egyházit, 
főképpen püspököket és néhány prépostot. Ha Vetési 29 évi püspökségéből csak 
16 esztendőt tölthetett itthon, akkor elmondhatjuk, hogy Nagylucsei nem járt kül 
földön, de kincstartóként szinte szakadatlanul a király mellett tartózkodott, az 
egyházi hivatali működésben töltött idő aránya az ő esetében sem volt jobb. 

A Vetési pályafutásában megnyilvánuló jelenség két okra vezethető vissza. Az 
egyik ok az egyházi pályát választók magasabb képzettsége és látóköre. Valószínű 
leg már az alsóbb iskolákban is többet és jobban tanultak meg latinul, mint világi 
pályára készülő társaik. Sokan folytattak közülük egyetemi tanulmányokat, a 
XV. századi püspököknek majdnem a fele. S ha a megoszlást nemzedékenként vizs 
gáljuk, akkor azt kell mondanunk, hogy a század folyamán a főpapok közül egyre 
többen végezték el az egyetemet, ami azt is jelentheti, hogy a püspöki kinevezések 
nél egyre inkább megkövetelték az egyetemi fokozatot. Az egyetemek látogatása 
nemcsak latin tudásukat és a kor színvonalán álló tudományos ismereteiket növelte. 
Magyarországon - két sikertelen és rövid életű kísérlettől eltekintve - a XV. század 
ban nem volt egyetem; a tanulmányokat Bécsben vagy valamelyik olasz városban 
kellett végezni. A kérdéses egyetemet csak 29 esetben tudjuk meghatározni, ebből 
a számból kereken a fele (14 eset) az északolasz (Padua, Bologna, Firenze, Ferrara), 
a másik fele (13 eset) a bécsi, egy kis része (3 eset) a krakkói egyetemre esik, egyet 
len esetben szerepel Párizs. A felsorolt esetekből öt olyan volt, amelyben a leendő 
főpap az egyetemet Bécsben kezdte és Paduában, Bolognában, vagy Firenzében 
fejezte be. Ezekhez tartozott Vetési is, aki Bécsből Paduába ment át. De bárhol 
is végzett a leendő főpap, meg kellett tanulnia az illető városban beszélt nyelvet is 
(az egyetem a latint használta). A magas képzettséghez és nyelvtudáshoz még az 
idegen világ, a látókör bővülése is járt. Nem csoda, hogy Magyarországon a huma 
nizmus - e tipikusan városi kultúra - első művelőit a főpapok sorában találjuk, 
de az sem csoda, hogy az ilyen fiatal klerikusokat a király alkalmasnak tartotta 
saját kormányzatában a , cselekvő" részvételre. 


Nagylucsei pályáját nem klerikusként kezdte, hanem világiként, de az írásbeli 
munka, úgy látszik, még a XV. században is klerikus jelleget kölcsönzött művelő 
jének. Sajnos, nem tudjuk pontosan, hogy mikor szenteltette magát pappá, de első 
egyházi javadalmai, a különböző prépostságok inkább kiegészítő jövedelmek. Ez annál 
is könnyebb volt, mert az esztergomi Szent Tamás káptalan prépostjának semmiféle 
lelkipásztori teendőt nem kellett ellátnia. 

A francia és angol udvarban ebben az időben a polgárság köréből származó 
világi jogászok kezdték kiszorítani a királyok , hagyományos" tanácsadóit és munka 
társait, az egyháziakat. Magyarországon ez nem következett be, mert egyrészt a 
polgárság nem rendelkezett megfelelő súllyal, másrészt egyetemre általában egyházi 
pályára készülőket küldtek. A kialakulóban levő világi értelmiség nem a polgár 
ságból, hanem a nemességből került ki, de ekkoriban még csak a bíróságok jogá 
szaiként érvényesültek. A nyugati példának még egy megvalósíthatatlan követel 
ménye volt: a polgári tanácsadókat meg kellett fizetni. A magyar főpapnak, akit 
diplomáciai misszóra küldtek, csak a különkiadásait kellett fedezni, a kincstartónak 
jutalmul egy prépostság vagy püspökség jövedelmét lehetett adni. Erről az oldalról 
tekintve Vetési, Nagylucsei és társaik úgy tűnnek fel, mint egyháziak, akiket a 
király kisajátít, saját szolgálatába állít. Hunyadi levele a bizonyíték rá, hogy ezt a 
király méltányosnak találta, mert a püspökökben támaszt látott, mégpedig kiművelt, 
magasabb feladatok megoldására képesített támogatót. 

A fentiekben már megismertük a klerikus kifejezés értelmét. Mégis furcsa, hogy 
amikor 1435-ben Vetési Rómában a pápához kérvényt nyújt be, egyszerűen klerikus 
nak nevezi magát, és sem egyházi rendjét, sem az általa betöltött javadalmakat 
nem jelöli meg, holott a kérvényekben legalább az egyik megjelölése szokásos volt. 
A kérdés megfejtéséhez tudnunk kell, hogy nemcsak nagyobb papi rendek voltak 
(szerpap, áldozópap, püspök), hanem kisebbek is (ajtónálló, felolvasó, ördögűző, 
oltárszolga, alszerpap), és mindenki, aki ezeket a kisebb rendeket felvette, már 
egyházinak számított, tehát klerikus volt, ami hajviseletében (tonsura) külsőleg is 
megnyilvánult. A nagyobb rendekkel együttjáró kötelezettség, a nőtlenség, a kisebb 
rend viselői közül csak az alszerpapra vonatkozott. Felszenteltethette magát valaki 
például ördögűzőnek, amiatt még nem volt köteles nőtlen maradni. Egy Bisth János 
nevű, Mátyás budai kápolnájában működő énekes is csak a kisebb rendeket vette 
fel, de a király szerint , jobban szeretné a házasság igáját, mint az egyházét", s 
ezért kérte a pápától felmentését. Ha Bisth még elhagyhatta a klerikusi pályát, akkor 
az- sem kétséges, hogy Vetési 1433-ban még nem volt felszentelt pap, hanem csak a 
kisebb rendek valamelyikét vette fel, ezért nevezte magát egyszerűen klerikusnak. 
Bisth példája még más tanulsággal is szolgál. A zene központja ebben az időben az 
egyház, a királynak nem volt külön fizetett énekkara, de sok a kápláni javadalma, 
kápolnájának énekesét is úgy tudta a legegyszerűbben honorálni, hogy káplánjává 
nevezte ki, s a kinevezett a kisebb rendeket felvéve klerikussá, egyházi emberré lett. 
Ezzel még nem vágta el a világi pálya felé vezető utat, mert még könnyen kapott 
felmentést, és megnősülhetett. 


Bisth egyszerű énekes vagy talán zeneszerző volt, de a XV. században az ilyen 
esetek száma a főpapok között is egyre nőtt, a XVI. század elejére pedig világosan 
körvonalazható típus lép elénk: a királyi igazgatásban, a politikai életben működő 
, főpap", aki még csak nem is áldozópap. Szatmári György, a kassai gazdag polgár 
fia 1494-ben királyi titkárként kezdte meg pályafutását, egy év múlva már a fehérvári 
Miklós káptalan prépostja volt, aztán még több prépostságot töltött be, mígnem 
1499-ben veszprémi, 1501-ben váradi és 1505-ben pécsi püspök nem lett. De csak 
49 éves korában, hét évi , püspöki" működése után szenteltette magát pappá és 
mondta el első miséjét szülővárosában, Kassán. Ebben a korban nem ő az egyetlen, 
aki mindaddig nem tudta magát rászánni a visszavonhatatlan lépésre (a pappá 
szentelésre), amíg püspöki székre nem jutott. így tett előtte Bakócz Tamás, Handó 
György, Szokoli János és Tűz Osvát; utána még sokan mások. Még csak azt sem 
állíthatjuk, hogy emögött a társadalmi származás szerepe húzódik meg, mert Bakócz, 
a jobbágyfiú, Szatmári, a kassai polgár és Szokoli, a Szörényi bán fia jól megférnek 
egymással ebben a csoportban. Ha ez a magatartás egyáltalán közös nevezőre hoz 
ható, akkor a magyar társadalom szerkezetét kell ilyen közös nevezőként megjelöl 
nünk, amely a király kormányzásának támaszául tekintette a főpapokat, királyi 
tisztviselőként alkalmazta őket, vagy a király bevált tisztviselőit jutalmazta főpapi 
székkel. 

A középkorban az egyházi javadalmak alapítása mindig kegyes célokkal történt, 
de felhasználásuk nem mindig szolgálta az alapító által megjelölt célokat. A legköz 
ismertebb Janus Pannonius esete. Itáliai tanulmányai idején nem egy vidám, csípős, 
a papi talárhoz aligha méltó verset írt, pedig - így tartja a közfelfogás - ekkor már 
váradi kanonok volt. A fogalmazás éppen a döntő ponton téves. Ahhoz, hogy valaki 
váradi kanonok lehessen, áldozópapnak kellett lennie. Janus azonban nem volt 
az, de még a kisebb rendeket sem vette fel, még klerikus sem volt, csupán egy váradi 
kanonoki stallum jövedelmét élvezte, ebből fedezte itáliai tartózkodásának költsé 
geit. Nem Janus volt az egyetlen eset, a magyar humanizmus másik nagy alakja, 
Váradi Péter, a későbbi kalocsai érsek is így végezte egyetemi tanulmányait. 

Akár Szatmári pályáját tekintjük, aki későn szenteltette fel magát, akár Janusét, 
aki kanonoki jövedelmet élvezett világiként, mindkét esetben kézenfekvőnek látszik 
az a következtetés, hogy a középkor világa erősen változott, a vallás mindinkább 
háttérbe szorult, az elvilágiasodási folyamat feltartóztathatatlan volt. Ez a követ 
keztetés túlságosan leegyszerűsíti a kérdéseket. Mert - bármilyen furcsának hangzik 
- a politikus vagy diplomata, aki egyben püspök is volt, igyekezett vallásos és egy 
házi kötelezettségének is eleget tenni, az alapítványok egész sora tanúskodik erről. 
Szatmári Kassán és Esztergomban tett nagy alapítványt, Vetési Veszprémben. De 
még ha eltekintünk is az .alapítványoktól, Szatmári lelkiismereti kérdést csinált fel 
szenteléséből, bár püspöki joghatóságát már korábban gátlás nélkül gyakorolta. 

Hunyadi Jánosnak fentebb idézett levele szerint a püspökök kötelesek őt cselek- 
vőleg , támogatni az országos, főleg honvédelmi ügyekben". Már az esztergomi 
érsek udvartartásának ismertetésénél megemlítettük az érsek nemesi bandériumát. 

III. Templomszentelés. 


A bandérium szó alatt nem a mai értelemben vett díszes és ünnepi alkalmakkor ki 
állított lovascsapatot kell értenünk, hanem valóságos katonai alakulatot, amely a 
király által vezetett hadjáratokban vett részt. Esztergomban ezt úgy szervezték meg, 
hogy az érsek mellett hét fiatal nemes szolgált, és ezek együttesen 26 lovast voltak 
kötelesek kiállítani háború esetén. Ezeken kívül az ugyancsak nemes származású 
tiszttartókat is kötelezték, hogy szükség esetén a 26 tiszttartó 77 lovassal vonuljon 
be. Az esztergomi istállómestemek is 3 lovast kellett felfogadnia hadba vonulás 
esetén. Ezenkívül hat trombitás tartozott a bandériumhoz, egy tűzmester és egy 
salétrommester, aki a puskaport készítette. így aztán az érsek bandériumának hadi 
létszáma 165 lándzsa (lovas) volt, amit további zsoldosokkal kellett kiegészíteni. 
A , békelétszám" ehhez képest igen alacsony volt, mindössze 48 lovas, és ezeknek 
egy tekintélyes része is a birtokigazgatásban működött béke idején. 

A bandériumot a főpapoknak saját költségükön kellett kiállítaniok, mint a többi 
nagybirtokosnak, az esztergomi érsek jövedelmének nagysága miatt két, a többi 
főpap (a kis jövedelmű nyitrai és váci püspököt kivéve) egy-egy bandériumot állított 
ki. Egy bandérium hadilétszáma elvileg 200 harcos volt, amihez az ilyen alakulatok 
nál valóban szükséges, illetve a nemesi származású harcosok társadalmi állása foly 
tán őket megillető szolgák és csatlósok járultak. 

Számtalan törvény és királyi rendelet tette kötelezővé a magyar főpapok számára 
a bandérium kiállítását, hiszen a magyar sereg - kivéve Mátyás uralkodásának 
második felét - nem lehetett meg a főpapi és főúri bandériumok nélkül. A magyar 
sereg ugyanis - mint mondottuk - egyrészt a király csapataiból, másrészt bandériu 
mokból állt. Ha a főpapok bandériumállítási kötelezettségét világosan meg is tud 
juk állapítani, nem ismerjük azokat az indokokat, amelyek a magyar prelátusokat 
a harcban való személyes részvételre indították. A nagy jövedelem, a társadalmi 
helyzet a XV. században Nyugat-Európában is arra kényszerítette a püspököket 
hogy kisebb-nagyobb sereget tartsanak fegyverben, de személyesen már nem vettek 
részt a harcban. Magyarországon ez nem volt így. Háború esetén minden püspök 
(kivéve a betegeket és öregeket) saját bandériumának élén ugyanúgy csatlakozott 
uralkodójához, és ugyanúgy részt vett a harcban, mint bármelyik világi nagyúr. 
Elég itt a várnai csatát megemlítenünk, amelyben három főpap (a kalocsai érsek, 
az egri és a pécsi püspök) vesztette életét. A mohácsi csatában az esztergomi és kalo 
csai érsekkel az élen, még két püspök esett el, s ezzel majdnem az egész magyar 
püspöki kar kihalt. Ha Tömöri Pál parancsnoki tisztét nem is tekinthetjük mérvadó 
nak, hiszen eredetileg katonai pályát futott be, de az már mindenképpen jellemző, 
hogy a balszámy parancsnoka Perényi Ferenc váradi püspök volt. S hogy itt nem 
kivételes jelenséggel állunk szemben, arra két másik XV. századi főpap sorsa a 
bizonyíték. Lépes György erdélyi püspök egy török betörést akart elhárítani 1442- 
ben, amikor csapatával a török tőrbe csalta, és megölte. Héderváry László az 1430-as 
években még a bécsi egyetemen adott elő. Az ember azt hinné, hogy visszahúzódó 
tudóssal áll szemben, s ezt a hitet látszólag megerősíti, hogy 1439-1447 között pannon 
halmi bencés apát volt. De amikor 1447-ben egri püspökké nevezte ki a pápa, ban- 


dériuma élén lelkesen vett részt Hunyadi mellett, a Felvidéken garázdálkodó husziták 
elleni harcban, s a losonci csatában Giskra fogságába esett. A fogság sem vette el 
kedvét a harctól; kiszabadulása után Rozgonyi Sebestyénnel együtt ő verte szét 
Axamit huszita csapatait 1458-ban. Pedig - és talán ez a legmeglepóbb - Héderváry 
püspök egyik lába rövidebb volt, sántított. 

A harcos püspökkel kapcsolatban lehetetlen nem utalni a magyar költőre, aki 
maga is püspök volt, és királyával vonult háborúba (bár nem tudunk róla, hogy 
személyesen részt vett volna a harcban), Janus Pannoniusra. A Táborban című köl 
teményében nincs nyoma vitézi lelkesedésnek, annál több benne a panasz. De a 
panasz a költőhöz méltatlan tábori élet megpróbáltatásaira vonatkozik, egyetlen 
olyan kitételt sem találunk benne, amely azzal az elvvel szállna szembe, hogy a püs 
pöknek a harcban is uralkodója mellett a helye. 

A magyar prelátusokat eddig főképpen államférfiúi minőségükben ismertük meg, 
most katonai szerepükről szereztünk tudomást. Ha pedig mindez így volt - és nincs 
okunk forrásaink hitelességében kételkedni -, akkor logikus volt a következő lépés 
is: a főpap világi méltóságot is betölthetett, mégpedig olyan méltóságot, amelyben 
a politikus, a bíró és a hadvezér szerepét egyszerre kellett eljátszania. Valóban így 
is volt. Eberhard zágrábi püspök unokaöccse, Medvei János, ugyancsak zágrábi 
püspök, a század elején volt horvát-dalmát bán, Janus Pannonius az 1470-es évek 
elején Szlavónia bánja, igaz, csak két esztendeig. E típus említésre méltó képviselője 
Beriszló Péter veszprémi püspök volt, aki egy ideig a kincstartói tisztet is betöltötte, 
aztán bán lett, és 1520-ban egy török betörés elhárításában vesztette életét. Hunyadi 
alkotmányos követelményt írt le, amikor a zágrábi püspök cselekvő támogatását 
említette országos és főképpen honvédelmi ügyekben. 

A rendi társadalom általános jellemzésénél hangsúlyoztuk azt a tényt, hogy az 
, ország" a három rendből (a főpapi, főúri és nemesi) állt, a jobbágy nem tartozott 
bele az , ország" fogalmába. Most, a magyar prelátusok tárgyalásánál mégis több 
ször találkoztunk polgári, sőt jobbágy származású püspökkel, s ez a két megálla 
pítás látszólag ellentétben áll egymással. Az ellentét feloldásánál tekintetbe kell 
vennünk, hogy a főpapi státus eléréséhez két dologra volt szükség: a magyar király 
javaslatára és a pápa kinevezésére. A pápa helyzete könnyebb volt. Már a bevezető 
ben mondottuk, hogy az egyház - elvileg - nem tett különbséget a rábízott hívek 
között azok társadalmi státusa szerint, nagyúr és koldus egyaránt lehetett tagja a 
keresztény közösségnek, az egyháznak. Származás terén csupán egyetlen megkülön 
böztetés volt érvényes, mégpedig az, hogy valaki törvényes vagy törvénytelen gyer 
meke volt-e szüleinek. A törvényes házasságból való származás minden papi rend 
nek előfeltétele volt, a természetes fiú nem lehetett tagja a klérusnak. Persze ez az 
előírás sem volt megváltoztathatatlan, hiszen láttuk, hogy I. Károly magyar király 
természetes fiából győri püspök lett. De - és számunkra ez a fontos - a jelölt nemes 
vagy nem nemes származása nem játszott szerepet. A püspököket - hacsak lehetett 
- a római kúria előzetes vizsgálatnak vetette alá, de a vizsgálat célja az volt, hogy 
megállapítsa, alkalmas-e a jelölt testileg és szellemileg állásának betöltésére. Nem 

nyomorék-e, jellemében alkalmas-e vezető állás betöltésére, ismeri-e a római egyház 
dogmáit, tud-e latinul, tisztában van-e a szertartások bonyolult rendjével, van-e 
fogalma az egyházjogról. Ha a jelölt a vizsgát kiállta, akkor teljesen mindegy volt, 
hogy apja paraszt volt-e, polgár vagy esetleg valamelyik ország uralkodója. 

Az egyház felfogásának megvoltak a maga következményei a király szempontjá 
ból. Ha egy világi méltóságot nevezett ki, akkor természetesnek tűnt, hogy jelöltjét 
az országból, tehát nemes alattvalói közül kell választania, jobbágy sohasem jöhe 
tett szóba. A püspökjelöltek köre nem volt ilyen zárt, a király mindig sokkal szé 
lesebb csoportból, a különböző társadalmi osztályokból kikerülő klerikusok nagy 
tömegével számolhatott. De - és erre éppen Nagylucsei fentebb ismertetett pálya 
futása a példa - akkor sem ütközött akadályba, ha jobbágy származású munka 
társát akarta felemelni. Igaz, ezt világi vonalon is megtehette, mint ahogyan Nagy- 
lucseinak nemességet és címert adományozott, de az ilyen friss nemesség, és az új 
volta miatt túlságosan fényes címer ellenállást válthatott ki a régi előkelő családok 
tagjai között. A klerikust az ilyen ellenállással szemben megvédte egyházi mivolta, 
a püspököket pedig még külön is az , Isten és az apostoli Szentszék kegyelméből" 
gyakorolt hatalma. 

A magyar királynak mégsem volt egészen szabad választása, ne képzeljük azt, 
hogy az uralkodó az egész klérusból, annak bármelyik tagját kiemelhette. A káptalan 
ismertetésénél már rámutattunk arra, hogy a káptalani méltóságviselők (a prépost, 
a főesperesek, az őr-, olvasó- és éneklőkanonokok) csoportja volt a püspökjelöltek 
gyűjtőhelye. A király tehát elsősorban ezt a csoportot vette szemügyre, s ezek közül 
választhatta ki leginkább jelöltjét. 

Még egyre kell itt felhívnunk a figyelmet, s ez az, hogy a kezdeményezés a püs 
pökkinevezésnél mindig a magyar király kezében volt. Volt ugyan rá eset, hogy a 
pápa valamelyik püspökséget , fenntartotta" magának, s ilyen esetben legtöbbször 
a római kúria egyik tisztviselője kapta meg a püspöki széket (ugyancsak jövedelem 
kiegészítés céljából) anélkül, hogy ténylegesen székhelyén tartózkodott volna, az egy 
házmegyét ilyenkor helynöke kormányozta. Az ilyen esetek száma azonban a XV. 
században már kevés volt, a pápa inkább a magyar király jelöltjét részesítette előny 
ben. Ebből az is következik, hogy a jelöléssel a püspöki szék betöltésének kérdése 
gyakorlatilag el is dőlt. 1439-ben meghalt Pálóci György esztergomi érsek, ki kellett 
jelölni utódját. Két főpap jött tekintetbe: Szécsi Dénes akkori egri és Rozgonyi 
Simon akkori veszprémi püspök. A döntést Erzsébet királyné hozta meg, aki - 
nem tudjuk miért - nem állhatta Rozgonyit (aki királynévá koronázta), és kijelen 
tette, hogy amíg ő uralkodik, Rozgonyiból nem lesz érsek. Ezzel a kérdés eldőlt, 
mert a magyar király Szécsit terjesztette fel kinevezésre a pápához, Rozgonyi neve 
Rómában már csak úgy került szóba, mint akit Szécsi helyére, az egri püspöki 
székre helyeznek át. 

Amikor 1439-ben Szécsi és Rozgonyi között dönteni kellett, mindkét jelölt főúri 
származású volt. Bár az egyház elvileg nem követelte meg, hogy a püspökjelölt 
főúri családból származzék, Hunyadi levelének fentebb idézett része mégis azt 


mutatja, hogy Csupor Demeter , előkelő és rangos származása" nagy súllyal esett 
a latba. A kijelentés annál feltűnőbb, mert a levelet Vitéz János fogalmazta, aki 
származását tekintve csak köznemes volt (annak sem vagyonos). A magyar gya 
korlat azonban két ponton is eltért az egyházi elvektől: egyrészt igyekezett a rendi 
társadalom követelményeinek megfelelően nemesi származású klerikusoknak fenn 
tartani a főpapi helyeket, másrészt a király a főpapi stallumokat a kormányzatában 
működőknek tartotta fenn. Nem meglepő tehát, hogy a XV. században 22 arisz 
tokrata származású püspököt tart nyilván a magyar történettudomány. 

A 22 arisztokrata főpapon kívül mindössze négy olyan főúri származású férfi 
volt, aki egyházi pályára ment, és nem lett belőle püspök. Kettő közülük egri, illetve 
kalocsai prépost lett, elérte tehát a püspöki székhez vezető út legfelső fokát, de 
püspökséghez nem jutott. Ezt úgy is felfoghatjuk, hogy meghaltak, mielőtt püspökké 
lehettek volna. A legrejtélyesebb eset Pálóci Péteré, Pálóci György esztergomi érsek 
unokaöccséé, aki a bécsi egyetemen is járt, az ország legfőbb egyházi méltóságának 
közeli rokona volt, mégis megmaradt egyszerű vidéki plébánosnak. Nem tudjuk, 
miért és hogyan rekedt meg Pálóci Péter az alsópapság soraiban, tehetsége vagy 
ambíciója hiányzott-e a felemelkedéshez. De ha most az összes papi pályára lépett 
arisztokrata csemetét együttesen vesszük szemügyre, akkor azt kell mondanunk, 
hogy néhány kivétellel mind püspök lett, más szóval, ha egy arisztokrata a papi 
pályát választotta, akkor főpap lett belőle. Ez azonban azt is jelenti, hogy a rendi 
társadalmon belül ugyanazt a szintet érte el, amit világiként is elért volna: tagja volt 
a királyi tanácsnak, s így érvényesíthette befolyását az országos kérdésekben, és 
kormányzója az ország egy részének, egyházmegyéjének lelkiekben, főpapi nagy 
birtokán élőknek pedig minden kérdésben. A szabályos karrier Szécsi Dénesé volt, 
aki , Lendva hercegeként" iratkozott be a bécsi egyetemre, minden előzetes egyházi 
állás nélkül előbb nyitrai, majd egri püspök, és végül esztergomi érsek, sőt bíboros 
lett. Bíborosi mivoltát úgy is kifejezhetjük, hogy a kor első udvarának, a pápainak 
hercegi rangját érte el. A magyar főúri családok azzal dicsekedhettek, hogy a XV. 
század folyamán 22 püspököt, köztük három bíborost adtak az egyháznak. Ha a 
26 esetből 22 kapta meg a pásztorbotot, akkor ez a szabály, a négy eset pedig kivétel. 

A bemutatott szám kicsit elgondolkoztató. Ha ugyanis kiszámítjuk, hogy a 22 
püspök összesen hány évet működött főpapként, akkor azt találjuk, hogy az arisz 
tokrata főpapok átlagosan 24 évet töltöttek főpapi székben, összesen 521 évet kor 
mányoztak, holott a század folyamán ennek az időtartamnak több mint a kétszeresé 
re, durván 1200 esztendőre volt lehetőség, hiszen az országnak 12 püspöksége volt. 
Ha most úgy okoskodunk, hogy mindössze négy arisztokrata papból nem lett 
püspök, és feltesszük, hogy ezekből is az lett és ők is az átlagos ideig, azaz 24 évig 
kormányoztak, akkor is csak kereken 620 évig kormányoztak volna ilyen szárma 
zású püspökök, tehát a püspöki stallumoknak a fele akkor is mások számára maradt 
volna nyitva. A XV. századi magyar püspöki kar összetételénél két tényező talál 
kozott egymással: 1. az arisztokrata családokból nem mentek annyian papi pályára, 
hogy valamennyi püspöki széket elfoglalhatták volna, ami a királynak alkalmat 


adott más származású egyháziak kineveztetésére; 2. a magyar püspökségek fele 
mindig rendelkezésre állt ahhoz, hogy ott más társadalmi réteg érvényesüljön. 

A XV. század elején, Zsigmond király uralkodása alatt a püspöki kar pontosan 
e két tényező hatását tükrözi vissza. 1410-ben két püspökség (a kalocsai és pécsi) 
volt betöltetlen, a többi tíz a következő megoszlást mutatta: három magyar arisz 
tokrata (Kanizsai János esztergomi érsek, Medvei János veszprémi és Héderváry 
János győri püspök), egy köznemes (Upori István erdélyi püspök), két ismeretlen szár 
mazású (mindkettő előzőleg ferences barát volt, így származása meghatározhatat 
lan). Ezzel a magyar származásúakat ki is merítettük, mert négy püspöki széken 
a királynak idegenből hozott kegyencei ültek (Eberhard zágrábi, Hinkó nyitrai, 
Scolari András váradi, Stibor egri püspök). A köznemesi származású klerikusoknak 
nem sok esélyük volt a hazai arisztokratákkal és idegen kegyencekkel szemben. 

A döntő változás Hunyadi kormányzósága idején következett be. 1456-ban a 
zágrábi püspökség betöltetlen volt, így 11 főpapja volt az országnak. Megoszlásuk: 
3 arisztokrata, 6 köznemesi és 2 ismeretlen származású. Az arisztokraták száma 1410- 
hez képest változatlan, a köznemességből jött klerikusok törtek előre. Az élen Vitéz 
János (akkor váradi) püspök állt, aki váradi kanonokjai közül még két köznemest 
juttatott be a püspöki karba. A pécsi püspök Barius Miklós a kancelláriában dol 
gozott. A nemesség előtt ebben a korban a felemelkedés két lehetősége nyílt meg: 
a katonai és az egyházi pálya. Látni fogjuk még, hogy a katonai pályán nehéz volt 
előbbre jutni, s így Vitéz Jánosnak és társainak megjelenése tulajdonképpen azt 
jelentette, hogy a nemességhez, sőt annak is vagyonilag alsóbb rétegéhez tartozó 
értelmiségiek törtek fel a főpapok közé. 

A következő nagy változás - a rendi társadalom szempontjából tekintve megren 
dítő változás - Mátyás uralma alatt következett be. 1479-ben Handó Györgyöt a 
pápa Mátyás előteijesztése alapján pécsi prépostból kalocsai érsekké nevezte ki. 
Handó Bécsben, Firenzében és Ferrarában tanult, de bármilyen művelt volt is, 
egy Kálmáncsebibe való (Somogy megye) jobbágy fia volt. Ő az első jobbágyszár 
mazású főpap, előtte ilyent kimutatni nem tudunk. Mátyás sem hozott addig job 
bágyszármazású klerikust javaslatba, korábbi jelöltjei részben arisztokraták, rész 
ben a Hunyadiakhoz hű köznemesek voltak. De a Vitéz-féle összeesküvés után a 
magyar származásúak helyét idegen kegyencek foglalták el, Beckensloer esztergomi 
érsek lett, Rangoni Gábor (egy olasz gróf természetes fia) egri, a morva Filipec 
János váradi püspök. Amikor 1479-ben Beckensloer megszökött, és Mátyás halálos 
ellenségéhez, Frigyes császárhoz csatlakozva salzburgi érsek lett, Mátyás újra a ma 
gyar jobbágyok fiait vette számításba. Nagylucseit Bakócz Tamás követte. A magyar 
püspöki kar összetétele teljesen megváltozott. 1490-ben, a király halálakor elvileg 
11, gyakorlatilag 10 püspöke volt az országnak, mert az esztergomi szék birtokosa, 
még gyerek. A 10 püspök közül 5 arisztokrata, I köznemesi, 2 polgári és 2 jobbágy 
származású, tegyük hozzá, hogy a két polgári közül az egyik a morva Filipec. 

Mátyás halála után már csak három jobbágysorból származó személynek sikerült 
főpapi székre jutnia. Bakócz Ferencet bátyja, Tamás segítette a győri püspökséghez, 


Kálmáncsehi Domokos hosszú királyi szolgálat jutalmaként lett püspök. Kereken 
két évtizeddel később még egy Bakócz Tamáshoz hasonló, nagy tehetségű és erkölcsi 
gátlásoktól mentes férfinak sikerült a nagy ugrás: Szálkái László, a foltozó varga 
fia 1513-ban elfoglalta a váci püspöki széket. Ő volt az utolsó jobbágyszármazású 
főpap, a Jagelló-korban ismét a nemesség tagjaié a vezető szerep. Egészében véve 
a jobbágyoknak 1526 előtt csak rövid ideig, Mátyás uralma alatt volt alkalmuk 
arra, hogy megkapják a pásztorbotot, s így - egyházi vonalon - az ország vezető 
rétegeinek tagjaivá lehessenek. 

Megint nem szóltunk a polgári származású főpapokról, illetve csak annyit jelez 
tünk, hogy ilyenek is voltak. Az egész századot egybevéve, és a Mohácsig eltelt két 
évtizeddel megtoldva, mindössze 11 személyről van szó, ez már önmagában véve 
is igazolja azt, amit a bevezetésben városi polgárságunk súlytalanságáról mondot 
tunk. De még ennél is jobban megerősíti a mondottakat az a tény, hogy all sze 
mély között csak négy volt hazai, a többi az uralkodó szolgálatában álló cseh, 
német, olasz vagy dalmát polgári család szülötte volt. Filipec személyében nemcsak 
külföldi származású püspököt, hanem királyi kegyencet ismertünk meg, s ez a meg 
állapítás a többiekre is áll. Királyi szolgálatban szereztek érdemeket maguknak, 
ennek jutalma volt a pásztorbot, s ha talán nagyobb megértést tanúsítottak váro 
saink iránt, mint az arisztokrata vagy köznemes magyarok, egy-egy város iránt 
nem tanúsíthattak olyan ragaszkodást, mint amilyet Szatmári György Kassa, vagy 
Váradi Péter Várad iránt. Más szóval: városainknak semmi haszna nem volt abból, 
hogy az érdekelt egyházmegye élén polgári származású főpap állt. 

A főpapok kinevezésének rendje azzal az előnnyel jár a mai történész szemszögé 
ből, hogy sokkal több pontos életkori adat birtokában van, mint az uralkodó osz 
tály tagjainál, tehát sokkal többször meg tudjuk állapítani, hogy ki mikor született, 
hány évig élt, hány évig működött egyházi pályán, és ebből hányat töltött püspöki 
széken. Az adatok összeállítása érdekes, általános jellemző vonásokra világítanak rá. 
Ott kell kezdenünk, hogy az ismert életkorú püspökök átlagos élettartama 54 év 
volt, pályájukat általában 26 éves korukban kezdték, a legtöbben 34 éves korukban 
lettek püspökök, összes működési idejük átlagosan 19 esztendő volt. Ha ugyanezeket 
az adatokat származás szerint csoportosítjuk, akkor a kép nagymértékben megvál 
tozik. A legrövidebb élettartam az arisztokratáké volt, a leghosszabbal a jobbágy- 
származásúak dicsekedhettek. A pályakezdés és átlagos működési idő fordított 
arányban állt a származással. A jobbágyokból 47 éves korban lett püspök, a főurak 
gyermekei ezt már 25 éves korukban elérték. Ezt a hatalmas különbséget az élettar 
tamban megnyilvánuló különbséggel sem lehetett ellensúlyozni: az arisztokraták 
átlagos működési ideje 24 esztendő volt, a jobbágyoké csak 20 év. A kép a számok 
tükrében is világos. Aki a nemtelenek soraiból tört be, és küzdötte fel magát a leg 
magasabb polcra, szívós szervezettel kellett hogy rendelkezzék, s meg kellett ragad 
nia minden eszközt előrejutásának biztosítására. így történt, hogy - Nagylucsei és 
Szálkái kivételével - minden jobbágyfiú egyetemi végzettséggel jutott a pásztorbot 
birtokába. 


A főurak 


A nagybirtokos 


Urak ti bíztok az peniszes pénzben, 
Erős váratokban, gyűjtött kénesetekben, 
Kolcsos várostokban, aranyban, ezüstben, 
De nagy hitetlenség, ki hisz ezekben. 
(Szkhárosi Horvát András: Az fejedelemségről) 


Szkhárosi Horvát Andrásnak itt idézett költeménye a fejedelemségről ugyan az 
általunk tárgyalt korszaknak egy évszázaddal később keletkezett, mégis a XV. szá 
zadra érvényesen foglalja össze a főurak első és legfontosabb jellemzőjének ismér 
Veit: a földbirtokon nyugvó s a kor magyar viszonyai között utolérhetetlen gazdag 
ságot. Ha a XV. század magyar hatalmasait akarjuk jellemezni, akkor mindenek 
előtt azt kell róluk mondani, hogy nagybirtokosok voltak. 

A nagybirtok kifejezés mai fogalmaink szerint elsősorban mennyiségi jellemző; 
azt jelenti, hogy a hektárban vagy holdban mért földtulajdon ilyen vagy olyan meny- 
nyiségnél, pl. 1000 katasztrális holdnál nagyobb. A középkori Magyarországról 
beszélve ezt a jellemzőt nem alkalmazhatjuk. Főképpen azért nem, mert nem tudjuk 

megmondani, hogy a birtokok mekkora kiterjedésűek voltak. De azzal sem mennénk 
sokra, ha megállapíthatnánk, hogy egyik vagy másik főúrnak 50 000 hold volt a 
birtoka, mert a foldesúr a birtoknak csupán egy részét, az ún. majorságokat tartotta 
saját kezelésében, ezek terjedelme pedig a birtok összterjedelméhez képest igen 
csekély volt. A földesúr jövedelmének túlnyomó többsége abból a földből szárma 
zott, amelyet nem maga művelt meg, még csak nem is maga műveltetett meg, hanem 
amelyen a jobbágyok termeltekr-A parasztságnak átengedett föld ún. jobbágytelkekre 
volt osztva, ami alatt nem szabad valamilyen országosan egységes nagyságú szán 
tót, rétet stb. értenünk, hanem faluról falura változó nagyságú és változó művelési 
ágakból összetevődő, mezőgazdaságilag művelt ingatlant. A jobbágytelek csak 
egy-egy falun belül volt teljesen azonos nagyságú, ami logikus, mert a foldesúrnak 
beszolgáltatott járadék (a pénzben fizetett földbér, a természetben adott ajándék és 
a munka formájában teljesített robot) nagyságát a telkek után szabták meg, azonos 
telek után azonos nagyságú járadékot kötöttek ki. 


Közelebb jutnánk a középkori nemesi birtok megítéléséhez, ha ismernénk a 
jobbágytelkek számát, igazán közel azonban ezzel sem, mert a jobbágytelek nagy 
sága - és ezzel együtt a belőle származó jövedelem - is falvanként változó volt. 
A birtok tényleges jövedelmét kellene ismernünk, ehhez azonban megint csak egé 
szen kivételes esetben állnak rendelkezésre források, s azok is többnyire egyházi 
kézen levő birtokokról. Tekintettel arra, hogy sem a birtok nagyságát, sem jövedel- 

11. A világi nagybirtok szervezete 


mét nem lehet kiszámítani, egyetlen út marad nyitva a magyar gazdaságtörténet 
művelői előtt, úgy mérni a birtokot, hogy az hány települési egységet ölelt fel, azaz 
hány vár, város és falu tartozott hozzá. Aligha kell mondanunk, hogy ez a módszer 
nagyon durva megközelítése a valóságnak, hiszen a falvak nagysága és jövedelme 
igen eltérő lehetett, még inkább áll ez a megállapítás a mezővárosokra. Jobb híján 
a magyar történettudomány ezt a számítási módot használja, és számításai alapján 
arra a meglepő megállapításra jutott, hogy a középkorban a nagybirtokot Magyar 
országon a közép- és kisbirtoktól nem annyira mennyiségi, mint inkább minőségi 
ismérvek választották el. 

A középkori magyar nagybirtok kis tartomány - Szkhárosi Horvát András sza 
vával élve: fejedelemség - volt, akár területi elhelyezkedését, akár a határain belül 


fekvő települési egységeket, akár igazgatási vagy igazságszolgáltatási rendszerét 
vesszük szemügyre. A latin szóhasználat bizonyítja, hogy a nagybirtoknak fejedelem 
ség voltával a XV. században is tisztában voltak, mert azt domíniumnak nevezték, 
s ez a szó elsősorban uralmat jelentett, ebből származott a megfelelő magyar kifejezés: 
uradalom. Ha az ország szó első szótagában ma már nem is érezzük az , úr" szót, 
az uradalomban még világosan visszacseng, s vele együtt az is, hogy az ország felett 
a királyé, az uradalom felett a főáré a hatalom. 

A legtöbb nagybirtok földrajzilag zárt egységet alkotott, központja egy-egy vár, 
ahol a birtok ura lakott, ahonnan alkalmazottai a birtokot vezették, ahol az úri 
széket tartották. A gazdasági, igazgatási és igazságszolgáltatási szervezet élén az úr 
teljhatalmú megbízottja, a vámagy állt, a falvakban a falusi bírók voltak az úr aka 
ratának végrehajtói. Az esedékes foldbért a bírók hajtották be, a földesúr borát ők 
mérették ki a falvakban, mindkét jövedelemről ők számoltak el a várnagynak vagy 
alkalmazottjának, a könyvelést vezető számadó deáknak, neki is adták át a befolyt 
készpénzt. A falusi bírókon kívül a különféle egyéb jövedelmek kezelői (pl. a vámo 
sok) is a várnagynak, illetve végső fokon az úrnak tartoztak felelősséggel. A vár 
nagynak katonák is rendelkezésére álltak, akikkel az esetleg renitenskedő jobbágyok 
tól a jövedelmet behajtatta. Ezt a gazdasági szervezetet látva, már az sem csodála 
tos, hogy a nagybirtokon az úr tudta és hozzájárulása nélkül sem királyi adót, de 
még az egyházi tizedet sem lehetett behajtani. 

A bevezetőben elmondottuk már, hogy a jobbágyok nem tartoztak bele az , or 
szág" fogalmába, felettük nem a király, hanem a földesúr ítélkezett. Már a XIV. 
század folyamán sokszor adta írásba a király azt, ami a XV. században általánosan 
elismert elv volt, hogy , országunk régi szokása és elfogadott törvénye szerint min 
den nemesnek és birtokos embernek joga jobbágyai és a jobbágyok módjára élő 
birtoktalan szolgái felett bármilyen ügyben ítélkezni, kivéve a gyújtogatás, lopás, 
latorság és más közvádas ügyet." Az utóbbiak a megyei bírósághoz tartoztak, mert 
ezek halálbüntetéssel sújtható ügyek voltak. A nagybirtok ezen a téren is minősé 
gileg különbözött a többi nemesi birtoktól, mert a XV. században a legtöbb nagy 
birtokos már ún. pallosjoggal rendelkezett, azaz azzal a , kiváltsággal", hogy bir 
tokán , akasztófát állíthasson és tarthasson, és minden tolvajt, latort és más gonosz 
tevőt a birtok valóságos határán belül elfoghasson, s joga legyen felettük ítéletet 
hozni, felakasztatni, lefejeztetni, elégettetni és más, bűnük minőségének megfelelő 
büntetéssel sújtani". A pallosjog kiemelte a nagybirtokot a megye keretéből - ezért 
is hívták magyarul , szabad ispánságnak" mert a királyi kegy megszüntette a 
megyei bíróság illetékességét a nagybirtokon a halálbüntetés alá tartozó ügyekben. 

A pallosjoggal rendelkező nagybirtokok általános szokása szerint a kisebb ügyek 
ben a falusi bíró ítélkezett, a nagyobbakban (amelyek halálbüntetést vonhattak ma 
guk után) az úr vagy a vámagy elnöklete alatt ülésező úriszék. A nagybirtok a 
jobbágyok feletti bíráskodás szempontjából is zárt egység volt, a főúr pedig saját 
birtokán élet és halál ura. 

A nagybirtok egységes szervezete alól még az egyház sem tudta kivonni magát. 


A falusi plébániák kegyura ugyanis szinte minden esetben a birtokos nemes volt, 
aminek következtében megillette az előjog, hogy egy papot , mutasson be" a püs 
pöknek kinevezésre. így aztán a nagybirtokon fekvő templomokban az lett a plébános, 
akit a nagybirtokos megfelelőnek tartott, , bemutatott" a püspöknek, és - aligha kell 
hozzátenni - aki hozzá hűséges volt. 

Hogy minderre konkrét példát is mondjunk, a Kanizsaiak dunántúli birtokai 
eredetileg 8 várra, 8 mezővárosra és 187 falura terjedtek ki. Az 1450-es évekre az 
osztrák háború, illetve az osztrák hódítás következtében birtokuk 10 mezővárosra 
és 78 falura , zsugorodott össze". Ha segítségül hívjuk a magyar történettudomány 
által - jobb híján - kidolgozott átlagszámokat, amely szerint egy mezővárosban 
átlagosan 500, egy faluban 115 ember élt, akkor azt kell mondanunk, hogy a Kani 
zsaiak valamikor 25 000, az ötvenes években azonban már csak 13 000 ember felett 
rendelkezhettek szinte korlátlan hatalommal. Tegyük hozzá, hogy a Kanizsaiak 
nem voltak az ország legnagyobb birtokosai. 

A nagybirtok egységes és jól kiépített szervezetével minőségileg különbözött a 
közép- és még inkább a kisbirtoktól, amelynek ilyen szervezete nem volt, és nem 
is lehetett. A várépítés költségeit és munkaerejét már a középbirtok sem tudta elő 
teremteni, a középbirtokosnak legfeljebb megerősített kőháza, kastélya lehetett. 
Állandó fegyveres erő sem állt rendelkezésére ahhoz, hogy a birtokot bármikor 
megvédje, a megyei hatóság beavatkozását sem küszöbölhette ki. Ha tehát 12-15 
nemesnek együtt ugyanúgy 78 faluja és 10 mezővárosa volt, mint a Kanizsaiaknak, 
akkor ez még nem ért fel a Kanizsai birtokok ugyanannyi faluból és mezővárosból 
álló egységével. 

A gazdasági erőn és igazgatási önállóságon kívül a birtok nagyságával együtt 
nőtt a hadba vonulási kötelezettség. A nagybirtokos nem fegyveres szolgáival 
vonult be, hanem szabályosan felállított és felszerelt csapattal, amely a király zsoldo 
saival és a kiváltságolt népek (székelyek, kunok) könnyű lovasságával együtt alkotta 
a magyar sereget. Ez a kötelezettség egyben kiváltság is volt, mert a csapatot saját 
címere és lobogója alatt maga vezette, s ezzel nemcsak a király iránti hűségét és 
szolgálatkészségét fejezte ki, hanem saját családjának is dicsőséget szerezhetett. 
A címeres zászlóról nevezték az ilyen csapatokat olaszos latinsággal bandériumnak. 

A magyar nemes és ura, a király között nem volt hűbéri kapcsolat, de nemes és 
nemes között mégis létrejött egy lényegében hűbéri jellegű alá- és fölérendeltségi 
viszony, az úgynevezett familiaritás keretében. A nagybirtok igazgatásához sok 
tisztviselőre volt szükség. Az úr helyettese általában a birtoktest központjában fekvő 
vár várnagya volt, a birtokközpont gazdasági ügyeit az udvarbíró vezette, mellettük 
számvevő működött, külön tisztviselő szedte a vámot. A nagybirtokosnak ezeken 
kívül is szüksége volt egyes feladatok ellátásában képzett emberekre, főképpen, ha 
országos méltóságot töltött be, mert - ahogy már mondottuk - a méltóságviselő 
hivatali személyzete is aját alkalmazottaiból került ki. Az erdélyi vajdát helyette 
sítő alvajda, az országbíró ítélőmestere, bírságbehajtója, írnoka stb. mind az úr 
alkalmazottja volt. A XV. századtól kezdve a nagybirtokosnak a királyéhoz hasonló 


udvartartása volt, udvarmesterrel, néha tanácsosokkal stb., így személyzete meg 
lehetősen nagyszámú volt. A nagybirtokon szolgálatot teljesítő tisztviselők elvileg 
lehettek jobbágyok is, gyakorlatilag mégis legtöbbször nemesek voltak, még inkább 
azok voltak a nagyúr udvartartásának emberei, országos méltóságában alkalma 
zott tisztviselői, bandériumának tisztjei. 

Az úrhoz fűződő viszony alapján familiárisnak nevezett alkalmazottak általában 
olyan nemesi családokból kerültek ki, akiknek birtoka a nagybirtok közelében 
(esetleg a nagybirtok egyes részei közé ékelten) feküdt, és akiknek megélhetését a 
birtok nem vagy csak szűkösen biztosította. Nem kell feltétlenül kisbirtokos neme 
sekre gondolnunk. Két okból a középbirtokos nemesség sem vonhatta ki magát a 
főurak szolgálatából. Egyrészt a magasabb tisztséget a vezetésben, a politikai élet 
ben és harcban gyakorlottabbakra kellett bízni. Elsősorban a várnagyokról, al 
ispánokról, alvajdákról stb. van itt szó. A veszprémi püspök például Veszprém 
megye örökös ispánja volt (az örökös szó itt nem végtelent, hanem egyik püspökről 
a másikra öröklődőt jelent). Helyettese, alispánja a veszprémi vagy a sümegi vár 
nagy volt, aki ilyen módon a vár védelmét, a hozzá tartozó uradalom vezetését és a 
megyei ügyeket is ellátta. Nem csoda, hogy ebben a tisztségben nem kisbirtokos 
nemest találunk, hanem az ugyancsak Veszprém megyében középbirtokos Fajszi 
Ányos család tagjait. A középbirtokos nemességet nemcsak a nagybirtok érdekei 
vonták bele a familiaritás keretébe, hanem saját érdekei is, hiszen a nagyúr szolgá 
lata magasabb pozíciók felé nyitotta meg előttük az utat. 

A felfogadott nemes a nagyúmak szabályos hűségesküt tett, ünnepélyes formában. 
Amikor 1470-ben két nemes testvér Leveldi Rauscher János és Pál - Szentgyörgyi 
gróf Zsigmond szolgálatába lépett, az óvári vár kápolnájában leendő ura alkalma 
zottainak és a pozsonyi káptalan két kiküldöttének jelenlétében , igaz eskü letéte 
lével" ígérte meg, hogy , Zsigmond gróf és testvérei ellen a jövőben soha sem szóval, 
sem tanáccsal, sem tettel nem lesznek, és nem lehetnek, hanem Zsigmond úr és 
testvérei hasznának és javának gondját viselik, és a károsodástól őket megvédik". 
Az eskü letételének pillanatától kezdve már nem két nemes állt egymással szemben, 
hanem az úr (dominus) és familiárisa. Az úr gondoskodott familiárisának megfelelő 
ellátásáról, amennyiben pénzbeli járandóságot biztosított, vagy valamelyik jövedel 
mét engedte át, ugyanakkor az úr bíráskodhatott a familiáris felett. Az úr bírás 
kodása azonban csak a , hivatalból" keletkezett ügyekre terjedt ki, egyébként a 
familiáris más, pl. magánbirtokával kapcsolatban keletkezett ügyből kifolyólag 
változatlanul a királyi kúria bírái előtt pereskedhetett. Nem szenvedett csorbát nemes 
volta, , tisztessége és becsülete" sem, változatlanul nemes maradt. 

Zárt terület, központjában erős várral, a hozzá tartozó mezővárosokban és fal 
vakban dolgozó parasztok által termelt , penészes pénz"? és , gyűjtött kincsek" 
valóban önbizalmat önthettek a nagybirtokosokba. Az uralkodó osztály rétegző 
désében a nagybirtoknak , madalom" volta volt a döntő, ez emelte magasan az 
osztály másik két rétege fölé a főurakat, ez segítette elő rendjük kialakulását és 
megerősödését. A vagyoni és ezzel együtt politikai és társadalmi téren egyformán 


jelentkező rétegződés tényével a XV. század hivatalos és nem hivatalos embere 
is tisztában volt, nyomát megtalálhatjuk a királyi parancsokban csakúgy, mint 
címzések korabeli protokolljában, sőt bizonyos jogi megkülönböztetésben is. 

A királyi parancsokat, mint az ország kormányzásának mindenre kiterjedő 
motorját, már a bevezetőben megismertük, most az ott elmondottakból azt szeret 
nénk felidézni, hogy az általános parancsok , valamennyi prelátushoz, báróhoz, 
előkelőhöz, (megyés-)Jispánhoz, várnagyhoz és nemeshez" szóltak. Ha ebben a fel 
sorolásban rétegződést keresünk, akkor elsősorban azt kell megállapítanunk, hogy 
- a főpapokat elhagyva - az első három fogalom (báró, előkelő és ispán) mögött 
egyetlen réteg húzódik meg, s ez ismét a főuraké, vagy - ahogy ezentúl nevezni 
fogjuk - az arisztokratáké. A bárók azokat az arisztokratákat jelentik, akik országos 
méltóságot viseltek, az előkelők pedig azokat, akik a királyi tanács tagjai voltak, de 
nem viseltek országos méltóságot. A megyés ispánok szintén az arisztokrácia sorai 
ból kerültek ki, a parancsokban azonban nem ez az ismérvük játszotta a fontosabb 
szerepet, hanem kormányzati funkciójuk. 

A második réteget, a középbirtokos nemeseket a felsorolásban a várnagy kife 
jezés jelöli, s ez kissé rejtélyesnek tűnhet. A magyarázatot mégsem nehéz megtalálni, 
ha visszaidézzük azt, amit fentebb a nagybirtok szervezetéről mondottunk, hogy ti. 
tényleges vezetőik a várnagyok, mégpedig annál inkább ők voltak, minél nagyobb 
volt a birtok. Hogy erre is példát mondjuk: az Újlaki családé volt a galgóci, 
temetvényi uradalom Nyitra megyében, a várpalotai Veszprém, a németújvári Vas 
és végül az újlaki Szerém megyében. Újlaki Miklós - akivel már a koronázáskor és 
követként meg a császár komájaként találkoztunk - az újlaki uradalmat tekintette 
legfontosabb birtokának (ott is temették el), a többi igazgatását várnagyaira kellett 
bízza. A galgóci, temetvényi, németújvári és palotai várnagy ennélfogva az ura 
dalom tényleges vezetője volt, az uradalomban élő jobbágyok sorsa felett ő döntött 
, ura képében". De Újlaki várnagyai csak magánalkalmazottak voltak. A veszprémi 
és nyitrai püspök egyben a megye örökös ispánja volt, és veszprémi, illetve nyitrai 
várnagya nemcsak a vámagyi teendőket látta el, hanem a megye alispáni tisztét is. 
A , várnagyok" kifejezésen tehát olyanokat kell értenünk, akik ugyan nem játszot 
tak országos szerepet, de kisebb területen, egy-egy megyén belül voltak fontos pozí 
cióban. Feladatuk és a vele együtt járó megbecsülés emelte ki őket a megyei ne 
messég soraiból. 

A parancsok felsorolásának utolsó helyén a többi közép- és kisbirtokos nemest 
találjuk, akiket egyszerűen nemesnek titulált a királyi parancs formulája. 

Az ismertetett rétegződés a címzésben is megnyilvánult. Ha a király megnevezett 
személyhez intézett parancsot, akkor a megszólításban ritkán szerepelt az , úr" szó; 
ezt inkább csak főpapoknak adták meg. A világiak közül a király volt az , ország ter 
mészetes ura", ezért leveleit általában , kedvelt hívének" vagy legfeljebb , kedves atya 
fiának" küldte. De a parancs külsején szereplő címzésben megadta azt, ami a címzet 
tet a magyar jogszokás szerint megillette. Az országos méltóságot viselőknek (a bá 
róknak) a , nagyságos" (magnificus), az előkelőknek a ,,vitézlő" (egregius), a töb 


bieknek mindössze a , nemes" (nobilis) cím járt. Amikor pl. Zsigmond király 1421-ben 
Rozgonyi Istvánt pozsonyi ispánná nevezte ki, az okmány címzése így szólt: , kedvelt 
hívünknek, a nemes és vitézlóő Rozgonyi Istvánnak, néhai nagyságos Rozgonyi Simon 
országbíró fiának". Az elhunyt apa úgy került bele a parancsba, hogy ebben az idő 
ben két Rozgonyi István volt, s megkülönböztetésként tüntették fel az apa nevét. 
És mert Rozgonyi Simon országbíró volt (országbíróként is halt meg), tehát országos 
méltóságot viselt, ezért a nagyságos címzés illette meg. Fia, a kinevezendő pozsonyi 
ispán nem viselt országos méltóságot, így neki csak a , nemes és vitézlő" címzés járt. 
A példaként idézett címzésben a mai ember számára legfeljebb az a különös, hogy 
nagyságos címét az országbíró holtában is megtartotta. Vegyük egyelőre tudomásul 
ezt a tényt, még lesz alkalmunk rá visszatérni. 

A címzésben, megszólításban, politikai funkcióban és anyagi alapban megnyilvá 
nuló rétegződést így szemléltethetjük: 


Középkori Vagyoni Kormányzati Politikai Címzés 
megjelölés csoport funkció funkció 
1. báró 1 T méltóságviselő 1] . , nagyságos 
2. előkelő J HAEYBITAKAS ls HEG AKSE E. 98 éle 
3. várnagy közép megyei vezető . ] köznemes nemes 
birtokos 
4. nemes kisbirtokos — köznemes nemes 


Amint látjuk, a középkori megjelölés négy sorra való bontást tett szükségessé, de 
a mai fogalmaink szerinti rétegződés mindössze hármas bontást igényel: 1. a nagy 
birtokos arisztokraták; 2. a megyék önkormányzatát és uradalmakat vezető közép 
birtokos nemesekét, és végül 3. a kisbirtokos nemesekét. Érdeklődésünk a továbbiak 
ban a legfelső rétegnek, az arisztokráciának szól majd, előbb azonban egy látszólagos 
félreértést kell tisztáznunk. 

A bevezetésben azt az állítást kockáztattuk meg, hogy magyar nemes és nemes 
között nem volt különbség, elvi egyenlőség uralkodott, a Werbőczi által megfogal 
mazott , egy és ugyanazon nemesség" elve - most viszont vagyoni, társadalmi, poli 
tikai és kormányzati szempontból egyaránt megnyilvánuló különbségekről beszélünk. 
Könnyű megoldás lenne az ellentmondást úgy feloldani, hogy az elvet csak Werbőczi 
találta ki, s az ő esetében is vágy szülte a gondolatot, az egyenlőség elve csupán kegyes 
csalás volt. Amilyen könnyű kiút lenne ez a feloldás, ugyanolyan félrevezető is. Az 
elv valóban érvényes volt, nem egy megnyilvánulásával fogunk az elkövetkezendő la 
pokon találkozni. Érvényessége azonban jól megfért a nemességen belüli rétegződéssel, 
főképp azért, mert a rendiség a XV. században még nem volt kiforrott, még kevésbé 
megmerevedett, hanem kialakulóban levő rendszer, amelyen belül minden réteg érde 
keinek érvényesítéséért küzdött. 

A főurak rendjének kialakulása és a rend érvényesüléséért folytatott harc már a 
XIII. században megkezdődött, természetesnek tűnik ezért, hogy a főurakat a XV. 
században már bizonyos előjogok illették meg, bár ezeknek nem sok nyoma maradt. 
Úgy tűnik, hogy leginkább a peres eljárás során tettek különbséget a bárók és a többi 
nemes között. 

A középkorban, még a XV. században is, a per során az egyik bizonyító eljárás az 
eskü volt. A beperelt személynek meg kellett esküdnie arra, hogy az ellene emelt vád 
ban foglalt cselekményt nem követte el, néha a felperes esküdött meg arra, hogy az 
alperes az általa felrótt cselekményt valóban elkövette, ilyenkor azt mondották, hogy 
az alperes , fejére esküszik". Végül bizonyos esetekben - így birtokperekben vagy 
egy-egy birtok kiteijedése körül keletkezett perben - , a földre esküdtek", ami mindig 
igen ünnepélyes formák között ment végbe. Az esküt tevőnek meg kellett oldania 
övét, le kellett vennie cipőjét, kalapját, és mezítláb a kérdéses földön állva, abból egy 
marékkai feje fölé emelve esküdött meg arra, hogy ez a föld kinek a birtoka volt. 
Az eskünek ez volt a legünnepélyesebb fajtája, a legsúlyosabb is - szó szerint for 
dítva a latin kifejezést -, , iszonyatos eskünek" (juramentum horribile) nevezték. 
A magyar olvasó ezt az eljárást Arany János gyönyörű balladájából (A hamis tanú) 
ismerI. 

Az esküt - akármilyen esetről is volt szó - a fél nem egyedül tette le, hanem eskü 
társaival együtt, ami azt jelentette, hogy a vele együtt esküvők kezességet vállaltak 
az eskü helyességéért. Kártétel vagy kisebb vagyonjog kérdésében az esküt az érték 
nek megfelelően ítélték meg, és itt már a rendi társadalom szabályai érvényesültek. 
A főpap vagy a báró tíz márka (1 márka — 4 aranyforint) erejéig egyedül esküdhetett, 
nemes ugyanezt már csak egy márka erejéig tehette, a jobbágy pedig csak egy forintéig. 
A per tárgyának nagysága szerint kellett megfelelő számú eskütársról gondoskodni. 
Például 1432-ben Bodrog megye olyan ítéletet hozott, hogy Lévai Cseh Péter huszon 
ötöd magával köteles esküt tenni úgy, hogy , ő maga tíz személy helyett tehet esküt". 
Az indoklást egy 1360-i oklevélben találjuk meg, amikor az országbíró az akkori 
udvarmester esküjével kapcsolatban megjegyezte, hogy az , az ország szokása szerint 
tíz márkára terjedhet, bárói mivoltának méltósága miatt, amelyre ő királyi felsége 
emelte". A bonyolult nyelvezet mögött a társadalmi ranglétra lényege az, hogy egy 
báró esküje tíz nemesével ért fel. 

Más perbeli kérdésekben is különleges elbírálás alá estek a méltóságviselők. 1487- 
ben a nádori bíróság vezetője mondotta ki, hogy ha egy bárói családnak életkorra 
vagy rangra nézve idősebb tagja hal meg bármilyen birtokjogi per folyamán, akkor a 
fiatalabb testvéreknek egy évi perhalasztást kell engedélyezni. Az indoklás ugyan itt is 
hiányzik, de könnyen kitalálható: a nagy vagyon átadása, a hátramaradt iratok rende 
zése, az ügyek lebonyolítása sokkal hosszabb időt vett igénybe egy bárói család eseté 
ben, mint más nemesnél. 

A kiemelkedő személynek járó megbecsülés kiterjedt a bárók családjára is. Felesé 
güknek magasabb hitbér járt. Ha valamilyen ügyben hiteleshelyet óhajtottak igénybe 
venni, akkor nem kellett személyesen elmenniök a káptalanhoz, hanem a káptalan 


IV. A Sárkány-rend jelvénye. 


A rend tagjai a köpenyükön viselték ezt a hímzett jelvényt, amely a sárkányt ábrázolja. 
A hátán látható vörös kereszt a sárkány legyőzését jelképezi. 


V. A Sárkány-rend ornátusának töredéke. 
A Velencében készült kék bársonyon szabályosan elhelyezett arany láng-keresztek látha 
tók. A keresztek száraiban a rend jelmondata ,o gugm misericors est deus, iustus et 
paciens" (milyen irgalmas az Isten, igazságos és türelmes). Nincs kizárva, hogy az omatus 
eredetileg Zsigmond király tulajdona volt. A középen elhelyezett ,,a.e.i.o.u." és alatta 

az 1444 évszám későbbi hímzés. 


küldött ki hozzájuk két kanonokot, ezeknek jelenlétében tette meg a , nagyságos báró" 
a maga bevallását. 

A XV. század folyamán a fó urak hatalma tovább nőtt, s ennek során újabb kivált 
ságokat szereztek. Az 1435. évi 5. törvénycikk kimondotta, hogy hadba vonulás 
esetén a bárók és a , nagyobb világi személyek" feleségük és családjuk mellett had 
köteles nemest hagyhatnak hátra udvarbírónak , kúriájuk becsületének megőrzé 
sére". Negyed századdal később az 1459. évi 39. törvénycikkben az udvarbírón kívül 
már hátrahagyható várnagyról, étekfogóról, pohárnokról és sáfárról hallunk. 
A század folyamán a főurak különállása egyre jobban eltávolította az arisztokratákat 
a másik két rétegtől, a közép- és kisbirtokos nemességtől. 

Talán feltűnt az olvasónak, hogy az egy és ugyanazon nemességről szólva és a ki 
váltságokból adódó végkövetkeztetésnél főurakat említettünk, a konkrét előjogok 
ismertetése során azonban következetesen bárókról beszéltünk, márpedig a korábbi 
akból világos, hogy a báró fogalma szűkebb, mint a főúré vagy arisztokratáé, mert a 
báró olyan arisztokrata volt, aki országos méltóságot viselt. Ha tehát valamilyen elő 
jog megillette a bárót, akkor az még nem illette meg a főurat, aki nem töltött be 
országos méltóságot. Az ellentmondás azonban ezúttal is látszólagos. A középkori 
magyar alkotmány szerint a felsorolt előjogok valóban csak a bárókat illették meg, 
ilyen értelemben csak , bárói státusról" beszéltünk, és nem főúri státusról. De éppen 
Lévai Cseh Péter fentebb elmondott esete adja kezünkbe a kulcsot. 

Amikor 1432-ben a Bodrog megyei bíróság kimondotta ítéletét, és részére azt a 
kedvezményt biztosította, amely - ahogyan 1360-ban az országbíró kifejtette - 
, bárói méltóságánál fogva" illette meg, ebben az időpontban Cseh Péter nem töltött 
be semmiféle országos méltóságot. Igaz, korábban lovászmester volt és macsói bán, 
de a báni megbízatása alól a király 1431-ben ismeretlen okból felmentette. Később 
erdélyi vajda lett belőle, de az adott időpontban nem számíthatott az ország , igazi 
bárói" közé, az eskü alkalmával adott kedvezmény tehát nem járt neki. Ha mégis 
megkapta - és nem ő volt az egyetlen, aki ilyenkor is megkapta -, akkor a bárói 
státussal járó kedvezményekre, sőt a bárói státusra is azt kell mondanunk, hogy élet 
fogytiglani volt, és nem szorítkozott a hivatalviselés szorosan vett időtartamára. 

A bárókat megillető , nagyságos" címről is azt kell mondanunk, amit a bárói 
státusról. Nemcsak Rozgonyi Simon tartotta meg halálában is a nagyságos címet 
(mert ezt még indokolná, hogy országbíróként halt meg), hanem minden méltó 
ságviselő, akkor is, ha méltóságát túlélte. Ezt látva, el kell fogadnunk a tételt, hogy 
, az országos méltóság egyszer és mindenkorra, élethossziglan emelte ki" a bárót a 
nemességből. 

Összefoglalva: aki egyszer valamilyen méltóságra kinevezést kapott, az életfogytig 
lan kapta meg a bárói , címet és státust", függetlenül attól, hogy a kérdéses országos 
méltóságot mennyi ideig viselte. Azt sajnos nem tudjuk megmondani, hogy ez csak 
gyakorlatilag volt-e így vagy elvileg is, mert Werbőczit megelőzőleg senki sem pró 
bálta meg a magyar alkotmányt írásba foglalni, így híjával vagyunk a megfelelő 


forrásnak. 


A státus és cím élethossziglani megtartása megoldja a nemesi egyenlőség elve és az 
uralkodó osztály társadalmi rétegződése közötti ellentmondást is. A magyar alkot 
mány - úgy tűnik - elvileg a bárókat csak méltóságviselésük tartamára emelte ki a 
nemesek közül, gyakorlatilag azonban egész életükre. S mivel a bárók általában az 
arisztokráciából kerültek ki, gyakorlatilag az arisztokraták a bárókat megillető elő 
jogok birtokába jutottak, és azzal éltek. Ha pedig ezt nem lehetett elismertetni, akkor 
olyan fordulatot alkalmaztak, mint az 1435. évi 5. törvénycikk, amelyben a bárókon 
kívül , más nagyobb világi személyeket" is részesítettek az előjogok élvezetében. 

Fejedelemséget kitevő birtokok, társadalmi megbecsülés és különös előjogok az 
arisztokratákat a társadalmi ranglétra élére helyezték. 

Helyzetüknek szükségképpen kifejezésre kellett jutnia nemcsak politikai magatar 
tásukban, hanem társadalmi tudatukban és életformájukban is. Az utóbbi téren a 
magyar kutató meglehetősen nehéz helyzetben van, mert töredékes anyagunkban 
viszonylag kevés levél maradt fenn; a főúri családok nem vezettek olyan krónikákat, 
mint a nyugat-európaiak, ezért források után kutatva, bizony elég messze kell el 
mennie, egészen Rómáig, a vatikáni levéltárig, és Bécsig, az egyetem anyakönyvéig. 
Már többször elmondottuk, hogy a Szentszék különböző ügyekben egyedül volt 
illetékes, így a főpapi kinevezésekben és különféle kiváltságok engedélyezésében. Az 
ilyen ügyekben a pápai udvarhoz írásbeli kérvényt, úgynevezett supplicatiót kellett 
benyújtani. , Minden kérésnek - ítja ennek az anyagnak legkiválóbb magyar ismerője - 
megvolt a maga szigorú formulája. A beérkezett kéréseket, akár szóbeliek, akár írás 
beliek [voltak], a pápai szék mellett működő procuratorok (ügyvivők) a formulás- 
könyvek alapján átformálták". A kérvények nyers adatait a kérvényezőnek kellett 
szolgáltatnia, s bármilyen szigorú volt is a szentszéki írásbeliség rendje, néha , talá 
lunk olyan magyar vonatkozású supplicatiót, melyekről kimutatható, hogy az illető 
kérvényezők saját fogalmazványai". Akár beletörték a kérvényező által adott adato 
kat a pápai udvar formuláiba, akár megtartották a kérvényező saját fogalmazványát, 
a kérvényező megnevezése mindenképpen szükséges volt. Iktassunk ide egy ilyen 
kérést: 


, A nemes Pálóci Máté, Diósgyőr grófja és a magyar és római király tanácsosa 
Ikéri], hogy az egri egyházmegyében fekvő, ősei által Szent Péter tiszteletére alapított 
pálóci plébániát látogatók búcsúban részesüljenek." 


A bemutatott kérvényben Pálóci Máté egyszerűen csak nemesnek nevezte magát, 
és csak tisztségét tüntette fel, illetve azt mondta el, hogy Zsigmond király tanácsosai 
közül való. Pálóci ebben az időben még nem volt báró, csak az előkelők csoportjának 
tagja. De a tényleges bárók, sőt leszármazottaik büszkén hivatkoztak társadalmi 
státusukra. Mi sem természetesebb tehát, mint hogy , nemes Rozgonyi István báró 
az egri egyházmegyéből, és felesége, a nemes bárónő", vagy a , bárók nemzetségéből 
eredő nemes" Kusalyi Jakcs fiai nyújtanak be kérvényt a pápának. Pálóci önmagát 
még nem nevezte bárónak, de amikor az egri káptalan egy kérvényében panaszt 


emelt ellene, akkor őt is, testvérével, Pálóci György (akkor még) erdélyi püspökkel és 
Imrével együtt egri egyházmegyei báróknak titulálta. Felsőlendvai Szécsi Miklósnak 
János nevű klerikus fia büszkén állította magáról, hogy mindkét ágon bárói nemzet 
ségből származik. Rajta már csak Szekcsői Herceg Rafael tett túl, aki, családja magyar 
ragadványnevét lefordítva, , hercegi nemzetségből" származó papként kérte kalocsai 
érseki kinevezését. Hozzá képest Garai László, a harminc éven át ténylegesen ural 
kodó Garai Miklós nádor fia kifejezetten szerény volt, mert egyszerűen csak Magyar 
országon élő bárónak és macsói bánnak címezte önmagát. 

Amint mondottuk, a személyi adatokat a kérvényezőknek maguknak kellett szol- 
gáltatniok, így kétség nem férhet ahhoz, hogy a szóban forgó személyek maguk ne 
vezték magukat bárói nemzetségből származóknak vagy nemes báróknak, azaz fő 
nemeseknek. S ha Szekcsői Herceg Rafaelnek az a bemondása vagy kérvényében fog 
lalt adata, hogy ő , hercegi nemzetségből" ered, túlzott szerénytelenséggel helyezte is 
magát a nagy nyugati hercegi családokkal egy színvonalra, a lényeg az volt, hogy 
családját az ország társadalmi hierarchiájának csúcsára helyezte. Ez a hely Szekcsői 
Herceg Rafaelt nem érdemei, nem tanulmányai alapján illette meg, hanem származása 
alapján, ennek alapján illette meg őt a kalocsai érseki szék is, mégpedig úgy, hogy 
előtte boszniai püspök volt, és semmiféle püspöknél alacsonyabb javadalmat nem 
töltött be. 

Ezen a ponton Szekcsői Rafael a magyar jogrendszerrel is ellentétbe jutott, mert a 
magyar jog bárói státust ismert ugyan, de bárói származást nem, hiszen az egyrészt 
ellentétben állt volna az , egy és ugyanazon nemesség" elvével; másrészt a bárók 
fiait - amint azt Rozgonyi István kinevezési okmánya bizonyította - elvileg nem te 
kintették báróknak. 

Az előkelő származás tudata nemcsak a pápai kérvényekben nyilvánult meg, hanem 
a bécsi egyetem anyakönyveiben is. 1424-ben Szécsi Dénes (a későbbi esztergomi 
érsek), öccsével, Tamással együtt , Lendva hercege"-ként iratkozott be az egyetemre. 
Ennek a címnek használata az ő esetében és Herceg Rafael esetében is azért feltűnő, 
mert a , herceg" cím, mint a feudális ranglétra legfelsőbb foka, Magyarországon is 
meretlen volt a hivatalos iratokban. Ezt a címet csak királyi vérből származó hercegek 
használták a XV. század vége előtt. Még ismeretlenebb volt olyan formában, hogy 
, Lendva hercege". A felsőlendvai uradalom ugyan óriási kiterjedésű volt, de azért 
elfért Zala megye határain belül; nem volt tartomány, csak uradalom. Magyarul 
azonban a hercegi dm - amint Szekcsői Rafael családi ragadványneve bizonyítja - 
ismert volt, és a Szécsiek közül is kettő élt vele, az egyik Szécsi Dénes nagybátyja 
volt. Szécsit nyilván az vezette, hogy - saját felfogása szerint - ha az ő családja német 
területen élt volna, így nevezték volna. Ez az , értelemszerű fordítás" nem volt veszély 
telen. Olyan benyomást kelt, mintha mindenki valamivel magasabb címet akart volna 
külföldön használni, mint ami itthon járt neki. Berzeviczy György apjának bárói 
voltát hangsúlyozta, és a magyar tárnokmester fiaként jelent meg Bécsben az egyete 
men. Hozzá kell tennünk, hogy a dm használata nem volt üres formaság, mert az 
ilyen előkelő hallgatók a szokásos 4 garasos beiratkozási díj helyett 1-2 aranyforintot, 


tehát majdnem húszszorosát fizették. Ennek ellenére még a feltörekvő családok sem 
akartak lemaradni. Dengelegi Pongrác László a beiratkozáskor elhalt apját erdélyi 
vajdának tette meg, holott csak alvajda volt. 

A bécsi egyetem anyakönyveiben megnyilatkozik a kíséret nagyságának, mint a 
feudális társadalmi státus fokmérőjének fontossága is. Ernuszt Zsigmond (a későbbi 
kincstartó és pécsi püspök) 1469-ben ugyan szerény nemesként jelent meg Bécsben, 
de egy másik nemessel és két polgári egyénnel együtt; nyilván ő fizette ki mind a né 
. gyük beiratkozási díját, a 3 aranyforintot. Még élesebben világítja meg ezt a jelenséget 
Zámbó Miklós esete, aki 1454-ben famulusával együtt iratkozott be. 

A család tekintélye és a származás rejtetten a magyar forrásokban is fellelhető, 
mégpedig a címerhasználatban. A magyar heraldika a XV. század elején a nyugat 
európaihoz képest nagyon fejletlen volt. Egy sor olyan kétségtelenül nemes családot 
ismerünk, amelynek tagjai gyűrűs pecsétjükön nem a családi címert viselték, hanem 
valamilyen növényi vagy állati motívumot, esetleg egy antik gemmát használtak. 
Amikor 1415-ben Zsigmond király nagy magyar kísérettel vonult fel Konstanzban, 
a kíséretben levő nemesek, látva a fejlett nyugati címerhasználatot, egyre-másra kér 
tek és kaptak a királytól címert. A sürgősség meg is látszik, a címerek egy része gyenge 
minőségű vidéki címerfestők műhelyéből került ki, és nem sokat törődött a nyugati 
heraldika kínos pontosságra törekvő szabályaival. De ez csak az érem egyik oldala. 
A másik oldalon ugyanis azt látjuk, hogy a nagy nemzetségeknek már a XIII. század 
ban megvolt a maguk címere, amelyet használtak is. Ezek a nemzetségek részben a 
honfoglaló magyar nemzetségekből származtak, címerükön éppen ezért a régi totem 
valamilyen keresztény formába öntött változata szerepelt. A nemzetségek másik 
része bevándorolt lovagok utóda volt, ezek magukkal hozták címerüket is. A XIII. 
században és a XIV. század elején a nagy nemzetségek országos méltóságot viselő 
tagjai a királyi címerből kölcsönöztek egy motívumot, vagy valamilyen más szimbo 
likus jelet használtak. Az Ákos nemzetség ősi jelvénye a hal volt. A nemzetség korai 
tisztségviselői azonban nem ezt a jelvényt vésették pecsétjükre, hanem egy hatalmi 
jelvényt, éspedig a pátriárka (kettős) keresztet. A kettős kereszt egyébként nemcsak a 
Bebek ág jelvénye volt, amelynek tagjai többször töltöttek be országos méltóságot, 
hanem az ugyancsak Ákos nemzetségből származó, de a felvidéki Bebekektől meg 
lehetősen messze, a Tiszaháton élő Álmosdi Csire családé is. A XIV. század derekán, 
a francia származású Anjouk hatására aztán újra a nemzetség jelvényének növekedett 
meg a szerepe. A Bebekek címerén is újra megjelent a hal, sőt Bebek János tárnok 
mester 1411. évi pecsétjén már csak ez az ősi jelvény szerepelt. A nemzetségi jelvény és 
a királytól kölcsönzött hatalmi jel összekapcsolásának groteszk példája Kanizsai 
István zágrábi püspök pecsétje 1363-ból. A püspök egyben Szlavónia kormányzója 
volt, és az Osl nemzetségből származott. Pecsétjén - a XIV. század derekán kibontako 
zott hatás jeleként - az Osl nemzetség sisakdísze szerepel. A királytól kapott hatal 
mának szemléltetésére efölé helyezte az Anjouk strucctollas sisakdíszét, aminek 
eredményeként a pecséten most már két sisakdísz volt egymás felett, saját nemzetségéé 


és a királyé. 


Az oklevelekre függesztett vagy az oklevelekre nyomott pecsétek különösen alkal 
masak voltak a család tekintélyének kifejezésére azzal, hogy a családi címer volt 
rajtuk látható. A méltóságviselők - akár a nádor, valamelyik bíró vagy az udvarmes 
ter - nem rendelkeztek , hivatali? pecséttel. Nem beszélhetünk a magyar nádor vagy 
udvarmester pecsétjéről, mert ilyen nem volt, hanem csak Héderváry Lőrinc nádor 
vagy Tamási László udvarmester pecsétjéről. Az egymást követő tisztviselőknek külön 
pecsétjük volt, így például Garai Miklós nádor a saját családi címerét, tehát a szájá 
ban aranyalmát tartó kígyót, Héderváry Lőrinc ugyancsak a saját családi címerét, a 
háromszor függőlegesen vágott pajzsot tüntette fel pecsétjén. Ennek az volt a követ 
kezménye, hogy Garai Miklós nádor és fia, Garai László macsói bán pecsétje, vagy 
Héderváry Lőrinc nádor és fia, Imre macsói bán pecsétje közelebb álltak egymáshoz, 
mint a két egymásra következő nádornak (Garai Miklósnak és Héderváry Lőrinc 
nek) a pecsétje, holott mindketten ugyanazt a tisztséget töltötték be. Azt, amit a 
pecséttulajdonosok ki akartak fejezni, így fogalmazhatjuk meg: nem az volt a fontos, 
hogy Magyarország nádora ki volt, hanem az, hogy a Garai, Héderváry stb. család 
tagja volt Magyarország nádora. Azt, hogy itt megint nem a XX. századi történészek 
valamiféle kiagyalt elméletével van dolgunk, Bebek Imre országbíró egyik oklevele 
bizonyítja. Az újonnan kinevezett országbíró egy pert halasztott el 1386-ban, de az 
oklevelet nem saját pecsétjével látta el, hanem , mivel a tisztségünknek megfelelő 
pecsét még nem készült el - mondja a szöveg -, szeretett apánk, Bebek György 
királynéi tárnokmester pecsétjével" zárta le. Az eljárás a képtelenség határát súrolja, 
mert az apa, Bebek György királynéi tárnokmester volt, tehát egy az országbíróénál 
sokkal alacsonyabb méltóság viselője. Egyetlen bíróság nem fogadta volna el ezt az 
oklevelet, ha a szövegben nem állt volna benne az idegen pecsét indoklása. Egy másik 
példa még azt is bizonyítja, hogy más megoldás is lehetséges volt. Amikor Rozgonyi 
Simon országbíró meghalt, akkor utódának kinevezéséig a Zsigmond király nevében 
eljáró szervek (az országbíró kancelláriája, kápolnaispán stb.) Rozgonyi pecsétjét 
használták, de abba megkülönböztetés végett valamiféle jeleket vésettek bele. Ha 
tehát Bebek Imre nem ezt a megoldást választotta, hanem apjának egy, az országbírói 
méltósággal semmiféle összefüggésben nem levő pecsétjét használta, akkor ennek az 
volt az indoka, hogy apja pecsétjén is a Bebek család címere volt látható. 

A címer nemcsak az okleveleken függő vagy azokra nyomott pecséteket díszítette. 
Címer ékesítette a főúr által emelt épületet vagy épületrészt, bandériumának zászlaját, 
az általa rendelt ékszereket és drágaságokat. Szinte felesleges mondani, hogy meg 
találjuk a címert a sírkövön is. Ha a királynak halálában is járt a korona, akkor a 
nagyúmak halálában is járt a családi címer. 

A pápai kérvényeket ismertetve, említettük Szécsi Jánost, aki azt állította magáról, 
hogy mindkét ágon bárói nemzetségből származik. Ezt ki lehetett fejezni címerrel is. 
A Tomaj nemzetségből eredő Losonci Albert és a Kacsics nembeli Szécsényi Hedvig 
fia, Losonci László megosztotta címerpajzsát, és az egyik oldalon a Tomaj nemzetség 
griffjét, a másikon a Kacsics nemzetség pólyáját tüntette fel. 

Az apa és anya címerének egyesítése már nemcsak előkelőséget, bárói nemzetségből 


való származást fejezett ki, hanem összetartozást is. A címer erre is jó volt. Csapi 
András, a Sárkány-rend tagja 1418-ban Zsigmond királytól Konstanzban címert 
kapott. A címeradomány kiemeli Csapi egyéni érdemeit, melyeket királyi szolgálat 
ban szerzett, de kiterjeszti a címeradományt , atyafiaira és vér szerinti rokonaira". 
A rokonság meglepően nagy; nemcsak a Csapi család más ágai szerepelnek közte, 
mint amelyikből András származott, hanem a Gálszécsiek, Sztriceiek, Szerdahelyiek, 
Ágócsiak és Sóvári Sóosok. Az adomány csak úgy érthető meg, ha tudjuk, hogy 
mindegyik itt felsorolt család a Baksa nemzetségből származott, tehát valóban vérségi 
kötelék fűzte őket egybe. A nemzetségi összetartozás 1418-ban már névben (Baksa 
nemzetség) nem jutott kifejezésre, mindegyik család más és más nevet viselt, de a cí 
meradomány kibővítésével mégis kifejezésre jutott, hogy egy törzsből származtak. 

A címer használatával főuraink ugyanazt fejezték ki, mint amikor a pápai udvarhoz 
intézett kérvényekben bárói nemzetségből származóknak jelentették ki magukat. 
És mégis, itt is érvényesült az , egy és ugyanazon" nemesség elve a magyar gyakorlat 
ban. Külföldön, a fejlett heraldikával rendelkező országokban a címerek nemcsak 
viselőjük pontos származását, sőt a család ősi vagy kevésbé ősi voltát fejezték ki, 
hanem arany koronával vagy sisakkal a főnemességhez való tartozásukat is. Magyar 
országon ilyennel nem találkozunk. Szekcsői Herceg Rafael címerét ugyanúgy nem 
díszítette a hercegnek járó korona, mint Szécsiekét vagy bármely köznemesét. 

A címeres lobogó igazította el a harcost a csatában is, és itt ismét visszaérkeztünk 
a tényleges hatalmat és gazdagságot kifejező kísérethez, és annak intézményesített 
formájához, a bandériumhoz. Amint már mondtuk, a főuraknak az a kötelezettsége, 
hogy a királlyal együtt vonuljanak hadba, igen régi volt. Az érintett nagyurak mindig 
is igyekeztek minél nagyobb létszámú és minél jobban felfegyverzett kísérettel meg 
jelenni. Már a XIII. században sokszor hallunk arról, hogy ez vagy az a főúr vala 
melyik csatában csapatának jelentős részét elvesztette, és a feudális gondolkodáshoz 
az is hozzá tartozik, hogy ezt a főúr javára könyvelte el a király. Az Anjouk alatt 
azután a főúri kíséret a bandérium intézményesített formáját nyerte el, így találko 
zunk vele a XV. században is. 1432-1433 fordulóján, majd Zsigmond király halála 
után állítottak össze egy lajstromot, amely néhány báró esetében meghatározta a ki 
állítandó lovascsapat nagyságát. A dalmát-horvát bánnak ugyanúgy bandériummal 
kellett felvonulnia, mint személy szerint Lévai Cseh Péternek, a Garaiaknak vagy a 
püspököknek. A világi méltóságviselők közül az erdélyi vajda ugyanúgy két bandé 
riumot állított ki, mint az esztergomi érsek. S ezeknek a bandériumoknak a létszáma 
nem volt kicsi. Maróti János bán ezer, a macsói bán négyszáz lovast vezetett, még 
Cseh Péternek is száz lovast kellett kiállítania birtokai után. Az olvasóban joggal 
támadhat fel a kétely: vajon valóban kiállították-e ezt a fegyveres erőt, s kételye annál 
jogosultabb, mert az 1432-1433. évi jegyzék egy törvény melléklete, a törvények 
pedig általában követelményeket fejeznek ki és nem tényeket. Még alátámasztja a 
kételyt, hogy például Zsigmond király 1399-ben egy Pásztói János volt országbíróhoz 
intézett levelében arról panaszkodik, hogy korábbi hadba hívó parancsának a főurak 
nem, illetve csak késve tettek eleget. A felsorolt adatok ellenére úgy tűnik, hogy ez 


kivételes eset lehetett. Két számszerű adatunk azt bizonyítja, hogy a követelményeket 
valóban teljesítették. Marcali Imre 140 lándzsást állított ki, s ezek kiállításának költ 
sége 2800 aranyforint volt. Fennmaradt egy másik jegyzék is, amely egy várható 
lengyel támadás elleni tényleges hadba vonulás költségeit sorolja fel. A kiállított 
fegyveresek száma azonban olyan alacsony, hogy fel kell tételeznünk: itt csak azokról 
van szó, akiket a főurak a bandériumon kívül és a király költségére állítottak ki, tehát 
- mai szóval élve - tartalékokról. A főurak közül a jegyzékben a Felvidéken birtokos 
pohárnok- és tárnokmester és egy sor kisebb birtokos, például a már említett Berze- 
viczy Péter (későbbi tárnokmester) is szerepel. Az esztergomi érsekség és az egri püs 
pökség XV. század végi számadáskönyvei is azt bizonyítják, hogy a bandériumokat 
ténylegesen kiállították. Hogy a nagyuraknak milyen nagy fegyveres csapatok álltak 
mindenkor rendelkezésre, azt a legszebben az példázza, hogy a békés konstanzi 
zsinaton Ozorai Pipó százhatvan, Garai Miklós nádor, , Magyarország nagy grófja" 
pedig háromszáz lovassal jelent meg. A számok mindig csak a tényleges , lándzsák", 
tehát a harcosok számát jelentik, s meg kell ismételnünk azt, amit már a főpapokkal 
kapcsolatban elmondottunk, hogy tudniillik a tényleges létszám mindig sokkal maga 
sabb volt, mert a bandérium tisztjei nemesek voltak, akik szintén nem indultak el 
szolgák nélkül; a csatlósok, kürtösök és más , nem kombattáns" személyek nagymér 
tékben növelték a csapatok létszámát. 

A bandérium élén a báró maga állt, s itt ugyanúgy nem térhetett ki kötelezettsége 
elől, mint a király. Zsigmond említett levelében azt írta Pásztói Jánosnak, hogy csapa 
tát és az élelmiszert szállító kocsikat hátrahagyva, jöjjön Váradra, csapatának hagyja 
meg, hogy kövesse őt, , mert az emberek sohasem fognak megmozdulni, ha nem 
látják előbb a bárókat előremenni". A személyes példamutatás elengedhetetlen volt, 
és itt is elmondhatjuk, hogy a bárók nem , csukaszürkében" vonultak hadba, hanem 
olyan díszesen, hogy messziről megismerhetők voltak. A magyar történelemnek 
egy eléggé ismert részlete is bizonyítja ezt. Amikor Hunyadi János 1442-ben Mezid 
bég török seregétől Erdélyben Marosszentimrénél vereséget szenvedeti, újra össze 
szedte csapatát, és új csatát kezdeményezett. Hunyadi ekkor már híres hadvezér volt, 
s az újabb csatánál a török elsősorban őt szerette volna elfogni vagy megölni. Ezt a 
szándékát a magyar seregben is ismerték, és Hunyadi egyik familiárisa, Kamonyai 
Simon öltötte magára Hunyadi páncélját. A harcban Mezid bég emberei mindent 
megtettek, hogy Hunyadit elfogják, de helyette Kamonyai Simon esett el. Ez az eset 
világosan mutatja, hogy a hadvezért, sőt bizonyos, már ismertebb vezért mindig mesz- 
sziről meg lehetett ismerni címeréről, páncéljáról és lószerszámáról. A többi báró 
nem volt ilyen híres hadvezér, de a seregnek ugyanolyan kiemelkedő ruházatú és fel 
szerelésű tagja volt, mint Hunyadi. 

A bandériumnak harcra késznek, a kíséretnek pompásnak kellett lennie, s az utób 
biban - legalábbis nálunk Magyarországon - a fennmaradt levelek tanulsága szerint 
a ló játszotta a legfontosabb szerepet. Az ok érthető, és nem függ össze sem az arisz 
tokráciával, sem a fényűzéssel. A ló kényes jószág, és nem kis teljesítményt vártak 
tőle, amikor például - harc nélkül - Zsigmond királyt kellett fél Itálián végigkísérni 


a római császárkoronázásra. Ezen az úton Várdai Miklós és Bethlen Gergely egyfor 
mán arra panaszkodtak, hogy lovaik elpusztultak. Bethlen egyenesen azt panaszolta, 
hogy , immár majdhogy gyalog maradtam", ami bizonyára szégyen lehetett egy olyan 
úr számára, aki ezen az úton, Rómában a pápához mint , erdélyi egyházmegyei nemes 
báró és lovag" nyújtott be kérvényt. A ló - gondoljunk csak népmeséink táltos pari 
páira - óriási fényűzésre adott alkalmat. A század második felében mintha ez a fény 
űzés még növekedett volna. Emlékezzünk csak Eschenloer leírására, amiben a lovak 
újra meg újra a király gazdagságának, hatalmának - és nem utolsósorban - jóízlé 
sének , hordozói". Ne higgyük, hogy ez csak Beatrix esküvőjén volt így. Az 1487-ben 
útnak indított követség kísérete háromszáz lovasból állt, s ahogy Bonfini írja: 
, háromszáz szép, egyszínű és egyforma nagyságú" lóból. Janus Pannonius 1464. 
évi római követségén még az olasz polgár is észrevette, hogy , rég járt ennél érdeme 
sebb küldöttség Olaszországban. Több lóval és nagyobb pompával pedig éppen nem. 
A lovasok kitűnően megülték lovaikat, a szolgák jó rendben haladtak." Nemcsak 
Mátyás igyekezett kocsijába egyforma lovakat fogatni, nemesfémmel kivert díszes 
szerszámokat rájuk adni. 1489-ben a néni túlságosan gazdag Várdai testvérek is azt 
kérték: küldjék utánuk ezüstözött lószerszámukat. Mátyásnak a francia királyhoz 
küldött követsége is ajándékba különlegesen szép lószerszámot vitt (egyebek között). 

A kíséret és az úr, a nemes és a báró közötti különbség - alig is képzelhető el más 
ként - az öltözködésben is megnyilvánult. A későbbi királyi számadáskönyvek tanú 
sága szerint a bárókat arany- és ezüstszállal átszőtt olasz selyembe és brokátba öltöz 
tették, a nemeseknek csak veronai posztó járt. De ha anyagban élesen meg is nyilvá 
nult a különbség, a színeknek megint nem volt Magyarországon olyan határozott 
jelentősége, mint a kidolgozott etikettel rendelkező nyugati udvarokban, elsősorban 
a burgundiban. 

Ha a címerhasználatban, a kíséret nagyságában és fényében meg az öltözködésben 
éles különbség nyilvánult meg az arisztokrácia és nemesség között, akkor ez a különb 
ség még élesebbé vált - mai kifejezéssel élve - a lakásviszonyokban. A báró lakása a 
vár, amelyről már a bevezetésben elmondottuk, hogy a feudális társadalmi rend egyik 
települési formája volt, akár nehezen megközelíthető hegyen, akár mocsárban állt. 
Külső megjelenési formája szerint a várak között két típus volt a legelterjedtebb a 
XV. században. Az egyikben (példánk Kisnána) az , öregtorony" volt az uralkodó 
motívum. Kerek vagy szögletes alaprajza volt az ilyen toronynak, több emelete, a be 
járata legtöbbször az első emeletről nyílt, egy gyorsan elrontható falépcsőre, mert 
hadászatilag ez volt az utolsó menedék és a legjobban védhető pont, mint ilyen a vár 
urának és családjának lakóhelye, felhalmozott kincsnek őrzőhelye. Az öregtomyot 
az épületek sora, néha az épületek zárt koszorúja vette körül. A lakóhelyiségeken 
kívül ez az épületkomplexum három, minden szempontból fontos egységet tartalma 
zott : a kápolnát, a , palotát" és a börtönt. Az épületsort fal vette körül, a bejáró kaput 
külön torony védte. A másik típus (példánk Várpalota) zárt négyszöget alkotó 
épületsorból állt, mind a négy sarkán egy-egy toronnyal, de funkcionálisan ugyanazo 
kat a helyiségeket találjuk meg benne is. Építészetileg a vár folytonosan átalakuló- 


13. Várpalota rekonstruált képe 
(Kadnai Lóránd építész rajza) 


bán volt a XV. század folyamán. A várak ebben a korban még főként erődítmények, 
a velük szemben támasztott legfőbb követelmény nem a fényűzés - bár nem 
egyszer igen szép építészeti megoldásokat találunk bennük, mint amilyen a siklósi 
vár kápolnája -, hanem a biztonság. Igaz, a XV. században a biztonság volt a leg 
nagyobb luxus. 

A főúr társadalmi helyzete, sőt társadalmi tudata sem a külső pompában, hanem az 
épületek és helyiségek funkciójában nyilvánult meg. A toronyból írja a nagyúr 
a leveleit és utasításait, háború esetén megbízható embereinek őrizete alatt itt helyezi 
el családját, itt folytatja bizalmas tárgyalásait, itt biztosít helyet leendő özvegyének is. 
A hasonló állású főúr vagy a király fogadása, a tiszteletére adott lakoma, a nagy csa 
ládi ünnepségek (pl. esküvő) színhelye a palotának nevezett nagy helyiség (tőlünk 
nyugatra ezt lovagteremnek hívták). 

A vár kápolnájának ugyanolyan funkciója van, mint a királyénak. Magánkápolnát 
csak megfelelő püspöki engedéllyel lehetett építtetni, felszerelése pedig meg kellett 
hogy feleljen az egyházi követelményeknek, és nem kis anyagi áldozattal járt. A kápol 
nához káplán is tartozott, aki többnyire a főúmak és családjának külön gyóntatója 
volt. Ezzel a báró tulajdonképpen ugyanúgy kivonta magát a plébániához való 
kötelezettsége alól, mint a király. Mindeddig azonban a kápolna még főképpen 
anyagi kérdés, gazdag polgárok is megengedhették maguknak - és meg is engedték 
maguknak -, hogy valamelyik plébániatemplomban alapítsanak magánkápolnát. 
A különbség a főúri vár kápolnája és egy polgár kápolnája között abban az egyházi 
kiváltságban található, hogy a kápolnában egyházi átok idején is szabad misét hall 
gatni. Ha a győri püspök Győr megyét egyházi tilalom alá vetette, akkor a Héder- 
váryak saját, Hédervár várában levő kápolnájukban továbbra is hallgathattak misét, 
míg a falu temploma zárva maradt. Amikor Zsigmond király 1433-ban kíséretével 
Rómában járt, a környezetében levő 11 báróból 8 kért ilyen egyházi kiváltságot. 
Mellékesen a kápolnában ugyanúgy igyekeztek szent ereklyéket felhalmozni, mint a 
király. A Döbrentei Himfi család tagjai a XIV. században a bolgár bánok voltak. 
Valahonnan onnan hozhatták azt a Szent Vazul ereklyét, amelyet a XV. században 
kénytelenek voltak a veszprémi püspöknek elzálogosítani, s ez az ereklye vezethette 
be a családba a Magyarországon egyébként ismeretlen Vazul keresztnevet (magyar 
formájában Básius). 

A föld alatti helyiségek funkciója kettős: itt halmozzák fel mindazt, amit a job 
bágyok természetbeni járadékként kénytelenek hozni, bort, gabonát, sózott és füstölt 
húst, sajtot és a középkor egyetlen édesítőszerét, a mézet. És ha fentebb azt mondot 
tuk, hogy a főúr az uradalom határán belül az élet és halál ura, akkor ez a jellemző 
kegyetlen következetességgel igaz a várban és a vár előtt, a föld alatt és a föld fölött. 
Bent a várban, a föld alatt nyirkos, ablaktalan, ormótlan ráccsal elzárható börtön 
vár mindenkit, aki a fennálló társadalmi rend ellen súlyosan vétett, de azt a másik 
főurat is, aki a várúr hatalmát megpróbálta kikezdeni. A váron kívül, valahol a beve 
zető út mentén állt a pallosjog jelvénye, az akasztófa vagy a kőoszlopon elhelyezett 
kerék, esetleg még a kerékagyba bedugott bárddal megtoldva, hatásos figyelmezte 


tésül, hogy a vár urának , kiváltsága" a bűnösöket lefejeztetni, kerékbe töretni vagy 
felakasztatni. S ha valaki mindezek mellett vakon menne el, akkor az 1435. évi tör 
vényből kell rájönnie, hogy az ilyen vár egyben a fóúr udvara, amelyet latinul curiának 
neveztek, mint néhány századdal korábban a király udvarát, amelynek gondnokát 
magyarul udvarbírónak nevezték, s ez a kifejezés igazán nem áll távol a királyi udvar 
mester elnevezéstől. Mindezeken túl azt is elmondta a törvény, hogy az udvarbírót 
nem annyira a családtagok megvédésére kell hátrahagyni háború esetén, hanem , ud 
varuk tisztességének megőrzésére". A tisztességhez kápolna és börtön, palota és kapu 
torony egyformán hozzá tartozott. 

A kápolna jellemzésénél már az arisztokrácia és az egyház, pontosabban az arisz 
tokrácia és a vallás kérdését érintjük, s a pápai udvarhoz benyújtott kérvények és más 
források fényt vetnek erre az ellentmondással terhes viszonyra. A politikai élet for 
gatagában, a háborúban aligha lehetett eleget tenni azoknak az erkölcsi követel 
ményeknek, amelyeket az egyház hirdetett. Az arisztokraták nem is tartották be 
azokat. Ha királyi parancsra el kellett fogni egy püspököt, vagy e: kellett foglalni az 
egyház birtokait (mint ahogyan Tallóci Máté tette a zágrábi püspökségével), akkor 
megtették. Ha hirtelen felindulásukban igazságtalanul ítéltek halálra valakit, ha meg 
öltek valakit, ezen már nem segíthettek. Ha veszedelemben vagy pillanatnyi elkesere 
désükben Istennek tetsző cselekedetre tettek fogadalmat, nem tartották be - vagy 
nem is tarthatták be azt sokszor. De - és ez talán meglepően hangzik - mindig igye 
keztek cselekedeteiket formálisan jóvátenni, az egyháztól bűneikre felmentést kérni, 
így kértek felmentést a Cilleiek János érsek elfogásáért és fogva tartásáért. Még 
Hunyadi János is felmentést kért a Brankovics Györgynek tett esküje alól a pápától, 
holott nyilvánvaló, hogy a szerb fejedelem a rigómezei vereség okozta kényszerhelyze 
tet aknázta ki feltételeinek megfogalmazásakor. A török elleni harc különben is sok 
ilyen felmentés indítóoka volt. A török ellen induló két Rozgonyi testvér ezen a cí 
men kapott felhatalmazást , teljes bűnbocsánatra", de még Tallóci Frank is felmentést 
kapott a kiközösítés alól. Talán mindennél meglepőbb Kompolti János udvarmester 
eljárása. Az egri püspökkel keveredett perbe bizonyos tizedek miatt, amelyeket nem 
volt hajlandó megadni. De - írta később a Várdaiaknak egy levelében - , belátva, 
hogy az egri egyház jogait lelki iüdvünk veszedelme nélkül nem kerülhetjük meg", 
mégis a tizedfizetés mellett döntött. 

A bűnbocsánat elnyerésének egyik formája a zarándoklat volt. Stibor vajda ember 
ölés bűnét akarta levezekelni azzal, hogy a messzi spanyol földön fekvő Compostellá- 
ba zarándokolt Szent Jakab apostol sírjához. Még bonyolultabb ügy volt Tari Lő 
rincnek - a királyi menlevél szerint -, , királyságunk régi báróinak nemes véréből 
származott, gyermekkorától kezdve a királyi udvarban nevelt és ismert asztalnokmes- 
temek" zarándoklata Szent Patrik purgatóriumába, Írországba. Legfontosabb indoka 
az volt, hogy a purgatórium meglátogatása eloszlatja azokat a kételyeket, amelyeket 
a katolikus hittel és a lélek létezésével kapcsolatban táplált. A purgatóriumhoz ér 
kezve a szomszédos monostorban öt napig böjtölt és imádkozott, aztán az apát be 
szentelte, ami alatt a szó mai értelmében vett szertartást kell értenünk, a véniába 


fekvő asztalnokmester felett elimádkozták a halottakért mondott imákat. A , Ments 
meg Uram engem az örök haláltól" éneklése közben vezették a barlang bejáratá 
hoz, s ott beengedték, és rázárták az ajtót. Az ördög többször kísértette meg, de a 
lovag, győzedelmeskedve ezeken a kísértéseken, végül mégis lejutott a purgatórium- 
ba, ahol ősei, szülei és gyermekei lelkét látta. De látta Zsigmond királyt is egy tüzes 
kádban fürödni , sok paráználkodása és erkölcstelensége miatt", amiről - a király 
kévéit híveként - be is számolt az uralkodónak. Megnyugvást, úgy látszik, ez a 
zarándoklat mégsem hozott Tari Lőrincnek, mert két év múlva egy velencei feljegy 
zés említi a bárót, aki a városon át újabb szent helyek felé utazott. Tari Lőrinc 
, pokoljárását" kétségbe vonták, pedig biztos, hogy járt Szent Patrik purgatóriumá- 
ban. Vízióit lehet mai pszichológiai eljárással magyarázni, de alig lehet tagadni, hogy 
a hit keresése vezette a mátraalji nagybirtokost az akkori világ legtávolabb eső 
pontjaira. 


A hatalom részese 


, Másnap összehivatta a király a hercegeket, bárókat, grófokat a világ minden részéről, 


hogy adjanak tanácsot: mit érdemel, aki a világszép asszonyt képes volt elveszejteni." 
(Árgyilus királyfi) 


A mesebeli király akkor hívatja össze nagyjait, ha valamilyen ügyben nem tud 
dönteni, amikor tanácstalan, mint az idézett mesében Árgyilus királyfi apja, aki nem 
tudta, hogyan büntesse meg méltóképpen fia menyasszonyának elpusztítóját. A XV. 
századi magyar király helyzete egészen más volt. A királyi tanácsban ülő főurak 
ősidőktől kezdve nagy befolyást gyakoroltak a politikai döntésekre, a XII. században 
II. Istvánt hadjárat beszüntetésére kényszerítették. A XV. században az uralkodó 
szinte már semmit sem tehetett nélkülük. Ha a XV. század magyar királyait Árgyilus 
apjával hasonlítjuk össze, akkor azt kell megállapítanunk, hogy a magyar uralkodó 
nak a főpapokat és főurakat akkor is meg kellett kérdeznie, ha pontosan tudta mit 
akar, tulajdonképpen nem tanácsukat kérte, hanem hozzájárulásukat. 

A XV. századi királyi tanács összetételének ismertetésekor már elmondottuk, hogy 
a tanács létszáma és a jelenlevők összetétele állandóan hullámzott, a pillanatnyi 
politikai helyzetnek, a főpapok és főurak elfoglaltságának megfelelően. Most a fő 
urak gazdasági hatalmának szemrevételezése útján újra visszatérünk a királyi tanács 
hoz, de nem a király, hanem a főurak szempontjából fogunk vele foglalkozni. 

A bevezetőben már utaltunk rá, hogy a főurak rendjét két szóval jelölték (bárók 
és előkelők), az első az országos méltóságok betöltőit, a második a királyi tanácsban 
helyet foglaló többi arisztokratát jelölte. Ebből az is következik, hogy a politikai 
életben arisztokratának kell minősítenünk azt a nagybirtokost, aki a hatalom részese 
volt, s ezt a részesedést országos méltóságában vagy a királyi tanácsban kifejtett 
tevékenysége révén valósította meg. A megkülönböztetés méltóságviselő és a puszta 
tanácstag között megint csak elméleti, mert a méltóságviselő , hivatalból" volt tagja 
a tanácsnak, őt a közügyek intézéséből semmiképpen sem lehetett kirekeszteni; az 
egyszerű tanácstagot ilyen vagy olyan manőverrel ki lehetett hagyni, ha a királynak 
elég ereje volt hozzá. 


Történeti forrásaink is többet mondanak a méltóságviselőkről, mint a puszta ta 
nácstagokról. A koronázással kapcsolatban mutattuk be az ünnepélyes királyi ok 
levelek keltezési formáját, és ehhez most azt kell hozzátennünk, hogy az idézett forma 
folytatása az egyházi és világi méltóságviselők felsorolása volt. Az ilyenfajta oklevél 
teljes szövege így hangzik: 

,, Kelt, kedvelt hívünk, Krisztusban főtisztelendő atyánk, Eberhard úr, zágrábi 
püspök és udvarunk főkancellárja kezéből, az Úr 1405. esztendejében, december 
29-én, uralkodásunk 17. évében, amikor Krisztusban tisztelendő Bálint, a római 
anyaszentegyház Szent Szabinához címzett bíborosa a pécsi egyház kormányzói, 
János esztergomi, András spalatói, a másik András a raguzai egyház érsekségét, a 
kalocsai és zárai érsekség üresedésben lévén, Lukács a váradi, István az erdélyi, a 
nevezett Eberhard a zágrábi [az egri üresedésben], János a boszniai [la veszprémi 
üresedésben], János a győri [a váci üresedésben], Dózsa fráter a Csanádi, Hinkó fráter 
a nyitrai, Tamás választott püspök a zengi egyházat kormányozta, a szerémi, traui, 
farai és korbáviai püspöki székek üresedésben voltak; továbbá, amikor nagyságos 
Garai Miklós magyar királyságunk nádori, János és Jakab az erdélyi vajdai, néhai 
Kónya bán fia Frank gróf az országbírói, Bessenyő Pál és Pécsi Pál a dalmát-horvát 
és szlavóniai, Maróti János a macsói báni [a Szörényi bánság üresedésben lévén], 
Nevnai Treutel Miklós a támokmesteri és pozsegai ispáni [az ajtónállómesteri ürese 
désben], Ders Márton az asztalnokmesteri, Tari Lőrinc a pohámokmesteri, Cseh 
Péter a lovászmesteri, Silstrang a pozsonyi ispáni és többen mások más ispáni méltó 
ságot töltötték be." 

A felsorolás két részre oszlik, a második, bennünket közelebbről érdeklő rész az 
országos méltóságok listája, úgy, ahogyan azt 1405. december 29-én a különböző 
főurak betöltötték. A lista élén a nádor áll, aki Magyarország legfőbb méltósága a 
király után, a király helyettese a hadsereg vezetésében, külön bírói széke volt, amelyen 
csak nemesek felett ítélkezett, s így a királynak mindhárom (politikai, hadúri és bírói) 
téren helyettese. Ezt az erdélyi vajda, majd - az országbíró után - a bánok, nevezete 
sen a dalmát-horvát, a szlavóniai, a macsói és Szörényi bán követi. Már a bevezetés 
ben elmondottuk róluk, hogy azokban a tartományokban, amelyek élén álltak, 
ugyanúgy a király helyettesei voltak, mint a nádor. Vajdai vagy báni tisztségük hatal 
ma folytán ítélkeztek, vezérei voltak a tartományuk seregének. Az országbíró és a 
tárnokmester bírói tisztet töltöttek be, az előbbi joghatósága alá a nemesek, az utób 
biakéhoz a szabad királyi városok és polgárok perei tartoztak a legfelsőbb fokon. 
A tárnokmester ennek ellenére sem a városi polgárságnak volt a képviselője, hanem 
ugyanolyan arisztokrata volt, mint a nádor vagy valamelyik bán. Tájékozottságát a 
polgári ügyekben és a polgári jogrendszerben az biztosította, hogy bírói székének 
ülnökei a hét tárnoki város tagjai közül kerültek ki. Ez persze nem ment minden 
súrlódás nélkül, Bebek tárnokmesterrel fordult elő, hogy hirtelen haragjában polgári 
bírótársait mindennek lehordta, még szakállukat is megtépte. 

A világi méltóságok felsorolásának második részében az általunk már ismertetett 
udvari méltóságokat sorolják fel. Újra találkozunk itt az udvamokmesterrel és társai 


val, az asztalnok-, pohárnok- és lovászmesterrel. A sort a pozsonyi ispán zárja le, 
aki ősidők óta országos méltóságnak számított. Ezt a helyzetét még azoknak az idők 
nek köszönhette, amikor az ország a német császárral állt harcban, és Pozsony a 
határ védőjének szerepét töltötte be. 

A lista már a XIV. században ezeket a tisztségviselőket tartalmazta, a XV. század 
folyamán csak annyit változott, hogy a török veszedelem növekedésével együtt a 
temesi ispán jelentősége is megnőtt, őt i5 bevették a jegyzékbe, és ezzel együtt a bárók 
sorába. Amikor a század végén Mátyás felállította a jajcai bánságot, néha a jajcai 
bánt is megemlítették. 

A felsorolt országos méltóságok nem voltak azonosak sem a velük szemben támasz 
tott követelmények, sem a méltóságukkal járó tekintélyt illetően. Az ország nádorától 
állása a legnagyobb politikai tudást, hadvezéri ismereteket, diplomáciai érzéket és az 
ország első törvényszékének vezetésében nagyfokú igazságérzetet követelt meg. 
Biztos, hogy ez a legmagasabb tisztség a legnagyobb hatalommal és tekintéllyel járt, 
egyetlen méltóság - talán az ország prímását kivéve - sem vetekedhetett vele. Az 
országbíró és tárnokmester bíróként működött, tehát elsősorban igazságérzetre volt 
szükségük. Szándékosan nem említettük a jogi ismereteket, mert ezeket személyzetük, 
főképpen az ítélőmesterek bocsájtották a méltóságviselő rendelkezésére. Dönteni 
azonban az országbírónak vagy a tárnokmesternek kellett, a tárgyi és formai érvek 
és ellenérvek mérlegelésében neki volt döntő szerepe. Mindkét méltóság ilyenformán 
a nádorinak csak egyik részét tette ki, tekintélyben is annak csak egy részét élvezhette. 

Az erdélyi vajda és a bánok - a nádorhoz hasonlóan - a király képviselői, hatal 
mának az ország egy részén szinte korlátlan birtokosai voltak. Jelentőségük különö 
sen az interregnum alatt nőtt meg, amikor király hiányában valóban korlátlan ural 
kodói hatalmat gyakoroltak területükön. Politikai, hadvezéri és bírói képességekre 
volt szükségük tisztségük ellátásához. A növekvő török veszély miatt századunkban 
a vajda és a bánok feladata egyre nagyobb súlyt kapott, betöltőik már a korszak elején 
is elsősorban katonák vagy katonai pályát befutott férfiak voltak. A vajda és a bánok 
jogkörének különleges jellemzője volt, hogy hatalmuk fordított arányban állt a királyi 
hatalommal. Gyenge uralkodó mellett valóságos , kis" királyai lehettek tartományuk 
nak, erős uralkodó mellett csak vele egyetértésben kormányozhattak. 

Egészen más elbírálás alá estek az udvari méltóságok képviselői. Közülük csak az 
udvarmestert terhelte meglehetősen korlátozott és jelentéktelen bírói felelősség. 
A többieknek - a lovászmestert kivéve - tulajdonképpen nem is volt más feladatuk, 
mint emelni a királyi udvar fényét, s megoldani a rájuk bízott alkalmi politikai vagy 
diplomáciai feladatokat. 

A különböző feladatokkal együtt járó tekintély a bárók látszólag egységes csoport 
ját kisebb alcsoportokra bontotta. A nádor különálló maradt, hatalma túlságosan 
nagy volt ahhoz, hogy bármelyik alcsoportba beosszuk. De az országbíró és a tárnok 
mester már bírói alcsoportot alkotott, a vajda és a bánok kormányzatit, s az udvari 
méltóságok megint különváltak a többiektől. Az egyes alcsoportok tekintélye sem 
volt egyenlő, ezért az egész méltóságviselői rendszert így ábrázolhatjuk: 


VI. Corvin János arcképe 


nádor 
kormányzati csoport 
bírói csoport udvari méltóságok 


Mindehhez még azt kell hozzáfűznünk, hogy voltak olyan bárók is, akiket nem 
soroltak fel a királyi oklevelek végén, mégis járt nekik a , nagyságos" cím és a bárói 
státus. Ilyen volt például a kincstartó, aki azonban csak Mátyás uralkodásáig 
szerepelt mint báró, aztán - amint a főpapok királyi szolgálatánál láttuk - királyi 
tisztviselővé vált, és elveszítette bárói méltóságát. Néha bárónak tekintették a ki 
rályné udvari méltóságviselőit is, sajnos rájuk vonatkozólag olyan kevés adat maradt 
fenn, hogy sem azt nem tudjuk megmondani pontosan, mikor tekintették őket báró 
nak, sem azt, hogy mindegyiket vagy csak egyeseket, pl. a királyné lovászmesterét. 
A méltóságsorban nem szereplő bárók fenti ábránkat nem változtatják meg, legfel 
jebb a század derekáig a kincstartót is a kormányzati csoporthoz, a királynéi udvari 
tisztségviselőket pedig a királyi udvari méltóságokhoz kell számítanunk. 

Az országos méltóságok viselőit Magyarországon az egész középkoron át a király 
nevezte ki, a bárók és főpapok hozzájárulásával. Ha nem volt király - legalábbis a 
nádori méltóságot - választás útján töltötték be. Mindössze egy nádori, egy ország 
bírói, egy támokmesteri, egy kincstartói, egy pozsonyi ispáni és két erdélyi vajdai 
kinevezési okmány maradt fenn levéltárainkban. Ezek és más velük egybehangzó 
források királyi kinevezésről és a kinevezés kihirdetéséről szólnak. A kinevezés meg 
határozatlan időre szólt, gyakorlatilag a király bizalmának megszűnéséig vagy a ki 
nevezett haláláig. Jogilag a kinevezés nem bárói kinevezés volt, mert az nem volt 
független aktus, hanem meghatározott országos méltóságra szólt, és ezzel együtt 
- automatikusan - bárói státust biztosított a kinevezett személynek. Az egyik ilyen 
fennmaradt kinevezésben azt olvashatjuk, hogy a király Rozgonyi Istvánt elődei és 
saját érdemeire való tekintettel , Magyarország többi bárói közé sorolva" állította 
Pozsony megye és a pozsonyi vár élére. Egy támokmesteri kinevezés úgy szól, hogy a 
kinevezett érdemei és képességei miatt , méltó vagy arra, hogy többi hűséges bárónk 
közé soroljunk... neked adjuk tehát... a királyi tárnokok mesterének méltóságát és 
tisztségét". Még egy kinevezési okmányt érdemes idézni. Amikor Zsigmond király a 
fiatal Ország Mihályt kincstartóvá nevezte ki, azt írta az oklevélbe, hogy , a bárói 
státusra és címre emelve, s Magyarország báróinak sorába és csoportjába sorolva, 
felségünk főkincstartójává teszünk és nevezünk ki7. A következtetést nem nehéz 
levonni: egyrészt, a bárókhoz tartozás nem különálló aktus, hanem az országos mél 
tóság elnyerésével járt együtt, másrészt, valakinek bárói mivolta egyszerre cím és 
státus. 

A kinevezések tehát azonos bárói címet és státust emlegetnek, a méltóságviselők 
nem ebben, hanem a rájuk bízott poszt funkciójában különböztek egymástól. Ne 
zavarjon meg minket, hogy a kormányzati, bírói stb. alcsoport a kor embere előtt 
ismeretlen volt, a XV. századi magyar alattvaló ezt a mesterséges felosztást nem is 
merte, a méltóságviselőket és velük együtt a többi arisztokratát is egyszerűen bárónak 


nevezte. Az igazsághoz még az is hozzá tartozik, hogy mi magunk sem alkottuk volna 
meg ezt a csoportosítást, ha nem lett volna segítségünkre bizonyos jelenségek fel 
ismerésében. 

A XV. századra vonatkozólag a méltóságviselőknek szinte zárt sorát ismerjük, 
azaz kisebb-nagyobb hiányokkal meg tudjuk mondani, hogy kik voltak országbírók, 
lovászmesterek vagy más méltóság betöltői. A méltóságviselők jegyzékének két előnye 
van. Segítségével egyrészt nyomon követhetjük a bárói kinevezések terén követett ki 
rályi politikát, másrészt megismerhetjük azokat, akik mindenképpen - vagy ahogyan 
korábban mondottuk: hivatalból - voltak tagjai a királyi tanácsnak. A bárókra vo 
natkozó adatok összegyűjtésének még egy előnye van, hogy ti. belőlük nemcsak a 
szó szoros értelmében vett méltóságviselőkre vonhatók le következtetések, hanem 
rajtuk keresztül az egész arisztokráciára, a királyi tanácsnak szinte minden tagjára, 
mert a XV. században nagyjából ugyanazokat a családneveket találjuk meg újra és 
újra a jegyzékben. De csak nagyjából, mert az általunk tárgyalt században is sok új 
családnév jelent meg, és több régi tűnt el. 

A családnevekben tapasztalható változás nyilván azt jelenti, hogy új családoknak 
sikerült bejutni az arisztokrácia körébe, mások viszont valamilyen okból kiestek 
onnan. Ez az összefoglalóan társadalmi mobilitásnak nevezett jelenség két tényezőre 
vezethető vissza. A király, illetve a különböző királyok más és más családokat része 
sítettek előnyben, hiszen a bárói posztra történő kinevezés az uralkodó joga volt. 
De az arisztokraták maguk is befogadtak a feltörekvő köznemesekből egyeseket, 
s ezzel maguk is megújították rétegük összetételét. 

Ha az előszóban leírt gondolatot akarjuk most folytatni, hogy ti. az uralkodó osz 
tály, s annak is legfelsőbb rétege döntött az egész középkori Magyarország sorsáról, 
akkor meg kell kísérelnünk választ adni arra a kérdésre, milyen volt az arisztokrácia 
mobilitása, azaz: kik jutottak be soraikba, és miért, kik estek ki belőle, és miért. 
Az előzményekre itt sem hiábavaló röviden visszapillantani. Piccolomini 1445-ben 
írt - és általunk már többször idézett - levelében azt állította, hogy a magyar főurak 
, már Zsigmond és Lajos királyt is alig szenvedhették", s ebből a kijelentésből úgy 
tűnik, hogy I. Lajosig (1342-1382) kell visszanyúlnunk. 

Amikor az Anjouk az Árpádok kihalása után, a XTV. század elején elfoglalták a 
magyar trónt, hosszú és szívós harcokban kiirtották a valóságos kiskirályként ural 
kodó oligarchákat, és új arisztokráciát hívtak életre, amelyet ugyanúgy hatalmas 
birtokokkal adományoztak meg, mint ahogyan azt az Árpádok tették. Az új arisztok 
rácia hűségesen szolgálta a királyi házat, s érdemeiért újabb adományokban részesült. 
Lajos király gondosan ügyelt arra, hogy egyik főúr hatalma se nőjön túlságosan nagy 
ra, az országos méltóságokban sűrűn váltogatta őket, s ez alól csak egyetlen családdal 
tett kivételt, a Lackfiakkat. 

A Kerekegyházi Lackfiak szereplése különös keveréke volt annak, hogy a méltósá 
gok egy családon belül örökletessé váltak, de ugyanakkor az uralkodó kegyét élvezve, 
a családtagok minden más tisztéséget betölthettek. Tulajdonképpen két tisztséget 
töltöttek be örökletesen, néhány más tisztséget is viseltek ezen a kettőn kívül. A család 


hatalmának alapja a királyi lovászmester méltóság volt. Láttuk, hogy az udvari tiszt 
ségek közül ez volt a legfontosabb, jellegében teljesen katonai méltóság. I. Lajos 
király idejében különösen fontossá vált, mert a király állandóan háborút viselt, 
hol öccsének, András herceg halálának megbosszulására Itáliában, hol a szakadárok 
ellen a Balkánon, hol a pogány litvánok ellen. A lovászmesteri méltóságot már 
I. Károly alatt Lackfi I. István töltötte be, őt még három családtag követte ezen a 
poszton, s így 1326 és 1384 között, kereken hatvan esztendőn át mindig Lackfi volt a 
lovászmester. A másik örökletes tisztség az erdélyi vajdai volt. Lackfi I. István viselte 
először a családban, s aztán 1356-1376 között egymást követően öt Lackfi. Közben 
azonban - ezen a két tisztségen kívül - időről időre Lackfi volt a tárnokmester, a 
Szörényi, a horvát-dalmát vagy bolgár bán is. A család csak négy nemzedéket ért 
meg, de abból a nagy szerepet játszó két nemzedék közül az egyikben 8, a másodikban 
9 férfi érte meg a felnőtt kort. Ez is feltétele volt a két méltóság örökletességének és a 
család nagyarányú szereplésének. 

Lajos uralma alatt olyan családok is viseltek országos méltóságot, akik nem tartoz 
tak a nagybirtokosok közé, egyszerű középbirtokos nemesek voltak, és sajátos módon 
emelkedtek a ranglétrán. Ezek a családok többnyire egy-egy klerikusnak köszönhet 
ték pályájuk megindítását. Erre a legjellemzőbb példát egy nagybirtokos család, 
a Keled nemzetségből származó Kórógyiak szolgáltatják. A XIII. század végén Kó- 
rógyi Lőrinc királynéi asztalnokmester volt, III. András hűséges híve. Az Árpád-ház 
kihalását követő trónviszályokban a család elvesztette ősi birtokait, és az új uralkodó 
ház, az Anjouk előtt kegyvesztett lett. Lőrinc elsőfokú unokatestvére, László 1296- 
ban klerikusként tűnt fel, és 1300-ban pécsi prépost lett. Ha nem is tudjuk, hogy pon 
tosan milyen módon, de László prépost volt az, aki pályáján I. Károly alatt is tovább 
emelkedett. 1315-ben pécsi püspök lett, és az is maradt 1345-ben bekövetkezett halá 
láig. Befolyása I. Károly halála (1342) után megnőtt, 1343-ban visszaszerezte az ősi 
birtokot. Valószínűnek kell tartanunk, hogy a két unokatestvér kölcsönösen támogat 
ta egymást, hogy László fényes egyházi pályáját annak idején Lőrinc támogatása 
tette lehetővé, most aztán László támogatta Lőrinc fiát, Kórógyi Fülöpöt. Fülöp 
első felesége Atyinai Egyednek, IV. Béla tárnokmesterének leánya volt, az új asszony 
vagyont és előnyös rokoni kapcsolatokat hozott a házhoz. Atyinai Egyednek ugyanis 
nem volt fia, vagyonát ennélfogva leányaira hagyta. Az előnyös összeköttetés első 
sorban Egyed testvérétől, Péter erdélyi püspöktől származott és az sincs kizárva, 
hogy a házasságot a két főpap (László pécsi és Péter erdélyi püspök) kovácsolta össze. 
Több egyelőre nem történt, de a vagyonában és összeköttetései révén megerősödött 
Kórógyi Fülöp fia, László bolgár bán lett, testvére, István pedig Lajos király uralma 
végén ajtónállómester. A nagyon hézagos adatokból is világos, hogy a család újra- 
felemelkedésében a pécsi püspöknek jelentős szerepe volt. 

A Kórógyiak példája olyan sokszor ismétlődött meg a XTV. század folyamán, hogy 
az emelkedésnek ezt az útját teljesen szabályosnak kell tartanunk, és főbb vonásaiban 
meg is tudjuk határozni. A klerikusnak nem kell kezdetben feltétlenül magas egyházi 
posztot betöltenie ahhoz, hogy családja karrierjét megindíthassa, lehetett egyszerű 


káplán is. A fontos az volt, hogy a király vagy - a XIV. század második felében még 
inkább - a királyné káplánja legyen, ezáltal érintkezésbe kerülhetett az uralkodóval, 
másrészt az uralkodó körül élő bárókkal, s mindkettő jóindulatát megnyerhette. 
A bárókkal való érintkezés alkalmat teremtett arra, hogy unokaöccse vagy unoka- 
öcesei számára megfelelő feleséget keressen, lehetőleg olyant, akinek nincsenek fiú 
testvérei, aki ennek következtében az apai vagyont részben vagy teljes egészében 
örökölni fogja. Az így megerősített - és most már anyagiakban sem szűkölködő - 
unokaöccsöt alkalmas pillanatban be kellett hozni a királyi udvarba. Ezzel a család 
papi tagjának szerepe be is fejeződött. Megteremtette az unokaöccse számára az ér 
vényesülés lehetőségét, az unokaöccsön múlt, hogy tudott-e élni vele. 

A felemelkedésnek a XIV. században e szokásos útja a XV. században megszűnt. 
A jelenségnek egyik okát kétségtelenül az Anjouk, illetve a két királyné nagyfokú 
vallásosságában kereshetjük, mivel az egyháziak befolyása mindig nagyobb volt, mint 
a világiaké. Zsigmond uralomra kerülésével ez az út lezárult, helyette más jelenségek 
nek lehetünk tanúi, elsősorban az arisztokrácia nagyarányú átrendeződésének. 

Az Anjouk , új" arisztokráciájáról beszéltünk. Lajos király uralmának mérlege 
mégis azt a feltűnő jelenséget mutatja, hogy az ország méltóságviselőinek túlnyomó 
többsége 17 régi nemzetséghez tartozott. Még az újonnan felemelkedők, pl. a Loson 
ciak is ilyenből, a Tomaj nemzetségből származtak, egyenes ági ősük (pontosan: 
szépapjuk) 1222-1241 között lovász-, tárnokmester és nádor volt. 

Az Alsólendvai Bánfi család leszármazása mutatja legszebben azt, ami az Anjouk 
alatt végbement. A család a Hahót nemzetséghez tartozott. A névadó I. Hahót idő 
sebbik fiának, Búzádnak utódai jelentős szerepet játszottak a XIII. században, közü 
lük megyésispánok, bánok, sőt egy nádor is került ki, nem beszélve a kalocsai érsek 
ről. Az Anjouk alatt aztán Búzád ágának befellegzett, 1302 után semmiféle tisztséget 
nem töltöttek be, a belőlük származó Szabari és Csányi családok megmaradtak köz 
nemesi sorban, nem lettek tagjai az arisztokráciának. A másik ágon II. Hahót utódai 
között sem találunk 1296 után fontosabb tisztséget betöltő férfit. A trónharcokban az 
egyik oligarcha család elfoglalta tőlük legfontosabb birtokukat, Alsó-Lendva várát, 
mire az ág akkori feje, Miklós kénytelen volt I. Károly királyhoz csatlakozni. 1319- 
ben udvari apródként kezdte pályafutását, és Lendva várát (meg a hozzá tartozó ural- 
dalmat) visszaszerezve, fokozatosan emelkedett 1343-1346-ig, majd 1353-1356 között 
szlavón bán lett. Utódai az ő tekintélyét őrizték meg családnevükben (Bán-fi), és az 
egész XV. században nagy szerepet játszottak, természetesen az arisztokrácia soraiban. 

Alsólendvai Miklós bán pályája rávilágít a XIV. századi fejlődésre. Igaz, hogy az 
Anjouk kiirtották az oligarchákat, és háttérbe szorították híveiket, de ezt úgy tették, 
hogy a régi nemzetségek félretett ágait emelték fel, belőlük alakították ki az új arisz 
tokráciát. Nem csoda, hogy az Anjouk alatt bárói tisztséget betöltő 17 nemzetség 
ből hét olyan, amelynek tagjait már IV. Béla (1235-1270) tisztségviselői között is 
megtaláljuk, és nagyon valószínű, hogy az , újonnan" felemelkedő ágak önmagukat 
már korábban az ország urainak és hivatott vezetőinek tekintették. Talán ebből szi- 


várgott ki az a hír, amire Piccolomini célzott, hogy már Lajos királyt sem szenved 
hették az urak. 

A hatalomért vívott harcban, Lajos uralmának végén, de még inkább halála után, 
új fázist jelentett feleségének, illetve özvegyének, Erzsébet kiálynénak egyre nagyobb 
mértékben megnyilvánuló befolyása. A királyné hirtelen, megfontolás nélkül, pil 
lanatnyi impulzus hatása alatt döntött, következetlensége lassan mindenkit elidege 
nített a királyi udvartól, a Garai Miklós vezetése alatt álló pártot kivéve. A várható 
, eredmény" nem maradt el, a főurak pártokra bomolva küzdöttek egymás és a király 
né ellen. 

A Lackfiak voltak a vezetői az egyik főúri pártnak, a közül a három közül, amely 
Lajos uralmának második felében kialakult. A király halálát követő trónharcokban 
a Lackfiak elbuktak, az utolsó nagy szerepet játszó két családtagot a körösudvar 
helyi országgyűlésen gyilkolta meg Ciliéi Hermann és Garai Miklós, a másik párt 
feje, miután sértetlenséget biztosított nekik Zsigmond király, és a két Lackfi fegyver 
telenül jelent meg. A trónharcokban azonban a Garai Miklós vezette párt sem tudott 
a hatalom teljes birtokába jutni, ehhez Zsigmond király már sokszor idézett elfogására 
volt szükség. 1401-ben a Garaiak várában, Siklóson született meg az az egyezmény, 
amely az új politikai konszolidációt létrehozta. Az egyezmény értelmében a király 
átengedte az ország feletti uralmat a Ciliéi Hermann és Garai Miklós vezette pártnak, 
az ő embereiket nevezte ki méltóságviselőknek, ő maga sietve külföldre távozott, 
hogy - a kor méretei szerinti - , világpolitikai" céljait elérhesse. Két év múlva a 
főurak egy része, közte a Zsigmond által felemeltek egy csoportja is, Nápolyi Lászlót 
választotta királlyá. A felkelés leveréséhez a Garai-ligának nem volt elég katonai ereje, 
ezért kompromisszumot kötöttek, így sikerült a felkelést megfékezni. Az 1401. évi 
méltóságviselők egy része eltűnt a harcokban, a Garai-liga teljesen átvette az uralmat. 
Az új méltóságviselők egy része egymással rokonságban állt, de a siklósi liga urait 
ekkor még nem a rokoni szeretet, hanem a hideg politikai érdek kötötte egymáshoz. 

A magyar történettudománynak régi megállapítása, hogy a siklósi egyezmény 
tulajdonképpen a királyi hatalmat egy főúri ligára ruházta át. A liga , elnöke? ugyan 
a király maradt, de nem volt vezetője, még kevésbé szuverén ura az országnak. 
A bárók a királyi politika végrehajtóiból annak meghatározóivá lettek. Ügy tűnik, 
hogy ebben a helyzetben még fontosabb feltenni a kérdést: ki és hogyan lett vagy 
maradt tagja az országot ténylegesen kormányzó kis csoportnak? 

A magyar arisztokrácia számára uralmának megszilárdításához kitűnő alkalmat 
nyújtott a Sárkány-rend megalapítása 1408 végén. Fentebb már elmondottuk, hogy 
Zsigmond a rendet azért alapította meg, hogy trónját gyermeke számára akkor is 
biztosítsa, ha az nem fiú lesz. Azt is kiemeltük, hogy ezzel az uralkodó osztályt rávette 
az örökösödés elvének elismerésére, holott az a királyválasztás híve volt. Mint minden 
ilyen megegyezés, a Sárkány-rend megalapítása is kettőn múlott: az uralkodón és 
az arisztokratákon. A Sárkány-rend megalapítása érdekében a siklósi liga tagjai még 
szorosabbra fonták egymás között a kapcsolatukat, és kihagyták azokat, akikről 
úgy érezték, hogy nem közéjük valók. Az akció már évekkel korábban megindult, 

14. A siklósi liga rokoni kapcsolatai 


1406. után maradt ki a bárók közül Szerdahelyi Ders Márton, aki - a nemességből 
kiemelkedve - asztalnokmester lett, ekkor veszítette el pohámokmesteri posztját a 
,pokoljáró" Tari Lőrinc is. 1409-ben - Rozgonyi Simon országbíró kivételével - 
valamennyi méltóságviselő a Sárkány-rend tagja volt. Kialakult a liga törvényes, sőt 
vallásos formája: a hitetlenek ellen küzdő lovagi társaság. 

A Zsigmond erélytelensége és erőtlensége következtében kialakult politikai kon 
szolidációt két tényező ingathatta volna meg, olyan demográfiai vagy jogi változás, 
amely a Sárkány-rendben egyesült arisztokraták alól kirántja a talajt. 

A demográfiai tényező döntő közrejátszásán azt értjük, hogy volt-e az 1403-ban, 
illetve 1409-ben méltóságot viselő családokban a század folyamán elegendő férfi, aki 
a tisztségeket ténylegesen betölthette. Más szóval, nem következett-e be a kihalás 
olyan mértékben, hogy ezek a családok már együttesen sem tudtak elegendő méltó 
ságviselőt adni. 1409-ben az országos méltóságok viselői 11 családból kerültek ki, 
ha az 1403-1420 között tisztséget viselő családok listáját összeállítjuk, akkor már 
27 családdal kell számolnunk. Látni fogjuk még, hogy a magyar arisztokraták gondja 
nem a sok gyermek elhelyezése, nem a vagyon összetartása volt, hanem a kihalás 
elkerülése. Ez a szó: kihalás, ma egy kicsit furcsán hangzik, annál is inkább, mert 
tulajdonképpen nem jelent kihalást. A nemesnek lehetett hat lánya is (tehát igazán 
nem mondhatjuk, hogy , kihalt"), de ha emellett a hat lány mellett egyetlen fia sem 
volt, akkor a család , kihalt". Az eredeti latin szóhasználatban ezt nem is kihalásnak 
nevezték, hanem , magszakadásnak", amivel azt akarták kifejezni, hogy az illetőnek 
nincs fiú örököse. Miután egyedül a fiúk számítottak, , magja szakadt", más szóval: 
kihalt. A sok fiú sem volt biztosíték a család fiágon való folytatására. A Medveiek 
egyetlen nemzedékében hat felnőtt kort elért férfit találunk. Közülük kettő pap lett, 


a maradék négynek együtt is csak egy szem fia volt. Az 1409-ben méltóságot viselő 
családok közül mindössze négy élte túl a harmadik nemzedéket. A nemzedékek között 
is elég éles különbségek voltak. A második nemzedékben valamivel több férfit talá 
lunk, a harmadikban azonban a férfiak száma rohamosan csökken. De még ebben a 
harmadik nemzedékben is elegendő férfi volt ahhoz, hogy valamennyi országos 
tisztséget ez a 11 család tölthesse be. Még inkább ezt kell mondanunk, ha az 1403-1420 
között tisztséget viselő 27 családot vesszük tekintetbe, mert igaz, hogy ezek közül is 
csak 12 élte túl a harmadik nemzedéket, a felnőttkorú férfiak száma mégis minden 
képpen elegendő lett volna ahhoz, hogy sokszorosan ellássák a különböző méltósá 
gokat. A demográfiai tényező tehát úgy értékelhető, hogy bár sok család halt ki a 
harmadik nemzedékben fiágon, a továbbélőkben azonban mindig volt elegendő 
férfi valamennyi méltóság betöltéséhez. A mobilitásnak tehát a demográfiai tényező 
lehetett, de nem volt szükségszerűen oka. 

Kizárhatjuk a másik tisztán logikai alapon felvetődő kérdést is: az alkotmányjogi 
változásokét. Az országos méltóságok száma a század folyamán nem változott. 
Igaz, a század végén a boszniai és jajcai bánság új méltóságot jelentett, ugyanakkor 
azonban kivált a kincstartó a bárók közül. Ez a változás olyan kicsi, hogy alapjában 
véve az egész korszakban ugyanannyi báróval számolhatunk, a mobilitást tehát sem 
a tisztségek számának növekedése, sem csökkenése nem befolyásolhatta döntő 
módon. 

Összefoglalva: nem ismerünk olyan demográfiai vagy alkotmányjogi változást, 
amely a méltóságviselőket vagy közvetlen utódaikat megfosztotta volna a hatalomban 
való részesedés lehetőségétől. Nem vonhatunk le ilyen következtetést abból a jelen 
ségből sem, hogy ez vagy az az arisztokrata átmenetileg eltűnt az országos méltó 
ságot viselők köréből. A legszebb példát Stibor vajda szolgáltatja. Stibor lengyel 
nemesi családból származott, és még Lajos király uralkodása idején került Magyar 
országra, amikor Lajos mindkét ország koronáját viselte. Az uralkodó halála után 
a királynék híve volt, s ő az, aki a legkorábban és fenntartás nélkül csatlakozott 
Zsigmondhoz. Hatalmas birtokokat kapott, és 1395-ben erdélyi vajda lett. Amikor 
a főurak fogságra vetették Zsigmondot, Stibor lemondott vajdai méltóságáról. Újra 
csak kilenc év múlva, 1410-ben nevezte ki a király erdélyi vajdává, s ezt a tisztét 
egészen 1414-ben bekövetkezett haláláig megtartotta. A nyolc év (1402-1409) alatt - 
ha csak a méltóságviselők jegyzékét nézzük - látszólag nem szerepel, a valóságban 
azonban nem vonult vissza a politikai élettől. Az 1403-i lázadásnál ő verte szét a 
Kanizsaiak seregét a Dunántúlon, a felkelést követő konszolidációban a hűtlen 
Kanizsai János és Ludányi Tamás által betöltött esztergomi érsekség és egri püspök 
ség világi birtokainak és javainak kormányzója volt, az is maradt egészen 1409-ig. 
1409-ben Lengyelországban járt követségben. Részt vett az 1404. évi morvaországi 
és az 1407. évi boszniai hadjáratban. A királyi oklevelek feljegyzései szerint 1406-1409 
között a királyi udvarban tartózkodott, többször emlegetik az oklevelek feljegyzései 
ben , előadóként". Befolyását az bizonyítja a legjobban, hogy Raguza (ma Dubrov 
nik) városa magyarországi követének külön megbízólevelet küldött Stibor részére. 


Stibor 1402-1409 közötti , kiesése? tehát nem kegyvesztés vagy visszavonulás volt, 
hanem a királyi szolgálatnak más, kötetlenebb formája. Más esetekben is megállapít 
hatjuk, hogy a jegyzékből ideiglenesen eltűnő személy továbbra is a királyi tanács 
tagja, kisebb-nagyobb politikai, diplomáciai vagy katonai feladatok végrehajtója 
volt. 

Stibor méltóságviselése az első alkalommal lemondással, a második alkalommal 
halálával szűnt meg: ezenkívül már csak egy eset volt lehetséges, ti. a király kegyének 
és bizalmának elvesztése, mégpedig egyszer és mindenkorra vagy átmenetileg. Csáky 
Miklós erdélyi vajda, 1403-ban a Zsigmond ellen lázadó párt egyik vezetője, ezért 
vesztette el méltóságát, és csak 1415-ben került vissza a vajdai székbe. Akár halál, 
akár lemondás vagy kegyvesztés szakította meg a méltóság viselését, a kiesőt mind 
három esetben pótolni kellett, valaki mást kellett helyére állítani; a király számára 
mindegyik eset alkalmat adott arra, hogy új embert hozzon be azok közé, akik a 
hatalomban vele osztoztak. A XV. században - erre már utaltunk - a király ritkán 
volt abban a helyzetben, hogy ebbe a körbe tetszése szerint bárkit behozzon, hiszen 
az ú] méltóságviselőta pTelátus.ok és báxók hozzájárulásával kellett kineveznie. Az 
új ember sorsa távolról sem dőlt el azzal, hogy a főpapok és a főurak hozzájárultak 
kinevezéséhez, ettől még nem volt biztos, hogy az arisztokraták társadalmilag be is 
fogadják őt maguk közé, azaz, hogy vér szerinti utódai is arisztokratáknak számíta 
nak-e majd. 

Zsigmond 1401-ben egy főúri liga élére állt, tehát az arisztokrácia egy szűkebb 
körének kezébe adta a tényleges hatalmat. Ebből a megalázó helyzetből úgy szaba 
dulhatott volna ki, hogy következetesen új embereket hoz be meggyőződéses hívei 
közül, ahogyan azt az Anjouk egy századdal korábban tették. 1408-ig biztosan nem 
ez történt, mert a Sárkány-rend megalapításával Zsigmond a siklósi egyezményt erő 
sítette meg. De Zsigmond ezután még kereken harminc évig - ez több mint egy akkori 
emberöltő - uralkodott, ami mindenképpen nagy lehetőségeket biztosított számára. 
Ha most a bárói kinevezések során folytatott eljárása felé fordítjuk figyelmünket, 
akkor ezt nemcsak azért tesszük, hogy a királyi politikát jobban megismerhessük, 
hanem azért is, mert ezen keresztül a magyar főúri rend (mint politikai tényező) és az 
arisztokrácia (mint a társadalom legfelső rétege) fejlődésére vonatkozólag is követ 
keztetéseket vonhatunk le. 

1433 végén meghalt Garai Miklós nádor, aki immár harmadik évtizede volt az 
ország tényleges ura és kormányzója. Két évvel később Zsigmond az ő helyére 
Pálóci Mátyus országbírót nevezte ki. Jóval korábban, 1414-ben meghalt Rozgonyi 
Simon országbíró, az ő helyére Zsigmond Perényi Pétert tette meg országbíróvá. 
1419-ben Medvei János dalmát-horvát bán helyére Zsigmond Nagymihályi Albert 
johannita lovagot nevezte ki. Három példát soroltunk fel, mert ez a három eset 
rávilágít arra a módszerre, amelyet Zsigmond az új méltóságviselők kinevezése során 
követett. Garai Miklós helyére Pálóci Mátyus személyében olyan ember került, aki 
már addig is bárói méltóságot viselt. Ha visszagondolunk arra, hogy a méltóságvise 
lőket alcsoportokra osztottuk, akkor az ő esetében azt kell mondanunk, hogy Pálóci 


a bírói csoportból áthelyezéssel lett nádorrá. A második példában Rozgonyi Simon 
helyére Zsigmond olyan embert állított, aki addig nem viselt országos méltóságot, 
a Rozgonyi halálával keletkezett hiányt tehát nem áthelyezéssel, hanem kívülról hozott 
emberrel pótolta. Látszólag Nagymihályi Albert esete is ugyanaz, ismét olyan ember 
került be a bárók sorába, aki addig nem volt országos méltóság birtokában. 

Az egyik bárói csoportból a másikba váló áthelyezést Zsigmond öt esetben gyako 
rolta, és leginkább az udvari méltóságok sorából nevezett ki valakit a bírói csoportba, 
bánnak, sőt egy alkalommal nádornak. Az udvari méltóságok mintegy tartalékot 
alkottak, a kieső magasabb méltóságokat a király ezekből pótolta. A pótlás, illetve 
az előléptetés arányai is világosak. Nem a kormányzati tisztségekbe történt a legtöbb 
kinevezés, hanem a bíróiakba. 

Az áthelyezéssel a hiány természetesen nem szűnt meg, azt máshonnan pótolni 
kellett. Erre a pótlásra, a kívülről hozott emberek kinevezésére két lehetőség nyílt: 
kinevezhetett valakit az előkelők, vagy a köznemesek közül. Perényi Péter esetében 
előkelőt nevezett ki a király, mert a Perényiek már régóta viseltek bárói méltóságot, 
a család maga báróinak számított, itt tehát a kör nem bővült, csupán egy eladdig 
tisztséget nem viselt személy lépett elő méltóságviselővé. Az előkelőkhöz tartozó 
személyt mindenféle tisztségre ki lehetett nevezni. Zsigmond uralma alatt az előkelők 
höz tartozó 15 férfiból lett a kormányzati csoport tagja (vajda, bán), 16-ból udvari 
méltóság és hatból bíró. Az előkelők számára tehát minden út nyitva állt. Már meg 
állapítottuk, hogy az előkelők ugyanúgy az ország legfelsőbb társadalmi rétegének 
voltak tagjai, mint a méltóságviselők. Közülük Zsigmond uralma alatt kinevezett 
37 személy 19 arisztokrata család tagja volt, s ehhez még azt is hozzá kell tenni, hogy 
a 19 családból 5 már 1403 előtt is adott bárót az országnak. 

A kieső bárók pótlásánál követett eljárást, a főurak szempontjából tekintve, azt 
kell mondanunk, hogy az arisztokráciát, illetve hatalmát semmiféle veszély nem fenye 
gette mindaddig, amíg a király az ő körükből pótolta a kiesetteket, akár áthelyezéssel, 
akár új kinevezéssel. Ha egy háttérben levő udvari méltóságból vajda, országbíró vagy 
tárnokmester lett, akkor ez az első két esetben nagyobb tekintélyt és hatalmat, a 
harmadikban nagyobb megbecsülést jelentett a korábbinál. De mindhárom esetben 
azt jelentette, hogy a hatalomból való részesedés nem változik, az továbbra is az 
arisztokrácia és a király kezében marad, s ennek Zsigmond uralma alatt azért volt 
különösen nagy jelentősége, mert az uralkodó sokszor évekig volt külföldön, az 
ország tényleges kormányzása tehát a méltóságviselő főurak kezében összpontosult, 
a rendiség másik elemének kevés jutott belőle. Ha most még a fentebb idézett számok 
tanulságát is le akarjuk vonni, akkor azt kell mondanunk, hogy a kör, amelyből 
Zsigmond a kieső bárókat pótolta, igen szűk volt, nem is egészen 20 család. A hatalom 
a főurak rendjén belül is nagymértékben koncentrálódott. Ezt a tényt alátámasztja 
az is, hogy a köznemességből hozottak száma igen alacsony. 

A köznemességet esetünkben Nagymihályi Albert képviseli. Családja a köznemes 
séghez, éspedig annak vagyonosabb részéhez tartozott. Albert 1397-ben kezdte meg 
pályáját johannita lovagként, ekkor Temes megyében harcolt a török ellen. 1419 


előtt az egri püspök familiárisa volt, és onnan emelkedett fel a megyésispánok közé. 
Bárói kinevezését tehát hosszú familiárisi pálya előzte meg. Nem ő volt az egyetlen 
köznemes, akit Zsigmond bárói posztra nevezett ki, még négy társát ismerjük, akik 
mind hasonló hosszú ideig szolgálták uraikat és a királyt, amíg végre méltóságviselők 
lettek. Perényi Péter és Nagymihályi pályáját összehasonlítva, lehetetlen észre nem 
venni, hogy az előkelők - tehát az arisztokraták - előtt minden csoport felé nyitva 
áll az út, a köznemesek előtt azonban csak a kormányzati tisztségek, főképpen a 
katonai tudást kívánó báni méltóság felé. Pályafutásuk végén nyerték el általában 
a bárói kinevezést, ez az aktus mintegy megkoronázása volt hosszú és keserves katonai 
szolgálatuknak. Az arányok is megdöbbentők: a 37 , előkelővel" szemben mindössze 
5 köznemes áll. 

Zsigmond korában emelkedett a bárók közé két olyan ember is, akit nem minősít 
hetünk sem arisztokratának, sem köznemesnek, de még csak magyarnak sem, s ez a 
két Tallóci testvér. Egy Lukács nevű raguzai polgár négy fia (Máté, Frank, Péter és 
János) közül Máté jelent meg először, 1430-ban szrebemiki várnagy lett. Szrebemik 
a magyar király fennhatósága alatt álló Szerbiában az ezüstbányászat központja 
volt; Zsigmond halála után a bandériumállítási kötelezettségről készült jegyzék 
szerint Máténak , Szrebemik okáért" kellett 1000 lovast kiállítania. A raguzai pol 
gárság nem annyira az Adrián, mint inkább a Balkán-félszigeten folytatott kereske 
delmet, és mindig nagy érdeklődést mutatott a szerbiai ezüsttermelés iránt. 
Ennek a polgárságnak egyik tagja lépett a színre Tallóci Máté személyében; 
pályafutása kezdetén nem is lépte túl azt a keretet, melyet a hazánkban működő 
olasz pénzügyi szakemberek játszottak. Hirtelen emelkedését tulajdonképpen egy 
1432-ben megkötött diplomáciai egyezménynek köszönhette, amely lehetővé tette 
Zsigmond császárrá koronázását. Az alkalmi diplomáciai tevékenység is jól beleillett 
a középkori olasz kereskedők tevékenységébe. Tallóci Máté 1433-ban kévéi ispán volt 
és nándorfehérvári kapitány, tehát annak a két várnak a parancsnoka, amelyen át 
a raguzai kereskedők Bizáncból Váradra vitték áruikat. Csak 1435-ben lett szlavón, 
egy év múlva horvát bán. A raguzai érdekeket mégis sikerült megvédeni, ugyanakkor 
öccse Frank Szörényi bán lett. 

Tallóci Máté polgári származású volt és pénzügyi szakértő, amit az is bizonyít, 
hogy 1433-ban ő kormányozta az üresedésben levő zágrábi püspökség birtokait. 
Ennek ellenére valóban elérte a bárói státust, Albert király halála után nagy szerepe 
volt Ulászló megválasztásában, tehát elismert tagja volt a királyi tanácsnak. Mondot 
tuk már, hogy a királyi tanácsban helyet kaptak azok is, akik az uralkodót szakmai 
kérdések (várospolitikai, pénzügyi és bányászati ügyek) megoldásában támogatták. 
Ez a személyi kör nem volt teljesen polgári, nemeseket is találunk közöttük. Nem 
egy közülük itt polgárból lett nemessé, sőt nagybirtokossá. Ilyen volt Noffry Lénárt, 
akit eredeti olasz nevén Onofrio Zanobbi di Florentiának hívtak, és a nagy olasz 
bankház, a Bárdi cég tulajdonosának családjából származott. Pénzügyi szakember 
ként kezdte munkáját Zsigmond mellett, később megszerezte a Nyitra megyei Bajmóc 
várát és uradalmát, s ettől kezdve mint nagybirtokos az , előkelőkhöz" tartozott. 


A végső mérleg az ilyen esetek ellenére is az, hogy a polgári származású szakértő 
tanácsosok közül csak egynek sikerült magát a bárók (Tallóci) és egynek az előkelők 
(Noffry) csoportjába felverekednie. 

Zsigmond politikája a bárók túlnyomó többségét az arisztokraták közül választotta 
ki, egy töredékét a köznemesekből, akik hosszú familiárisi szolgálat után jutottak a 
bárói méltóság birtokába, egészen kivételesen pedig szűkebb szakértői tanácsadói 
közül. Más szóval: semmi olyan jelet nem találunk a bárói kinevezések terén követett 
politikájában, ami arra mutatna, hogy a siklósi egyezményt, illetve a Sárkány-rend 
megalapításakor kötött és esküvel megerősített szerződést fel akarta volna bontani. 
Az érem másik oldalát, az arisztokráciát tekintve pedig azt kell mondanunk, hogy 
semmiféle aggodalomra nem volt okuk, mert az uralkodó új méltóságviselőit túl 
nyomó többségben az ő körükből, sőt még azon belül is egy szűkebb körből, a meg 
kötött egyezmények aláírói, azok utódai és rokonai közül választotta ki. Az arisz 
tokraták részéről a következő logikus lépés az lett volna, hogy az egyes tisztségeket 
családjukon belül örökletessé teszik. A fejlődés kétségtelenül ezen az úton indult meg, 
legalábbis ezt kell mondanunk, ha az egyes családok méltóságviselési idejét vesszük 
szemügyre. A leghosszabb ideig a Tamási család töltötte be az udvarmesteri tisztet, 
kereken 25 esztendeig, a két Csáky egyhuzamban 22 évig volt erdélyi vajda, a Kom- 
poltiak 17 évig pohárnokmesterek. Ha ehhez még hozzászámítjuk Garai Miklós 30 
éves nádorságát, akkor a Sárkány-rend megalapításában ünnepélyesen kifejezésre 
jutó politikai konszolidáció kereken egy nemzedékre terjedt ki. 

A számokat látva, önkéntelenül is felmerült a kérdés: mi szakította meg az ilyen 
hosszú ideig tisztséget viselő család további szereplését? Erre a kérdésre nem mindig 
egyszerű választ adni. Egyes esetekben a demográfiai tényező szólt közbe. Medvei 
Péter és János (testvérek) kilenc évig viselték egymást követve a szlavón báni tisztet, 
de János halála után már nem volt több férfi tagja a családnak, így megszűnt a lehe 
tősége annak, hogy újabb Medvei lépjen az elhaltak helyébe. Az egyszerű esetek 
mellett akadnak bonyolultak is. A Kompoltiak közül Péter lett elsőnek pohárnok 
mester 1419-ben. Négy év múlva a család hatalma tovább gyarapszik, mert Péter apja 
István, országbíró lett, de Péter ugyanakkor Morvaországban elesett. Az új pohárnok 
mester Péter öccse, László, aki 1428-ban bekövetkezett haláláig viselte ezt a tisztséget. 
Ekkor testvérei közül már csak ketten voltak életben: Miklós, aki egri kanonok volt, 
és így nem jöhetett számításba, és János, aki azonban ekkor még nagyon fiatal volt, 
számításunk szerint körülbelül 18 éves. Ezért az új pohámokmester unokatesvérük, 
Pál, aki hét évig egyedül viseli méltóságát, majd megosztja a most már 25-27 éves 
Jánossal. Utoljára 1438-ban szerepelnek, és csak sejtjük, hogy eltűnésük Albert király 
trónra léptével függhet össze, mert 1441-ben (amikor Kompolti Pál és János még élet 
ben volt) már Cudar Simont említik pohárnokmesterként, A méltóság tulajdonképpen 
mégis a , családban maradt", mert Cudar Simon Kompolti Péter sógora volt. 

Merészség lenne ebből a két példából arra következtetnünk, hogy egy-egy hosszú 
ideig viselt tisztséget betöltő család eltűnése egyetlen okra - lett légyen az kegy vesztés 
vagy a család fiágon történt kihalása - vezethető vissza. De annyit talán mégis meg 


kockáztathatunk, hogyha ezekben a családokban volt tehetséges férfi, akkor a tisztség 
- ha jogilag nem is, de gyakorlatilag mindenképpen - örökletessé vált. Ezt bizonyítják 
az ünnepélyes oklevelek végén levő méltóságsorok is. A kancelláriában néha nem is 
tudták, hogy melyik Kompolti a pohárnokmester, melyik Perényi az asztalnokmes- 
ter, sokszor tévesztették el a keresztnevet, de a vezetéknevet soha. Egy család vég 
leges eltűnését az ilyen lassan örökletessé váló tisztségből Zsigmond és Albert ural 
ma alatt főképpen a család kihalása okozta. 
Zsigmond politikájának következményeként az arisztokrata családok között 
szoros rokoni szálak jöttek létre. 1405-ben Garai Miklós volt a nádor, Szécsényi 
Frank az országbíró, Treutel Miklós a tárnokmester, Tamási János és Lackfi Jakab 
erdélyi vajda, Bessenyő Pál és Pécsi Pál a szlavón és egyben horvát-dalmát bán, 
Maróli János macsói bán, az udvari tisztségeket Szécsényi Simon, Ders Márton, 
Tari Lőrinc és Cseh Péter töltötték be. Ebben a méltóságsorban csak három rokoni 
kapcsolatról van tudomásunk. Treutel Miklós tárnokmester és Garai a nádor első 
fokú unokatestvérek voltak, és ugyanígy elsőfokú unokatestvérek voltak Treutel 
és Bessenyő Pál feleségei, s végül Szécsényi Frank, az országbíró, és Simon, az ajtón- 
állómester, testvérek. Zsigmond uradalmának utolsó éveiben, 1435-ben már egészen 
más volt a kép. Most Pálóci Máté volt a nádor, Báthori István az országbíró, Roz- 
gonyi János a tárnokmester, Csáky László az erdélyi vajda, TaHód Máté a szlavón, 
Frangepán István és János a dalmát-horvát, Garai Dezső és László a macsói bán. 
Az udvari tisztségeket Marcali Imre, Perényi István és János, Kompolti Pál és 
Héderváry Lőrinc viselte. A névsor már utal arra, hogy az egyik udvari tisztséget 
(az asztalnokmesterséget) és a dalmát-horvát báni posztot két-két testvér (Perényiek 
és Frangepánok) töltötte be. Báthori István országbíró elsőfokú unokatestvére 
volt Kompolti pohárnokmesternek. Báthoriné Rozgonyi János feleségének unoka 
húga. Héderváry Lőrinc Marcali Imre ajtónállómester unokahúgának férje. A ro 
konságból már ennyi is bőven elég lenne, de az egész bárói kört a két évvel korábban 
elhalt Garai Miklós rokoni köteléke fűzte össze. A két Frangepán Garai Miklós 
unokaöccse, a két macsói bán közül az egyik Garai Miklós másodfokú unokatest 
vérének fia, a másik saját fia, Garai László volt. A Szörényi bánság üresedésben volt, 
így - a szlavón bánságot kivéve - minden bánság élén Garai rokon állt. Nem ma 
radt ki a rokonságból Lévai Cseh Péter sem; lányát adta feleségül Garai Miklós 
legidősebb fiához, Miklóshoz. Ez a fiú apja ellen lázadt, Zsigmond 1431-ben dörge 
delmes levélben beszélte le Cseh Pétert , esztelen szándékáról". A fiú 1432-re mégis 
keresztülvitte a Garai birtokok felosztását, s miután apja meghalt, létrejött a házas 
ság. A királyi dörgedelem mögött nyilván a felbosszantott nádor állt, mert a nádor 
halála és a házasság megkötése után Cseh Péter 1437-ben egyedül vette át az erdélyi 
vajda tisztét. Közvetve Tallóci Máté is ebbe a rokonságba kapcsolódott bele, mert 
a fiatal Garai Miklós halála után ennek özvegyét, Cseh Margitot vette el feleségül. 
1435-ben tehát a kormányzati tisztségekben mindenütt a Garai család tagjai vagy 
azok közeli rokonai ültek, és az együttest az tette teljessé, hogy Garai Miklós nádor 
a királynak sógora volt. Ilyen fokú rokoni kapcsolat megteremtéséhez nemcsak 


a siklósi egyezményre és a Sárkány-rendre volt szükség, hanem Garai Miklós terv 
szerű házassági politikájára is. Tegyük hozzá, hogy a későbbiek során az atyafiság- 
nak ezt a teljességét főuraink sohasem érték el, még a Garaiak sem. 

A rokonságból nem maradtak ki a főpapok sem. 1405-ben a magyar püspöki 
karban egyetlen, a bárói családokkal rokon püspököt találunk, s ez Alsáni Bálint 
bíboros, a pécsi püspök. 1435-re a kép itt is erősen megváltozik. Az esztergomi érsek 
ekkor Pálóci György volt, a nádor testvére, két püspök (Rozgonyi Péter egri és 
Simon veszprémi) nemcsak egymással volt közeli rokonságban (Simon Péternek 
nagybátyja), hanem Rozgonyi János tárnokmesterrel is. Berzeviczy György nyitrai 
püspök a nem sokkal korábban elhalt Berzeviczy tárnokmester fia volt. S hogy a 
kör mennyire zárt, azt talán az mutatja a legjobban, hogy 1405-ben még élő Héder- 
váry János győri püspök rokona, Héderváry László ugyanebben az esztendőben a 
bécsi egyetemen adott elő, hogy azután visszatérve hazájába, ő is belépjen a nádor 
ral rokon főpapok sorába. A köznemesek előtt az egyházi karrier felé vezető út az 
Anjouk alatt - mint láttuk - nyitva állt, nem egy család világi tagjainak emelkedé 
sét ez készítette elő. Most mintha ez a lehetőség is szűkebbre zárult volna, a katona 
élet keserves útja még mindig több reménnyel kecsegtette a köznemest, mint a 
korábban szokványos egyházi. 

A bevezetésben a Héder nemzetséget ismertetve mondottuk el, hogy a nagy nem 
zetségek a XIII. században élték virágkorukat, a XIV. században családokra bom 
lottak fel. Példaként most a 15. ábrán bemutatott Gutkeled nemzetséggel folytat 
juk. Ennek ősei is bevándorolt lovagok voltak, a közös ős, úgy látszik, két helyen 
kapott birtokot, a Fehérvár melletti Gut faluban és a Tiszán túli Nyíradonyban, 
utóbbi helyen állt a nemzetség korai közös temetkezési helye, egy premontrei mo 
nostor. A későbbi századokban a nemzetség birtokai mindenfelé új központokat 
hoztak létre, a XV. században Pozsony megyétől Erdélyig mindenütt megtaláljuk 

a Gutkeledek kisebb elszórt birtokait vagy nagy uradalmait. A nemzetség korán ön 
álló, egymástól látszólag teljesen független családokra szakadt. A szétágazást be 
mutató ábrán a családokat aszerint rangsoroltuk, hogy azok között voltak-e bárók 
vagy sem. Mert bármekkora birtokot is kaptak a nemzetség különböző ágai a XIII. 
század folyamán, bármennyire növelték is azt a XIV. században újabb királyi ado 
mányokkal, nem mindegyik ág tudta megtartani a maga vagyonát. Egy sor köz 
nemesi sorba süllyedt családdal találkozunk az ábrán, amelyek sohasem játszottak 
országos szerepet (például a Rozsályi Kun). A bárókat adó ágak, illetve családok 
megfigyelése során először az tűnik fel, hogy a nemzetségnek nem ugyanazok az 
ágai játszottak mindig nagy szerepet, sőt mintha valamiféle időbeli tagolódás lenne 
a szerepekben. A XIII. században a Felsőlendvai és a Majádi ág tagjai viseltek or 
szágos méltóságot. A XTV. században mintha az egész nemzetség visszavonult volna, 
csupán egy váradi püspök (a Somlyai Báthory családban) töri meg a visszavonultság 
csendjét. De a XV. században a nemzetségből származott családok újra erőre kap 
nak. Az Ecsedi Báthoryak kezdik a sort, közülük kerül ki Báthory István, aki 1435- 
ben országbíró volt; utána a család egészen a kihalásig megtartja vezető szerepét, 
a méltóságok egész sorát adva. A XV. század közepén kapcsolódnak be a Guti 
Országok és a Várdaiak, a század végén a Szokoliak viselnek báni tisztséget. 

Az egész folyamatot áttekintve, önkéntelenül is arra a jelenségre kell gondolnunk, 
amelyről már az Anjouk politikájának ismertetése során beszéltünk. Ott azt mon 
dottuk, hogy az Anjouk ,új" arisztokráciája nagyobb részt a régi nemzetségek, 
sőt már a XIII. században a kormányzatban részt vevő nemzetségek addig háttér 
ben levő ágaiból került ki. A Gutkeledekben olyan nemzetséget ismertünk meg, 
amely a XIII. században szerepelt, aztán az Anjouk alatt visszavonult - úgy látszik, 
sohasem békült meg ezzel az új uralkodó dinasztiával -, hogy a XV. században 
megint részesedjen a hatalomból. Ennek a folyamatnak során egyes ágak anyagilag 
lesüllyedhettek ugyan, de mindig fennállt annak a lehetősége, hogy az ilyen nagy 
nemzetségből származó, köznemessé lett családok kilépjenek ebből a keretből, és 
újra országos szerepet játsszanak, mint őseik vagy felmenő ági rokonaik a XIII. 
században. Ennek a jelenségnek az arisztokrácia szempontjából óriási jelentősége 
volt. 

Elmondhatjuk, hogy ezek a rosszabb anyagi helyzetben levő és a megyei nemesi 
sorban élő családok alkották a magyar arisztokrácia egyik tartalékát. Az ábra 
egyetlen szempillantás alatt meggyőzhet arról, hogy ez a tartalék elég nagy volt és 
minden szükségletet kielégíthetett. A kérdést másképpen is megfogalmazhatjuk, 
éspedig így: ha a Majádi ágból származó István 1242-1248 között egymás után 
(és megszakítás nélkül) volt lovászmester, országbíró és bán, az Ecsedi Báthory 
családból származó István pedig 1419-1430 között asztalnokmester, 1435-1439 
között pedig országbíró, akkor a magyar arisztokrácia egy része a XIII. és XV. szá 
zad között nem változott, hanem ugyanabból a körből került ki. 

Zsigmond uralkodásának 1403-1437 közötti szakaszára visszatérve, a Gutkeled 
nemzetség példáján bemutatott fejlődést számokkal is alátámaszthatjuk. A bárói 


26. Főúri vár egykorú ábrázolása 
A jánosréti (Gömör megye) oltár egyik táblájának részlete. Jól kivehető a csapóhíddal 
összekötött elővár és a fellegvár öregtomya. 


27—28. Köpenycsat 


29—30— 31. Ivópohár 


32. Gyűrűk (4 db) 

A középkorban még a férfiak is sok gyűrűt hordtak. Pecsétgyűrűiket haláluk után rend 
szerint megsemmisítették. Itt két antikizáló gemmagyürü látható. 


33. Sárkányos címer 
Szokás volt, hogy a lovagrendek tagjai a rend jelvényét címerükbe vagy amellé felvették. 
A XV. század húszas éveiben a budai várban olyan kályhát készítettek, amelyen a csempéken 
a rend tagjainak címere volt látható, körülötte a sárkánnyal. Hasonló kályhaszemek más 
honnan is előkerültek (pl. Vértesszentkeresztről). Ez Zsimond király címere. A négyeit 
pajzsban váltakozva a brandenburgi sas (Zsigmond brandenburgi őrgrőf is volt) és a magyar 
sávos címer látható. 


34. Súrkúnyos címer 
Ez a kályhaszem a Cillei1-címert mutalja 


35. Sárkányos címer 
Azonosíthatatlan címer, amely kelyhet és koronából kinövő szárnyas griffet ábrázol. 


36. Sárkányos címer 
Azonosíthatatlan címer, talán az Aba nembeli Kompolti családé. 


37. Kolozsvári Tamás: Zsigmond és a Sárkány-rend tagjai 
A művész a keresztrefeszítés római századosát rajzolta meg Zsigmond király arcképeként. 
A kíséretében levő zsoldosok itt lovagi csapatként jelennek meg, a király melletti alak 
alighanem Garai Miklós nádor. A csapat zászlóján jól látható a rend jelvénye, a sárkány. 


38. Címer a nógrádi várból 
A várban építkező Báthory Miklós váci püspök címere. Itt is szerepel a Sárkány-rend jelvé 
nye, holott egyházi nem lehetett tagja a rendnek, de a sárkányos jelvény ekkorra már a 
magyar arisztokrácia jelvényévé vált. 


39. Kályhaszem 


Az ország hatalmasai közül egyedül Rozgonyi Simon országbíró nem volt tagja a Sárkány 
rendnek. A budai várból előkerült kályhaszemen családi jelvényét (fiókáit önnön vérével 
etető pelikán) nem övezi sárkány. 


40—41—42—43. Elefántcsont nyereg részlete 
Zsigmond és közvetlen kísérete (vagy a sárkányosok?) részére készült elefántcsont nyergek 
nem valóságos nyergek voltak, hanem ünnepélyes alkalmakkor posztódrapériával letakart 
lóra tették őket és lovas nélkül vezették a lovat. Ezeken a nyergeken is visszatérő motívum 
a sárkány. 


44. Az ifjabb Stibor sírköve 
A sírkő Stibort (r(" 1434) teljes lovagi díszben ábrázolja. Felsőtestét és derekát páncél fedi, 
amely alól kilóg a vért alatti páncéling. Övén balról kardja, jobbról tőre, mellette lán 
dzsája látható. Fejének bal oldalán és bal kezében családi címere (a lengyel ún. Ostoja címer, 
két holdsarló közötti kereszt), jobb oldalán sisak látható, amelyen a címer motívuma is 
métlődik meg. Bal vállvértjén a Sárkány-rend jelvényét viseli. 


45. Zápolyai Imre sírköve 
A sírkő Zápolyait is teljes lovagi díszben, fején sisakkal mutatja be. Jobb kezében lándzsá 
ját tartja, amelyet bandériumának zászlaja (a családi címerrel) díszít. 


46—47. Nádori pecsétek 


méltóságokat ez alatt a szakasz alatt 33 család töltötte be, s ezek közül 17 család a 
régi nagy nemzetségekből került ki. Az Aba (Kompoltiak), a Dorozsma (Garaiak), 
a Rátót (Tari) és a Kacsics (Szécsényi) nemzetséghez tartozó családok változatlanul 
tagjai maradtak az uralkodó osztály legfelsőbb rétegének, a Héder (Héderváry és 
Tamási) és a Gutkeled (Báthory, Guti Ország) nemzetség pedig két családdal is 
szerepelt a tisztségviselők között. 

A magyar történettudományban mindeddig nem volt szokás nemzetségekről 
beszélni a XV. században, s így ez a kérdés fel sem merült. A felsorolt tényekkel 
ellentétben, ugyanis történettudományunk azt vallja, hogy a nemzetségek a XIV. 
században felbomlottak, azáltal, hogy közös birtokaikat felosztották az egyes 
családok között. Az adatokat látva, azt kell mondanunk, hogy az azonos nemzet 
séghez tartozás tudata ezzel még nem szűnt meg. Fentebb idéztük Csapi András 
címereslevelét, ahol a címeradományba mindazokat a családokat belevétette, akik 
vele egy nemzetségből, a Baksa nemből származtak. Pedig a forrásokban ,a Baksa 
nemzetség" kifejezés hatvan évvel (tehát két és fél nemzedékkel) korábban, 1355- 
ben szerepelt utoljára! Az olvasó itt azt a hatásos ellenvetést teheti, hogy a közös 
nemzetséghez tartozás tudata nyilván erősebben élt a köznemesi sorban élő családok 
között, mint a báróiakban. Más szóval: a Baksa nemzetség, amelynek egyetlen 
tagja sem volt báró a XV. században, szerényebb anyagi körülményei és társadalmi 
állása folytán jobban megőrizte a közös nemzetséghez tartozás tudatát, vagy hogy 
az ugyancsak köznemesi Guti Ország család tagjai büszkébbek voltak arra, hogy a 
Gutkeled nemzetségből származtak, mintazugyanonnan kiszakadó Ecsedi Báthoryak. 
Ez az ellenvetés nem állja meg a helyét. Amikor 1443-ban a Héderváryak és Tamá 
siak kölcsönös örökösödési szerződést kötöttek, akkor nem kisebb ember, mint az 
ország nádora, Héderváry Lőrinc és Tamási Henrik volt udvarmester vallották, 
hogy , elődeik ősidőktől, Géza fejedelem, azaz Szent István király atyja óta egy 
őstől, ősapától erednek". Igaz, a Héder nemzetség neve nem fordul elő ezekben a 
sorokban, s ebben az értelemben a kifejezett gondolat nem határozott , nemzetségi" 
tudat, hanem a közös leszármazás tudata. Ez a tudat késztette Felsőlendvai Szécsi 
Dénes érseket, hogy a vele egy nemzetségből származó Rimaszécsi Szécsi Miklós 
árváit magához vegye és neveltesse, pedig az érseket és Miklóst három nemzedék 
választotta el a közös őstől. Ezt a tudatot tartotta ébren a közös nemzetségi címer, 
amelyet - hogy megint a Gutkeled nemhez térjünk vissza - a köznemességből fel- 
emelkedő Guti Ország Mihály ugyanolyan tudatosan használt, mint a vele egy 
nemzetséghez tartozó Báthory István vagy Miklós püspök. A Zsigmond-kori arisz 
tokrácia vizsgálatánál nemcsak azt kell tudomásul vennünk, hogy ez a tudat létezett, 
hanem azt is, hogy az Árpád-ház kihalta óta másodszor kicserélődő magyar arisz 
tokrácia fele még mindig azokból a nemzetségekből került ki, amelyek már IV. Béla 
alatt (1235-1270) országos méltóságokat töltöttek be. Úgy tűnik, hogy csak a latin 
szóhasználat változott. A , nemzetségből való" (de genere) kifejezést felváltotta a 
, bárói nemzetségből való" (de generatione baronum) vagy az ,osztályos atyafi" 
(fráter condivisionalis) kifejezés. 


Végigkísérve Zsigmondnak a bárói tisztségek betöltése terén folytatott politiká 
ját és annak következményeit, azt kell mondanunk, hogy a tisztség megszűnése a 
Sárkány-rend megalapítása után az arisztokrata családoknál általában a méltóság 
viselő halálával következett be. Az eltűnő családok szempontjából igen nagy különb 
séget tapasztalhatunk arisztokraták és felemelkedett köznemesek között, mert az 
előbbi esetben az elhunyt báró családja továbbra is tagja maradt az arisztokráciá 
nak, a köznemesek családja - két kivétellel - visszasüllyedt a megyei nemesek közé. 
A kieső tisztségviselő pótlása kis részben áthelyezéssel - vagy talán úgy is mond 
hatjuk : előléptetéssel -, nagyobb részben új emberek kinevezésével történt. Az után 
pótlás túlnyomó többségét az , előkelők" csoportjaként megismert arisztokraták 
biztosították, egy töredékét a köznemesek; a királyi tanácsban szereplő világi hiva 
talnokok közül pedig csak két személy lett bárói méltóság viselője. Mindez azt az 
ellentmondást hangsúlyozza, hogy a bárói tiszt elvileg minden nemes, gyakorla 
tilag azonban csak minden a siklósi ligához, illetve a Sárkány-rendhez tartozó arisz 
tokrata család előtt állt nyitva. Ezek személy szerint is hosszabb időt töltöttek tiszt 
ségükben, sőt a tisztségek egy részét örökletessé tették családjukban. Az arisztokra 
ták, egymással rokoni kapcsolatokat kiépítve, zárt kasztot alkottak. Zsigmond nem 
törődömsége, hosszú külföldi utazásai, és nem utolsósorban a Garaiak tehetséges 
családi politikája következtében, a király uralmának végén a tényleges kormányzati 
hatalmat gyakorló tisztségekben Garait vagy Garai rokont találunk. Az országot 
végső fokon 17 család kormányozta, a közülük kikerülő 46 személlyel, akik össze 
sen 308 évet töltöttek országos méltóságokban. Az arisztokraták esetében a tisztség 
legalább annyira szólt a család dicsőségének és tekintélyének, mint az egyénnek, 
így nemegyszer a család kihalásáig viseltek egy-egy tisztséget. Az arisztokraták 
számára ennyire nyílt méltóságviselési lehetőség ugyanilyen zárt volt a köznemesség 
részére. Kívülről felemelkedőket csak a bánok között találunk, ezeknek hosszú pá 
lyafutását koronázta meg a bánság élén töltött, bizony elég rövid idő, amely nem 
volt alkalmas arra, hogy az arisztokráciával rokoni kapcsolatokat építsenek ki. 
A kiemelkedés itt nem a családnak, hanem a személynek szólt. Ugyanolyan termé 
szetesnek tűnt, hogy utódaik nem lesznek méltóságviselők, mint amilyen természe 
tes volt, hogy a báró csemete örökli apja tisztségét. Zártság jellemzi az arisztokrá 
ciát, személyre szóló rövid felemelkedés a katonailag tehetséges köznemeseket. 

Mintha élete utolsó éveiben Zsigmond is felismerte volna ezt a helyzetet. A kor 
mányzati tisztségek csoportjában Pálóci Mátyus, majd Héderváry Lőrinc nádori 
kinevezésével és a Tallóciak felemelésével szüntette meg a Garai rokonság egyed 
uralmát. Csak a Tallóciak és Pálódak esetében hozott kívülállót, Héderváry Lőrinc 
nádori kinevezése előtt már hétévi lovászmesterségre tekinthetett vissza. Ezzel csak 
a Garaiaknak a körön belüli fölényét törte meg, a lényegen nem változtatott. A lé 
nyeg - elődeinek uralmához képest - az arisztokrácia hatalmának mérhetetlen meg 
növekedése és zárt kaszttá való átalakulása volt; mindkettő súlyos következmények 
kel járt az országra. 


Mátyás és a főurak 


, Egyszer Mátyás király vándorlása közben egy juhásszal találkozott. Ezek éppen 
ebédeltek, aztán odahívták őt is, de nem tudták, hogy ki. Ahogy a bogrács körül ültek, 
Mátyás a kanalával a másik elejibe nyúlt. Fogta magát a juhász, a fakanáljával nagyot 
ütött Mátyás kezére, aztán megmagyarázta, hogy mindenki maga elől egyen. Mátyás 
király megértette, aztán mikor megebédeltek, kijelentette, hogy ő a király, aztán a 
juhász menjen fel hozzá Budára, a várba. A juhász fel is ment. De ahogy Mátyással 
találkozott, az azt mondta neki, hogy ő is ott fog ebédelni. De olyan nagy urak lesz 
nek ott, akik mindig a mások elejibe nyúlnak, aztán, aki úgy tesz, üssön a kanállal 
a kezire." 


Mátyásról, az , igazságosáról szóló bármelyik magyar népmesét is vesszük elő, 
mindenütt ugyanez a kép fogad bennünket: az uralkodó a nagyurakkal szemben a 
szegény ember pártjára áll, sőt az urakat a szegény ember bölcsessége vagy bátor 
sága segítségével bírja jobb belátásra. Ha nem is vennénk tekintetbe, hogy Zsig- 
mond után Mátyás az, aki ismét egy egész középkori emberöltőn - kereken 32 
esztendőn - át uralkodott, s akinek nemcsak módja nyílt a következetes politika 
megvalósítására, hanem megvolt a tehetsége és elszántsága hozzá, akkor már csak 
amiatt is külön fejezetet kellene neki szentelnünk, mert az 1848 előtt a magyar trónt 
betöltő 52 uralkodó közül ő az egyetlen, akinek emléke a népmesékben fennmaradt. 
Megválasztásának és trónra lépésének körülményeire utaltunk már, de most sem 
árt áttekinteni azt a húsz esztendőt, amely Zsigmond halála és Mátyás trónra lépése 
között eltelt. 

1437. december 8-án , ünnepélyes körülmények között" meghalt Zsigmond 
király. Ütban volt Magyarországra, hetvenedik évében járt - ez matuzsálemi kor 
volt a XV. században -, amikor a morvaországi Znaimban szembe kellett néznie a 
halállal. Színpadias jeleneteket kedvelő egyéniségét az utolsó pillanatig megőrizte, 
teljes császári díszt öltött magára, koronával a fején fejezte be hosszú pályafutását. 
Fény és pompa vette körül utolsó pillanataiban, de politikájának csődjét ez aligha 
leplezhette. A legsúlyosabb két tünet közül az egyik az erdélyi parasztfelkelés volt; 


a döntő ütközetre Kolozsvár körül éppen a Zsigmond halála utáni napokban (de 
cember 10-14) került sor; a másik a cseh huszitizmussal szemben vívott harc ered 
ménytelensége. Ekkorra a siklósi egyezménnyel megkezdett politika is összeomlott. 
Az egyezményt Zsigmond Ciliéi Borbálával kötött házasságával pecsételte meg, s 
éppen itt érte a legnagyobb csalódás. Az még csak hagyján, hogy a házasság hatodik 
évében Borbála egy a német lovagrendhez tartozó , lézengő ritterrel" megcsalta. 
Sokkal súlyosabb volt, hogy az asszony a kijelölt örökössel szemben a lengyel királyt 
igyekezett Zsigmond trónjára juttatni, s ebben unokaöccse, az 1431-ben birodalmi 
hercegi rangra emelt Ciliéi Ulrik is melléje állt. Nem sokkal halála előtt Zsigmond 
kénytelen volt feleségét elfogatni; Borbála fogolyként kísérte férje holttestét Várad 
ra, ahol első felesége mellé temették a német-római birodalom császárát. Ha a főurak 
1433-ig a Garai Miklós által létrehozott és fenntartott politikai konszolidációban 
éltek, akkor 1437-re már ez az egység is bomladozott. Zsigmond élete utolsó éveiben 
a Pálóciakat favorizálta, György esztergomi érsek volt, és mint ilyen, a főkancellár 
és a királyi személyes jelenlét bírója, Pálóci Máté nádor halála után néhány hónapig 
a nádor helyettese, és így a két legfőbb törvényszék tényleges vezetője. Héderváry 
Lőrinc nádori kinevezése (1437. március) ismét új elemet hozott az eddigi összeálli 
tásba; minden adottság megvolt ahhoz, hogy a főurak ismét pártokat alakítsanak, 
mint ötven évvel korábban, Lajos uralma végén. 

Látszólag az egyetlen , befejezett tény" a királyi trón öröklése volt, mert Zsigmond 
1421-ben leányát, Erzsébetet férjhez adta Albert osztrák herceghez, s őt jelölte ki 
utódául is. De ez sem volt több puszta látszatnál. Nyílt titok volt, hogy Erzsébet 
maga szeretne királynő lenni és uralkodni, a Cilleiek még nyiltabban támogatták a 
lengyel királyt. A főpapok és főurak is ragaszkodtak a Zsigmond uralma alatt 
megszerzett és immár második nemzedékben gyakorolt hatalomhoz, s ha egymás 
között nem is tudtak megegyezni, azért abban közös nevezőre jutottak, hogy - 
örökösödési szerződés ide, örökösödési szerződés oda - a királyt ők választják. 
Meg is választották Albertét, de választásukat feltételekhez kötötték, s azokat el is 
fogadtatták, sőt törvénybe iktatták. E törvény mindössze két rendelkezést tartal 
mazott a bárókra vonatkozólag: egyrészt arra kötelezte a királyt, hogy csak ma 
gyarokat (azaz belföldieket) nevezhessen ki báróvá, másrészt, hogy a főpapok és 
bárók egyszerre két tisztséget - ti. világit és egyházit - ne tölthessenek be. Nem tud 
juk pontosan, hogy a követelések kik ellen irányultak. Idegeneken valószínűleg a 
Cilleieket kell érteni, de lehet, hogy a rendelkezés csupán óvatosságból született, 
s Albert magyar méltóságra pályázó osztrák híveit értették , idegenek" alatt. A több 
méltóság egyesítésére vonatkozó rendelkezés célpontja valószínűleg Pálóci György 
érsek volt, aki a felsorolt tisztségeken kívül még koronaőrként is működött. 

A két rendelkezés mindenesetre arra vall, hogy a főurak még azzal a hatalommal 
sem voltak megelégedve, amit Zsigmond alatt élveztek. Nem kellett sokáig vámiok, 
hogy újabb lépést tehessenek hatalmuk kiépítése terén. Alig két évvel később meghalt 
Albert király (1439. október 27). Halálakor csak egy lánya volt, felesége ugyan 
gyermeket várt, de a főurak felismerték, hogy most minden örökösödési szerződés 


tői mentesen, szabadon intézkedhetnek. Teljesen egységes álláspontot nem tudtak 
kialakítani, de többségük a lengyel király, I. Ulászló meghívása mellett döntött, és 
ráfüggesztette pecsétjét a király ún. hit-levelére és a koronázással kapcsolatban 
1440. június 17-én kiadott, fentebb már sokszor idézett okmányra. Az elsőn 58, 
a másodikon 26 világi nagyúr pecsétje függ, ha ehhez hozzászámítjuk Erzsébet ki 

rályné rendíthetetlen híveit, a Garaiakat, a távol maradó Ciliéi, Szécsi, Frangepán és 
Szentgyörgyi Gróf családokat, akkor 45 család döntött az ország és népe sorsa felett. 

Érdemes ennél a pontnál megállni, és az erőviszonyokat közelebbről szemügyre 
venni. Az Erzsébet mellett kitartó családok kezén hozzávetőlegesen 49 vár, 65 mező 
város és 1500 falu volt, a főurak által birtokolt települési egységek mintegy egy 
negyede. Mennyiségileg ez nem látszik soknak, de nem szabad elfelejtenünk, hogy 
ezek az uradalmak szinte zárt tömböt alkottak az ország nyugati részén, s mögöttük 
még ott volt az esztergomi érsekség erkölcsi tekintélye, a Cilleiek ausztriai birtok 
tömbje és gazdasági ereje, s a Cilleiekkel rokon, ekkor már a török és a keresztény 
világ között elszánt hintapolitikát folytató szerb despota (egyben magyar nagy 
birtokos), Brankovics György. A csoport 1439-ben csak egy világi méltóságot töl 
tött be, a macsói bánságot, de gazdasági és katonai súlya mégis akkora volt, hogy 
vele szemben lehetett többségi határozatot hozni, de nélkülük az országot kormá 
nyozni nem. 

A méltóságviselők között Albert uralma alatt tűnt fel az a férfi, aki puszta meg 
jelenésével szétrobbantotta a Zsigmond alatt kialakult főúri kasztot, s ez a Szörényi 
bán volt, Hunyadi János. Életének elég itt néhány jellegzetességét kiemelni. A hu 
nyadi uradalom birtokosának fiaként, Ozorai Pipo temesi ispánnál kezdte meg ka 
tonai pályafutását. Ezután Csáky György székely ispán familiárisa volt, majd Laza- 
revics István szerb despota apródja lett. 1427-ben Újlaki László macsói bán bandé 
riumának tisztje, Csupor Demeter püspököt is még csak , tizenkét lóval? (12 pán 
célos lovassal) szolgálta. 1430-ban a király szolgálatába lépett, Zsigmonddal Itáliá 
ban járt, hogy két évre ott is maradjon zsoldosvezérként a milánói hercegnél. 1434- 
ben ismét Zsigmond kíséretében találjuk Baselben; egy év múlva hazajött, ettől 
kezdve neve a török elleni harccal szétválaszthatatlanul összeforrt. 

Nagymihályi Albert pályáján mutattuk be azt a köznemesi típust, aki hosszú 
katonai szolgálat után emelkedett a bárók közé. Itt most részleteiben is láthatjuk, 
hogyan járja ki egy nagybirtokos fia a vitézi iskolát, melynek végén Szörényi bánná 
nevezi ki a király. Nagymihályival összehasonlítva, mégsem hagyhatjuk figyelmen 
kívül - már csak az erőviszonyok megismerése miatt sem - a királyi kegy anyagi 
megnyilvánulásait. Első birtokadományát még Zsigmondtól kapta 1434-ben, 1439- 
ben öröklött és szerzett birtokai együttesen 2 vár, 14 mezőváros és 140 falu birtoko 
sává tették. Aprócska vagyon ez, ha a Garai család 15 várát, vagy az Újlakiak 16 
várát vesszük tekintetbe, de a birtok Hunyadi esetében csak anyagi eszköz, mellyel 
sokkal nagyobb tőkéjét, a legjobb iskolában szerzett katonai tudását és tehetségét 
kamatoztatja, elsősorban a török ellen, szükség esetén belföldön is, mert a Garaiak- 
nak Ulászló ellen vonuló seregét ő verte szét 1440-ben Szekszárdnál. 


Az Albert halála utáni és Mátyás megválasztása előtti húsz esztendő alatt az em 
lített szekszárdi csata nem az egyetlen fegyveres összeütközés volt két főúri párt 
közölt. A főurak nem tudták megoldani a királykérdést, és miután az országnak két 
királya volt, maguk választhatták meg, hogy kit tekintenek legitim uralkodónak. 
Ha László párthívei közé tartoztak, akkor Ulászló és hívei, ha Ulászló mellé álltak, 
akkor László és hívei ellen szabályos hadjáratot vezettek, várakat és városokat 
vettek ostrom alá, falvakat perzseltek fel. Magyarországon - idézzük ismét Piccolo- 
minit - , sok kiváló és fényes család" volt, és egyetlenegy hatalma sem volt elég 
nagy ahhoz, hogy a többieket alávethesse. A kialakult főúri szövetségek, az ún. 
ligák, igyekeztek növelni hatalmukat, s most már liga harcolt liga ellen, nemegyszer 
elfogva és bebörtönözve saját társadalmi rétegük másik tagját, az ellenséges főurat. 
Ugyanilyen természetes volt, hogy a főurak a hatalmi körzetükbe eső királyi va 
gyonra és királyi bevételekre rátették a kezüket. Az első esetre maga Erzsébet ki 
rályné szolgáltatta az alkalmat, amikor egy cseh zsoldosvezért, Giskra (ejtsd: Jiszkra) 
Jánost , felvidéki főkapitánnyá" nevezte ki. Giskra ugyan maga katolikus volt, de 
alvezérei és zsoldosai husziták. Hamarosan elfoglalták a Felvidék északi részét - 
, a király nevében". A cél ugyan elsősorban I. Ulászló lengyel utánpótlásának elvá 
gása volt, de Giskrának eszébe sem jutott, hogy a behajtott királyi jövedelmeket 
(köztük a bányavárosokét és a pénzverését) átadja V. Lászlónak. 

A várnai vereség és I. Ulászló halála után (1444) a bajok még csak fokozódtak, 
az országon úrrá lett a káosz és a főúri anarchia. A rendiség kettősrendszerének 
egyik tagja, a király meghalt, a másik, az , országot" képviselő főurak szabadon 
garázdálkodhattak, megvalósíthatták Zsigmond alatti álmaikat. Mindez nem valami 
elszigetelt királyságban ment végbe, hanem Magyarországon, amelyre az előnyo 
muló török hatalom egyre inkább rávetette fenyegető árnyékát. Hunyadin kívül 
egyedül a függetlenségét megtartani igyekvő Újlaki Miklós tartotta kötelességének, 
hogy az ország védelmében valamit tegyen. 

1446-ban a főurak is kénytelenek voltak belátni, hogy ez így nem mehet tovább, 
a távol levő király helyett Hunyadi Jánost az ország kormányzójává választották. 
A választás körülményei bizonyítják, hogy a főurak mentalitása nem változott. 
A választást szentesítő törvényben úgy kértek részt a királyi hatalomból, hogy azt 
elvileg a kormányzóra ruházták, de gyakorlását a főpapok és főurak hozzájárulásá 
tól tették függővé. A király birtokadományozási joga ugyan a kormányzóra szállt, 
de egy embernek csak egyszer adományozhatott kisebb birtokot, tehát sem a Szent 
Koronára háramló főúri uradalmakat nem, és híveit több egymás utáni kis adomány 
nyal sem tehette vagyonossá. A főkegyúri jogot is szabadon gyakorolhatta - taná 
csosai előzetes hozzájárulásával. A tanács 2 főpapból, 4 főúrból és 6 köznemesből 
állt, s miután a főpapok általában arisztokraták voltak születésüknél fogva, a for 
mális arány csakugyan egyforma volt, s a köznemeseket könnyű volt távol tartani 
a tanács ülésétől, már csak azért is, mert a költségeket nem bírták. S hogy a komp 
romisszum teljes legyen, néhány hónap múlva nádorrá választották az ellenpárt 
fejét, Garai Lászlót. 


Igazán nem a főurakon múlt, hogy Hunyadi megválasztásának sok szempontból 
előnyös hatása volt. Vagyona és hatalma szépen gyarapodott. I. Ulászló alatt királyi 
adományokban részesült, és az uralkodó azt i5 megengedte, hogy az erdélyi vajda 
tisztéhez tartozó uradalmak jövedelmét élvezze. 1449-ben már 11 vár, 39 mezőváros 
és 750 falu ura volt, kezében voltak az erdélyi királyi jövedelmek. A birtokok túl 
nyomórészt Erdélyben és a Tiszántúlon feküdtek, legalább az országnak ebben a 
harmadában rend volt, mert a Felvidék továbbra is Giskra, a Dunántúl déli része 
és a horvát területek továbbra is a Cillei-Garai-liga kezén maradtak. 

Az interregnum alatt a bárók vezették az országot. Nem csoda, hogy társadalmi 
téren tulajdonképpen semmiféle számottevő változást nem tapasztalunk a korábbi 
állapotokhoz képest, sőt a legfelsőbb réteg még zártabbá vált. Az újonnan felemel 
kedő egyének sorsa nem változott; semmi valószínűsége nem volt, hogy fiaik bárói 
tisztet fognak betölteni. Az országos méltóságok viselői változatlanul zárt kört 
alkottak, nem volt király, aki a kört bővítette vagy szétzúzta volna. Az egyetlen 
lényeges változást Hunyadi János kormányzósága jelentette. Nemcsak új ember 
volt az arisztokraták között, de hatalmat is szerzett. Rokoni kapcsolat nem alakult 
ki közte és a bárók között, bár László fia már eljegyezte Ciliéi Ulrik lányát, s az is 
biztos volt, hogy Hunyadi pályája nem szakadhat meg, már csak az egyre növekvő 
török veszély miatt sem. 

V. László tényleges uralma alatt a Ciliéi Ulrik vezette liga mindent megtett Hu 
nyadi megbuktatására, de nyíltan csak a nándorfehérvári hős halála után (1456) 
léphetett fel. A Ciliéi és Hunyadi párt összecsapása közismert, s itt csak arra kell 
felhívni a figyelmet, hogy a vesztes mégis a Ciliéi párt volt, mert Ulrik halálával 
egyetlen tehetséges politikusát vesztette el. 

A fenti, bizony fárasztó részleteket Mátyás uralmának előzményeként mondtuk 
el, s összefoglalásként azt kell hangsúlyoznunk, hogy Mátyás öröksége igen súlyos 
volt. Tagadhatatlan, hogy hatalmas vagyont örökölt, családjának 22 vára az ország 
birtokosainak élére helyezte, az ő magánhadserege volt a legnagyobb és legharc- 
edzettebb, de ez nem biztosított döntő fölényt a főurakkal szemben. Újlaki Miklós 
- Mátyás megválasztásának hatására - Garaiékhoz csatlakozott, ez a két család 
31 várat mondhatott magáénak, nem is szólva a Szécsiek, Szentgyörgyi Grófok, 
Frangepánok birtokairól, jövedelméről és erejéről. A látványos megválasztás után 
ugyan az ország legnagyobb birtokosa a király lett, de a helyzet most megfor 
dult, várai a főúri kézen levő váraknak kereken egytizede volt. Még jóval később, 
1464-ben is ez az arány: a főpapok és főurak serege 12 000, a királyé csak 2500 zsol 
dosból áll, s ezekhez a számokhoz még azt is hozzá kell tenni, hogy Újlaki Miklós 
egymaga 3000 főnyi sereggel rendelkezett. 

Az objektív erőviszonyok sem mutatnak rózsás képet, a főurak magatartása 
még kevésbé, s ezen a téren nem volt különbség az ellentábor nagyurai és Mátyás 
nagybátyja, Hunyadi László kivégzése óta a Hunyadi ház tényleges feje, Szilágyi 
Mihály között. Szilágyi pályáját a várnai csatában kezdte, élete javát az interreg 
num tette ki, nem csoda, hogy Mátyás számára a trónt szabályos főúri ligával, a 


Garaiakkal Szegeden kötött egyezménnyel kívánta biztosítani. Az , adok, hogy adj" 
elv alapján a királyválasztó gyűlés azután Szilágyit választotta meg kormányzóvá 
öt évre, az akkor 13 éves Mátyás mellé. A főúri politika lépései világosak: Hunyadi 
János azért lett kormányzó, mert az országnak nem volt királya; a kormányzói inté- 
mény arra is jó lehet az adott körülmények között, hogy a szegedi egyezményt 
(értsd: a főurak tényleges hatalmát) garantálja. Ezt a politikai helyzetet látva, ön 
kéntelenül is az juthat eszünkbe, hogy Zsigmond óta semmi sem változott, a Ga- 
raiak most is a siklósi egyezmény receptjét szerették volna alkalmazni. 

Mátyás esetében a recept nem vált be. Hat esztendő alatt - amire mindig kese 
rűen gondolt vissza - érvényt szerzett saját akaratának. A főurak már egy év múlva 
látták, hogy a királlyá választott fiatalember veszedelmet jelent uralmukra, Garai 
László, a nádor és Újlaki Miklós, az erdélyi vajda ismét régi receptet vett elő: fel 
ajánlotta a magyar koronát Frigyes császárnak, akiről már évtizedek óta köz 
tudomású volt, hogy vágyik rá. Szabályos csatában kellett Őket leverni és méltósá 
guktól megfosztani. Aztán Frigyes utolsó magyarországi támaszát, Giskrát kellett 
szívós harcban kifüstölni, és végül - a győzelmek ellenére - megegyezni vele, nagy 
birtokossá tenni a Felvidéktől távoli Arad megyében. Mindez a török elleni harc 
közben történt, s a fiatal király hihetetlen energiáról tett tanúságot. 

A legnehezebb éveknek 1464-ben, a fehérvári ünnepélyes koronázással mégis 
vége szakadt, ettől kezdve Mátyás központosított monarchiát akart létrehozni. 
Ilyen törekvésekkel a nyugat-európai királyságokban már korábban is találkozunk, 
s az eljárás lényegében mindig egy és ugyanaz volt: az uralkodó alkotmányos vál 
toztatásokkal háttérbe szorította a régi arisztokráciát; tanácsosait, államférfiait és 
diplomatáit a polgárság köréből válogatta ki, és - erős hadsereget szervezve - való 
ban maga gyakorolta a hatalmat. Az arisztokrácia tagjai általában alkalmatlanok 
voltak a központosított állam kialakítására, s ezt még inkább elmondhatjuk az 
immár ötven esztendeje a hatalom tényleges birtokában levő magyar főurakról, 
akik - ismét Piccolominit kell idézni - , már Lajos és Zsigmond királyt is nehezen 
szenvedhették" . 

Áttekintve a Mátyás uralma (1458-1490) alatt országos méltóságot viselők név 
sorát, azt látjuk, hogy rengeteg új család tűnik fel, a 20 régi mellett 39 új nevet 
találunk, s ez annyit tesz, hogy a szereplő családok kétharmada még nem viselt 
bárói tisztséget a század folyamán. A személyeket figyelembe véve, az arány már 
kissé megváltozik, mert az újak közül csak öt család ad két-két bárót, a régiek közül 
viszont csak öt olyan van, amelyből egy ember visel méltóságot. Még inkább meg 
változik a kép, ha a méltóságviselők alcsoportjait is tekintetbe vesszük, mert azt kell 
látnunk, hogy az új családok tagjai elsősorban a kormányzati alcsoportban voltak 
döntő többségben, velük szemben a bíróiban változatlanul a régi családok voltak 
fölényben, az udvari méltóságokban pedig egyforma arányban osztoztak a régiek 
és újak. 

Az elmondottakból az már világos, hogy nem tervszerűen átgondolt és végrehaj 
tott centralizációról van szó, hanem a mindenkori politikai erőviszonyoknak meg 


felelő, de a régi rendszert alapjában véve fenntartó centralizációs kísérletről. Még 
inkább ez a benyomásunk, ha arra gondolunk, hogy a bárók alkotmányos helyzete 
Mátyás alatt nem változott, számuk és jogkörük lényegében véve azonos maradt. 
Formailag azonos maradt a bárói posztok betöltésének módja is. Áthelyezésekkel 
és új emberek kinevezésével találkozunk, akárcsak Zsigmond idejében, s a válto 
zás nem is az áthelyezések, hanem az új kinevezések terén nyilvánul meg. Zsigmond 
rendszere csak formailag maradt életben, a tartalom Mátyás alatt egészen meg 
változott. 

A kinevezetteket Mátyás is két csoportból vette: az előkelőkből és a köznemesek 
ből. Egyetlen kivétellel találkozunk - akire még vissza kell térnünk Emuszt János 
sal. A két csoport (előkelők és köznemesek) aránya azonban megváltozott (27 elő 
kelővel szemben 31 köznemes álD, s ami még fontosabb, Mátyás politikájában ha 
tározott irányzat nyilvánul meg. Ez főleg akkor nyilvánvaló, ha az arisztokraták cso 
portját is felbontjuk két összetevőjére: a bárói és az előkelő családokra. 

A hozzá hűséges nagybirtokos családokat Mátyás igyekezett megtartani, éspedig 
két bárói csoportban: a bírók és az udvari méltóságok között. A Héderváryakkal 
Hunyadi János kormányzósága óta baráti kapcsolat állt fenn, a családnak két tagja 
is kinevezést kapott, de mindkettő az udvari méltóságok sorába került. Még Héder- 
váry Imre is, aki - talán inkább névleg - macsói bán volt apja, Héderváry Lőrinc 
nádor árnyékában, kénytelen volt most megelégedni az ajtónállómesteri tisztséggel. 
Amikor Héderváry Miklóst Mátyás előléptette, akkor nem a kormányzói, hanem a 
bírói csoportba helyezte át. A még 25 évvel korábban olyan nagy hatalmú Pálóciak 
közül is az udvari tisztségviselők között találjuk meg Imrét. Itt voltak a Percnyiek, 
Losonciak, az utolsó Marcali meg Cudar is. Mindnyájan tényleges hatalmat gya 
korló nádorok és bánok leszármazottai voltak, most be kellett érniök az udvari mél 
tóságok valamelyikével. 

Az sem kétséges, hogy Mátyás igyekezett az előkelők csoportjához tartozó csa 
ládokat is magához kapcsolni. Részben a Hunyadi-ház híveiről volt szó itt is, ami 
kor például a Kanizsaiakat - Zsigmond óta először - kormányzati tisztséghez jut 
tatta. A királynak ezt a törekvését nem koronázta mindig siker. A birtokaiktól 
(ezek Pozsony és Moson megyében feküdtek) távol, erdélyi vajdává kinevezett két 
Szentgyörgyi Gróf az erdélyi lázadás értelmi szerzője lett 1467-ben. A megnyerés 
politikájának jegyében Mátyás az előkelő családok tagjai közül olyanokat is kine 
vezett az udvari méltóságokba, akik nagybirtokosok voltak, és mint ilyenek, a kirá 
lyi tanács tagjai, de méltósághoz nem jutottak. így lett Gersei Pető Miklós, Várdai 
Aladár és Szekcsői Herceg Miklós udvari méltóságviselő. Végül az udvari méltóság 
kitüntetés és megbecsülés jele olyan személyek részére, akik az ellentáborból tértek 
át Mátyás hűségére, így lett Alsólendvai Bánfi Miklósból pohámokmester. 

Az előkelőkhöz tartozó gazdag családok fiainak udvari méltóságviselése más célo 
kat is szolgált, főként Mátyás uralmának második felében, tudniillik a fényűzését. 
Nem volt véletlen, hogy Beatrixért Bánfi Miklóst küldte Nápolyba, hogy a koroná 
zásán és esküvőjén felsorolt nagyurak olyan mérhetetlen pompát fejtettek ki. De - és 


ezt újra hangsúlyoznunk kell - az udvari csoporton ezek a régi arisztokrata család 
ból valók nem jutnak túl - a két Szentgyörgyi és Báthory István a kenyérmezei hős 
kivételével egy sem lett se vajda, se bán. 

Az újonnan kinevezett köznemesek többnyire a kormányzati tisztségeket kapták 
meg, de megnyílt előttük az udvari méltóságok alcsoportja, sőt egy kisnemes, Zá- 
polyai Imre személyében eljutott a legmagasabb politikai posztra, a nádorira is, 
a Sárkány-rend megalapítása óta mindkettő teljesen zárva volt előttük. 

A 39 újonnan megjelenő köznemes, származását és előéletét tekintve, nem egysé 
ges "söpört, hanem különböző kisebb csoportokból tevődött össze. Első kisebb cso 
portként a Hunyadi rokonság ismerhető fel. Sem Hunyadi János, sem Mátyás nem 
épített ki rokoni kapcsolatokat a magyar arisztokráciával, rokonságuk az erdélyi köz 
nemesek közül került ki. A Vingárti Gerébek Mátyás anyjának, Szilágyi Erzsébetnek 
voltak a rokonai, a Dengelegi Pongrácok annak a Csolnokosi Klárának fiai, akiről 
Hunyadi János azt mondotta, hogy édestestvére, s ha a kifejezést genealógiailag nem 
is tudjuk megmagyarázni, nincs okunk okosabbnak lenni, mint Hunyadi volt. Nem vé 
letlen, hogy mindkét családban két-két tisztségviselőt találunk (Geréb Mátyás bán és 
Péter vajda, illetve Pongrác András pohámokmester és János vajda), nem beszélve 
Geréb László püspökről. 

A Hunyadi rokonságot a Hunyadi familiárisok és a Hunyadi János alatt szolgáló 
katonák követik. Laki Tűz János, Zápolyai Imre, Magyar Balázs még Hunyadi 
alatt kezdte szolgálatát. Bodó Gergely ugyan Újlaki familiáris volt, és mint ilyen, 
erdélyi alvajda, de - úgy látszik - átlépett Hunyadi János szolgálatába, mert 1451-ben 
már a kormányzó budai várnagyaként említik. Ugyancsak budai várnagyként in 
dítja el családja későbbi fényes pályáját Szobi Péter. Ezeknek az embereknek a ki 
nevezése és hivataloskodása tulajdonképpen a familiárisi intézmény diadala volt. 
Ezek a familiárisok vezették maik birtokát, ezek voltak bandériumaik tisztjei, ezek 
bíráskodtak helyettük, sőt az úr minden családi és politikai ügyének lebonyolításá 
ban is részt vettek, mint udvarának felelős tisztviselői, vagy még inkább, mint ta 
nácsosai. Éppen ezért teljes mértékben alkalmasak voltak arra is, hogy országos 
tisztségeket töltsenek be. Szolgálatuk alatt megtanulták a területi igazgatást, a bárói 
politika minden eszközét, a házasságkötéstől a fegyveresen elkövetett hatalmasko 
dásig. Szolgálatuk révén jól ismerték az ország nagyjait, legtöbbjét személyesen is. 
Tegyük talán még hozzá, hogy nem egyszer urukénál magasabb műveltséggel ren 
delkeztek, Báthori István, a kenyérmezei hős nem tudott írni, de Bodó Gergely 
budai várnagy fia a bécsi egyetemre járt. Ennek ellenére Mátyás előtt mindössze 
néhány familiárisnak sikerült a század elején, illetve derekán országos méltóságot 
elnyernie. Mátyás viszont éppen a Hunyadi familiárisok előtt nyitotta meg az utat 
nemcsak az udvari méltóságok, hanem a bírói csoport, sőt egy esetben a nádori 
méltóság felé is. Még a Hunyadi rokonság egy része is a familiaritás útján lépett 
felfelé, mert Pongrác János vajda pályájának kezdetén lett tiszttartó (officialis). 
A Hunyadi família emelkedését és a külföldi centralizációt összehasonlítva, nem 
lehet megszabadulni attól a benyomástól, hogy Mátyás személyében nagybirtokos 


arisztokrata került az ország trónjára, s famíliája is elfoglalta az ország kormányzá 
sában - ura emelkedésének megfelelően - a maga helyét. 

A familiaritás nem a XV. század találmánya volt, eredete még a XIII. században 
gyökerezett, de a köznemesek - néhány kivételtől eltekintve - a XV. század derekáig 
csupán az előző fejezetben bemutatott , várnagyok" elnevezésű szintet érték el, azaz 
a nagy uradalmak vezetésében, legfeljebb a megyék igazgatásában töltöttek be 
szerepet. Zsigmond kaszttá merevedő arisztokráciájába nem juthattak be, most azon 
ban emelkedésük általános jelenséggé vált. Nem lehet véletlen, hogy a bárói méltó 
ságot elérő köznemesek közül négy megelőzőleg éppen várnagy volt. 

Igazságtalanok lennénk Mátyással szemben, ha nem vennénk észre, hogy a fami 
liárisok mellett - vagy talán inkább a familiárisok között - nagy szerep jutott a 
hivatalnokoknak is. Láttuk, hogy már Zsigmond alatt volt szerepük az állam kor 
mányzásában, de akkoriban egyedül Tallóci Máténak sikerült a bárók, Noffryék- 
nak az előkelők közé bejutnia. Most szélesre nyílt az út előttük. Mátyás uralma 
alatt két kincstartóból (Paksi László és Turóci Benedek) és egy pénzügyi tisztviselő 
ből (Patócsi Bertalan) lett országos méltóságviselő, de még a legnagyobb karriert 
megfutott Zápolyai Imre is tulajdonképpen számadó deákként, tehát pénzügyi kér 
désekkel foglalkozó familiárisként kezdte pályáját. 

A hivatalnokokkal kapcsolatban kell megemlékeznünk Ernuszt Jánosról is. 
Származása és pályája mindenképpen kivételes. Tulajdonképpen bécsi zsidó keres 
kedő volt, aki Mátyás mellett olyan sikerrel intézte a király magánkereskedelmét, 
majd pénzügyeit, hogy bárói méltóságot kapott. Megint nem lehet véletlen, hogy 
az egyik legfontosabb kereskedelmi útvonal tartományának, Szlavóniának lett a 
bánja. A török elleni védelem vonala ekkor már Boszniára helyeződött át, így a 
szlavón bánnak nem kellett feltétlenül katonának lennie. 

Zsigmond politikáját ismertetve rámutattunk azokra a polgári származású csa 
ládokra, akik közül a Tallóciaknak sikerült a bárók, a Noffryaknak az előkelők 
közé jutnia, most Mátyás politikájának ismertetése során egyetlen polgári szárma 
zásúként Ernuszt Jánost mutathattuk be. Mert akár Hunyadi familiáris, akár a 
Hunyadiak bandériumának tisztje, akár a Hunyadi-ház szolgálatában álló hivatal 
nok került be a méltóságviselők közé, minden esetben köznemesről van szó. Más 
szóval: Mátyás a régi családok visszaszorítását úgy oldotta meg, hogy köznemesség 
hez tartozókat emelt fel a bárók közé. Uralkodása idején polgári származású egyént 
csak a főpapok között találunk, de ezek sem voltak magyarok, hanem külföldiek. 
Ez a jelenség nem Mátyás elhatározásának következménye, hanem az egész magyar 
társadalmi és gazdasági fejlődésé. Nem volt olyan polgári réteg, amelyre támaszkod 
hatott volna, a főurakkal szemben a támaszt éppen ezért csak a köznemesség jelent 
hette, akár középbirtokos volt, akár kisbirtokos. Mátyás törekvéseinek ez egyik 
objektív korlátja. 

A köznemesek felemelése Mátyásnak arra a határozott törekvésére mutat, hogy 
a régi családokat minél nagyobb mértékben szorítsa ki a hatalomból. Amint láttuk, 
a főurak két intézményen keresztül biztosították a hatalomból való részesedésüket, 


a királyi tanácson és az országos méltóságok betöltésén keresztül, s mindkettőben 
nagyarányú változásokat vezetett be a király. A tanács tagjai közül egy-egy régi 
arisztokrata család tagját ki lehetett zárni, de tömegesen ezt az eljárást nem lehetett 
alkalmazni, így maradt tagja a tanácsnak Mátyás haláláig Garai Jób, a hűtlen Garai 
László nádor fia és óriási birtokainak egyetlen örököse. S mert a királyi tanácsot 
nem lehetett sem feloszlatni, sem teljesen átalakítani, Mátyás más módot talált a ta 
nácsnak, mint a királyi hatalmat korlátozó szervnek a megkerülésére. Átnézve 
Zsigmond és Mátyás okleveleit, azonnal feltűnik, hogy míg Zsigmond uralma alatt 
az ügyek jelentős részének a tanácsban ülő nagyurak az előadói, addig Mátyás 
idejében egyrészt egyre inkább a király hivatalnokai lépnek előtérbe, másrészt egyre 
több parancs kelt a , király úr saját megbízásából". A pénzügyek az 1467. évi nagy 
reformtól kezdve a kincstartó kezében voltak, a külügyeket a király maga intézte 
titkárai segítségével, a nagyuraknak alig maradt egyéb dolguk, mint hogy megyés 
ispánként megyéik ügyében referáljanak. Nem alkotmányjogi változás volt ez, 
hanem egyszerűen megkerülése a királyi tanácsnak, és vele együtt a régi arisztokrá 
ciának. 

A méllóságviselők kinevezését is ennek a célnak érdekében használta ki Mátyás. 
Ha az 1465-ben és 1485-ben tisztséget viselő csoportokat egymással szembeállítjuk, 
akkor azt látjuk, hogy míg 1465-ben még 7 régi család szerepel, övék a nádori és 
két bírói méltóság, addig 1485-ben már csak három régi arisztokrata van a méltóság 
viselők között, de azok közül is Újlaki Lőrinc macsói báni tiszte (hercegi címmel!) 
inkább hűbéri ékesség, mint tényleges hatalom. Kezdetben a sors is Mátyás mellé 
szegődött. Garai László nádor, a királlyal szembefordulva, elvesztette nádori méltó 
ságát, de nem sokkal később életét is, fiával, Jobbal pedig 1481-ben a nagy múltú 
család kihalt. Ciliéi Ulrik halálával a XV. század első felében oly nagy szerepet 
játszó család tűnt le a színről. Kihaltak a Kórógyiak, Cudarok és a Marcaliak is. 
Nem csoda, hogy a régi családok számbelileg egyre fogytak, s hogy tulajdonképpen 
csak egy személy tudta mindvégig megtartani tényleges hatalmát, s ez Báthory István, 
a kenyérmezei hős volt. Éppen az ő pályafutása világít rá olyan élesen Mátyás 
bárókkal szemben folytatott politikájának néhány ellentmondására, amelyek végső 
sorban az egész mátyási koncepció összeomlásához vezettek. 

Az újonnan felemelkedők kezében óriási hatalom összpontosult. Kivételesen 
Zsigmond is egy kézben egyesítette a horvát-dalmát és a szlavón bánságot, de csak 
1408 előtt, amikor a tisztséget ketten viselték, és amikor Ciliéi Hermann, a király 
apósa állt a két tartomány élén. Zápolyai Imre ugyanígy egyesítette 1464-1465-ben 
a két bánságot, ezenfelül még boszniai kormányzó is volt. 1469-ben Laki Tűz János 
örökölte Zápolyai , kiskirályságát", és még hozzá ajtónállómester is. Teljesen újszerű 
kombináció ez, gyakorlatilag korlátlan hatalom a déli határon, aminek a Vitéz-féle 
összeesküvés vetett véget 1470-ben. De mintha Mátyás nem akarta volna levonni a 
tanulságot, 1470-1471 között Magyar Balázs vette át Tűz János birodalmát, igaz, 
hogy csak a boszniai bánságot vezette egyedül, a másik két bánságban Litvai Hor- 
vát Demjén volt a társa. A szokatlan kombináció már korábban kísértett, de tom- 


pított formában. Pongrác János egyszerre volt vajda és asztalnokmester, de mindkét 
tisztséget megosztva viselte. Az újszerű kombináció csúcspontja a bírói és a kor 
mányzati csoport eladdig ismeretlen összekapcsolása volt: Báthory István egy sze 
mélyben országbíró és erdélyi vajda. A hűséges alattvalókra bízott túlságosan nagy 
hatalom Mátyás egyik végzetes tévedése. Az ilyen nagy hatalomnak egy kézben 
való egyesítése, úgy látszik, lázadásra csábított, és a lázadókkal szembeni maga 
tartásában Mátyás Zsigmond politikájának folytatója. Amint a századelején a hűt 
len Újlakiak és Csákyak visszakerültek tisztségeikbe, úgy került vissza Tűz János 
nyolc évvel a Vitéz-féle összeesküvés után a támokmesteri székbe. Még feltűnőbb 
és még érthetetlenebb, hogy Zápolyai Imre, aki a Délvidéken elért eredményeiért 
Szepes örökös grófja lesz, az erdélyi lázadásban, majd a Vitéz-féle összeesküvésben 
való részvétel után 21 évvel az ország első méltóságát, a nádorit nyeri el. Viselte is 
élete fogytáig, akkor, amikor már biztos volt, hogy Mátyásnak nem lesz törvényes 
utóda... 

Az ellentmondás megnyilvánul a birtokviszonyokban is. Mátyás birtokadomá 
nyozásait elmezve, azt kell látnunk, hogy a koronára háramlóit birtokokból újonnan 
felemelt hívei közül csak 8 család kapott nagybirtokokat, az élen itt is a Zápolyaiak 
és a Hunyadi-rokonság (Geréb és Dengelegi Pongrác) járt. A többi adományos már 
korábban is nagybirtokos volt. 1481 után pedig szinte alig kap valaki háramlott 
birtokot, Corvin Jánost kivéve. Ennek a politikának következményeképpen - a 
Zápolyaiakat és Gerébeket kivéve - egyik felemelkedett köznemesi család sem lett 
nagybirtokos, legalábbis nem a szónak abban az értelmében, mint Zsigmond király 
korában. Ha azonban a méltóságviselők nem voltak nagybirtokosok, akkor Mátyás 
ról azt kell mondanunk, hogy megszakította a nagybirtok és a politikai tisztségvi 
selés között évszázadok óta fennálló kapcsolatot. Az igazság érdekében tegyük 
hozzá, hogy Mátyás ezt megtehette, mert nagy és erős zsoldosserege volt. 

Bármennyire előmozdította is Mátyás az új családok emelkedését, bármekkora 
birtokokkal halmozott el közülük egyeseket, az új családok tagjai társadalmilag 
mégis rosszabb helyzetben voltak, mint a régiek. Valamennyien a köznemességből 
kerültek ki, így nem volt befolyásos és gazdag rokonságuk. Ha egy pillantást vetünk 
Báthory István és Szokoli András rokonságára, akkor a különbség azonnal szembe 
tűnő. Ha eltekintünk attól, hogy Báthory rokonságát sokkal jobban meg tudjuk 
határozni, mert nemcsak anyja, hanem mindkét nagyanyja leánynevét ismerjük, 
míg Szokoli esetében csak anyja származását lehetett megállapítani, akkor is azt 
kell mondanunk, hogy Báthory rokonságában 12 országos méltóságot találunk 
(nem számítva egy püspököt), Szokoliéban mindössze 2 bárót (és 3 püspököt). 
Báthory rokoni köre nem korlátozódott az ország egy részére. Erdélyen kívül az 
országnak szinte minden tája képviselve volt. Északon a Pálódak (Sárospataki 
uradalom), az Alföld peremén a Kompoltiak (Nána Heves megyében), nyugaton az 
Alsólendvai Bánfiak (Beckó Nyitra megyében, Lendva Zala megyében) és Kanizsaiak 
(Kanizsa Zalában, Szarvkő, Kapu, Kismarton Sopron megyében) tartoztak a nagy 
birtokos rokonsághoz. Ezt a sort a köznemesi családok egészítik ki. Báthory Erdély- 


bői kiindulva a Vág völgyéig, szinte megszakítás nélkül rokonai birtokán utazhatta 
végig az országot. Szokoli András rokonságában csak a Losonciak, Losonci Bánfiak 
meg a Somlyai Báthoryak voltak nagybirtokosok, a többi rokon tiszaháti nemes 
volt. A rokonság földrajzi kiteijedése csak a Semseiek és Tornaiak révén jutott el 
Gömör megyéig. Egy példát ragadtunk ki, de hozzá kell tennünk, hogy ami vonatko 
zik Báthory Istvánra, az áll az összes régi családra, és ami érvényes Szokoli Andrásra, 
az valamennyi új család jellegzetessége, a Zápolyaiakat sem véve ki közülük. Mátyás 
uralmának végén a méltóságviselők ugyan túlnyomórészt újonnan felkerült családok 
tagjai voltak, de mert ezeket nem a bárók rokonságából válogatta össze, nem voltak 
képviselői a nagybirtokos arisztokráciának. Csak az uralkodóval volt kapcsolatuk, 
de az ország arisztokráciájával nem, sőt még egymás közt sem. 

Az új családok fokozott bekerülése a bárók közé megszüntette a régebben fenn 
álló rokonságot az országos méltóságok között. Itt is nagyon jellemző Mátyás 
uralkodásának belső fejlődésére, hogy 1465-ben még egy rokoni szálat találunk, 
Újlaki Miklós és Ellerbach Bertold sógorok voltak. De 1485-ben már egyetlenegy 
rokoni kapcsolat sincs az ország bárói között. 

Az újonnan felemeltek között két legendás, népmesékbe illő alak szerepel: Magyar 
Balázs és Kinizsi Pál, Mindkettőről azt tartja a közhiedelem, hogy paraszti, jobbágy 
sorból lettek Mátyás hadvezérei. Magyar Balázs származásáról mindössze annyit 
tudunk, hogy testvérét Buzitai Kelemennek hívták, és Abaúj megyében élő kis- 
nemes volt, így a jobbágyszármazást eleve el kell vetni. Kinizsi, az állítólagos mol 
nárlegény, valószínűleg Bihar megyei nemesi családból származott. Az uralkodó 
osztály legfelsőbb körébe csak az uralkodó osztály alsóbb köreiből kerültek be új 
elemek, éspedig a XV. század első felében csak a köznemesség vagyonosabb rétegé 
ből, a második felében a kisnemesek közül is. A parasztság - régebbi történeti iro 
dalmunk kedvelt kifejezését használva - az alkotmány sáncain kívül rekedt. 

Kinizsi Pál minden jel szerint ugyanúgy kisnemes volt, mint Magyar Balázs vagy 
Zápolyai Imre. Felemelkedésüket és vagyonukat Mátyásnak köszönhették, maga 
tartásukból mégis arra kell következtetnünk, hogy erről nem voltak meggyőződve. 
És ez megint Mátyás politikájának egyik súlyos ellentmondása. A királyi hatalom 
megszilárdulása, a központosításra törekvés nem fért meg azzal a ténnyel, hogy az 
ország vezetőinek száma és jogköre változatlan maradt. Ha a kisnemesbői erdélyi 
vajda vagy szlavón bán lett, akkor magatartásának ideálja sem lehetett más, mint 
elődeié, tehát Újlaki Miklósé, Rozgonyié vagy - a legjobb esetben - Hunyadi Jánosé. 
Amíg azonban az ideáloknak a gyenge királyok alatt módjuk volt saját elképzelésü 
ket követni, addig utódaik Mátyás uralma alatt csak a király politikájának végre 
hajtói lehettek. Úgy érezhették, hogy a címet megkapták, de szolgálataik alapján 
megérdemelték volna a címmel együtt járó hatalmat is, amit nem kaptak meg. Itt 
az olvasó azt az ellenérvet hozhatja fel, hogy ez a magatartás - Zápolyait kivéve - 
Mátyás haláláig nem nyilatkozott meg. De éppen Zápolyai magatartása az, amely 
jellegzetesen tükrözi vissza a , régi" arisztokrácia utánzását. Zápolyai Imre még 
csak magyar arisztokratákkal teremtett családi kapcsolatot, de öccse, István tesseni 


hercegnőt vett el feleségül, amivel a Garaiakat utánozta, akik szintén sziléziai és 
lengyel hercegnőket vettek el. 

A régi családok még sokkal jobban kiszorultak a hatalomból. És itt olyan emberek 
ről volt szó, akiknek a nagyapja és apja is már beleszólhatott országos kérdésekbe, 
az unokától, illetve a fiútól ugyanezt a jogot Mátyás megvonta. Joggal érezhette, 
hogy mindössze báb a fényes udvari ünnepségeken - a király akarata szerint. Mert 
egyedül Mátyás akarata szabta meg, hogy mi történjék, még akkor is, ha forma sze 
rint a főurak hozzájárulását kérte. Mindennek tetejébe a király ugyanúgy bánt 
velük, mint az újonnan felemeltekkel. Alsólendvai Bánfi Miklóst, a pozsonyi ispánt 
1487-ben - ismeretlen okból - egyszerűen bebörtönöztette, és birtokainak egy részét 
elvette. Az eset - ezt Bonfinitól tudjuk - nagy megdöbbenést váltott ki a főurak 
között, mert egy Alsólendvai Bánfit nem lehetett egyszerűen becsukatni nyomós 
ok nélkül. 

A régi nagy arisztokrata családokat Mátyás egyeduralma és önkénye bántotta, 
az újonnan felemeltek nem tudtak belenyugodni a bárói cím és a tényleges hatalom 
közötti éles ellentmondásba. így aztán Mátyás halálakor mindenki hatalomra 
vágyott, véget akartak vetni annak a politikának, amelynek az egyik fél háttérbe 
szorítását, a másik felemelkedését és vagyonát köszönhette. így állt Csontmezőn, 
a Mátyás politikáját eltemető döntő csatában, egymással szövetségben Báthory 
István, Ország László és Kinizsi Pál - Corvin Jánossal szemben. 

A politikai hatalom és a nagybirtok közötti kapcsolat szétzúzása, az újonnan 
felemelteknek a közép- és kisnemességből történő kiválasztása s a kiválasztottak 
tól a régi bárói hatalom megtagadása, a régi családok háttérbe szorítása és üres cí 
met jelentő tisztségekbe való kinevezése - ez mind megfelel az első centralizációs 
kísérletnek. Másutt is így indult el a központosított monarchiák kiépítése. Magyar 
országon mégis tragikus bukáshoz vezetett, ez a szomorú mérlege annak a politi 
kának, amelyet Mátyás a bárókkal szemben követett. Hiba lenne ezért egyedül 
Mátyást ítélni el, a baj a korábbi fejlődésben volt, amely egy fél évszázadon át 
szinte korlátlan hatalomhoz juttatta az arisztokráciát, és nem tudott sem a polgár 
ságban, sem a nemességben megfelelő ellensúlyt teremteni. 

A fejezet elején olvasható népmesét idézve vissza, az ellentmondás a mesék Má 
tyása és a magyar fejlődés legkiemelkedőbb egyénisége között, bizony igen nagy. 
A mesében Mátyás mindig fölényes, mindig eléri célját. Életében a valóságban is 
elérte, s biztos, hogy jellemének egyik fő vonása gyors észjárása, elhatározóképes 
sége és szellemi fölénye volt. De - és ezt nem szabad elhallgatni az ő uralmát tárgyaló 
fejezet végén - mindenért, amit elért, meg kellett fizessen. A még nem egészen 14 
éves fiatalember egyedül nézett szembe súlyos örökségével, egyedül - sőt legköze 
lebbi rokona, nagybátyja ellenében - verekedte ki és tartotta meg királyi szuvereni 
tását. Az út elején még olyan művelt és tapasztalt emberek álltak mellé, mint Vitéz 
János és Janus Pannonius. A Hunyadi-házat szolgáló és általa felemelt kisnemesek 
is látszólag hűséggel szolgálták. De amint hatalma nőtt, ahogyan a nehézségeket 
legyőzte, s mindig újabbak kerültek eléje, olyan mértékben hagyták el azok, akik 


apjának hűséges társai voltak a politikai életben és a harcban. A legkeserűbb csaló 
dás az öreg Vitéz János érsek 1471. évi lázadása volt, ettől kezdve Mátyás teljes 
magánnyal fizetett a királyi hatalom évszázadok óta nem látott teljességéért. Egyre 
inkább az alacsony sorból felemelt és tőle függő egyháziakat látjuk környezetében, 
s ezek inkább szolgái voltak, mint munkatársai. Második házassága 1476-ban még 
egy pillanatra felcsillanthatta a reményt, hogy magányosságának mégis vége szakad, 
de Beatrix semmiképpen sem volt méltó partner. Egész Közép-Európát bevilágító 
reneszánsz pompa vette körül, titkárai készségesen teljesítették kívánságait, de a 
király úgy élt, mint a népmesében, aranyban és ezüstben - tökéletesen egyedül. 


A bárók nemzetségébő új 


A magyar arisztokrácia fejlődésének egyik tényezője a királyok politikája volt, 
az előző fejezetben ezt kísértük végig Zsigmondtól Hunyadi Mátyásig. A másik té 
nyezőt az arisztokraták tudatos magatartása jelentette, amely főképpen családi éle 
tükben - inkább azt mondhatnánk, családi politikájukban - nyilvánult meg. Ezt 
a magatartást kutatva, ismét vissza kell térnünk a nemzetségi összetartozáshoz. 

A nemzetségi összetartozás a közös címer használatán kívül legvilágosabban a 
közös temetkezőhely fenntartásában nyilvánult meg. Az összetartozás tudata nem a 
XIII. században született meg, megvolt már a honfoglalás előtt, és éppen a vezéri 
nemzetségek totem-tisztelete volt egyik kifejezője. A kereszténység felvételével ehhez 
új elem járult; a túlvilági élet felfogása az egyház tanítása szerint. A halál a középkori 
ember számára az örök élet kezdete volt, ezért mondattak misét és énekeltettek zsol 
tárokat az elhunytak lelki üdvéért, ezért ment el Tari Lőrinc is a messze írországi 
pokoljárásra. Érthető, hogy a gazdagok igyekeztek halottaiknak fényes nyugvóhelyet 
biztosítani, ahol az utolsó ítélet napjának feltámadását megvárhatták. A Gutkeled 
nemzetség ismertetésénél szóltunk róla, hogy Nyiradonyban premontrei monostort 
alapítottak, itt temették el a nemzetség tagjait. Amikor a XIV. század folyamán a 
közös birtoklás megszűnt, a régi temetkezőhely sokszor közös birtoka maradt a 
nemzetségből kiszakadt családoknak, és biztos, hogy a nemzetségi monostor eszméje 
még a XV. században is élt a köztudatban. Előfordult, hogy a közös temetkezőhely 
valamelyik ág birtokába került, ilyenkor a többi ág igyekezett magának új temetkező 
helyet építeni. Bárhogy alakult, a bárói családnak mindenképpen külön temetkező 
hely járt, éspedig egy templomban, mert a nemesek számára maga az egyház biztosí 
totta azt a kiváltságot, hogy a templomon belül temethessék el őket, míg a plébánia 
többi híve a templomot körítő , cinteremben" kapott nyugvóhelyet. A temetkezőhely 
lehetett egy régi monostor vagy a család kegyurasága alá tartozó plébániatemplom, 
sőt valamilyen kolostornak egy külön kápolnája, mint ahogyan a Héderváryak a 
győri domonkosok egyik kápolnájába temetkeztek. Jellemző, hogy az Újlakiak a XIV. 
században külön pálos kolostort alapítottak Csatkán, ahova a családtagokat eltemet 
ték. Újlaki Miklós új temetkezőhelyet választott, és a Szerém megyei Újlak (ma: 
Ilok, Jugoszláva) mezőváros ferences kolostorában a mai napig látható a sírköve. 


Azok, akik hirtelen felfelé ívelő pályájukon törtek be az arisztokrácia soraiba, általá 
ban azon voltak, hogy ezt a hiányt valamilyen formában pótolják. Ozorai Pipo ezért 
alapított a magyar lovagvilág szentje, Szent László tiszteletére temetkezőkápolnát 
a fehérvári bazilikában. így alapított Emuszt János - akinek karrierjéért a keresztény 
hitre téréssel kellett megfizetnie - a budai Boldogasszony-templom mellett temetkező 
kápolnát önmagának és utódainak. A XV. századi pápai kérvényekben nemegyszer 
kértek a bárók búcsúengedélyt annak a templomnak vagy kápolnának, ahol , őseik 
régóta temetkezőhelyet választottak maguknak". Akár nemzetségi monostor, akár 
egyszerű vidéki plébánia, az arisztokratának elkülönített temetkezőhelyre volt szük 
sége. 

A nemzetségi tudat, az ősök temetkezőhelye, a rajta ékeskedő címer állandó hasz 
nálata a középkorban mindvégig fenntartotta a közös leszármazás ismeretét. A le 
származás ismeretére vonatkozó adatokat vizsgálva, különbséget kell tennünk az 
apai és anyai leszármazás között. Ugyanis azt kell mondanunk, hogy a fiági leszárma 
zásnak - és mint még látni fogjuk, a fiági rokonságnak - az arisztokraták nagyon is 
tudatában voltak. A Héderváryak és Tamásiak közötti örökösödési szerződést már 
említettük. 1454-ben Pásztói István, János és László, illetve Tari György azt vallotta, 
hogy , ők és elődeik ősidőtől fogva egy őstől származnak", s ezért kölcsönösen test 
vérül fogadták egymást. A közölt genealógiai leszármazás jól mutatja, hogy az utol 
jára 1301-ben szereplő Porcs István nádortól az 1454-ben szereplőket nem kevesebb, 


Rátót nembeli Porcs István nádor 


Domokos nádor Lack 
Nagy Domokos István 
János László 
Jakab Lőrinc 
Rupert 
.J 
Pásztói István László János Tari György 


aszerződést kötő felek 


mint 150 esztendő és négy, illetve öt nemzedék választotta el. Más esetek is azt bizo 

nyítják, hogy ez nem kivételes jelenség, hanem általános szabály. De amennyire 
meghökkentő a mai ember számára az apai ősöknek ez az ismerete, az apai ágon össze 
fűző rokonság tudata, annyira érthetetlenül gyenge a nőági leszármazás emléke. 
1477-ben arra még emlékeztek, hogy az idős Garai Miklós leánya, Ilona 1398-ban 


ment férjhez, de már csak arra, hogy , egy Szécsihez". Szentgyörgyi Péter végrende 
letében a nőági rokonságról helytelen leszármazást közölt. A közös leszármazás 
tudata tehát az apai ág, a fiági leszármazás tudata, s csak a század derekán találunk 
példát arra, hogy valaki mindkét ágon való előkelő származására hivatkozik. 

Az apai leszármazás pontos ismerete természetes következménye a magyar nemesi 
jogrendszernek, amely csak a fiút ismerte el teljes jogú örökösnek. Mi sem jellemzi 
jobban ezt a felfogást, mint a leánygyermeket teljes jogú örökössé tevő királyi ren 
delkezés magyar, illetve latin szakkifejezése: a fiúsítás, vagy szó szerinti fordításban: 
fiúörökössé tétel. Az arisztokrata tágabb értelemben vett családja elsősorban az apa 
családját és rokonságát jelentette visszafelé tekintve, ennek címerét viselte a családfő, 
azután utódai, ennek temetkezőhelyére került halála után. 

Ha a múltra vonatkozóan az apa és az apai nagyapa a döntő, akkor a jövőt illetően 
az egyetlen parancs a fiú utód, ,az oly fényes nemzetségnek" fiúk révén történő 
fenntartása, s a legszömyűbb rém: fiú utód nélkül meghalni. A fiú utód az egyetlen 
, Vigasz" a halál kérlelhetetlen tényével szemben, a halál legrosszabb fajtája pedig 
, utódok vigasza nélkül" sírba szállni. Egy Berzeviczy is attól szenvedett, hogy , nin 
csenek fiai és utódai, akikre birtokai szokás szerint szállhatnának", Batthyány Ferenc 
is attól félt, hogy , ő és felesége, Katalin, e világról utódok vigasza nélkül kell távoz 
zék, vagyona és várai idegen kézre jutnak". Egy köznemes is azért tett egyházi alapít 
ványt, mert , az isteni felség kifürkészhetetlen titkos rendeléséből, megfosztatott az 
utódok vagy gyermekek vigaszától, akikben az emberi gyengeség gyönyörűségét 
leli". A család kihalása, az ősi birtok idegen kézre jutása, ez a , lovas mögött ülő 
sötét gond", amely a nemest - arisztokratát és köznemest egyaránt - várából Konstan- 
zig és Rómáig kíséri. 

A család kihalását, a legnagyobb katasztrófát, a kor viszonyai egyenesen elősegi 
tették. Zsigmond báróival kapcsolatban tettük fel a kérdést: volt-e elegendő férfi 
tagja az 1409-ben, illetve az 1403-1420 között méltóságviselő családoknak ahhoz, 
hogy valamennyi bárói tisztet betöltsék? Már akkor azt kellett mondanunk, hogy az 
arisztokrata családoknak csak a fele tudott négy vagy annál több nemzedéket fel 
mutatni. Ha néhány kihaló családban a fiú- és leánygyermekek számát nemzedéken 
ként összeadjuk, akkor azt a tanulságot kell levonnunk, hogy 6-8 fiúgyermek bizto 
san, 4-5 valószínűleg tovább folytatta a családot, 2-3 fiúgyermek esetén a család 
fennmaradása már csak esetleges lehetőség, 1 fiú esetén pedig teljesen valószínűtlen 
volt. Ez pedig szöges ellentétben áll mindazzal, amit a XV. század demográfiai 
viszonyairól átalában, különösen pedig az arisztokrata családokéról tudunk. Az ilyen 
családokban, pontosabban egy-egy házasságban legfeljebb négy gyermek született. 
Tekintettel arra, hogy a férfiak többször nősültek, a családfenntartó apa szempontjá 
ból ez csak 4,8 gyermeket jelentett átlagosan. De ebből legfeljebb 2,8 lehetett fiú. 
Azaz egy-egy nemzedékben egy nemzetségnek két-három családja kellett éljen ahhoz, 
hogy a főúri nemzetséget valóban fenntartsa, meglegyen a biztonsághoz szükséges 
6-8 fiúgyermek. Ez pedig általában csak két három nemzedéken át sikerült. 

A kihalás és fennmaradás szót - mint azt már mondottuk - itt nem a szó eredeti, 


hanem a középkori magyar nemesi jog szerinti értelmében használjuk, mert amilyen 
sok a jog szerint kihaló család, olyan kevés a teljesen megszakadó láncolatok sorozata. 
Szinte minden családban volt lány, akit a király fiusíthatott, s ezek a lányok a többi 
arisztokrata szemében igen vonzó teremtések voltak. Amikor Töttös Lászlónak meg 
halt a fia, s a már öreg apának a család kihalása rémével kellett szembenéznie, akkor 
kieszközölte megmaradt, még kiskorú leányának fiúsítását. Az erről kiállított királyi 
oklevél azonban Töttös halála után nem került elő, a király sem emlékezett az esetre, 
ezért tanúvallatást rendelt el. A legkülönbözőbb nemesek vallották, hogy innen vagy 
onnan, de megbízható forrásból tudták: a király fiúsította Töttös Orsolyát. De val 
lották ugyanakkor azt is, hogy Ország Mihály nádor, erről értesülve, tüstént el akarta 
jegyezni a lánnyal saját fiát. Ország elkésett, Várdai István kalocsai érsek előzte meg. 
A bíboros - ezt ugyancsak a kíséretében levő nemesektől tudjuk - nyíltan megmon 
dotta rokonainak: , úrrá tettelek benneteket", amiben teljesen igaza is volt, hiszen a 
lánnyal együtt hatalmas vagyonhoz juttatta a Várdaiakat. Nem csoda, hogy az ilyen 
lányok túlnyomórészt egyenrangú partnerhez mentek hozzá, csak egyötöde ment 
olyanhoz, aki a társadalmi ranglétrán alatta állt. 

A család kihalását csak egy eszközzel lehetett meggátolni: korai nősüléssel és sok 
gyerekkel. Az egyházjog (kánonjog) szerint a férfiak betöltött 14 éves korban már elég 
érettek voltak ahhoz, hogy családot alapítsanak. Elméletileg tehát a férfiak 15 éves 
korukban megnősülhettek. Anyagi akadály az arisztokratáknál aligha merülhetett 
fel. Demográfiai adatainkból mégis úgy tűnik, hogy bár valóban előfordult a 15 éves 
korban való házasságkötés, a házasságok zömét mégis 20-29 éves korban kötötték 
meg, ettől a kortól kezdve a házasságkötések száma rohamosan csökken, aki 50 éves 
koráig nem nősült meg, az már később sem szánta rá magát. A XV. század folyamán 
egyébként ezen a téren is változásnak vagyunk tanúi. Az 1450 után született férfiak 
nagyobb százaléka nősült - a kor gyakorlatával és az arisztokrata családok érdekeivel 
ellentétben - igen későn, 30-39 éves korában. Talán Mátyás uralma végén és után, 
a Mohács előtt tapasztalható nagyarányú kihalásnak is ez volt egyik oka. 

Az arisztokrata családoknál nem feltűnő az igen korán, 15-19 éves korban kötött 
házasság sem. Igaz, 15 éves korában csak Ország Mihály fia, János vette el Szécsényi 
László leányát. Minden oka megvolt a sietségre, mert Szécsényinek fia nem volt, 
leányait a király fiúsítottaa, Ország János a lánnyal együtt megkapta a hatalmas 
Szécsényi birtok felét, vagy hogy a népmesék szóhasználatával éljünk: fele király 
ságát. De hogy az ilyen korai nősülés mögött valóban a család kihalása a mozgató 
erő, azt szépen példázza Bebek Györgynek 18 éves korában kötött házassága, ha 
családja helyzetét a házasságkötés időpontjában (1466) áttekintjük. György apja 
1451-ben esett el, nagybátyjai már korábban meghaltak. György egyetlen fiútestvére, 
István 1460-ban hunyt el. A család másik ágán az 1448-ban elesett Imrének már csak 
három lánya és egy fia volt, Pál, utóbbi talán már ekkor betegeskedett (--1469). 
Ha Györgynek nem lesznek gyermekei, akkor a család kihal, a vagyonon minden jel 
szerint unokatestvéreinek férjei osztoznak majd. A sietség mindenképpen indokolt 
volt, Bebek György 1466-ban elvette Héderváry Fruzsinát. A házasság 12 évig állt 


fenn, akkor György meghalt. Három gyermeke (két fia egy lánya) maradt, akik közül 
János még egy nemzedékkel meghosszabbította a család életét. György és Fruzsina 
unokája, Bebek Ferenc 1558-ban esett el, s ezzel a Bebekek - János kétszeri házassága 
ellenére - kihaltak. 

A középkori Magyarországon a házasságkötést a kánonjog és vele összhangban 
álló magyar joggyakorlat szabályozta. Azt kell mondanunk, hogy - bármilyen furcsán 
hangzik is - a középkorban az egyház hatalmának idején a házasságkötés nem egyhá 
zi, hanem világi aktus, lényege a felek beleegyezése, egymásnak tett ígérete volt. Az 
egyház ugyan arra törekedett, hogy a házasságot templomban tett esküvel erősítsék 
meg, és az egyház áldását kérjék rá, ez azonban nem volt elengedhetetlen feltétele az 
érvényes házasságkötésnek. A kánonjog itt is finom megkülönböztetéseket alkalma 
zott. A , jövő időben elmondott" ígéretet eljegyzésnek, a , jelen időben elmondottat" 
pedig házasságnak tekintette. Magyarországon ez a finom megkülönböztetés nem 
jutott érvényre. De nem is a házasságkötés egyházi része érdekel bennünket. Az arisz 
tokraták mindig igyekeztek forma szerint az egyházi törvényeknek eleget tenni. 
Nem meglepő, hogy a különböző szerződésekben mindig a , római egyház szertartá 
sa" szerint kötendő házasságról beszélnek. Nincs okunk kételkedni ebben a kifejezés 
ben, s így azt kell mondanunk, hogy az arisztokrata házasságokat valószínűleg mindig 
az egyházi törvényeknek megfelelően kötötték meg, pap előtt tett esküvel erősítették 
meg a beleegyezést, és az egyház áldását kérték a fiatal pár elhatározására. Az egyházi 
törvényeken mintegy kereten belül alakítottak ki a főurak olyan szokásokat, amelyek 
íratlan törvénynek számítottak, s ezek érdekelnek bennünket közelebbről. 

A leszármazás-tudatról elmondottak alapján világos, hogy mekkora különbség 
van egy , gyerek" és egy lány között, amiből az is következik, hogy a fiúk házasságát 
sokkal nagyobb gonddal készítették elő, mint a lányokét. A lány házassága csak ott 
kapott nagy hangsúlyt, ahol nem volt fiú, mert ebben az esetben nem egyszerű rokon 
ság jött létre, hanem - amint ezt Rozgonyi György kijelentette, amikor Ilona lányát 
Szentgyörgyi Imrével eljegyezte - , Isten akaratából közte és egész nemzetsége között 
a mondott Imre gróffal olyan rokoni kötelék jött létre, hogy hőn szeretett Ilona 
lányát Imre grófhoz adta törvényes házastársként", s ezzel , Imrét mintegy hőn 
óhajtott saját fiának szerezte meg." 

A házasságnak jegyesség volt az előzménye, de ezen valami egészen mást kell 
érteni, mint a múlt században. Már a kánonjogi megkülönböztetés is jelezte, hogy a 
jegyesség és a házasságkötés között csupán az a különbség, hogy az egyik a meg nem 
határozott jövőre vonatkozó, a másik azonnali hatályú kötelezettség. A jegyesség 
tehát nemcsak gondosan előkészített, hanem, a házassághoz hasonlóan, szinte fel 
bonthatatlan szerződés volt. A Rozgonyiak főbenjáró bűnnek tekintették azt, hogy 
Kórógyi Gáspár , néhai Rozgonyi János gróf leányát, a nagyságos Appollónia kis 
asszonyt, törvényes menyasszonyát visszautasította, és [helyette] más rokonát vette 
el feleségül". Az eljegyzés általános szokás volt, Kórógyi idézett példája azt mutatja, 
hogy az arisztokraták az eljegyzést a házasságkötéssel egyformán erős szerződésnek, 
megszegését pedig törvénysértésnek tekintették. 


A házasságot jó előre elő kellett készíteni, a gyermekeket a szülők boronálták össze, 
sokszor majdnem csecsemőkorban, s a vonzalom és érzelem helyét hidegen számított 
érdekek helyettesítették. Mai szemmel nézve, a korkülönbség sem játszott szerepet. 
Lévai Cseh László mindkét fiát kiskorúként jegyezte el, mindkettőt ugyancsak gyerek 
korban levő lánnyal. Rozgonyi Druzsina hároméves korában eljegyzett , menyasszony" 
volt. Talán felesleges hozzáfűzni, hogy mindez a királyok dinasztikus politikájának 
utánzása volt, hiszen a 34 éves Zsigmond is a 9 éves Ciliéi Borbála eljegyzésével 
pecsételte meg a trónját biztosító siklósi egyezményt. A házasság célja tehát nemcsak 
a család fenntartása, hanem politikájának támogatása, következetes továbbvitele 
volt. így érthető meg, hogy amikor a Rozgonyiak a Kanizsaiak várát ostrom alá 
vették, és az Alsólendvai Bánfiak a Kanizsaiak segítségére siettek, akkor a Kanizsaiak 
várnagyai nemcsak azt ígérték meg, hogy a Bánfiak költségeit megtérítik, hanem azt is, 
hogy uruk közül az egyik, Bánfi István , Dorottya nevű lányával, amelyiknek kor 
szerint jobban megfelel, a római egyház szertartása szerint házasságra lép". Kanizsai 
Imrének, aki ekkor a Rozgonyiak fogságában volt, aligha lehetett tudomása vár 
nagyai nagylelkűségéről. Ez az eset egyébként azt is bizonyítja, amit fentebb a ki 
rályokkal kapcsolatban már elmondottunk: a politikai érdek az első, a házasság 
gáláns, de csak járulékos elem. 

A kor szerinti eljegyzéssel még egy szokás járt együtt: a menyasszony vőlegénye 
családjához költözött, és ott nevelkedett tovább. Ez a szokás olyan erős volt, hogy 
még a Zápolyai György és Corvin Erzsébet közötti házasság tervezetében is megtalál 
juk. A kor latin szóhasználatában ez az aktus igen szemléletesen jutott kifejezésre. 
A menyasszonyt apja , átadta" a vőlegénynek, illetve a vőlegény családjának, s a 
korabeli genealógiai táblák ezt úgy fejezték ki, hogy a lány ebbe meg ebbe a családba 
, ment el". Ha a jegyesség felbomlott, akkor a lányt visszaküldték, amint az Újlaki 
Miklóssal történt, aki Hieronima nevű lányát Pogyebrád György fiával jegyezte el 
1455-ben, de 1464-ben Pogyebrád György az eljegyzést felbontotta, és a lányt haza 
küldte. Ha a jegyesség nem bomlott fel, akkor a lány az eljegyzéstől kezdve a vőlegény 
családjának tagja és tulajdona lett. Ez a felfogás annyira következetes volt, hogy ha 
az ifjú férj meghalt, akkor az , árván" maradt feleséget nem a saját, hanem elhunyt 
félje családja házasította ki újra. Egy végrendeletben olvashatjuk: , továbbá bízom 
Istenben, hogy hamarosan jó szerencsét ad néhai hőn szeretett, boldog emlékezetű 
fiam feleségének. Rendezzenek neki szép menyegzőt, és becsülettel adják férjhez 
mindazzal, amit apjától hozott, és azzal, amit nálunk kapott..." 

A házasságkötés jelentőségének megfelelő fénnyel és pompával tartották meg az 
esküvőt. Minden rokont és barátot meghívtak, nemegyszer a király és a királyné is 
megjelent, de ha nem is ment el személyesen, maga is küldött valamilyen formában 
ajándékot. Várdai bíboros egyik leveléből kiderül, hogy a lakodalom a ház becsületé 
nek kényes pontja volt. Azt sajnos nem tudjuk határozottan megállapítani, hogy a 
lakodalmat a menyasszony vagy a vőlegény házánál tartották-e meg, mindkettőre 
van példa. Részletes leírás egyetlen lakodalomról sem maradt fenn a XV. századból, 
azt a következtetést mégis levonhatjuk, hogy a házasságkötés fontosságának az arisz 


tokraták mindenkor tudatában voltak, akkor is, ha a családot nem fenyegette a köz 
vetlen kihalás veszélye, mint Bebek György esetében. 

Az ,egy és ugyanazon nemesség" elve a házasságkötésekben is megnyilvánult. 
A magyar jog nemcsak a király esetében, a nemesek esetében sem ismerte az egyen 
rangú házasság fogalmát. Pusztán jogilag semmit sem változtatott a házasságkötés 
törvényes voltán, de még az utódok szempontjából sem, ha a nemes vagy akár a báró 
jobbágylányt vett el, fiai ugyanolyan nemesek lettek, mint amilyen apjuk volt. Gya 
korlatilag mégsem találunk ilyen esetet az arisztokraták főzött, bár a kisnemesek 
között ez gyakrabban előfordult, főképpen olyan formában, hogy nemeslányt 
jobbágy vett el. Többször előfordult viszont, hogy az arisztokrata családok fiai pol 
gárlányt vettek el feleségül. 

A tényleges gyakorlat bemutatása előtt még arra kell felhívnunk a figyelmet, hogy 
a házasságkötés ebben a korban sem a férfi, sem a nő esetében nem egyszeri esemény, 
a férfiak jelentős része többször nősül, s az özvegyasszonyok is gyakran mentek férj 
hez. Jellemzőnek kell tartanunk, hogy ebben a korban 329 házasságot 263 férfi 
kötötte, amit úgy is fogalmazhatunk, hogy az asszonyok rövidebb ideig éltek s az 
arisztokratáknak módjuk volt arra, hogy többszöri nősüléssel állandóan fejlesszék 
rokoni kapcsolataikat. Ennek a ténynek a feltörekvő nemes szempontjából is meg 
volt a maga jelentősége. A többszöri nősülés lehetővé tette, hogy az arisztokráciával is 
rokoni kapcsolatokat építsen ki, s ha még nem volt nős, akkor többszörös rokoni 
kapcsolatok jöjjenek létre. Ország Mihály egyszerű köznemes volt, felfelé ívelő pályája 
során kétszer nősült, először egy Rozgonyi, aztán egy Kusalyi Jakcs lányt vett el, 
s ezzel a két házasságával az ország báróinak felével sógorságba került. 

Ha a század folyamán az arisztokrata családokban kötött és ismert házasságokat 
nézzük, akkor szépen igazolódik a tétel, hogy a fiúk házasságát mindig sokkal gon 
dosabban készítették elő, mint a lányokét. 205 ilyen házasságból csak 30 esetben 
volt a lány köznemesi származású, 15 esetben pedig társadalmilag magasabb állású 
volt, mint leendő férje. Érdemes mindkét típust közelebbről szemügyre venni. A köz 
nemes lányok szinte mindig olyanok voltak, akiknek nem volt fiútestvére, és így 
megvolt rá a remény, hogy apjuk vagyonát egészében vagy részben örökölni fogják. 
A vagyon általában elfeledtette a menyasszony származását, a nagy hatalmú és előkelő 
Rozgonyiak és Perényiek nem haboztak a gazdag polgár Modrár András lányait 
feleségül venni. Ebben az esetben már az az elv is érvényesült, hogy a nemesség 
(és vele együtt az arisztokráciához tartozás) apáról fiúra száll, és az anyától teljesen 
független. 

Abban a korszakban, amikor az arisztokrácia uralma a legteljesebb, a legelőkelőbb 
családokban divat volt a külföldről hozott menyasszony, aki a feudális hierarchia 
szempontjából a vőlegény felett állt. A Garaiak két nemzedéke vett el sziléziai, illetve 
mazóviai hercegnőt. Zápolyai István folytatta a sort, aki újra csak Sziléziából hozott 
hercegnőt magának, amikor másodszor megnősült. Ezeket az eseteket látva, első pil 
lanatban arra gondolhatnánk, hogy Zsigmond, illetve Mátyás külpolitikája adott alkal 
mat ezekre a házasságokra. Amikor azonban azt látjuk, hogy Báthory István nádor 


1524-ben hosszú várakozás után mazóviai hercegnőt vett el, akkor világossá válik, 
hogy itt nem esetleges politikai tényezőkről van szó, hanem a királyokat utánzó 
magatartásról. A külföldi hercegnő címét Magyarországon is megtartotta, Zápolyai 
Istvánná sem férje életében, sem özvegységében nem címezte magát másnak, mint 
, Hedvig Tessen hercegnő"-jének. Az ilyen asszony hivatása az volt, hogy a család 
(természetesen férje családja) előkelőségét, egyben a többi magyar arisztokratától 
való távolságát, azok felettiségét hangsúlyozza. 

A felfelé nősülés másképpen is bekövetkezhetett. A Rozgonyiak első feltörekvő 
nemzedékében minden férfi ezt tette, így kapcsolódott bele az arisztokráciába. Ehhez 
még azt kell hozzátennünk, hogy a régebbi arisztokrata családokkal való össze 
házasodás annyit is jelentett, hogy a feltörekvő nemest elismerték, és befogadták. 
És itt megint szembeszökő a különbség a század eleje és vége között. A Rozgonyi- 
akkal és Ország Mihály fentebb idézett házasságaival szemben, Mátyás által felemel 
kedőknek már nem jutott arisztokrata lány, szinte mindnyájan hozzájuk hasonló 
köznemesi lányokat vettek feleségül. 

A leányok férjhez adását nem kísérte annyi gondosság, lényegesen nagyobb száza 
lékuk kapott alacsonyabb származású férjet, felfelé pedig egyik sem kötött házasságot. 
Ennek ismét megvolt a maga következménye a feltörekvő nemes szempontjából. 
Mindig volt alkalma arisztokrata családokkal kapcsolatot teremteni, feltéve, hogy 
az arisztokraták hajlandók voltak őt befogadni maguk közé. 

Bármilyen szerepet is játszottak a társadalmilag magasabb vagy alacsonyabb féllel 
kötött házasságok, az esetek túlnyomó többségében azokat mégiscsak az arisztokrá 
cián belül kötötték meg. Amit a magyar nemesi jog nem ismert, azt az íratlan sza 
bályok teremtették meg: az egyenrangú házasság fogalmát. A jogrendszer csupán 
annyiban jelentett segítséget, hogy az íratlan szabály alól könnyebb volt kibújni. 
A házasság a családi politika eszköze volt, elsősorban arra való eszköz, hogy az arisz 
tokrácia zártságát egymás közti házasságok révén még szorosabbá tegye. 

Az arisztokrácián belül különleges házassági formák alakultak ki, amelyek az 
egymás közti, illetve az arisztokrata családok közötti házasságokat voltak hivatva 
előmozdítani. Az első ilyen formát ikerházasságnak nevezzük. Az elnevezésen azt 
értjük, hogy két-két testvér házasodik össze, tehát testvérek testvérekkel kelnek egybe. 
Szolgáljon példaként a következő eset: Báthory András Klára lányát Losonci Zsig- 
mond fia, Antal vette el, ugyanakkor Losonci Zsigmond Fruzsina nevű lánya Bát- 
hori András Miklós nevű fiához ment férjhez. Genealógiai táblán ábrázolva, ez így 
fest: 


Klára 00 Antal 


Ecsedi Báthory András Műklősső-e Érüzsina 


Az ilyen ikerházasságnak természetesen az az előfeltétele, hogy mindkét családban 
legyen nagyjából megfelelő korú és nemű gyerek. Ezért ez a forma tisztán ritkán talál 
ható meg, de lazábban újra meg újra megismétlődik. Hol úgy, hogy az egyik családból 


való unokatestvérek vesznek el testvéreket vagy unokatestvéreket a másik családból, 
hol úgy, hogy a második házasság ad alkalmat rá. Van úgy, hogy nem is tudunk 
pontos rokoni fokozatot megállapítani, csak a névazonosság mutatja, hogy ikerházas 
ságról van szó. Mondanunk sem kell, hogy az ilyen házasságok mögött a két család 
érdekazonossága rejlik, ezt kell nem is egy, hanem egyszerre két házassággal is meg 
erősíteni. 

A másik formát visszatérő házasságnak nevezzük, ez a kifejezés annyit jelent, hogy 
két család tagjai között minden nemzedékben vagy minden második nemzedékben 
létrejön egy házasság. Losonci Dezsőfi Miklósnak István nevű fia Pásztói Katalint 
vette el. Dezsőfi Miklós másik fiának, Jánosnak fia - ugyancsak János - ismét egy 
Pásztói lányt hozott a házhoz. Genealógiai ábrán bemutatva: 


L. Dezsőfi Miklós 


j István id. János I 
co Pásztói Katalin c. N. N. 
Il ifj. János j 


s Pásztói Hedvig 


A demográfiai jellemzők (rövid élettartam, többszöri házasodás) természetesen 
itt is sokszor beleszóltak az eseményekbe. Perényi János második felesége Csáky 
Katalin volt, Jánosnak az első házasságából származó fia; ifj. János másodszor Csáky 
Magdolnát vette el. Néha a két formát, az iker- és a visszatérő házasságot kombinál 
ták egymással, szép példája ennek a Somlyai Báthory család itt ábrázolt esete: 


S. Báthory István 
9-5 1. Turóci Orsolya 
2. Várdai Dorottya 


az első házasságból a második 
j Potenciana István Miklós János 
" Kállai Lökös ?? N. N. 99 1. Kázméri Borbála 00 Szokoli Borbála 
Lőrincz 2. L. Bánfi Zsófia 
elsőből 
I Erzsébet Zsófia 
s L. Bánfi György x5 L. Bánfi István 


Az arisztokrácia köreiben nem volt ritka a rokonok között kötött házasság sem. 
Az egyháznak ezen a téren igen szigorúak voltak a törvényei. Nemcsak a másod- 
és harmadfokú rokonság alól kellett felmentést kérni, de a negyedfokú alól is. 
Házassági akadályt jelentett a vér szerinti rokonság, csakúgy mint a sógorság, sőt a 


két feleség közötti rokonság is. Kanizsai György 1496-ban másodszor Rozgonyi 
Klárát, Egerváry László özvegyét vette feleségül. Kanizsai első" felesége, Alsólendvai 
Bánfi Erzsébet azonban Rozgonyi Klárának nagynénje volt, bár csak félig, mert 
Bánfi Pál második házasságából született. Ennek ellenére pápai felmentésre volt 
szükség a házasság megkötéséhez. 


A. Bánfi Pál 
x 1. Stibor Katalin 
2. E. Báthory Margit 


az első házasságból a második 
I Dorottya Erzsébet 

00 Rozgonyi János 00 Kanizsai György 
I Klára l 


00 1. Egerváry László 
2. Kanizsai György 


Az egyházi felmentések természetesen csak a rokonsági fokot közlik, a leszármazást 
nem, így sokszor genealógiai rejtvényeket kell megfejteni vagy megfejtetlenül hagyni. 
A lényeges azonban az, hogy a szükséges egyházi felmentés megakadályozhatott 
egy szegény jobbágyot vagy egy polgárt ilyen házasság megkötésében, de az arisztok 
ratákat nem. Igaz, a felmentés sokba került. Kórógyi István még felnőtt korában is 
emlékezett rá, hogy amikor szülei összeházasodtak, a felmentésért sokat kellett 
fizetni. 

Az ismertetett házassági formák meg a rokonházasságok következtében a rokoni 
kapcsolatok bonyolult és áttekinthetetlen szövevénye állt elő, amely úton-útfélen 
a pápai felmentés luxusát tette szükségessé. Ha fentebb azt mondottuk, hogy a kor 
nemesi társadalma csak az apai ágat tartotta számon, akkor most hozzátehetjük, 
hogy a rokonságot már néha nem is lehetett nyilvántartani, mert nemegyszer apai és 
anyai ágon ugyanaz a rokoni fok fűzte össze az arisztokratákat. Jellemző példát 
találunk Rozgonyiaknál, ahol Rozgonyi Osvát apai ágon másodfokú nagybátyja 
volt Rozgonyi Sebestyénnek, de ugyanez a Sebestyén anyai ágon másodfokú nagy 
bátyja volt Osvátnak, így: 


Rozgonyi Péter Dobi István 


I Lőrinc Miklós j I Margit Hedvig! 
99 Deb i R i 
I János I I Simonl ÉGEK ág settle ss éS öli 
"o Domoszlói "o Dobi Hedvig — 
Apollónia I Ilona i 11 István 1 
8 00 Domoszlói o0o0N.N. 
I Osvát I] István j Dernetet 
9-N. N. ; Zs - 4 
j Apollónia ; I j Sebestyénl 
Il Sebestyén I 00 Rozgonyi 
János 
1 Osvát i 


Nem csoda, hogy Csáky Miklós házasságkötése alkalmával a leleszi prépostot kér 
dezte meg: rokona-e feleségének, és ha igen, milyen fokú? 

Rozgonyiék bemutatott rokoni kapcsolatában is szerepel a Debreceni család. 
Debreceni Dózsa, a város megalapítója I. Károly alatt nádor volt, nagy birtokokat 
szerzett. Családja a XV. század elején , kihalt", de természetesen a Debreceni lányok 
tovább éltek, férjhez mentek, gyerekeik születtek. A kor szokása szerint nagybirtoko 
sokat választottak ki számukra, így - amint a tábla mutatja - nem egy méltóságviselő 
ősanyjává, egyben rokoni kapcsolataik megalapozóivá lettek. A Debreceniek olyan 
család típusát képviselik, amelynek tagjai a XV. században nem voltak bárók, de 
nagybirtokosok és több leánygyermek esetén ők a tulajdonképpeni rokoni kapcsola 
tok megteremtői. Hogy ez a szerep nem volt lekicsinylendő, azt az mutatja a legjob- 

16. A Debreceni rokonság 


bán, hogy a Debreceni lányok leszármazói között öt nemzedékben húsz bárót talá 
lunk. 

Ha a rokonságot nem lehetett nyilvántartani, de valószínű volt, hogy az egyik mél 
tóságviselő a másiknak valamilyen módon rokona, akkor logikusnak tűnik a magyar 
országi latinságnak az a szokása, hogy egyik a másikat , frater"-nak, az asszonyokat 
, Soror"-nak, az idősebbeket néha , mater"7-nek szólította meg, amit magyarra talán 
úgy lehet a legjobban lefordítani, hogy atyámfia. Ez a megszólítás általános a kor 
leveleiben, ez alól legfeljebb a püspökök kivételek, akiknek egyházi voltuk miatt 
járt a , tisztelendő uram" vagy , tisztelendő atyám" megszólítás. 

A főpapokról szóló fejezetben már láttuk, hogy a főúri családok fiai közül többen 
mentek el papnak, s most, amikor azt hangsúlyoztuk, hogy a nagyúr gondja nem a 
sok gyermek elhelyezése, hanem a család kihalásának megakadályozása, akkor bi 
zony ez a korábbi megállapítás ellentétesnek látszik a későbbivel. A fiát egyházi 
pályára adó vagy engedő főúr szempontjából a fiú pályaválasztása két kérdést vetett 
fel: egyrészt elveszítette családja egyik potenciális fenntartóját és folytatóját, másrészt 
megerősítette a család politikai (És vagyoni) helyzetét azzal, hogy a királyi tanács 
egyik állandó, prelátusi helyét biztosította fia számára. Az adatok arra mutatnak, 
hogy a döntést gondos megfontolás előzte meg. A 26 papi pályát választó bárói 
csemete kétharmadának még három fiútestvére volt, így a szűkebb értelemben vett 
család fennmaradását nem fenyegette közvetlen veszély. Ha most még az apai unoka 
testvéreket is tekintetbe vesszük, akkor azt látjuk, hogy a papok majd háromnegyedé 
nek három vagy annál több, a felének pedig öt, vagy annál több férfirokona volt, 
akik a családot fenntarthatták. Azt is jellemzőnek kell tartanunk, hogy a háromnál 
kevesebb fiútestvérrel, illetve unokatestvérrel rendelkező papok túlnyomórészt a 
feltörekvő családokból kerültek ki, mint amilyen Ernuszt Zsigmond pécsi püspök 
(Emuszt János fia) vagy maga Pálóci György érsek volt. A hivatásérzet szempontját 
azonban nem hanyagolhatjuk el. Berzeviczy György, Péter tárnokmester fiának csak 
egy fiútestvére volt, mégis a papi pályát választotta, s a családnak ez az ága testvéré 
vel valóban kihalt. 

A főpapok tárgyalásánál azt is elmondottuk, hogy az egyházi javadalom és fel 
szentelés nem jártak együtt, itt most még két jellemző példát kell bemutatnunk. 
Rozgonyi János házasságából négy fiú született, közülük a legkisebb, Rozgonyi 
Osvát egyházi pályára lépett. 1437-ben egri prépostként iratkozott be a bécsi egyetem 
re, és még 1440-ben is klerikusként szerepel. A valóságban ő sem volt pap, hanem az 
egri prépostság jövedelméből fedezte bécsi tanulmányait, ezek pedig csak a pálya 
előkészítését szolgálták. Sajnos nem tudjuk pontosan, hogy mikor ment át világi 
pályára, még kevésbé azt, hogy miért. Talán rokonának, Rozgonyi Simon egri 
püspöknek eleste (Várna, 1444) volt az a pillanat, amikor Osvát meggondolta magát, 
és felhagyott az egyházi pályával. Hasonló eset játszódott le a XVI. század elején a 
Losonci családban. Losonci Zsigmond a budai Szent Zsigmond-káptalan prépostja 
volt, és akkor mondott le javadalmáról, amikor egyetlen fiútestvére utódok hátra- 


hagyása nélkül meghalt. Zsigmond , prépost" hamarosan megnősült, és gyermekei 
révén még egy nemzedékkel meghosszabbította családja fennmaradását. 

A főúri családok általában akkor adták fiaikat egyházi pályára, ha megfelelő számú 
fiú volt a családban, azaz, ha nem fenyegetett a kihalás réme. Ha pedig a fiúk lét 
számában olyan változás állt be, amely ezt a rémet felidézte, akkor még mindig volt 
mód arra, hogy a fel nem szentelt klerikus visszatérjen a világi pályára. Az egyházi 
pályára lépőknek szinte természetesen kijárt a prelátusi rang, azaz testvérükkel vagy 
unokatestvérükkel együtt foglaltak helyet a királyi tanácsban, vettek részt az ország 
kormányzásában, nemcsak egyházi, hanem világi kérdésekben is. Úgy tűnik, hogy az 
arisztokraták családi politikájától, illetve a fiúk számától függött elsősorban, hogy 
hány főúri származású püspöke lesz az országnak. 

Vizsgálódásunk folyamán újra meg újra felmerült annak a köznemesi családból 
származó férfinak a képe, aki a familiaritás vagy hivataloskodás útján felfelé töreked 
ve érte el a bárói tisztséget, sőt nemegyszer családját is fel tudta emelni, utódait is 
meg tudta tartani a saját maga által elért színvonalon, beolvadt az arisztokráciába. 
Befejezésül vegyük még egyszer szemügyre az ő pályájukat, próbáljuk meghatározni 
társadalmi szempontból döntő pillanatait, illetve eseményeit. Az első kritikus pont 
kétségtelenül a találkozás volt. Találkozás valamelyik nagyúrral, aki felfigyelt a te 
hetséges fiataelmberre, és szolgálatába fogadta. Ez volt minden köznemes életének 
döntő pillanata, amely őt a főúri família tagjává vagy valamelyik királyi hivatal 
beosztottjává tette. A bárói méltóság szempontjából a döntő pillanat természetesen a 
királlyal való találkozás pillanata volt. Ország Mihály karrierjéről fennmaradt monda 
is ezt a pillanatot Örökíti meg, amikor Zsigmond felfigyelt a fiatal nemesre, s megkér 
dezte, kit szolgál? A válasz - a monda szerint - így hangzott: az országot. A mondá 
nak ez az utóbbi része inkább a családnév magyarázata, mint lényege. A lényeg 
ugyanis az volt, hogy a fiatalember a királlyal személyesen találkozzék, az felfi 
gyeljen rá, és szolgálatába fogadja. A középbirtokos nemességhez tartozó apának 
legnagyobb gondja, hogy fiát vagy fiait valamelyik nagyúrnak, vagy magának a 
királynak bemutathassa. Dombai György sógorához, Töttös Lászlóhoz írt levelé 
ben arra hivatkozik, hogy , fiaimról, a Te atyafiaidról azt mondottad, hogy ha ez 
megfelel a mi szándékunknak, saját költségeden mutatod be őket a királyi felség 
nek". Arra kérte Töttöst, ne feledkezzék meg róluk, ha legközelebb a királyi udvar 
ba megy, írja meg az időpontot, amikor fiait megfelelő lovakkal, szolgákkal és 
ruházatban (ebben a sorrendben!) elküldheti hozzá. Nem tudjuk, hogy Töttös 
mikor teljesítette a kérést, azt sem, hogy egyáltalán teljesítette-e. Tény azonban, 
hogy a fiúk közül az egyik, Dombai Miklós 1459-ben a macsói bán tisztét töltötte 
be. Az egyéni részleteket megint elhagyva, újra a nagy pillanat, a királynak történő 
bemutatás emelkedik ki, ez az apa szándéka, ez az a cél, amelyet mindenképpen 
el szeretne érni, s amelyet a népmesék nyelvén úgy fejezhetünk ki, hogy fiai sze 
rencsét próbáltak. Megfelelő források hiányában a részleteket nem ismerjük, s ha is 
mernénk, akkor sem valószínű, hogy le tudnánk mérni a különböző tényezőket, 
amelyek a bemutatást a pálya szerencsés kezdetévé vagy kudarccá tették. Különben 


is csak a szerencsés esetek érdekelnek, így tételezzük fel, hogy a királynak a fiatal 
ember rokonszenves volt, szolgálatába fogadta. 

A szerencsés fiatalember további pályáját legtöbbször nem tudjuk követni. Az ok 
levelekben ettől kezdve , udvari lovagként" vagy , udvari familiárisként" szerepel, 
itt is ott is feltűnik, részt vesz a királyi udvar életében, messzi vidékekre kíséri el az 
uralkodót, részese a hadviselés fáradalmainak, csakúgy, mint az udvari ünnepségek 
nek. Valamikor aztán bárói posztra nevezik ki, de a második döntő pillanat nem ez, 
hanem házassága. Mert a hosszú évek alatt, amikor alig-alig említik, a fiatalember 
nagyurakkal ismerkedik össze, néha királyi megbízásból azokkal vonul hadba, azokat 
kíséri diplomáciai küldetésbe. Látja őket, amint a királyhoz mennek, távoznak a ki 
hallgatásról, s néha örömüket is a királynál elért eredmények felett. Olvasónk ter 
mészetesnek fogja tartani, hogy a fiatalember ismeri az arisztokratákat, de kérdéses 
nek, hogy az arisztokraták ismerik-e őt, megjegyzik-e nevét, tehetségesnek tartják-e. 
Mert ha igen, akkor elkövetkezik a második döntő pillanat, amikor megkérheti vala 
melyik lányának a kezét. Ilyenkor nyilván az arisztokrata apa mérlegel, megpróbálja 
megállapítani, érdemes-e lányát ehhez az emberhez adni, akinek apja középbirtokos 
nemes, de nem játszik szerepet az ország kormányzásában. S ha az arisztokrata 
alkalmasnak tartja a fiatal , udvari lovagot?" erre, ha úgy gondolja, hogy a lovag 
előtt jövő áll, akkor létrejöhet a hőn óhajtott házasság. Mint már mondottuk, az 
ilyen házasság mindig annak a jele, hogy az arisztokraták méltónak tartják a köz 
nemest arra, hogy maguk közé befogadják. Ez nem az udvari szolgálat, nem a betöl 
tött bárói méltóság természetes következménye volt, hanem a társadalmi elismerésé. 
A királlyal való sikeres találkozás, az eredményes szolgálat után a házasság a felemel 
kedés elismerése. A hosszú évekkel ezelőtt elindult fiatalember most már biztosra 
vehette, hogy gyermekei arisztokratákkal fognak összeházasodni, teljes jogú tagjai 
lesznek annak a kis körnek, amely az országot kormányozza. 

A felfelé törekvő nemes pályafutását magunk előtt látva, önkénytelenül is feltűnik, 
hogy a született arisztokratáknak mennyivel könnyebb volt a sorsa. A döntő pillanat 
ugyan itt is a királynak történő bemutatás, de a pillanat nem mások kegyétől függ, 
mint Dombai esetében, nem a véletlentől, mint Országnál, hanem születésük ter 
mészetes következménye, s a fiatalember (ma azt mondanánk: gyerek) bemutatko 
zásakor olyan név hangzik el, amit a király jól ismer, és legtöbbször kedvel is. Igaz, 
ő is csak apród lesz, vagy udvari lovag, de róla tudják, hogy a Nikápolynál elesett 
Perényi Miklós bán fia, a lovászmester Perényi Miklós öccse, így más elbírálás alá 
esik. Emelkedése részben a családnak, a házának szól, amint azt Erzsébet királyné a 
Rozgonyiakkal kapcsolatban megjegyezte. A házasságkötés sem döntő pillanat, 
mert nem jelent számára különös elismerést, hiszen egy Perényihez hozzámenni nem 
lehet más, mint megtiszteltetés. Az esélyek az indulásnál és a pálya későbbi folyamán 
a született arisztokratákat részesítették előnyben. 


Mohács előtt 


Burgio, a magyar királyhoz delegált pápai követ Sadoleto pápai titkárhoz 
Buda, 1525. április 23. 


...,. Kérem Őszentségét, méltóztassék meghallgatni, hogy milyen nehéz ezeken 
az állapotokon segíteni. Szálkái [László esztergomi érsek és kancellár] nem akar 
segíteni, akármennyire mondja is, hogy akar, mert mihelyt rendbe jönne az ország 
dolga, vége lenne az ő nyerészkedésének. Rábeszélni ót nem lehet, még azokkal az 
okokkal sem, melyekkel a [pápai] legátus úr és én kénytelenek voltunk lelkére be 
szélni: hogy ha elvész az ország, elvész az ő hatalma és pozíciója is. Meg vagyok róla 
győzódve, hogy az ország veszedelmes helyzete - melyet ő éppen olyan jól ismer, 
mint mi - teszi ót olyan cinikussá. Ő ugyanis arra számít, hogy ha elvész az ország, 
akkor az ő zsebe jól tele legyen arannyal, hogy mindenütt úr lehessen... 

így tehát az ő segítségére nem számíthatunk, ha az országot talpra akarjuk állítani. 
Még kevesebbet lehet elérni a királlyal, mert az képtelen a bajokat orvosolni. De ha 
tudná is, és akarná is rendbeszedni az ország dolgait, akkor ez igen soká tartana. 
Ez azért van, mert Őfelsége, ha egy püspökséget eladományoz, akkor az új püspökre 
ráruházza a kegyúri jogot is a püspökséghez tartozó többi javadalommal együtt, ha 
pedig egy özvegy vagy árva kéri támogatását, akkor ófelsége ezek védelmét, melyre 
pedig az ország törvényei szerint óneki van joga, szintén ráruházza valamelyik báróra. 
Pedig ez az a két jog, amellyel a király tekintélyt és híveket szerezhetne magának, 
mert ezektól függ mind az egyháziak, mint a világiak jutalmazása... 

Marad tehát, hogy az ország többi bárójával és főpapjával, az ország zömével, a 
nemességgel próbálkozzunk meg. De ezekkel is nehéz lenne az ország ügyeit rendbe 
hozni, mert vannak ugyan közöttük olyanok, akik valóban szeretnék, hogy rend le 
gyen - mint például azok, kiknek az országos zűrzavarból maguknak is káruk van -, 
azért a bárók között egy sincsen, akinek elég hatalma lenne itt rendet teremteni. S jobb 
is, hogy nincsen mert ez akkor egészen bizonyosan megpróbálkoznék vele, hogy 
királlyá tegye magát. A főpapok között sincsen erre alkalmas férfiú, mert ezek vagy 
az érseknek [Szálkáinak] köszönhetik méltóságukat, s nem mernek szólni, vagy pedig 


maguk is olyan életmódot folytatnak, hogy amiatt kénytelenek szemet hunyni Szálkái 
viselkedése felett. De meg az emberek itt annyira gyűlölik egymást, hogy nyugodtan 
elmondhatom, azalatt a két év alatt, amióta itt vagyok Budán, igazi barátokat még 
nem láttam a magyar király udvarában. Ehhez járul még az egyházi és világi rend 
közötti nagy gyűlölködés, és veszedelmes dolog volna a világiakat támogatni az 
egyháziakkal szemben, mert ha az ország kormánya a világiak kezébe kerül, akkor az 
egyháziaknak végük, s nem lehetne elkerülni - mint már mondtam -, hogy a világiak 
közül egyik vagy másik a trónra ne törekedjék. De viszont abból sem származnék 
semmi jó, ha az egyháziakat favorizálnánk a világiakkal szemben azért, hogy a báró 
kat letörjék, amint Őszentsége ajánlja, mert ez csak megerősítené őket saját önző 
céljaikban. 

Maradna tehát, hogy a köznemességgel próbáljunk rendet csinálni. Uraságod 
magyarázza meg Őszentségének hogy a nemesség kezében van az egész ország sorsa, 
hogy a nemesség három részre oszlik. Az első részük katonáskodik, s az urak zsoldjá- 
ban a végeken hadakozik, s ezek érnek valamennyi között a legtöbbet. De ezek telje 
sen az uraktól függnek, nem tesznek mást, mint amit patrónusaik parancsolnak 
nekik, s másra nem is kaphatók. A másik rész áll azokból a nemesekből, akik falusi 
birtokukon élnek, ott gazdálkodnak, kereskednek, sohasem jönnek be a városokba, 
nem járnak az országgyűlésre, csak leszavaznak azokra a követekre, akiket a vár 
megyéjük az országgyűlésre küld. A harmadik részt a köztiszteletben álló és gazdag 
nemesek alkotják, akik a közéletben szerepet visznek, s akik őszintén óhajtják hazá 
juk javát." 


Burgio Mohács előtt az orvos érdeklődésével, nyugalmával, tudásával és rokon- 
szenvével, majdnem azt mondhatnánk, szeretetével igyekezett a haldokló magyar 
királyság bajait megállapítani, és azokra orvoslást keresni. Tulajdonképpen sem neki, 
sem mindeddig egyetlen történésznek sem sikerült olyan diagnózist felállítani, amely 
a mohácsi tragédiát teljesen megmagyarázná. Nekünk sem ez a célunk, de mielőtt 
az olvasótól búcsút veszünk, megpróbáljuk néhány vonással jellemezni azt a fejlődést, 
amely az ország arisztokráciájában Mátyás halála (1490) és Mohács között végbe 
ment. 

Mátyásnak a főurakkal szembeni politikáját tárgyalva, már rámutattunk arra, 
hogy uralkodása alatt a főúri családok egy része kihalt, birtokaik - ősi magyar szokás 
szerint - a királyra, illetve a Szent Koronára szálltak vissza. Mátyás a vele szemben 
fellázadók és lázadásuk miatt elitéltek jószágait is elkobozta, ezek is a király kezében 
összpontosuló birtokállományt növelték. Az ilyen háramlóit és elkobzott birtok 
fegyver volt az uralkodó kezében, hiszen új híveinek adhatta azokat. Mátyás valóban 
élt is vele, s adományain végigtekintve, két korszakot különböztethetünk meg, 
amelyek között a határvonalat az 1482. esztendő vonja meg. 1482 előtt a birtok 
adományok terén pontosan ugyanazt a politikát követte, mint a bárói kinevezéseknél: 
igyekezett az újonnan felemelteket gazdaggá tenni, és a régi családokat megnyerni, 
de tegyük hozzá gyorsan, hogy mindkét esetben szélsőségesebben járt el, mint a tiszt 


ségek osztogatásánál. Az újonnan felemeltek között az első helyen a Zápolyaiak 
álltak, ők kapták a legnagyobb birtokokat. Mellettük a Hunyadi rokonság két csa 
ládjának, a Gerébeknek és Pongrácoknak jutott a legtöbb. Kinizsi Pál, Magyar 
Balázs, de még a Szokoliak sem versenyezhettek a felsoroltakkal. A Zápolyaiak 
olyan kivételes elbánásban részesültek, hogy még a régi királyi birtokok egy részét 
(például a tokaji uradalmat), sőt szabad királyi városokat (például Kézsmárkot) is 
megszerezhettek. A régi családok képviselői sem részesedtek egyenlő arányban a 
birtokadományokbáól, itt Báthory István, Bánfi Miklós és a Guti Országok jártak az 
élen, bár a Bánfinak adományozott nagy uradalmakat Mátyás visszavette, amikor 
Bánfit lecsukatta. 

1482 után minden téren új politikát vezetett be a király. Úgy látszik, ez volt az az 
időpont, amikor belátta: Beatrixtól nem lesz törvényes utóda. Ettől kezdve egy em 
berre összpontosította figyelmét, s ez természetes fia, Corvin János volt, akit Liptó 
hercege címmel ruházott fel. Amikor Perényi István fellázadt Mátyás ellen, akkor 
birtokait Corvin János kapta; amikor 1487-ben elvette a korábban (1470!) Bánfi 
Miklósnak adományozott, Maros mentén fekvő uradalmakat, akkor azokat Corvin 
János kapta, amikor a Parlagi család bárói ága kihalt, akkor annak birtokait ismét 
csak Corvin János kapta. 

A birtokadományozások terén folytatott politika kettős következménnyel járt. 
Egyrészt a még Zsigmond alatt is tekintélyes királyi birtok teljesen jelentéktelenné 
zsugorodott, gyakorlatilag a király megszűnt Magyarországon nagybirtokos lenni. 
Mátyás alatt ez nem éreztette hatását, mert jövedelme más forrásokból táplálkozott, 
és még mindig magasabb volt, mint elődeié. De ha Mátyás halála után arról hallunk, 
hogy a királyi udvar krajcáros gondokkal küzd, akkor nem feledkezhetünk meg arról, 
hogy ez részben a királyi uradalmak eladományozásának következménye volt. 

Mátyás birtokpolitikájának másik jellemzője a nagybirtok megoszlásának hihetet 
len mérvű eltolódása. A király halálakor Corvin János 30 vár, 49 mezőváros és 1000 
falu ura volt, s őt a régi családok leggazdagabbika is nagy távközzel követte, mert 
Újlaki Lőrinc hercegnek , csak" 14 vára, 17 mezővárosa és 300 faluja volt. Ettől 
már a Zápolyaiak sem maradtak el, 18 vár, 17 mezőváros és 240 falu volt birtokukban. 
Zsigmond és Albert nagybirtokosai bizony nagyon a háttérbe szorultak. A Szent- 
györgyiek 8 várral, 13 mezővárossal és 89 faluval, vagy a hajdan nagy hatalmú Szé- 
csiek 2 várral, 4 mezővárossal és 165 faluval sokat veszítettek súlyukból. A számokhoz 
újra hozzá kell tenni, hogy teljesen tájékoztató jellegűek, hiszen a birtok értékét nem 
a rajta fekvő települések száma és jellege határozta meg, hanem jövedelme. 

A királyi birtok felosztása a főurakat még gazdagabbá tette, mint amilyenek addig 
voltak, ugyanakkor a középbirtokos nemességet hátrányosan érintette. Láttuk, hogy 
a nagybirtok a közbeékelődött vagy a nagybirtok környékén élő nemeseket a famili- 
aritás intézményének segítségével kapcsolta magához. Mindaddig, amíg a föld egy 
része a király kezén volt, a szomszédos kis- és középbirtokos nemesek a királyi bir 
tokon próbálhattak szerencsét, s ha sikerült familiárisként oda szegődniük, a király 
alkalmazottai lehettek, a királyi hatalmat képviselték. Alkalmazásuk - mint láttuk - 


nemegyszer megnyitotta előttük a felemelkedés útját, mert könnyebben jutottak érint 
kezésbe az uralkodóval, mint a főurak familiárisai. A királyi birtokok szétosztása 
után ugyanezek a nemesek a főurak alkalmazottai lettek, amint Burgio írta: teljesen 
uraiktól függtek. Az uralkodóhoz fűződő szálak elszakítása pedig azzal az eredmény 
nyel járt, hogy - ismét Burgio szavaival élünk - , nem tesznek mást, mint amit pat- 
rónusaik parancsolnak, s másra nem is kaphatók". 

A Jagelló-korban Corvin vagyonának tekintélyes része elúszott, Újlaki Miklós 
II. Ulászló ellen fellázadva veszítette el birtokai nagy részét. Ezzel - a Zápolyaiakat 
kivéve - a korábban elképzelhetetlen mamutbirtokok aránytalan nagysága ugyan 
enyhült, de ettől a Jagellók még nem tudták a szétosztogatott birtokokat visszaszerez 
ni. Ügyetlenségükben a Hunyadi birtokokat is hagyták kicsúszni a kezükből Corvin 
János gyermekeinek halála után. Pedig Mátyás trónra léptét ezek a birtokok, illetve 
a belőlük származó hatalom tette lehetővé. Mátyás pénzügyi rendszere csak az ő 
erélyével volt fenntartható, közepes tehetségű utód kezében teljesen használhatat 
lanná vált. A királyi birtokok viszont lehetővé tehették volna, hogy azok jövedelmére 
támaszkodva kezdjék meg a királyi hatalom visszaállítását. A királyi birtokok felosz 
tásának azért volt olyan katasztrofális jelentősége, mert megfosztotta Mátyás utó 
dait az újrakezdés lehetőségétől. 

Többször elmondottuk, hogy a magyar jog szerint a bárói cím nem volt átörökít 
hető, még kevésbé a bárói státus, illetve a vele járó előnyök. Mátyás uralma végén 
ezen a téren is súlyos következményekkel járó változtatásokat eszközölt. Nem 
biztos, de nagyon valószínű, hogy apjának, Hunyadi Jánosnak példája lebegett szeme 
előtt, amikor ezeket a rendelkezéseket hozta. 1453-ban V. László elvben megkezdte 

tényleges uralmát, és Hunyadi lemondott kormányzói tisztéről, V. László ekkor 
Hunyadit Beszterce , örökös ispánjává" nevezte ki, megengedve, hogy leveleire és 
okmányaira pecsétjét vörös viaszba nyomja. Szándékosan emeltük ki ezt a látszólag 
jelentéktelen elemet, a vörös pecsétviaszt, nemcsak azért, mert Magyarországon 
csak a király használta ezt a színt, hanem azért is, mert két jogi tény fonódott egybe: 
az örökös főispánság és a vörös pecsétviasz használata. Egyik sem állt összhangban 
a magyar alkotmánnyal. Az örökös főispán intézményét ugyan a magyar jog is ismer 

te, de csak a főpapok esetében, így volt a veszprémi püspök Veszprém, a nyitrai 
Nyitra megye örökös ispánja. A püspököt azonban mindig hivatalból és nem személy 
szerint illette ez a tisztség, az öröklés pedig a következő püspöknek és nem vér szerinti 
utódának szólt. Az örökös főispánság egyébként nem jelentett bárói státust; egyrészt 
azért nem, mert a főpapok nem a bárók, hanem a prelátusok rendjéhez tartoztak, 
másrészt azért sem, mert a megyésispán nem a bárók, legfeljebb az előkelők csoport 

jába tartozott. Hunyadi János esetében először kapta meg Magyarországon világi 
nagybirtokos az örökös főispáni tisztséget, és ez végső fokon főúri dinasztia alapítását 
jelentette. Ehhez még olyan előjogot (a vörös pecsétviasz használatát) is elnyert, 
amelyet a király idegenből, német területről vett át, ahol ez a grófok előjoga volt. 
Amikor III. Frigyes császár a maga oldalán akarta megtartani a Szentgyörgyieket, 


akik életmódjukban (és valószínűleg nyelvükben is) németek voltak, és magukat a 


magyar szokásokkal ellentétben Szentgyörgy és Bazin grófjainak (Gráf von Sankt 
Georgen und Bösing) nevezték, különös kegyének megnyilvánulásaként a vörös 
pecsétviasz használatát engedélyezte, kifejezetten azzal a megállapítással, hogy ezzel 
Magyarország nádoránál is magasabb rangba kerültek. Akár Hunyadinak kétség 
telenül a magyar királytól, akár a Szentgyörgyieknek a császártól kapott kiváltságát 
vesszük tekintetbe, mindenképpen idegen szokással állunk szemben, amely a főúri 
státust nem országos méltóság viseléséhez, hanem uralkodói kegy megnyilvánulásá 
hoz kötötte. Egyiknek sem lett volna folytatása, ha Mátyás nem újítja fel őket. 

1463-ban a Cilleiek zsoldosvezéréból a magyar arisztokraták közé emelkedett 
Vitovec Jánost nevezte ki Mátyás Zagorje megye, 1465-ben Zápolyai Imrét Szepes 
megye örökös ispánjává. 1483-ban Bánfi Miklós, 1487-ben Geréb Péter és Mátyás 
kapta azt a kiváltságot, hogy - az , örökös ispánokhoz hasonlóan" - vörös viasszal 
pecsételhessen. Az utóbbi két esetben tehát nem örökös ispánságot, hanem annak 
csak egyik - meglehetősen feltűnő! - kiváltságát adományozta. Látszólag nem beszél 
hetünk rendszerről, hiszen mindössze öt személy, illetve négy család szerepel az érin 
tettek között. A baj ott volt, hogy akár forma szerinti örökös ispáni címet, akár annak 
egy részét adományozta a király, olyan új bárói státust teremtett, amely egyedül a 
király személyes bíráskodása alá tartozott. Amikor 1486-ban az országgyűlésen arról 
panaszkodtak, hogy sokan szereznek maguknak felmentést a bánok, vajdák, és a 
megyék bíráskodása alól, és így követnek el , gonoszságokat", és elrendelték az ilyen 
mentesítések visszavonását, akkor azt is megállapították, hogy , kivévén az örökös 
ispánokat, kikről tudva van, hogy a dicsőült királyok igen régi rendelkezéséből egyedül 
a királyi felség bírói hatósága alá tartoznak". A törvény értelemszerűen a régi (főpapi) 
örökös ispánságokra utal, de forma szerint a Zápolyaiak ugyanúgy a kivételek közé 
tartoztak, mint a nyitrai püspök, bár nem lehetett róluk azt állítani, hogy , igen régi 
rendelésből" voltak azok. így aztán azon sem csodálkozhatunk, hogy 1487-ben egy 
békekötésben szereplő magyar főurak három csoportjában az utolsó a , született bá 
rók" csoportja, soraikban a Zsigmond óta uralmon levő családok közül azokat 
találjuk, akik 1487-ben nem viseltek országos méltóságot. Az ilyen családok régebben 
is szerepeltek nemzetközi szerződésekben, ebben nem volt semmi új. Az új vonás a 
csoport gyűjtőfogalma: született báró. A középkori magyar alkotmány mindaddig 
csak született nemest ismert, született bárót nem. 

Összefoglalva: Mátyás örökös főispáni kinevezésével, a vörös pecsétviasz használa 
tának engedélyezésével megvetette alapját a született bárói státusnak, és azt uralma 
végén minden téren elismerte és elismertette. Ezen a ponton joggal merül fel a kérdés: 
miért nem mondottuk el mindezt Mátyás politikájának jellemzésekor, hiszen ez 
annyit jelent, hogy Mátyás nem törte meg az arisztokráciát, hanem még Zsigmondnál 
is hatalmasabbá tette, és jogilag is magasabbra emelte. A válasz roppant egyszerű. 
Mátyás hatalma olyan nagy volt, hogy a megkülönböztetéseknek és címeknek nem 
volt komoly tartalma. Bánfi Miklós ugyan megkapta a vörös viasz használatának 
jogát, de ez nem akadályozta meg Mátyást abban, hogy röviddel utána be ne csu 
kássá, és adományozott birtokait el ne koboztassa. Ettől a - kortárs főurak szerint - 


méltánytalan elbánástól a vörös viaszpecsét használata nem mentette meg Bánfit. 
A született bárói státus megalkotásának következményei csak Mátyás halála után 
nyilvánultak meg, amikor egész kormányzati rendszere összeomlott. 

A született bárói státus kialakulásának első következménye az volt, hogy annak 
viselője , hivatalból" lett tagja a királyi tanácsnak. Amint láttuk, Zsigmond alatt 
a főpapokon kívül csak az országos méltóságok viselői rendelkeztek állandó hellyel 
a tanácsban, a többi tanácstag meghívása a királytól függött, és az uralkodót ezen a 
téren csak a politikai helyzet korlátozta. Most a hivatalból jelenlevők száma megnöve 
kedett, és a király választási lehetősége csökkent. Láttuk, hogy amikor Frigyes 
császár a Szentgyörgyieknek a vörös pecsétviasz használatát engedélyezte, akkor azt 
is kifejtette, hogy ezáltal a Szentgyörgyiek a magyar nádornál is magasabb rang bir 
tokába jutottak. Ez a megállapítás bizonyos szempontból helyes volt, mert az országos 
méltóságok viselői - a nádor kivételével - a Jagelló-korban is a király bizalmától 
függtek, s így a királyi tanácsban - ismételjük: elvileg - nem a családnak, hanem 
csak a méltóságviselőnek volt biztosított helye. A született bárói státus a családnak 
biztosított önműködően helyet, mert a bárói cím és vele együtt a tanácstagság apáról 
fiúra szállt. Zsigmond méltóságviselőinek még felelősség vállalásával kellett fizetni 
a tanácstagságért, a született bárónak ezért semmit sem kellett tennie a világra jövete 
len kívül. 

E helyütt sem szeretnénk elméleti megfontolásoknak, finom jogi megkülönbözteté 
seknek több jelentőséget tulajdonítani, mint ami jár nekik. Nem a született báró és a 
méltóságviselő közötti alkotmányjogi különbség volt a döntő változás, hanem a hata 


lom szerkezetének megváltozása. 


, Hogy Magyarországot az alája vetett többi országgal, tartománnyal és a főpap 
urakat meg a bárókat az összes egyházakat és egyházi személyeket, valamint nemese 
ket és városokat, úgyszintén az ország többi alattvalóját és lakosát régi jogaikban, 
kiváltságaikban, mentességeikben, szabadságukban és jóváhagyott szokásaikban, 
amelyekben tudniillik a néhai megdicsőült királyok megtartották, és amelyeknek 
birtokában és élvezetében voltak, megtartjuk, úgyhogy [amint azt az említett néhai 
Mátyás király úr tettel az ő ártalmukra, és elnyomásukra, valamint régi szokásaik 
ellenére... újításokat sem fogunk behozni; azokat pedig, amelyeket a néhai felséges 


Mátyás király úr hozott be, el fogjuk törölni..." 


Ezt a törvénybe iktatott ígéretet II. Ulászló király tette az őt magyar királlyá meg 
választó főuraknak és főpapoknak. A szavak és kifejezések még a régiek, a három 
rend egyformán szerepel, sőt még a bizonytalan ország-lakosok alatt más, nem nemes 
népességre is gondolhatna az olvasó. Az egész szöveg alig különbözhet a koronázáskor 
letett királyi eskütől, alig lehet arra következtetni, hogy ez az a szelep, amelyen a bárói 
hatalom kiszabadulva a Mátyás alatti , elnyomásból", szabadon tör ki és érvényesül. 
De alig öt évvel később, az 1495. évi 3. törvénycikk pontosan megmagyarázza az 
ígéret látszólag ártatlan szövegét, amikor kimondja: , ha a királyi felség valamely 
ország-lakosát hűtlenség vétkében akarja elmarasztalni, akkor az összes főpap urak 


nak, báróknak és a többi ország-lakosnak egy bizonyos határidőre országgyűlést 
rendeljen". Most már világos, hogy az , ország-lakos"? alatt nem jobbágyot, hanem 
nemest kell érteni, akiket azelőtt alattvalóknak hívtak. A szóhasználatban már kife 
jezésre jut a lényeg is: a király szuverenitása az ország kormányzásában lényegében 
megszűnt. Nem az uralkodó joga volt többé megállapítani, hogy ki hűtlen, hanem az 
országgyűlésnek. És mert az országgyűlésen mindig a bárók voltak túlsúlyban, ezt 
úgy is fogalmazhatjuk, hogy a bárók joga annak eldöntése, hűtlen volt-e valaki. 
Amikor Mohács előtt sorra vesztek el a Mátyás által kiépített védővonal várai, ki 
derült, hogy gyakorlatilag senkit sem lehet felelősségre vonni. 1507-ben pedig már 
azt sem volt nehéz törvénybe foglalni, hogy a király országos kérdésben csak a királyi 
tanácsban hozhat döntést. 

A királyi tanács továbbra is a legfontosabb kormányzati szerv maradt, amelyben 
az , összes prelátusok és bárók" mellett az előkelők és nemesek is részt vettek. A ta 
nács összetételében és tanácskozásának rendjében 1495 előtt semmiféle változás nem 
tapasztalható, ekkor próbálták meg az udvarmester (nem a király!) elnökletét biz 
tosítani. 1514 katasztrófája után aztán az uralkodó osztály úgy érezte, hogy össze kell 
fognia, ennek eredményeként a tanács összetételét is szabályozták, megállapítva, 
hogy abban 6 főpapnak, 6 főúrnak és 16 nemesnek kell lennie, gyakorlatilag azonban 
a köznemesek mégsem fejtettek ki semmiféle komoly működést, mert egyszerűen 
kihagyták őket. Közreműködésük amúgy sem ért volna sokat, erről Burgio megfi 
gyelései meggyőzhetnek. Az összetétel körül a vita akkor is tovább folyt, amikor 1514 
után az ország ellenállóképessége már megtört. De bármit is írtak elő a törvények, 
a valóságos hatalom nem a tanács, hanem néhány főúr és főpap kezében összponto 
sult. Szavazási rend sem alakult ki Mohács előtt (Velencében már évszázadokkal 
korábban megtaláljuk!), 1507-ben mégis arról hallunk, hogy a főpapoknak és bárók 
nak 700, a köznemeseknek 300 aranyforint tiszteletdíj jár a tanácsban kifejtett műkö 
désükért. A bárók és főpapok túlsúlya minden téren biztosítva volt. 

A tanács határozatainak végrehajtását a központi hatalomnak kellett volna vállal 
nia, de amióta a Fekete Sereget szétverték (1492), a királynak nem volt megfelelő 
hadereje, a végrehajtást a bárókra kellett bízni, ez az, amire Burgio az özvegyekkel 
és árvákkal kapcsolatban utal. A Fekete Sereg pusztulása a török hatalom torkában 
élő Magyarország számára tragikus veszteség volt. A fejlődés egész Európában a 
királyi zsoldosseregek felállítását és állandó növelését hozta magával, a sokkal na 
gyobb mértékben veszélyeztetett magyar királyság ugyanakkor a hadszervezetben 
egy lépést tett visszafelé: a banderiális rendszerhez tért vissza. Felesleges mondani, 
hogy a sok különbözőképpen felfegyverzett, különböző módon kiképzett kis csapat 
ból sohasem lehetett olyan ütőképes hadsereget összekovácsolni, mint amilyen Má 
tyás egységes zsoldosserege volt, nem is szólva a nagy királyi jövedelmet megkövetelő 
tüzérségről, amely egyre nagyobb jelentőségre tett szert. 

A báróknak és főpapoknak még ez sem volt elég. Mátyás a jobbágyoktól rend 
kívüli hadiadót szedetett, ez ellen akkoriban a bárók tiltakoztak a legélénkebben, 
mert úgy látták (talán nem is alaptalanul), hogy a túlzott adóztatás kimeríti az adó 


alanyokat, gazdaságilag tönkreteszi őket. Azt hinné az ember, hogy ez is azok közé 
a káros , újítások" közé tartozik, amelyeket az 1490. évi szerződés idézett pontja 
értelmében , el fognak törölni". De ami áll a királyra, az nem áll a bárókra, így el 
törlésről szó sincs. A rendkívüli hadiadót továbbra is behajtották a jobbágyokon, 
ez egyike azoknak az okoknak, amik rövid idő alatt kirobbantották a parasztháborút. 
De a bárók még az adózás terén is rosszabbak voltak, mint Mátyás. A királytól 
olyan kiváltságokat szereztek, hogy a rendkívüli hadiadót maguk számára szedhetik, 
elvileg csapatok tartására. Az elvvel szemben egyetlen olyan adatunk sincs - Corvin 
Jánost kivéve -, amely szerint valamelyik báró nagyobb bandériumot tartott volna, 
mint amekkorára kötelezve volt. Ha a Mátyás uralma alatti állapotokkal akarjuk 
összehasonlítani a helyzetet, akkor a következő két tételt állíthatjuk fel: 

Mátyás alatt a bárók hivatalból vagy birtokaikból származó jövedelmük alapján 
voltak kötelesek bandériumokat tartani, a hadiadó a király seregének és a végvá 
raknak a fenntartását szolgálta; Mátyás után a báró hivatalból vagy birtokaiból 
származó jövedelme és a birtokán élő jobbágyságtól szedett rendkívüli hadiadó alap 
ján köteles ugyanakkora bandériumot fenntartani, mint korábban; a király serege és 
a végváriak fenntartására nem volt fedezet. 


Az Európa és Ázsia egy tekintélyes részét kezében tartó, folytonosan növekvő 
hadipotenciállal rendelkező török hatalommal szemben álló Magyarország leszerel. 
Ezt még a török szultán sem hitte el. 


Ha a bárók ekkora hatalom birtokában voltak, ennyire urai voltak az országnak, 
és a királyok semmit sem tettek saját hatalmuk kiépítése érdekében, akkor pszi 
chológiailag teljesen érthető volt, hogy felmerült bennük a gondolat: miért ne visel 
hetnék ők a királyi koronát? Pozitív adattal ezt ugyan csakZápolyai Jánosról tudjuk 
bizonyítani, de Burgio idézett jelentése mutatja, hogy a gondolat nagyon is kézen 
fekvő volt, és más hatalmasságok fejében is megfordult. Ha egy nagybirtokos család 
olyan hatalomra tehetett szert, mint annak idején a Hunyadiak, miért ne próbálhatta 
volna meg, hogy , királlyá tegye magát". 

A bárók törekvésének egyedül a főpapok állták útját, ez magyarázza meg az , egy 
házi és világi rend közötti nagy gyűlölködést". Burgiónak abban is igaza volt, hogy 
a püspökök sem voltak jobbak a főuraknál. Bakócz Tamás óta hagyománnyá vált 
a harácsolás, a minden erkölcsi gátlástól mentes vagyonszerzés és korlátlan hatalomra 
törés. Hogy ezen a téren egy magyar főpap mennyire elveszíthette , józan paraszti 
eszét", azt az mutatja legjobban, hogy Bakócz komolyan hitte, hogy pápa lehet 
belőle. Bakócz római szereplése Mátyás rendezői tehetségét és fényűzését idézte fel. 
A jövedelem elosztásában beállt változásra mi sem jellemzőbb, mint az, hogy amit 
korábban csak az ország királya engedhetett meg magának, most az esztergomi érsek 
15 megtehette a jobbágyokból kisajtolt adóból. 

És éppen ezen a ponton érte - Bakócz hathatós közreműködésével - a Mohács 
előtti magyar arisztokráciát a nagy megrázkódtatás 1514-ben. A jobbágyságnak elege 
volt a kizsákmányolásnak ebből a fokozott és teljesen korlátlan formájából, urai 


ellen fordult. Szimbolikus volt, de éppen ezért nagyon jellemző, hogy a parasztháború 
legmagasabb rangú áldozata a kincstartó és az ősi arisztokrata családból származó 
Csanádi püspök volt. A parasztháború okozta sokkot nem feledtethette el a bosszú 
kegyetlensége sem. Ez a bosszú egyébként élesen világít rá arra, hogy az ország ural 
kodó osztálya mennyire elveszítette a realitások iránti érzékét, mennyire nem tudta 
felmérni, hogy tulajdonképpen mi történt. Csak egyet értett meg: hogy két tűz közé 
került. 

A mérhetetlen vagyont gyűjtő, a hatalmat teljesen magukhoz ragadó főurak és fő 
papok teljesen elvesztették felelősségérzetüket is, és ezt az sem magyarázza meg, hogy 
Mohács előtt a régi nagy családok és a Mátyás által felemeltek jelentős része kihalt. 
A , kihalásra" jellemző, hogy a Mátyás által felemelt családok 4090-a nem érte meg 
a mohácsi vészt, a király hadvezérei közül 1495-ben - Haraszti Ferencet, a könnyű 
lovasság parancsnokát kivéve - már egy sem volt életben. A régi nagy családok közül 
olyanok tűntek el, mint az Újlakiak és a Rozgonyiak vagy a Kompoltiak. A régi és 
új családok között egyformán vágott rendet a halál, ez eleve szükségessé tette újabb 
családok felemelését és bekapcsolását az arisztokráciába. Egy 1505-ben a bárókról 
összeállított jegyzék azt bizonyítja, hogy a felemelkedésnek ismét két útja volt: 
a katonai és a házasságon keresztül vezető. A két új ember közül Somi Józsa és Beriszló 
Péter katonai karrier révén jutott be az arisztokraták közé. A többiek közül a 
Balassák időnként már régebben is az előkelők között szerepeltek, s ha most, amikor 
az arisztokrácia ismérvei még szigorúbbakká lettek, báró lett Balassa Ferencből, 
akkor ezt házasságának, pontosabban házasságainak köszönhette. Három házassága 
közül az első kettő , csak" vagyont és jó összeköttetéseket biztosított, a harmadikkal 
tette fel a koronát családi politikájára. Ekkor Perényi István és Újlaki Orsolya 
leányát vette el, aligha csodálkozhatunk azon, hogy az arisztokraták legszűkebb 
körén belül találjuk. Podmaniczky János csak kétszer nősült, de ő is ügyesen, így 
aztán 1506 előtt már született bárónak számított. Bajnai Both János családjáról 
csak egy ellenőrizhetetlen és kissé érthetetlen híradás maradt fenn, amely szerint 
családja emelkedését törvénytelen származásának köszönhette. 

Mohácsnál egy, a régi arisztokráciával vérségileg rokon, társadalmi tudatában még 
zártabb és fennhéjázóbb, de magatartásában a korábbinál kevesebb felelősségérzettől 
áthatott új réteg állt szemben az ősi ellenséggel, a törökkel. 


Utószó 


,A győzelem után a török Mohácsra ment, hol azelőtt a magyar király tábora 
volt, elpusztította a falut, és kardélre hányta a lakosságot. Azután Pécsre mentek, 
ahol ugyanezt tették..." (Burgio, 1526. szeptember 20.) 


1526-ban a magyar udvar, minden józan politikai megfontolást megcsúfolva, vállal 
ta a török elleni háborút. A Mátyás által tartott védelmi vonal már régen elveszett 
volt, a csatát magyar földön kellett megvívni, Mohácsnál. 

A csata előestéjén Perényi Ferenc váradi püspök javasolta a királynak: írjon a 
pápának, hogy a következő napon harmincezer keresztény vértanút avathat szentté. 
Másnap reggel Drágfi János országbíró, a király zászlótartója ünnepélyesen lecsatol- 
tatta sarkantyúit a csata előtt, hogy ne tudjon elmenekülni. Drágfi magatartása nem 
a győzelembe vetett hit megnyilvánulása volt, szolgája már útban volt hazafelé ura 
magyar nyelven megírt végrendeletével. 

Mindkét szereplőnk a magyar arisztokrácia régi, mondhatnánk ősi családjának volt 
sarja. A Perényiek Zsigmond alatt emelkedtek fel, bánokat, országbírót, tárnokmes 
tert adtak az országnak, a püspök apja élete végén Magyarország nádora volt. A 
Drágfiak is Zsigmond alatt kerültek a magyar arisztokrácia soraiba, a király zászló 
tartójának apja erdélyi vajda volt. Mindkét család Mátyás politikájának ellenzékéhez 
tartozott, mindkettő hatalma megnövekedett Mátyás halála után. 

Első pillanatra érthetetlen pesszimizmusuk indokolt volt. Már apáik tudták, hogy 
a török ellen európai összefogásra van szükség, de a keresztény közösség már rég 
nem volt élő erő, onnan nem várhattak segítséget. 1514 óta nem lehettek kétségeik 
afelől sem, hogy a Mátyás halála utáni arisztokrata politika teljes csődöt mondott. 
A csőd minden embertelen következményét a magyar népnek kellett viselni. Az arisz 
tokrata számára nem volt más megoldás, mint ünnepélyesen levetetni a sarkantyút, 
lóra szállni, és nyitott szemmel belerohanni a halálba, abban a reményben, hogy a 
kereszténység egyre fényesebb és egyre gyengébb központjában, Rómában a pápa 
gondol majd rájuk. 


Irodalom 


Igen nehéz az olvasónak irodalmi tájékoztatást adni, mert az itt elmondottakban 
tulajdonképpen igen kevés új adat, annál több az eddigi irodalomban szokatlan 
összefüggés és magyarázat szerepel. 

A harmadik részben (A főurak) nagyobbára saját korábbi munkámra (A XV. 
századi magyar arisztokrácia mobilitása [Történeti-statisztikai kötetek]. Bp. 1970) 
támaszkodtam, amelyben bibliográfia ad tájékoztatást a régebbi irodalomról. 
Ebből most az ott is használt jogtörténeti munkákat emelném ki, így Bónis György 
(Hűbériség és rendiség a középkori magyar jogban, Kolozsvár, én.); Schiller Bódog 
(Az örökös főrendiség eredete Magyarországon, Bp. 1900) könyvét és Holub József 
tanulmányait (A főispán és alispán viszonyának jogi természete, Fejérpataky em 
lékkönyv. Bp. 1917; Az életkor szerepe középkori jogunkban és az , időlátott leve 
lek". Századok, 55. 1921). 

A feldolgozás során meglehetősen nagy hiányokkal kellett szembenéznem. 
Az országos méltóságok sorát és méltóságviselésük idejét, az ún. archontológiát 
már idézett könyvemben magam állítottam össze Sebestyén Béla kéziratban maradt 
és az Országos Levéltárban (O 282 jelzet alatt) őrzött műve segítségével; mert amilyen 
gazdag az archontológiai irodalmunk a XIV. századra vonatkozólag, olyan szegény 
a XV. századra (Lázár M.: A székely ispánok és alispánok a mohácsi vészig. Bp. 
1881.- Pesty Frigyes cikkei a Századok, 9.1875. évfolyamában - Wertner Mór néme 
tül megjelent cikkei az erdélyi vajdákról Archív für siebenbürgische Geschichte, 
29. 1899.) 

Nem volt sokkal jobb a helyzet genealógiai irodalmunk terén sem, amely olyan 
kitűnő kézikönyvek mellett, mint amilyen Karácsonyi Jánosé (Magyar nemzetségek a 
XIV. század közepéig, I-IH. Bp. 1901), és olyan tanulmányok mellett, mint amilyen 
Wertner Móré, (A Garaiak. Századok, 31. 1897. - Családtörténeti jegyzetek. Az első 
Kórógyiak. Turul, 10. 1897.) Reiszig Edéé (A Kanizsaiak a XV. században. Turul, 
55. 1941. - Az Újlaki család Uo. 57. 1943) csak néhány töredékes adatot szolgálta 
tott. Talán itt kell megemlíteni azt a néhány életrajzot, amely számomra használ 
ható volt (Sörös Pongrác: Lévai Cseh Péter, Századok, 37. 1903.; Madzsar Imre: 
Emuszt János háza Budán. Uo. 52.1918; Wenzel Gusztáv: Stibor vajda [Értekezések 


a történettudomány köréből, IV.] Bp. 1874.; Fraknói Vilmos: Mátyás király magyar 
diplomatái. Századok, 33. 1898. és 34. 1899.) 

A pecsétekről Kumorovitz L. Bemát nehezen hozzáférhető tanulmánya volt 
megbízható támaszom (A magyar pecséthasználat története a középkorban. A gö 
döllői Szt. Norbert gimnázium évkönyve, 1943. 44. Gödöllő, 1944.) A heraldikában 
ma is Csorna József munkájára (Magyar nemzetségi címerek /-Karácsonyi J.: Ma 
gyar nemzetségek a XIV. század közepéig, III. 2. kötete]. Bp. 1904.; A magyar, 
heraldika korszakai. Bp. 1913) és cikkére (Zsigmönd király címereslevelei. Turul, 4. 
1896.) hivatkozhatom. 

Fontos forrást jelentett Gerő László munkája (Magyar várak. Bp. 1970) és D. 
Menclovának a szepesi, krasznahorkai, trencséni várakról írt monográfia-sorozata 
(összefoglaló magyar ismertetésem a Művészettörténeti Évkönyv 1959. évfolyamá 
ban olvasható). Ide tartozik Vemei Kronberger Emil (Magyar középkori síremlékek. 
Bp. 1939) és Hlatki Mária (A magyar gyűrű, Bp. 1938) disszertációja, mindkettő 
ma is még a legjobb összefoglaló listáját adja tárgyalt emlékeinknek. Ma már mind 
kettő kiegészítésre szorul, de más téren (főúri ékszerek, használati tárgyak) még 
ebből a korból sem áll rendelkezésünkre a , corpus". 

A koronázással Bartoniek Emma foglalkozott a legbehatóbban (A koronázási 
eskü fejlődése 1526-ig. Századok, 51. 1917. - A magyar királyavatáshoz. Uo. 57 
1923. - A magyar királyválasztási jog a középkorban. Uo. 70.1936). Megállapításait 
teljesen figyelembe véve sem tehettem mást, minthogy a Filipec-pontifikále szövegét 
összehasonlítsam Bonfini, Callimachos és Dlugosz leírásaival. Ennél a munkánál 
nagy segítségemre volt egyrészt a Pontificale Romanum azóta megjelent kritikai 
kiadása (P. Andrieu: Le Pontifical Romain III.), másrészt a koronázási szertartás 
rendről és annak szimbolikájáról a második világháború után megjelent hatal 
mas irodalom (főképpen Z. H. Kantorowicz: The Kings two Bodies. Princetown, 
1957. és W. Ullmann: Principles of Government and Politics in the Middle Ages. 
London), amely E. P. Schramm körül egész iskolát alkotott. - A korona legjobb le 
írása Deér József tollából jelent meg németül (Die heilige Krone Ungars. Wien). 

A királyi udvarra vonatkozólag sajnos máig sem hoztak újabb anyagot a XV. 
századból, mint amit már Csánki Dezső tanulmányában (Mátyás udvara. Századok, 
17. 1883) olvashatunk. 

A társadalmi és gazdasági fejlődésről Mályusz Elemér tanulmányai nyújtanak 
alapvető ismereteket (A magyar társadalom a Hunyadiak korában. Mátyás emlék 
könyv. Bp. é. n. 1940. - A magyar állam Hunyadi korában. Századok, 91. 1957. - 
Zsigmönd király központosító törekvései. Történelmi Szemle, 1960). A nagybirtok 
ról két munkát kell kiemelni, Sinkoviís Istvánét (A magyar nagybirtok élete a XV. 
század elején [Tanulmányok a magyar mezőgazdaság történetéhez]. Bp. 1933) és 
Ila Bálintét (A Szentgyörgyi és Bazini grófok birtokainak kialakulása. Turul, 42. 
1927). Teljesen új megvilágításba helyezte a nagybirtok megoszlását Engel Pál 
(A magyar világi nagybirtok megoszlása a XV. században. Az Egyetemi Könyvtár 
évkönyvei, 6. 1968 és 7. 1969). Demográfia szempontjából Szabó István két tanul- 


Hiányát (Magyarország népessége az 1330. és 1526. évek között. Magyarország 
történeti demográfiája. Bp. 1963. - La répartition de Ja population de Hongrie, 
eatre les bourgades et les villages dans les années 1449-1526. Etudes bistorígues 

I. Bp. 1960) és a magamét (A XV. századi magyar arisztokrácia demográfiai viszo 
nyai. Történeti-statisztikai évkönyv, 1963/64) használhattam. 

Történeti kutatásunk legelhanyagoltabb területe az egyháztörténet, pedig enél- 
kül a középkori viszonyok nehezen vagy sehogy sem érthetők meg. A nagy külföldi 
kézikönyvek mellett ezért elsősorban Mályusz Elemér munkáját (Az egyházi társa 
dalom a középkori Magyarországon Bp. 1971.) és részben saját régebbi munlcáimat 
használtam fel. (Az esztergomi érsekség gazdálkodása a XV. század végén. Századok, 


94. 1960. - A XV. századi magyar püspökök. Történelmi Szemle, 1965). 

1382. szeptember 10. 
1382. szeptember 17. 


1385. november 1. 
1387. március 31. 
1395. május 17. 


1396. szeptember 28. 


1401. április 28. 


1401. augusztus 31. 


1402-1433 
1402. július 20. 
1402. december 25. 


1403. augusztus 5. 
1403. 


1403. október 8. 
1404-1419 


1405. december 6. 
1408. december 13. 


1410. szeptember 20. 


1411. 


1413. 
1413-1419 


Időrendi áttekintés 


I. Lajos király halála 

Mária királynő" koronázása 

Mária királynő és Zsigmond házassága 

Zsigmond király koronázása 

Mária királynő halála 

Zsigmond nagy nyugati keresztes sereg élén Nikápolynál 
súlyos vereséget szenved a töröktől 

Zsigmondot a főurak Budán elfogják és Visegrádon börtönbe 
vetik. Garai Miklós szlavón bán fiát kezesül adva Siklós 
várába viszi és ott tartja Őrizet alatt. 

Zsigmond szerződést köt a Garai Miklós és Ciliéi Hermán 
vezetése alatt álló főúri párttal. Ciliéi Anna nevű lányát 
Garai, Borbálát Zsigmond veszi feleségül. 

Garai Miklós nádor 

Timur mongol vezér fényes győzelmet arat a török szultánon. 
A Garai párttal szemben álló főpapok és főurak Kanizsai 
János esztergomi érsek vezetésével Nápolyi Lászlót ismerik 
el királynak. 

Nápolyi Lászlót Zágrábban megkoronázzák 

Stibor vajda szétveri a Kanizsaiak seregét Pápócnál 
Zsigmond általános kegyelmet hirdet a felkelőknek 

Eberhard zágrábi püspök főkancellár lesz a kegyvesztett 
Kanizsai János helyett. 

Borbála királyné megkoronázása 

A Sárkány-rend megalapítása 

Zsigmondot német-római királlyá választják 

Zsigmond leányát, Erzsébetet eljegyzi Albert osztrák herceg 
gel 

Zsigmond Velencével 5 évre fegyverszünetet köt 

Zsigmond hat évig távol marad, az országot Garai Miklós 


1414-1417 
1416. 
1418. 
1419. 
1420. 


1421-1433 
1423-1439 
1432. 
1433. 


1435-1436 
1437-1447 

1437. december 9. 
1438.január I. 
1439. október 27. 
1439- 45 

1440. január 18. 


1440. február 2. 


1440- 1465 
1440. február 22. 
1440. május 15. 
1440. július 17. 
1441-1444 

1440. 


1441-1448 


1442. 
1443. február 23. 


1444. november 10. 


1445. április 


1445-1465 
1446. június 5. 


1448. október 18-19. 


nádor és Kanizsai János esztergomi érsek kormányozza 
teljhatalommal. 

Konstanzi zsinat 

Két kisebb török betörés 

Kanizsai János érsek halála 

Velence elfoglalja Dalmáciát 

Az Erdélybe betörő! török sereg Hátszegnél megveri Csáky 
Miklós vajda seregét 

Albeni János zágrábi püspök főkancellár 

Pálóczi György esztergomi érsek 

Török betörés a Szászföldre 

Zsigmondot a pápa Rómában német-római császárrá koro 
názza. 

Pálóci Mátyus nádor 

Héderváry Lőrinc nádor 

Zsigmond király halála 

Albert király koronázása 

Albert király halála 

Hunyadi János Szörényi bán 

A magyar országgyűlés Ulászló lengyel királyhoz a magyar 
trónra meghívó küldöttséget indít Lengyelországba. 
Habsburg (III.) Frigyes herceget német-római királlyá vá 
lasztják 

Szécsi Dénes esztergomi érsek 

V. (utószülött) László megszületése 

Erzsébet királyné hívei megkoronázzák V. Lászlót 

I. Ulászló király megkoronázása 

Rozgonyi Simon egri püspök főkancellár 

Erzsébet királyné V. Lászlót III. Frigyes gyámsága alá he 
lyezi, a koronát is átadja, Giskrát a bányavárosok kapitá 
nyává és seregének vezetőjévé nevezi ki. 

Hunyadi János erdélyi vajda (Újlaki Miklóssal, 1446-tól 
Bebek Imrével együtt viseli a tisztséget) 

Aeneas Silvius Piccolomini III. Frigyes szolgálatába lép 
Hunyadi Mátyás születése Kolozsvárott 

A várnai csata. Ulászló király halála 

Az országgyűlés hét főkapitányt választ és hajlandó V. 
Lászlót királynak elismerni, ha III. Frigyes a Szent Koronával 
együtt kiadja 

Vitéz János váradi püspök 

A pesti országgyűlés Hunyadi Jánost kormányzóvá választja 
Hunyadi Rigómezőn a töröktől vereséget szenved 


1450. március 28. 


1451. március 19. 


1452. szeptember 1. 


1452. szeptember 4. 


1452-1463 
1453. május 29. 
1456. július 21-22. 


1456. augusztus 11. 


1456. november 9. 


1456. november 23. 


1457. március 14. 


1457. március 16. 


1457. november 23. 


1458. január 24. 


1458-1484 
1458. augusztus 


1458. augusztus 19. 


1459. február 17. 


1459. április 7. 
1459. április 12. 
1460. november 8. 


1462. 


Hunyadi Mezőkövesden Giskrával békét köt, a bányaváro 
sok továbbra is Giskra kezén maradnak 

III. Frigyest a pápa német-római császárrá koronázza, kísé 
retében található V. László 

A szövetséges magyar és osztrák rendek Ciliéi Ulrik vezeté 
sével Bécsújhelyen ostrom alá vették III. Frigyest, aki ki 
adja V. Lászlót 

V. László megkezdi tényleges uralmát, Hunyadi lemond és 
Beszterce grófja lesz 

Szécsi Dénes esztergomi érsek főkancellár 

Konstantinápoly (Bizánc) eleste 

Hunyadi János nándorfehérvári győzelme 

Hunyadi János halála 

Hunyadi László és hívei Nándorfehérvár várában megölik 

a király kíséretében ott tartózkodó Ciliéi Ulrikot 

V. László Temesvárott ünnepélyes ígéretben büntetlenséget 
biztosít Hunyadi Lászlónak és híveinek 

A Garai-Űjlaki-párt Budán elfogatja Hunyadi Lászlót és 
halálra ítélteti 

Hunyadi László lefejezése 

V. László - aki Hunyadi Mátyást magával vitte - Prágában 
meghal 

A köznemesség és Szilágyi Mihály seregének nyomására a 
bárók Hunyadi Mátyást királlyá választják, mellé öt évre 
Szilágyi Mihályt rendelik kormányzónak 

Guti Ország Mihály nádor 

A pesti országgyűlésen Mátyás lemondatja Szilágyi Mihályt 
kormányzói tisztségéről 

Aeneas Silvius Piccolomini, mint II. Pius, elfoglalja a pápai 
trónt. 

A Garai-Újlaki liga Németújvárott tartott gyűlésén az ország 
trónját III. Frigyes császárnak ajánlja fel, aki a meghívást 
március 4-én elfogadja 

III. Frigyes serege Körmendnél megveri Mátyás vezérét, 
Szentmártoni Nagy Simont 

Nagy Simon a második csatában győz, Garai László és 
Újlaki Miklós elhagyják a császárt, Garai László meghal 

A Mátyás megbízásából a déli végeket védő Szilágyi Mihályt 
a török elfogja és Konstantinápolyban kivégezteti 

Giskra négyévi harc után behódol Mátyásnak, aki a lippai 

és solymosi uradalmakkal ajándékozza meg és 40 000 forin 
tot fizet Giskrának 


1463. május 1. 
1463. 


1463. december 25. 


1464.január 
1464-1465 

1464. március 29. 
1465-1472 

1467. 


1467. március 


1467. 


1467. 


1468-1472 
1468. 


1471. március 22. 
1471. május 28. 


1471. december 19. 


1472. augusztus 8. 


1472. 
1473. április 2. 
1476. február 15. 


1476. szeptember 15. 


Mátyás esküvője Pogyebrád György lányával, Katalinnal 
Mátyás III. Frigyessel szerződést köt, melynek értelmében 
60000 forintért visszakapja a Szent Koronát és Sopront. 

A szerződés egyik pontja szerint (az akkor 21 éves) Mátyás 
utód nélküli halála esetén a magyar trónt (az akkor 48 éves) 
Frigyes örökli. 

Mátyás többhónapos ostrom után elfoglalja Jajca várát és 

azt a török elleni védelem sarkpontjává építi ki 

Katalin királyné halála 

Zápolyai Imre bosnyák kormányzó 

Mátyás koronázása 

Vitéz János esztergomi érsek 

Mátyás elfoglalja Kosztolányt, a huszita védőket felakasz 
tatja 

Mátyás a budai országgyűlésen pénzügyi reformokat szavaz 
tat meg, ezek nyomán évi jövedelme 600-800 000 forintra 
emelkedik. Az első új kincstartó Janus Pannonius pécsi 
püspök. 

A , feketének" nevezett Hág Ferenc cseh zsoldosvezér Má 
tyás szolgálatába lép, ezzel alakul meg a , fekete sereg". 
Zápolyai Imre és István, továbbá Szentgyörgyi Zsigmond és 
János gróf vajdák vezetése alatt lázadás tör ki Erdélyben, 
mert a király elejtette törökellenes politikáját és a cseh 
tartományok megszerzésére törekedett. 

Dengelegi Pongrác János és Monoszlói Csupor Miklós 
erdélyi vajda 

A kisebbségben levő katolikus cseh rendek Mátyást cseh 
királlyá választják 

Pogyebrád György cseh király halála. 

A cseh rendek Ulászló lengyel herceget választják meg cseh 
királynak 

Vitéz János érsek vezetésével Mátyás ellen összeesküvést sző 
nek, helyébe Kázmér lengyel királyt hívják meg a trónra. 
Kázmér november elején elfoglalja a Felvidék egy részét. 
Mátyás Vitézt körülzáija, majd színleg kibékül vele. 

Mátyás megerősödve elfogatta és becsukatta Vitéz Jánost, 
aki meghal. 

A török a Száva jobb partján felépíti Szabács várát 

Corvin János születése. 

Mátyás többhónapos ostrom után elfoglalja Szabácsot 
Mátyás esküvője Beatrixszal 


1479. október 13. 


1485. június 1. 
1485-87 


1479-1493 
1490. április 6. 
1490. július 4. 


1490. július 15. 


Kinizsi Pál és Báthory István országbíró Kenyérmezón fényes 
győzelmet arat a török felett 

Mátyás elfoglalja Bécs városát 

Zápolya! Imrét Mátyás nádorrá választatja. Feladata Corvin 
János utódlásának biztosítása 

Báthory István országbíró, egyben erdélyi vajda 

Mátyás halála 

Csontmezón (Tolna megye) a bárók megverik Corvin János 
csapatait 

Ulászló lengyel herceget magyar királlyá választják 


Névmutató 


Aba nemzetség 176 
Aba Sámuel magyar király (1042-1044) 69 
Abaúj megye 180 
Ábel zágrábi püspök (?) 122 
Abrudbánya 13 
Szt. Adalbert székesegyház 1. Esztergom 
Adria 172 
Adrianopolis, ma Drinápoly 29 
Afrika 11,12, 113 
Ágócsi család 150 
Szt. Ágoston 43, 44, 57 
- remetéi 106 
Ákos nemzetség 148 
Ákos nembeli István országbíró (1298-1300) 38, 40 
Albánia 30 
Albert magyar király (1437-39) 37, 40, 41, 44, 50, 68, 70, 73, 74, 76, 170-172, 180, 
182, 209 
Albert 1. Vetési 
Alföld 12, 189 
Alpok 9, 102, 107 
Álmosdi 1. Csire 
Alsáni Bálint bíboros, pécsi püspök (1374-1408) 159, 173 
Alsólendvai 1. Bánfi 
Amadé család 174 
I. András magyar király (1046-60) 104 
II. András magyar király (1205-35) 39, 60, 79 
III. András magyar király (1290-1301) 39, 40, 62, 163 
András herceg, I. Lajos király öccse (f1345) 163 
András raguzai érsek 159 
András spalatói érsek 159 


Anglia 26, 36, 72 

Anjou család 40, 70, 84, 148, 150, 162-164, 168, 173, 176 
Anna, IV. Béla király lánya (t1285) 41 

Anna, II. Ulászló király felesége (f1506) 41, 74, 77 
Ányos Fajszi család 141 

Arad megye 184 

Aragóniái János bíboros, pápai követ 95 
Aranybulla 46, 60 

Árpád 38.39, 62,65 

Árpád-ház 38-40, 42, 62, 70-72, 162, 163, 177 
Atyinai Egyed 163 

Ausztria 24 

Axamit Péter cseh rablóvezér (t!458) 130 

Ázsia 12.214 


Bajmóc, vár és uradalom 170 
Balkán-félsziget 170 
Bakabánya 13 
Bakócz Ferenc, Erdődi gyó ri püspök (1495-1508) 134 
- Tamás, gyóri (1486-91), egri (1491-98) püspök, esztegomi érsek (1498-1521) 
77, 128, 133, 134, 214 
Baksa nemzetség 150, 176, 177 
Balassa család 215 
Balassa Ferenc, szörényi (1492-94), horvát bán (1504) (r("1526) 215 
Bálint bíboros 1. Alsáni 
Balkány család 175 
Bánfi Alsólendvai család 164, 189, 198 
- - Dorottya, Rozgonyi Jánosné — 198,202 
- - Erzsébet, Kanizsai Györgyné 202 
- - István 198 
- - Miklós, pozsonyi ispán, pohámokmester (1463-66), ajtónállómes- 
ter (1492-95) 91, 92, 164, 191, 209, 211 
- - Pál, asztalnok mester (1438-39), lovászmester (1455-56), ajtón- 
állómester (1456-58) 202 
Bánfi Losonci család 190 
- - György 201 
- - István201 
- - Zsófia, S. Báthori Miklósné 201 
Barius Miklós, Bánfalvi pécsi püspök (1456-59) 133 
Bártfa 14, 15, 22, 79, 80 
Basel 181 
Báthory Ecsedi család 174, 176, 177 


- - . . András 200 
- - István, asztalnokmester (1419-30), országbíró (1435-39) 172, 177, 


- - István, országbíró (1471-93), erdélyi vajda (1479-93) a kenyérmezei 
hős 186,188-191,209 
- - . István, nádor(1519-1523) 199 
- - . Klára, Losonci Antalné200 
- - . Miklós 177 
Báthory Somlyai Erzsébet, L. Bánfi Györgyné 201 
- - — István 201 
vi - — János 201 
- - . Miklós 201 
- - Potendána 201 
- - — Zsófia 201 
Batthyány Ferenc, horvát bán (1522-26) 135 
Beatrix magyar királyné (1476-1490) 70, 74-77, 85, 90, 91, 94, 95, 125, 153, 185, 
192, 209 
Bebek ág 148 
Pelsó-d Bebek György királynéi tárnokmester (1330-1389) 149 
- - György (11478) 196, 197, 199 
- - Imre horvát bán (1380-83), országbíró (1386-92), erdélyi vajda 
(1392-93) 149 
- - . István 196 
- - . János tárnokmester (1410-19) 159 
6 - . János 197 
- - . Pál 196 
Beckensloer János váradi (1465-68), egri püspök (1468-74), esztergomi (1474-79) és 
salzburgi érsek (1479-89) 114, 133 
Beckó vár és uradalom 189 
Bécs (Wien) 9, I1, 16, 36, 70, 89, 97, 126, 133, 146-48 
I. Béla magyar király (1060-63) 104 
II. Béla magyar király (1131-41) 39 
III. Béla magyar király (1172-96) 71, 80 
IV. Béla magyar király (1235-70) 41, 59, 163, 164, 177 
Beriszló Péter veszprémi püspök (1512-20), horvát bán (1513-20) 130, 215 
Berzeviczy család 194 
- György nyitrai püspök (1429-37) 147, 173, 204 
- Péter tárnokmester (1419-32) 151, 204 
Bessenyő Pál szlavón bán (1402-06) 159, 172 
Beszterce 15,210 
Besztercebánya 12, 14 
Bethlen Gergely 153 


Bihar megye 190 

Bisth János udvari klerikus 127, 128 

Bizánc 1. Konstantinápoly 

Razinai Bocskay család 175 

Bodóbári Fülöp 125 

Bodó Gergely budai várnagy 186 

Bodrog megye 144, 145 

Boldogasszony-templom 1. Buda 

Jámbor Boleszló kalisi herceg 41 

Bologna 11, 126 

IX. Bonifác pápa (1389-1404) 63, 109 

Bonfini Antal történetíró (t1503) 97, 153, 191 

Le Bouvier, Gilles 9, 16, 27 

Bosznia 187 

Bajnai Both János dalmát-horvát bán (1493) 215 
Brankovics György szerb despota (1427-56) 156, 181 
Brassó 14, 15, 28, 84, 85 

Breznóbánya 13 

Buda 9, 13-16, 21, 54, 79, 84, 85, 91-93, 95-97, 103, 107, 121 
Budai Boldogasszony-templom 54, 91, 92, 95, 194 
Budai Olasz utca 26 

Buda melletti Szt. Lőrinc kolostor 97, 106 

Bulgária 30 

Búzád 164 

Butykay család 175 

Buzitai Kelemen 190 

Burgio János Antal pápai követ 207, 208, 210, 213, 214, 216 


Capeting család 38 

Capet Hugó francia király (987-996) 38 

Cesarini Julián bíboros pápai követ (11444) 30 

Ciliéi család 180,181,211 

Ciliéi Borbála, Zsigmond király felesége (11451) 41, 73-76, 79, 82, 88, 180, 198 
- . Hermán horvát-dalmát és szlavón bán (1406-08), (1423-1435) 41, 73,76, 122, 
165, 188 
- . Ulrik (11456) 54, 180, 183, 188 

Cille1-Garai liga 183 

Ciprus 97 

Szt. Ciriacus mártír, római templom védszentje 114 

Corvin János, Mátyás természetes fia (11504) 75, 76, 98, 189, 209, 210 

- Erzsébet, János lánya 198 
Csáky Körösszegi család 177, 189 


- - György 181 
- - Katalin, Perényi Jánosné 201 
- - Magdolna, ifj. Perényi Jánosné 201 
- László, erdélyi vajda (1427-37) 172 
- - Miklós erdélyi vajda (1401-1402), (1415-1426) 28, 168 
Csányi család 164 
Csapi család 150 
Csapi András 150 
- . László, alkancellár (1423-1426) 124 
Csanád 69, 84, 85, 103, 119 
Cseh Lévai Margit, legifj. Garai Miklósné, majd Tallóci Matkóné 172 
- - Péter, lovászmester (1404-1415), erdélyi vajda (1436-1437), macsói bán 
(1427-1431) 172 
Csehország 9, 10, 16, 42, 73 
Csetnek vár és uradalom 13 
Csire Álmosdi család 148 
Csolnokosi Klára 186 
Csont-mező (Tolna megye) 191 
Csupor Monoszlói Demeter bosnyák (1465-1466) és győri püspök (1466-1481) 68, 
132, 181 
Cudar Ónodi család 185, 188 
- - Simon, pohámokmester (1441-1456), ajtónállómester (1458-1462) 
171 


Dalmácia 9, 10, 11, 22, 123 
Debreceni Dózsa, erdélyi vajda (1318-1320), nádor (1320-1322) 203 
- István 203 
- Ilona, Domoszlói Demetemé 203 
Debrecen 15, 84, 85 
Demeter 1. Csupor 
Dengelegi 1. Pongrác 
Ders Márton Szerdahelyi, asztalnokmester (1404-1406) 159, 172 
Délvidék 189 
Désakna 13 
Diósgyőr vár és uradalom 84, 85, 95, 141 
Dobi Hedvig, Rozgonyi Simonná 203 
- . István 203 
- . Margit, Debreceni Istvánná 203 
Dombai György 205 
- Miklós, macsói bán (1459) 205 
Domonkos nádor (1315-1320) 153 
Domoszlói Apollónia, Rozgonyi Jánosné 203 


- Demeter 203 

- Zsófia, Tarkói Lászlóné 203 
Dózsa fráter, Csanádi püspök (1403-1423) 159 
Dózsa György 29 
Dorozsma nemzetség 176 
Döbrentei 1. Himfi 
Drágfi Bélteki család 216 

- - János, pohámokmester (1508-1513), tárnokmester (1518-1523), or 
szágbíró (1525) 216 

Dragutin István 41 
Dráva 9,27 
Duna 9, 16, 29, 95, 121 
Dunántúl 9, 12, 27, 36, 167 


Eberhard zágrábi (1397-1407), (1409-1420) és váradi püspök (1407-1409) 130, 
133, 159 

Ecsedi 1. Báthori 

Edelpeck Borbála, Corvin János anyja 74 

Eger 27, 84,85, 103, 117, 119 

Ellerbach Monyókeréki Bertold, lovászmester (1464-65), erdélyi vajda (1465-1467) 
116, 190 

Eperjes 15,22 

Emuszt János, kincstartó, szlavón bán (1474-76) 124, 125, 185, 187, 194, 204 

Emuszt Zsigmond, pécsi püspök (1470-1504) 148, 204 

Erdély 14, 17, 28, 119, 151, 173, 183 

Erzsébet, V. István király felesége (t 1290-95) 41 

Erzsébet, I. Károly felesége (t 1380) 41 

Erzsébet, I. Lajos király felesége (t1387) 41, 165 

Erzsébet, Albert király felesége (t1442) 41, 54, 70, 74, 79, 90, 131, 180, 181 

Erzsébet, IV. Kázmér lengyel király felesége 41 

Eschenloer Péter, boroszlói városi jegyző 77, 91, 94, 153 

Esztergom 14, 15, 61, 77, 84, 103, 119, 121, 128, 129 

- Szt. Adalbert székesegyház 61 

Európa 11, 12, 27-30, 36, 38 55, 58, 60, 62, 82, 86, 95, 96, 101, 108, 114, 115, 119, 

214 


Fajszi 1. Ányos 
Fehérvár (ma Székesfehérvár) 14, 15, 21, 52, 54, 55, 61, 62, 63, 65, 76, 84, 
85, 91-93, 103, 125, 173 
- Péter-Pál templom 54, 59 
Fejérbánya 13 
Fejér megye 103 


Felsőbánya 13 
Felsőlendvai 1. Szécsi 
Felvidék 12, 130, 151, 182, 183 
Ferrara 126, 133 
Filipec János, váradi püspök (1476-90) 55, 133, 134 
Firenze 124, 126, 133 
Frangepán család 181, 183 
- István, dalmát-horvát bán (1433-1436) 172 
- János, dalmát-horvát bán (1433-1436) 172 
Franciaország 9, 15, 26, 31, 38, 48, 62, 72 
III. Frigyes császár (1440-1493) 30, 36, 37, 42, 45, 55, 63, 65, 124, 133, 184, 210 
Frankfurt 15 


Galeotto Marzio történetíró (t 1497) 60 
Garai család 149, 150, 165, 172, 173, 176, 178, 181, 184, 191, 199 
- . András 166 
- . János 159 
- . Jakab159 
-  Jób188 
- .  Iona, Szécsi Miklósné 194 
- . László, macsói bán (1431-"0, 1447), nádor (1447-1458) 41, 47, 70, 147, 149,. 
172, 182, 188 
- . Miklós, nádor (1375-1385) 166, 194 
- . Miklós, macsói bán (1387-1390), dalmát-horvát és szlavón bán (1397-1402), 
nádor (1402-33) 73, 74, 147, 149, 151, 159, 165, 166, 168, 171-173, 180 
- . Miklós, az előbbi fia 172 
Gálszécsi család 150 
Gellért püspök 69, 107 
Vingárti Geréb család 186, 189, 209 
- - . László, erdélyi püspök (1476-1501), kalocsai érsek (1502) 186 
- - . . Mátyás, dalmát-horvát és szlavón bán (1483-1489) 186, 211 
- - Péter, erdélyi vajda (1478-79) ajtónállómester (1492-1494), ország 
bíró (1495-97), nádor (1499-1503) 186, 211 
Gersei 1. Pető 
Géza fejedelem 177 
I. Géza magyar király (1074-1077) 38, 69 
Gizella, I. István király felesége 62, 79 
Giskra János 130, 182-184 
Gölnicbánya 13 
Gömör megye 190 
Görögország 30 
Guiscard Róbert, Apulia és Calabria hercege (1057-1084) 39 


Gut falu 173 

Guti 1. Ország 

Gutkeled nemzetség 166, 173, 176, 177, 209 
Győr 14,15, 103, 119, 120 

Győr megye 150 

Gyulafehérvár 14 


Habsburg-család 10, 42, 45, 75 
Habsburg Kelemencia, Martell Károly felesége 41 
Hahót nemzetség 164 
Hahót 164 
Handó György kalocsai érsek (1479-80) 124, 128, 133 
Hátszeg 28 
Hatvan 84,85 
Haraszti Ferenc, kapitány 215 
Havasalföld 10 
Héder nemzetség 24, 173, 176, 177 
Héder nemzetségből Héder 24 
I. Dénes 24 
II. Dénes 24 
Henc 24 
I. Henrik 24 
II. Henrik 24 
III. Henrik 24 
Iván 24 
János 24 
Miklós 24 
I. Péter 24 
II. Péter 24 
Héderváry család 24, 143, 155, 176, 177, 185, 193 
- Fruzsina, Bebek Györgyné 196, 197 
- Imre, macsói bán (1444-1446), ajtónállómester (1459-1463) 149, 185 
- János, győri püspök (1386-1418) 133, 173 
z Lőrinc, lovászmester (1429-1437), nádor (1437-1447) 47, 68, 149, 172, 
177, 178, 180, 185 
- László, pannonhalmi apát (1439-1447), egri püspök (1447-68) 129, 130, 
173 
- Miklós, asztalnókmester (1466-1471), tárnokmester (1489-90) 185 
Hedvig lengyel királynő 41 
Hegyalja 16 
Heves megye 190 
Himfi Döbrentei család 155 


Himfi Döbrentei Tamás nyitrai püspök (1464-82) 123 

Hinkó nyitrai püspök (1405-1428) 133, 159 

Hipolit esztergomi érsek (1487-1497), egri püspök (1497-1520) 121, 123 

Hont lovag 89 

Horvátország 9-11,22,29 

Horvát Litvai Demjén, szlavón bán (1471-1473) 188 

Hunyadi-család 97, 123, 214 

Hunyadi János kormányzó (1447-1452) (f 1456) 29, 30, 32, 37, 43, 46, 48, 50, 60, 
122-124, 127, 128, 130, 131, 133, 151, 156, 181-184, 186, 190, 210, 211 
- László 183 

Húsz János 108 


Igló 84 

Imre herceg, I. István király fia 62 

Írország 156 

I. István magyar király (1001-1038) 38, 53, 54, 62, 63, 64-66, 69, 89, 177 
II. István magyar király (1116-1131) 39, 44, 158 

V. István magyar király (1270-1272) 41, 71 

István bosnyák király 41 

Itália 11, 14, 36, 125, 151, 163, 181 


Jajca vár 29 

Jakab udvari lovag 76 

Szt. Jakab sírja 156 

János esztergomi érsek, 1. Kanizsai János 

Janus Pannonius pécsi püspök (1460-1472) 124, 128, 130, 154, 191 
Alamizsnás Szent János ereklyéi 97 

Jolán, IV. Béla magyar király leánya 41 


Kacsics nemzetség 149 
Kállai Lökös Lőrinc 201 
Kálmán győri püspök (1337-1375) 75 
Kálmáncsehi Domokos, váradi (1495-1501), erdélyi (1501) püspök 97, 134 
Kálmáncsehi (ma Kálmáncsa, Somogy megye) 133 
Kalocsa 103, 119 
Kamonyai Simon 151 
Kanizsa vár és uradalom 189 
Kanizsai család 117, 140, 167, 185, 198 
Kanizsai Imre 198 
- István, zágrábi püspök (1356-1376), szlavóniai kormányzó 148 
- János, egri püspök (1384-87), esztergomi érsek (1387-1418) 39,63,133,167 
- György 202 


Kaplai Dezső 88 
Kapu 189 
Karinthia 56 
Kárpátok 9, 12, 118 
I. Károly magyar király (1310-1342) 41, 62, 64, 65, 75, 130, 163, 164, 203 
II. Károly nápolyi király 41, 63 
IV. Károly német-római császár (1346-1378) 41 
Kassa 14-16, 84, 85, 128, 134 
Katalin, Ciliéi Hermann felesége 41 
Katalin, Dragutin István felesége 41 
IV. Kázmér lengyel király (1444-1492) 41 
Kázméri Borbála, S. Báthori Miklósné 201 
Keled nemzetség 163 
Keled nembeli Fülöp 166 
- - — Gergely 166 
- - Lőrinc 166 
- - Jolánta 166 
Kéméndi család 23, 24 
Kenézi-Anarcsi család 175 
Késmárk 15,84 
Kisázsia 11,27,113 
Kismarton 189 
Kisnána 152, 153 
Kinizsi Pál, délvidéki kapitány, országbíró (11494) 29, 30, 190, 191, 209 
Nánai Kompolti család 171, 176, 189, 215 
- - János, pohámokmester (1435-1438) 156, 172 
- - Pál, pohámokmester (1429-1438) 172 
Konstantinápoly (Bizánc) 10-12, 97, 170 
Konstanz 148, 150, 195 
Kolozsvár 14, 15, 84, 85, 180 
Kónya 1. Szécsényi 
Koppány 89 
Korpona 14 
Kottaner Jánosné 52, 54, 61, 69, 70 
Kotroman István 41 
Korógyi család 163, 188 
- Fülöp 163, 166 
- István, ajtónállómester (1382) 166, 202 
- Gáspár 197 
- Lőrinc asztalnokmester (1295) 163 
Kőhalom 84, 85 
Körmöcbánya 13, 14 


Körösbánya 84, 85 

Kőszegi család 24 

Krakkó II, 16 

Kun Rozsályi család 173 

Kunigunda IV. Béla magyar király unokája, II. Ottokár cseh király felesége 41 
Kusalyi 1. Jakcs 


Lackfi Kerekegyházi család 162, 163, 165 
- - István erdélyi vajda (1372-76), nádor (1387-92) 163 
Lackfi Szántai Jakab, erdélyi vajda (1403-1409) 172 
I. (Nagy) Lajos magyar király (1342-82) 40-42, 44, 45, 50, 51, 69, 70, 75, 82, 84, 
97, 136, 162-165, 167, 180 
II. Lajos magyar király (1516-1526) 30, 41, 73, 79 
Lajta 9 
Laki 1. Tűz 
I. László magyar király (1077-95) 9, 13, 38, 39, 50, 194 

Leveldi 1. Rauscher 
Lévai 1. Cseh 
Libetbánya 13 

Lukács 1. Szántói 
Luxemburgi János cseh király (1310-1346) 41 


Macedónia 30 
Macsó 9 
Magyar Balázs szlavón, dalmát-horvát és bosnyák bán (1470-71, 1483) 186, 188, 
190, 209 
Magyar György domonkos szerzetes 27, 28, 30, 31 
Majádi ág 173, 176 

Málcai család 175 
Marcali család 185, 188 
- . Imre, ajtónállómester (1437-38), asztalnokmester (1440-1444) 151 
Marcaltői család 174 

Mária magyar királynő (1382-1395) 40, 41, 44, 45, 74 

Máramarossziget 14 
Marosszentimre 151 
Maróti János, macsói bán (1402-1409) 150, 172 
Martell Károly 41 

179, 182-193, 196, 199, 200, 208-216 

Medvei család 166 
- . János, veszprémi (1406-10), pécsi (1410-20), zágrábi püspök (1421-1433), 
horvát-dalmát bán (1414-19) 122, 123, 133, 168, 171 

Nagyszeben 28, 85 

- - . László, lovászmester(1484-92)  91,191 

Pálóczi család 180, 185, 189 

- János, asztalnokmester (1431-36) 172, 201 

János, asztalnokmester (1461 -63), Szörényi bán (1466), erdélyi 

Sadoleto, pápai titkár 207 

Salamon magyar király (1063-74) 69 

Sárospatak 15, 105 

Scolari András, zágrábi (1407-09), váradi püspök (1409-26) 133 
Sebes 1. Szászsebes 

Selmecbánya 13, 14 


Semsei család 190 

Sforza Bianca, Corvin János menyasszonya, Miksa császár felesége 75, 76 

150 


Szekszárd 104, 181 

122, 123, 156, 170-172, 187 


Tamás zengi püspök 159 

Tornai család 190 

Zápolyai György 198 

Zeleméri család 173 

Zólyomi Benedek, zágrábi püspök (1442-54) 123 

Válogatás Fügedi Erik műveiből 


Nyitra megye betelepülése. Budapest 1938. 

Középkori cseh oklevelek. Budapest 1952. 

A XV. századi magyar arisztokrácia mobilitása. Budapest 1970. 

Vár és társadalom a XIII-XIV. századi Magyarországon. Budapest 1977. 

A magyar korona regénye. Budapest 1979. 

Kolduló barátok, polgárok, nemesek. Tanulmányok a magyar középkorról. 
Budapest 1981. 

Középkori pontifikális pecsétek Magyarországon. Budapest 1984. 

Ispánok, bárók, kiskirályok. A középkori magyar arisztokrácia fejlődése. 
Budapest 1986. 

Kings, bishops, nobles and burghers in medieval Hungary. London 1986. 

, Könyörülj, bánom, könyörülj...". Budapest 1986. 

, Vágjad bánom!". Budapest 1991. 

Az Elefánthyak. (A középkori magyar nemes és klánja). Budapest 1992. 


Fügedi Erik (1916-1992) a ritka, s szerencsés történetíró egyaránt tudott szűk 
szakmai közönségnek és, a könnyed mesemondó stílusában, a nagyközönségnek ír 
ni. Az Uram, királyom... ez utóbbiak közé tartozik. 

Persze nem tudta volna ily könnyedén megidézni a 15. századi Magyarországot, 
ha előtte nem foglalkozott volna oly sokszor a kor legfontosabb jellemzőivel. Ér 
zékeltetni, milyen is az ország a 15. században, csak komoly előtanulmányok alap 
ján lehet. Ezeket az előtanulmányokat a Szerző maga igyekezett elvégezni. Az or 
szág elitjét alkotó magyar arisztokrácia egyáltalán nem szűk, s zárt közösségének 
sokirányú kapcsolatait éppúgy kikutatta, ahogy a kor főpapjairól is igyekezett min 
dent megtudni, s ebből még e főpapok által használt pecsétek vizsgálata sem ma 
radt ki. Előbbi műve alapvetés volt ehhez a könyvhöz, az utóbbi pedig éppen ennek 
a könyvnek tanulsága volt: aprólékos, alapos kutatás nélkül nincs jól elmesélhető 
egész. 

S akkor még nem vettük számításba azt, hogy más , nyelven" kell a hazai, akár 
tudós körökhöz, akár az érdeklődőkhöz szólni, s más , nyelven" lehet a külföldiek 
nek tálalni a magyar történelmet. A Szerző jó időben és jó helyen született ebből a 
szempontból: pozsonyi volt a család, s az ő születésekor a családfő éppen Bécsben 
szolgált. Fügedi Erik a németben, a szlovákban, s az utána hozzátanult franciában 
és angolban egyaránt otthonosan mozgott, s latinból sem sokan körözhették le a pá 
lyafutása során. E nyelveken szólni persze bárki megtanulhat, de tudni kell: a nyelv 
eszköz, amit hajói használunk, aranyat ér, hiszen közvetíti azt a kultúrát, amiben 
otthonosan mozgunk, a másik kultúrában élő olvasónak, de ezt csak akkor tudja ha 
tékonyan megtenni, ha a külföldi olvasó kultúráját is ismerjük. 

Mindvégig érdekelte a Szerzőt a Felvidék, a mai Szlovákia története. Nem vé 
letlen, hogy első jelentős munkája (1938) éppen Nyitra megye betelepüléséről szólt, 
s utolsó munkáinak egyike (1992) a felvidéki Elefánthyak története. Egyik esetében 
sem okozott gondot számára, hogy a szlovák történetírás eredményeit is hasznosít 
sa, s ráadásul az utóbbi munkájában megkísérelte, hogy az angol irodalomban meg 
gyökeresedett nemzetség-fogalom (klán) alapján kísérelje meg láttatni egy magyar 
nemesi család történetét. Ha új módszerre lelt, sietett a magyarországi viszonyok 
ra alkalmazni. így tette akkor is, amikor francia mintára megalkotta a magyarorszá 
gi városultság egyik mérőeszközét, a városlakó koldulórendek számára alapozva. 

Hogy mindvégig izgatta a Szerzőt, milyen volt a magyar királyi udvar, s kik 
voltak a tagjai, azt jól mutatják munkái, melyeket hol tudományos alapvetéssel, hol 
népszerű könnyedséggel írt meg. A hazatért Szentkoronáról szóló regényes munká 
ja (1979) éppúgy jelzi ezt a törekvését, mint az I. (Nagy) Lajos halála utáni zűrza 
varos időszakáról szóló művei (1986, 1991). Kisebb-nagyobb munkáinak 
színe-javát csokorba szedte, és úgy tárta olvasói elé (1981). Szólt a koldulóbará 
tokról, a középkori polgárról és nemesről egyaránt. Érdekes, mit válogatott be 


tanulmányaiból ebbe a csokorba. Bekerültek azok a munkái, amelyek a magyar vá 
rosokról szóltak. A városok kiváltságos települések voltak, s így érthetően e kivált 
ságok rendszerének feltérképezése volt az elsődleges feladat. A városok fontos la 
kói a szerzetesek, s a városok fontos tevékenysége a (külkereskedelem. A városok 
adtak otthont az ország lakossága jórészének. Hogyan oszlott meg és mekkora volt 
az ország lakossága, az a városok története szempontjából sem elhanyagolható. Kü 
lönösen kedveltek voltak előtte azok a témák, amelyeket számokkal kifejezhető sta 
tisztikai adatokkal tudott kifejteni, bemutatni. 

A család, a gazdaság, a kultúra, s mindenki, aki ezeknek részese, itthon született 
és vendég, egyaránt a Szerző érdeklődési körébe tartozott, s ha érdekelte, kutatta, s 
eredményeit sem rejtette véka alá. 

Az Uram, királyom... című könyvében távolról közelíti meg témáját. Az egész 

ből indul ki, hogy a részleteket annál plasztikusabban tudja kidomborítani. 
Hogy milyennek látszott Magyarország a 15. században, azt egy külföldi szemével 
láttatja, majd hozzáteszi azt, amit itthoni forrásokból ismer. Nem feledkezhetünk meg 
arról a törekvéséről, hogy az ország kormányzásának sémáját mindig közérthetően 
mutassa be. A kormányzás mechanizmusa éppúgy látható, mint a szakterületeké 
(pénzügy, igazságyügy stb.). 

Nem hiányzanak az ország nagycsaládainak rokoni kapcsolati táblázatai sem. Az 
uralkodók származása, családi összeköttetései hasonlóképpen grafikus megjelenítést 
kapnak. Hogy milyen szertartáson megy át a király, amíg koronázott királya lesz az 
országnak, éppúgy leírja, mint a királyi házat, a királyi udvart. 

Az ország fontos szereplőit, a főpapokat az egyetemes egyház szövetébe helye 
zi, hogy megértesse, miért foglalnak el oly fontos helyet az országban. A Róma és 
Buda vonzásában élő főpapjainak egyaránt szolgáltak a pápa szándékára és támo 
gatták a magyar király akaratát. Voltak köztük diplomaták és az ország sorsát eldön 
tő dekrétumok megszövegezői. Mindezt részben jövedelmeik tették lehetővé, 
részben az a hatékony szervezet, amelyet évszázadok során építettek ki a magyar 
egyházfők. De nemcsak az egyházfők, hanem kisebb-nagyobb tisztséggel és java 
dalommal rendelkező papok is lelkiismeretesen végezték mindennapi szolgálatukat 
akár a székesegyházakban, akár pedig a nép között: városi és falusi plébániákon. 

Az ország főurai a nagybirtokok tulajdonosai ugyancsak ismerték feladatukat, 
amely az ország szolgálatára kötelezte őket. Vagyonuk alapja a föld csak akkor ter 
mett, ha hatékony művelését megfelelő igazgatás megszervezésével elősegítették. 
A vagyonból jutott az országot védő katonaságra, s a szűkebb és a tágabb családot 
(mibe mindenki, aki szolgált, beletartozott) egyaránt védő igazgatási központ: a vár 
építésére, fenntartására. A főurakból kerültek ki az udvar főméltóságai, az igazga 
tás részterületeinek vezetői. Ki ne ismémé a Garaiak, a Cilleiek, a Hunyadiak ne 
vével fémjelzett fogalmakat. E nevek mögött nemcsak családok, de kiterjedt kap 
csolati rendszerek is voltak. E kapcsolati rendszerekben részvevők, hogy elősegítsék 
a hatalomból való részesedésüket, ligákat hoznak létre. 


Külön fejezete a magyarországi hatalmi rendszernek I. Mátyás király politiká 
ja. A különböző régi és új családok tagjai között lavírozva, sikerült a királynak 
hozzá - de csak életében - hü támogatókra szert tennie. Ezt a sokszínű világot tet 
te tönkre Mohács. Az odavezető utat, az ott bekövetkezett tragédiát, s az azt köve 
tő fejetlenséget már sokan megpróbálták ábrázolni. Egyetlen momentumban vala 
mennyien megegyeznek: az ország vezetői nem álltak a helyzet magaslatán. 

Adataiban (s ez leginkább az irodalmi összefoglalásában tükröződik) korszerű a 
könyv a megjelenési évéig (1974), ami azonban a máig tartó hatását illeti: a legna 
gyobb erénye az olvasmányos stílus, a játszva tanítás; a téma megszerettetésével ma 
gával ragadja az olvasóját, hogy folytassa az ismeretszerzést, a kutatást ott, ahol a 
Szerző abbahagyta. 

